## herbas-mazas

## **ŠIAULIŲ MIESTO**

## **SAVIVALDYBĖS ADMINISTRACIJOS**

## **DIREKTORIAUS IR ŠIAULIŲ MIESTO SAVIVALDYBĖS ADMINISTRACIJOS 2020 METŲ VEIKLOS ATASKAITA**



Šiauliai, 2021

**TURINYS**

1. ŠIAULIŲ MIESTO SAVIVALDYBĖS ADMINISTRACIJOS DIREKTORIAUS ĮŽANGOS ŽODIS..................................................................................................................................................3

2. STRATEGINIS PLANAVIMAS, BIUDŽETAS , INVESTICIJOS................................................9

3. PERSONALO VALDYMAS.........................................................................................................19

4. ŠVIETIMAS..................................................................................................................................21

5. JAUNIMAS, NEVYRIAUSYBINĖS ORGANIZACIJOS ...........................................................33

6.**KULTŪRA......................................................................................................................................35**

7.SPORTAS........................................................................................................................................42

8. **SOCIALINĖ SRITIS......................................................................................................................45**

9. SVEIKATA....................................................................................................................................63

10. EKONOMIKA.............................................................................................................................66

11. TURTO VALDYMAS.................................................................................................................76

12. MIESTO TVARKYMAS.............................................................................................................78

13. INVESTICINIŲ PROJEKTŲ ĮGYVENDINIMAS......................................................................83

13. TERITORIJŲ PLANAVIMAS IR ARCHITEKTŪRA...............................................................88

14. TEISĖ...........................................................................................................................................90

15. VIEŠŲJŲ PIRKIMŲ ORGANIZAVIMAS.................................................................................91

16. **VIDAUS AUDITAS....................................................................................................................93**

17. VALSTYBINĖS KALBOS VARTOJIMO IR TAISYKLINGUMO KONTROLĖ...................95

18. CIVILINĖ METRIKACIJA.........................................................................................................96

19. VIEŠOJI TVARKA IR CIVILINĖ SAUGA...............................................................................97

20. VIEŠIEJI RYŠIAI IR KOMUNIKACIJA.................................................................................104

21. INFORMACINIŲ TECHNOLOGIJŲ PLĖTRA.......................................................................107

22. VIDAUS ADMINISTRAVIMAS..............................................................................................108

**ŠIAULIŲ MIESTO SAVIVALDYBĖS ADMINISTRACIJOS DIREKTORIAUS IR ŠIAULIŲ MIESTO SAVIVALDYBĖS ADMINISTRACIJOS 2020 M. VEIKLOS ATASKAITA**

**SAVIVALDYBĖS ADMINISTRACIJOS DIREKTORIUS**

Pristatydamas 2020 m. veiklą, dėkoju Savivaldybės administracijos darbuotojams, kurie man padeda vykdyti Savivaldybės misiją ir siekti užsibrėžtų tikslų. Taip pat esu dėkingas visiems, kurie palaiko, ir tiems, kurie išreiškia aštrią kritiką mano darbo atžvilgiu – Jūsų patarimai ir pastabos padeda tobulėti asmeniškai ir gerinti Savivaldybės administracijos veiklą bei teikiamas paslaugas.

Savo veikloje pirmiausia siekiau užtikrinti, kad būtų nuosekliai įgyvendinami ilgalaikiuose Savivaldybės strateginio planavimo dokumentuose numatyti tikslai ir uždaviniai ir po Savivaldybės tarybos rinkimų suformuotos valdančiosios daugumos programa.

2020 m. tęsiau ankstesniais metais pradėtus Savivaldybės administracijos darbus. Ataskaitiniais metais Šiaulių miesto savivaldybė pilna apimtimi (t. y. pateikė galutines projektų įgyvendinimo ataskaitas) užbaigė įgyvendinti tris Europos Sąjungos lėšomis bendrai finansuojamus projektus t. y. „Civilinės saugos sistemos gerinimas Šiaulių ir Jelgavos miestuose“, ,,Modernizuoti plaukimo mokyklos ,,Delfinas“ pastatą (Dainų g. 33 A)“ ir ,,Dienos socialinės globos centro ,,Goda“ esamo pastato Žalgirio g. 3 atnaujinimas“.

Savivaldybės administracija aktyviai dirbo investicijų pritraukimo srityje. 2020 m. buvo pasirašytos 8 projektų finansavimo sutartys. Pritrauktos Europos Sąjungos investicijų fondų lėšos šiems projektams: ,,Vaikų dienos centrų tinklo plėtra Šiaulių mieste“ (106,99 tūkst. Eur), ,,Bendruomeninių vaikų globos namų plėtra Šiaulių mieste“ (234,5 tūkst. Eur ), ,,Buvusių naftos bazių ir buvusios karinės teritorijos sutvarkymas (II dalis)“ (1 909,0 tūkst. Eur), ,,Sąlygų sukūrimas verslo plėtrai ir investicijų pritraukimui, įrengiant viešąją infrastruktūrą (Serbentų g. tęsinys)“ (3 032,4 tūkst. Eur), ,,Vaikų socialinės integracijos skatinimas Jelgavos ir Šiaulių miestuose“ (220,0 tūkst. Eur), ,,Bendradarbiavimas pasienio regione siekiant užtikrinti saugumą ir  
viešųjų paslaugų efektyvumą“ (155,95 tūkst. Eur), „Šiaulių laisvosios ekonominės zonos  
infrastruktūros plėtra (II etapas)“ (224,1 tūkst. Eur), ,,Viešųjų ir administracinių paslaugų (miesto tvarkymo, infrastruktūros priežiūros ir kt.) kokybės gerinimas Šiaulių miesto savivaldybėje (II etapas)“ (300,1 tūkst. Eur). Prie vykdomų projektų papildomai pritrauktos Europos Sąjungos investicijų fondų lėšos: ,,Tilžės dviračių tako rekonstrukcija“ (28,4 tūkst. Eur), ,,Modernizuoti edukacines aplinkas Šiaulių 1-ojoje muzikos mokykloje ir ,,Šiaulių dainavimo mokykloje „Dagilėlis“ (200,0 tūkst. Eur), ,,Lopšelio darželio ,,Kregždutė" modernizavimas“ (22,6 tūkst. Eur), ,,Kompleksinės paslaugos šeimai Šiaulių miesto savivaldybėje“ (128,0 tūkst. Eur). Viso pritraukta lėšų suma sudarė 6 562,15 tūkst. Eur.

Taip pat pasirašėme sutartis dėl Valstybės biudžeto lėšų skyrimo šiems projektams: ,,Šiaulių oro uosto infrastruktūros modernizavimas“ (5 374,0 tūkst. Eur), ,,Vėdinimo/kondicionavimo sistemų įrengimas egzaminų laikymo centruose (19 įstaigų)“ (157,66 tūkst. Eur), ,,Medelyno progimnazijos rekonstrukcija“ (372,0 tūkst. Eur), ,,Rėkyvos progimnazijos rekonstrukcija“ (319,0 tūkst. Eur), ,,Sanatorinės mokyklos modernizavimas“ (250,0 tūkst. Eur), ,,Rentgeno aparato įsigijimas (Dainų poliklinika)“ (200,0 tūkst. Eur), ,,Sporto gimnazijos rekonstrukcija“ (260,0 tūkst. Eur), ,,Ilgalaikio gydymo ir geriatrijos centro remontas“ (150,0 tūkst. Eur), ,,Šiaulių miesto centrinio stadiono bėgimo takų ir tribūnų atnaujinimas“ (244,0 tūkst. Eur), ,,Geležinkelio atšakos įrengimas (I etapas**)**“ (3 700,0 tūkst. Eur). Viso pasirašyta sutarčių už 11 026,66 tūkst. Eur.

2020 m. atlikta infrastruktūros pagerinimo darbų už 10 593,3 tūkst. Eur (2019 m. – 8 475,2 tūkst. Eur, 2018 m. – 9 638,3 tūkst. Eur). 2020 m. įvykdytų paslaugų ir darbų apimtys, lyginant su 2018 m., buvo didesnės 9 proc., lyginant su 2019 m., - didesnės 20 proc.:

- mokslo paskirties įstaigose darbų atlikta už 2 661,8 tūkst. Eur: suremontuoti 4 įstaigų kiemai (3 786,1 m ²), darbų atlikta už 199,2 tūkst. Eur, atnaujinti 5 lopšelių-darželių teritorijų apšvietimai, darbų atlikta už 88,7 tūkst. Eur;

- socialinės paskirties objektuose - už 330,1 tūkst. Eur, būsto ir gyvenamosios aplinkos pritaikymo žmonėms su fizine negalia - 109,6 tūkst. Eur;

- kultūros paskirties įstaigose - 309,4 tūkst. Eur;

- sporto paskirties objektuose - 329,2 tūkst. Eur;

- gydymo paskirties objektuose - 438,2 tūkst. Eur;

- Oro uosto statiniuose - 5 848,2 tūkst. Eur;

- kitos paskirties statimiuose už 566,7 tūkst. Eur.

Pagrindiniai atlikti darbai mokslo paskirties įstaigose:

1. Parengti projektai ir apšiltintos l/d „Drugelis“ ir „Žibutė“ išorinės sienos;

2. parengtas l/d „Kregždutė“ atnaujinimo (modernizavimo) projektas, vykdomi rangos darbai: vidaus patalpų apdaila, langų, stoglangių ir liukų įrengimas, fasado apdaila, išorinių sienų apšiltinimas, stogo įrengimas, vandentiekio nuotekų sistemų įrengimo darbai, šildymo sistemos įrengimas, kompiuterinio telef. tinklo įrengimas, vaizdo stebėjimo sistemos ir apsauginės signalizacijos bei gaisrinės signalizacijos įrengimas, šilumos punkto įrengimas, asfaltbetonio dangos įrengimas;

3. užbaigti Medelyno progimnazijos pastato atnaujinimo (modernizavimo) darbai;

4. užbaigti J. Janonio gimnazijos lifto, keltuvo ir daugiafunkcinės aikštelės įrengimo darbai;

5. užbaigti Gegužių progimnazijos sporto aikštyno rekonstravimo darbai;

6. vykdomi Rėkyvos progimnazijos rekonstrukcijos darbai: polinių pamatų įrengimas, grunto užpylimas ir tankinimas, pamatų išpylimas, naujai įrengtų pamatų šiltinimas, pamatų hidroizoliacijos įrengimo darbai;

7. užbaigti Šiaulių sporto gimnazijos modernizavimo darbai;

8. atnaujintas l/d „Klevelis“, „Žirniukas“, „Auksinis raktelis“, „Coliukė“ ir Šiaulių logopedinės mokyklos teritorijų apšvietimas;

9. suremontuoti Rasos progimnazijos, dainavimo mokyklos „Dagilėlis“, Lieporių gimnazijos ir l/d „Gintarėlis“ kiemai.

Socialinės paskirties pastatai:

1. Parengti bendruomeninių vaikų globos namų Aušros al. 29, Šiauliuose, kapitalinio ir paprastojo remonto techniniai projektai;

2. parengtas socialinių paslaugų centro paramos tarnybos Stoties g. 9 C, Šiauliuose, paprastojo remonto techninis projektas;

3. parengtas savarankiško gyvenimo namų Energetikų g. 20A, Šiauliuose, paprastojo remonto aprašas;

4. rengiamas globos namų pastato Energetikų g. 13A, Šiauliuose, statybos projektas;

5. parengtas nakvynės namų Tiesos g. 3, Šiauliuose, pastato kapitalinio remonto projektas ir vykdomi remonto darbai;

6. 17-os būstų gyvenamoji aplinka pritaikyta žmonėms, turintiems judėjimo negalią.

Kultūros paskirties pastatai:

1. Parengtas Šiaulių civilinės metrikacijos skyriaus pastato kapitalinio remonto techninis projektas;

2. parengtas Šiaulių miesto kultūros centro „Laiptų galerija“ senojo pastato Žemaitės g. 83, Šiauliuose, remonto techninis projektas;

3. užbaigtas Kultūros centro pastato atnaujinimas;

4. užbaigtas Turizmo informacijos centro biuro ir „Baltų kelio“ centro vidaus patalpų remontas.

Sporto paskirties pastatai: užbaigtas plaukimo mokyklos „Delfinas“ pastato Dainų g. 33A, Šiauliuose, modernizavimas.

Gydymo paskirties pastatai:

1. Užbaigtas gydymo paskirties pastato (VšĮ Dainų pirminės sveikatos centro, Aido g. 18, Šiauliai) vėdinimo, kondicionavimo sistemų įrengimo ir patalpų paprastasis remontas;

2. užbaigtas gydimo paskirties pastato (VšĮ Šiaulių centro poliklinika, Vilniaus g,. 101, Šiauliai) vidaus patalpų remontas;

Oro uosto statiniai: vykdomi darbai oro uoste, kur įrengtas privažiavimo kelias nuo Aviacijos gatvės iki Aviacijos g. 5, vykdoma riedėjimo tako ,,B“ rekonstrukcija, inžinerinių tinklų statybos darbai, sklypo vidaus kelių statyba.

Kitos paskirties statiniai:

1. Vykdomi Daušiškių kapinių įrengimo II etapo darbai – paviršinių nuotekų tinklų, vandentiekio, buitinių nuotekų tinklų įrengimas, drenažo rinktuvų rekonstravimas, vandentiekio siurblinės įrengimas ir apšvietimo įrengimas;

2. vykdomi kolumbariumo Ginkūnų kapinėse įrengimo darbai.

Toliau paminėsiu infrastruktūros tvarkymo srityje atliktus pagrindinius darbus 2020 m.:

- atliktas pirmasis tokio tipo Šiaulių mieste kvartalinio Draugystės/Dubijos/Vytauto/Višinskio gatvių ribojamo gyvenamųjų namų kvartalo kompleksinis sutvarkymas, kurio metu visapusiškai sutvarkytas daugiabučių namų gerbūvis,t.y. sutvarkyta Kražių g. važiuojamoji dalis (260 m), Rūdės g. (156 m), praplatintos ir sutvarkytos automobilių stovėjimo aikštelės, įrengtos modernios vaikų žaidimo aikštelės, sutvarkytas gerbūvis (iškirsti pažeisti medžiai, pasodinti nauji augalai, įrengta veja, pastatyti suoliukai);

- buvo tęsiami Bačiūnų g. rekonstravimo darbai, 3,58 km važiuojamosios dalies rekonstruota iki miesto ribos, rekonstruotas pėsčiųjų takas 3,2 km, įrengtas naujas pėsčiųjų takas 0,72 km, atnaujinti gatvių apšvietimo tinklai, įrengtas atskiras apšvietimas pėsčiųjų dviračių takui, atnaujinti ESO ir elektroninių ryšių tinklai, įrengtos naujos autobusų stotelės, infrastruktūra pritaikyta žmonėms su specialiaisiais poreikiais;

- rekonstruota Poilsio gatvė (vykdomi baigiamieji darbai) - gatvės ilgis 800 m, pėsčiųjų/dviračių tako ilgis 972 m;

- atliktas Draugystės prospekto (600 m.) kapitalinis remontas;

- baigtas Draugystės - Dubijos g. žiedo įrengimas;

- atliktas J. Sondeckio, Gardino, Dubijos gatvių remontas (atnaujinta gatvės važiuojamoji dalis, šaligatviai) – ilgis 1 357 m;

- įrengtas pėsčiųjų/dviračių takas Aviacijos gatvėje -1 600 m;

- atnaujintos ir pritaikytos neįgaliesiems šaligatvių dangos Krymo, Gegužių, S. Dariaus ir S. Girėno, Lieporių ir Gardino gatvėse – bendras atnaujintų šaligatvių ilgis – 3 124 m;

- išasfaltuotų gatvių su žvyro danga ilgis – 4 147 m., iš jų su gyventojų prisidėjimu: Pailių g., Miško g. dalis, Žemynos g. dalis, Artojų g. dalis, Treniotos g. dalis, Artojų g, dalis (1 900 m), Rėkyvos, D. Poškos, Šilų, Kybartų gatvės vadovaujantis 2008 m. programa, kurią planuojame baigti įgyvendinti 2021 m. (likusios dvi gatvės – Šakių, Prienų, projektai parengti). Žaliasodžių g., kuriai buvo skirtas dalinis tikslinis finansavimas iš Kelių priežiūros ir plėtros programos lėšų (gatvėms, esančioms sodų bendrijų teritorijose);

- baigta Pakruojo g. (1 495 m.) rekonstrukcija (įrengta važiuojamoji dalis, automobilių stovėjimo vietos, pėsčiųjų dviračių takas, pasodinti medžiai);

- alikta apie 70% Aušros al. sutvarkymo darbų (suremontuota važiuojamoji dalis, atnaujinti takai, pasodinti medeliai, įrengtas apšvietimas, sutvarkytos Aušros al prieigos);

- įgyvendintos eismo saugumo priemonės – pertvarkyta Tilžės-Gegužių g sankryža, įrengtas šviesoforas su apsaugotais posūkiais. Pagal saugumo reikalavimus pertvarkomos Tilžės/Statybininkų, Vytauto/Žemaitės sankryžos;

- siekiant bendro sutarimo su bendruomene, Aušros al. 29 daugiabučio gyvenamojo namo dalį patalpų pritaikant bendruomeniniams vaikų globos namams, sutvarkytas Aušros al. 29 namo kiemas (įrengtas šaligatvis prie pastato, praplatinta automobilių stovėjimo aikštelė, sutvarkyta kiemo danga);

- pradėtas Žemaitės g. kapitalinis remontas, kurio metu ne tik bus atnaujintas viaduko konstrukcijų pažeistas sandarumas, bet ir įrengtas asfaltuotas pėsčiųjų-dviračių takas nuo Jablonskio iki Dubijos g. su apšvietimu;

- baigtas įrengti Vyturių g. apšvietimo paskutinis 3 etapas (2 400 m), kurio metu įrengtos atramos su 85 LED šviestuvais;

- tęsiami pėsčiųjų perėjų kryptinio apšvietimo darbai, 2020 m. saugesnės tapo kryptiniu apšvietimu apšviestos 23 pėsčiųjų perėjos;

- įrengtas vienas kvartalas tinkamas laidojimui Daušiškių kapinėse, užsakytas kolumbariumas Ginkūnų kapinėms. Dėl Covid situacijos užtruko kolumbariumo modulių pristatymas į Lietuvą, todėl kolumbariumo statyba buvo perkelta į 2021 m.;

- baigiamas įgyvendinti vienos labiausiai Lietuvoje naftos produktais užterštos teritorijos Zokniuose (LEZ teritorijoje) valymas, pašalinant laisvuosius naftos produktus. Valyta 8 ha teritorija. Kita dalis užterštos teritorijos bus valoma bendradarbiaujant su Lietuvos kariuomene ir įgyvendinant 2020–2023 m. užterštos teritorijos išvalymo projektą „Buvusių naftos bazių su aplinkinėmis teritorijomis ir buvusios karinės teritorijos Šiaulių m., Aviacijos g., sutvarkymas“. Į valomą teritoriją patenka dalis Šiaulių miesto savivaldybės laisvosios ekonominės zonos sklypų ir dalis Lietuvos kariuomenės Karinių oro pajėgų Aviacijos bazės sklypo. Įgyvendinant šį projektą, per trejus metus planuojama 13 ha plote nuo naftos produktų išvalyti gruntą ir požeminį vandenį. Dar 33 ha plote ketinama pašalinti žmonėms ir laukinei gyvūnijai pavojų keliančius statinių griuvėsius, sutvarkyti žemės paviršiaus (reljefo) pažeidimus. Tai sudarys sąlygas greitesnei likusiai grunto savivalai ir sumažins neigiamą taršos poveikį požeminiams ir paviršiniams vandenims;

- bendradarbiaujant su Lietuvos geležinkeliais pasirengta įgyvendinti triukšmo mažinimo užtvarų įrengimą ties Žaliūkių gatve (nuo Geležinkelio). Projektą su Savivaldybės prisidėjimu įgyvendins Lietuvos geležinkeliai.

Taip pat pasirengėme 2021-2023 m. darbams, kurių įgyvendinimui buvo parengti techniniai projektai: Salantų, Vaisių, Šalkauskio, Lukauskio g. remontas, Dubijos/Serbentų sankryžos sutvarkymas. Baigiamas rengti Rasos, Tiesos gatvių sutvarkymo projektas, kurio metu bus įrengtos papildomos stovėjimo vietos ne gatvės važiuojamojoje dalyje, sutvarkyta važiuojamoji ir pėsčiųjų tako dalis, įrengtas naujas takas iki mokyklos, įrengtos reikalingos pėsčiųjų perėjos, stebėjimo kameros. Parengtas automobilių stovėjimo aikštelės su keliuku prie Talkšos pakrantės (esama korinė aikštelė, kuri nebuvo įtraukta į Talkšos pakrantės sutvarkymo projektą) remonto, Radviliškio g. šaligatvio įrengimo projektas, Vytauto g. tarp Dukanto g. ir Lelijų g. trūkstamų šaligatvio atkarpų įrengimo projektas.

Siekiant gerinti verslo sąlygas ir sudaryti galimybę plėsti Hampidjan Baltic gamybines patalpas, buvo parengtas techninis projektas ir pradėti parengiamieji darbai dėl įvažiavimo keliuko (apie 350 m) įrengimo kitoje vietoje (nuo Pakruojo g. iki Pakruojo g. 22a).

Bendradarbiaujant su Lietuvos automobilių kelių direkcija, parengtas kelio Šiauliai-Panevėžys jungties su Pramoninio parko teritorija (Motiekaičio g. ir jos tęsinys) techninis projektas. Jei bus skirtas finansavimas (paraiška teikiama), įgyvendinimas planuojamas 2021 m.

2020 m. siekėme įtraukti Šiaulių m. gyventojus į miesto biudžeto formavimo procesą. 2019 m. parengėme bendruomenės iniciatyvų gyvenamajai aplinkai gerinti pasiūlymų teikimo ir finansavimo tvarkos aprašą. Vadovaujantis minėtu tvarkos aprašu, buvo įgyvendintos dalyvaujamojo biudžeto proceso viešinimo priemonės. 2020 m. Šiaulių m. gyventojai pasiūlė 30 konkrečių idėjų gyvenamajai aplinkai gerinti, Savivaldybės taryba patvirtino dvi, didžiųjų (iki 150 tūkst. Eur) projektų kategorijoje nugalėjo V. Lomeiko pateikta idėja dėl Rėkyvos pažintinio tako įrengimo, mažųjų (iki 50 tūkst. Eur) projektų kategorijoje nugalėjo N. Malakauskienės ir R. Daugino pateikta idėja dėl Rėkyvos ežero tilto apžvalgos aikštelės įrengimo. Gaila, kad patvirtinto Rėkyvos pažintinio tako įrengti nepavyko, nes nebuvo gautas Valstybinių miškų urėdijos ir Kurtuvėnų regioninio parko direkcijos sutikimas jį įrengti projekte numatytoje vietoje, todėl teiktos idėjos autoriui sutikus, projekto idėjoss įgyvendinimui skirtos lėšos buvo perkeltos pėsčiųjų ir dviračių takų plėtrai Dainų parke. Daugiausia gyventojų palaikymo mažųjų projektų kategorijoje sulaukusi Rėkyvos ežero tilto apžvalgos aikštelės įrengimo idėja buvo sėkmingai įgyvendinta ir atidaryta.

2020 m. rudenį pradėjome antrojo dalyvaujamojo biudžeto įgyvendinio procesą. Iš gyventojų sulaukėme 21 idėjos, jas, siekiant išvengti problemų, su kuriomis susidūrėme įgyvendinant pirmajį dalyvaujamąjį biudžetą, įvertino Aministracijos skyrių atsakingi darbuotojai ir pateikė išvadas dėl idėjų įgyvendinimo galimybių. Projektų idėjų pasiūlymų vertinimo darbo grupei buvo pateikta 14 projektų – 10 mažųjų ir 4 didžiųjų projektų kategorijose. Mažos vertės projektų kategorijoje iš 10 pasiūlytų projektų daugiausia balsų (941) surinko A. Pladžio pasiūlytas Poilsio gatvės Rėkyvoje kraštovaizdžio sutvarkymo projektas. Didelės vertės projektų kategorijoje iš 4 pasiūlytų projektų daugiausia palaikymo (surinkęs 1 154 balsus) sulaukė „Pump track“ dviračių ir riedučių kalnelių trasos įrengimas Dainų parke.

Didelį dėmesį skyriau Šiaulių miesto savivaldybei pavaldžių biudžetinių įstaigų buhalterinės apskaitos optimizavimo užbaigimui. Šiaulių miesto savivaldybės Tarybai priėmus sprendimą dėl biudžetinių įstaigų buhalterinės apskaitos centralizacijos, procesas buvo padalytas į du etapus. Pirmajame etape 2020 m. centralizuotai buhalterinę apskaitą pradėta vykdyti 37 Šiaulių miesto savivaldybei pavaldžiose įstaigose, kurias sudaro 6 kultūros įstaigos, 3 socialinės paramos įstaigos, 2 sporto įstaigos, Municipalinė aplinkos tyrimų laboratorija ir 25 švietimo įstaigos (iš jų – 4 gimnazijos, 9 progimnazijos, 6 ikimokyklinio ugdymo įstaigos, 2 pradinės mokyklos ir 4 kitos švietimo įstaigos). Antrajame etape bus centralizuotos likusios 52 švietimo įstaigos, iš viso 89 pavaldžių įstaigų buhalterijos.

2019 m. įgyvendinant projektą „Civilinės saugos sistemos gerinimas Šiaulių ir Jelgavos miestuose“, atsirado galimybė įkurti miesto informacijos ir operatyvaus valdymo centrą Šiauliuose. Nuo 2020 m. pradėjo veikti Savivaldybės administracijosMiesto koordinavimo skyrius, kurio darbuotojai stebėjo miesto viešąsias vietas vaizdo stebėjimo kameromis ir fiksavo galimai padarytus nusižengimus bei perdavė spręsti juos pagal kompetenciją atsakingiems Administracijos skyriaus, struktūrinių padalinių specialistams arba kitoms institucijoms, taip pat koordinavo atskirų sričių kontrolę. Buvo vystomos informacinės ir komunikacinės sistemos, t.y. įkurtas trumpasis telefono numeris konsultavimui Covid-19 klausimais, sukurtas juridinių asmenų patikrinimo dėl karantino sąlygų laikymosi kontrolės duomenų registras ir gaunamų pranešimų registras, sukurta programėlė, skirta Covid -19 izoliacijoje esančių stebimų asmenų kontrolei, informacija nuolat atnaujinama Šiaulių miesto savivaldybės svetainėje.

Miesto koordinavinio skyriaus specialistai vykdė valstybės lygio ekstremaliosios situacijos operacijų vadovo sprendimus „Dėl karantino sąlygų laikymosi kontrolės ir informacijos teikimo", organizuojant fizinių asmenų, kuriems paskirta izoliacija (tame tarpe užsienio piliečių) izoliacijos sąlygų, ir juridinių asmenų karantino sąlygų laikymosi kontrolės patikrinimus, vykdė asmenų pavėžėjimo į mobilų punktą registraciją ir koordinavimo visą pavėžėjimo procesą.

Galiu pasidžiaugti, kad Savivaldybės pavaldumo ikimokyklinio ugdymo įstaigose ugdoma 98,9 proc. ankstyvojo ikimokyklinio amžiaus vaikų, didėja mokinių skaičius bendrojo ugdymo mokyklose (ugdoma 13 538 mokiniai), daugėja nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, ugdomų vaikų, yra parengtas ir įgyvendinamas 2020–2024 metų ikimokyklinio ugdymo įstaigų tinklo pertvarkos planas, Visos dienos mokyklos II modelio eksperimentas bei įsteigtas apdovanojimas „Šiaulių metų abiturientas“ – piniginės premijos skirtos 130 abiturientų, gavusių aukščiausius (šimto balų) brandos egzaminų įvertinimus. Taip pat yra diegiamas skaitmeninis ugdymo turinys bendrojo ugdymo mokyklose, o į Savivaldybės parengto SKU modelio įgyvendinimą jau įsijungė 129 miesto įmonės, organizacijos ir įstaigos, pradėta įgyvendinti „STEAM darželis“ programa, skirta ikimokyklinio ir priešmokyklinio amžiaus vaikams.

Tačiau tenka apgailestauti, kad ne viskas vyko taip spačiai ir gerai, kaip buvo planuota:

- Šiaulių oro uoste infrastruktūros įrengimo projektas nebuvo užbaigtas visa apimtimi, nes susidurta su problemomis – neperduota riedėjimo tako "B" statybvietė pilna apimtimi dėl vykusių riedėjimo tako "B" nuomos sutarties pasirašymo procesų, dėl to dalis darbų pagal sutartį persikėlė į 2021 m;

- sunkiai buvo įgyvendinamas pusiau požeminių konteinerių įrengimo projektas (vykdytojas – ŠRATC). Šiuo metu įrengta kiek daugiau nei trečdalis suplanuotų aikštelių (apie 110 vietų). Projektas labai sudėtingas dėl skirtingų interesų derinimo (atskumai iki langų, pasiekiamumo reikalavimai (minimalūs atstumai tarp pačių aikštelių), atstumai iki vaikų žaidimo aikštelių, atstumai nuo įvažiavimų, nuo požeminių tinklų ir tt.). Įrengus aikšteles pagerės ne tik estetinis vaizdas, bet atpigs ir pačių konteinerių aptarnavimas (konteineriai didesnės talpos, todėl juos reikės tuštinti kelis kartus rečiau);

- susidūrėme su problemomis kai buvo sustabdytos vaizdo stebėjimo kamerų įrengimo Vytauto g. viešųjų pirkimų organizavimo procedūros, o tai sąlygojo paslaugos atlikimo termino sutrumpinimą ir atitinkamai apsunkimo techninį vaizdo stebėjimo kamerų įrengimo darbų atlikimą žiemos sezonu. Taip pat problema – žemas specialistų kompiuterinio raštingumo lygis, ryškesnių lyderystės apraiškų ir sisteminio problemų matymo stoka. 2021 m. laukiantys iššūkiai yra susiję su vaizdo stebėjimo kamerų įrengimo Vytauto g. darbų užbaigimo kontrole, transporto priemonių kontrolės ir stebėjimo sistemos įrengimo viešojo pirkimo organizavimu, vidinių Miesto koordinavimo procesų valdymo efektyvinimu, specialistų kompiuterinio raštingumo gebėjimų tobulinimu.

Socialinėje srityje 2020 m. iš dalies išspręsti šie klausimai:  
 - laukiančių ilgalaikės socialinės globos institucijoje (senyvo amžiaus asmenys ir suaugę asmenys su negalia) skaičius sumažėjo 9,5 proc. Poreikis buvo nepatenkintas, nes trūksta vietų ilgalaikės socialinės globos įstaigose, nors paslaugas perkame iš 38 globos įstaigų;

- nebaigti laikino apgyvendinimo tarnybos (Tiesos g. 3) pastato remonto ir pritaikymo apgyvendinimui darbai;

- nepradėti laikino apnakvindinimo (Kauno g. 6) pastatų remonto ir pritaikymo laikino apnakvindinimo paslaugoms darbai;

- nuo suplanuoto grafiko vėlavo kai kurių objektų ranga ir projektavimas – Žemaitės viaduko rangos darbai, Rasos, Tiesos gatvių projektavimas;

- atsiliekama nuo Judumo plane numatytų rodiklių pasiekimo;

- atsiliekama su naujų dviračių takų ar jų jungčių įrengimu, dangų atnaujinimu ir pan.

Nepasiektas proveržis kontroliuojant Šiaulių miesto daugiabučių namų administratorių veiklas (vis dar sulaukiama ganėtinai nemažai priekaištų ir nusiskundimų dėl administratorių veiklos) ir vystant daugiabučių namų renovacijos procesą Šiaulių mieste.

Visas 2020 m. veiklos rezultatas yra detaliai atskleistas Savivaldybės administracijos ataskaitos skyriuose.

Dėkoju visiems, kartu dirbusiems ir palaikiusiems mūsų siekius. Dirbkime, siūlykime, palaikykime, kritikuokime, bendradarbiaukime. Tik bendromis pastangomis pasieksime, kad gyventojai džiaugtųsi ir didžiuotųsi savo miestu.

Savivaldybės administracijos direktorius Antanas Bartulis

**STRATEGINIS PLANAVIMAS, BIUDŽETAS, INVESTICIJOS**

**Strateginis planavimas.** Šiaulių miesto savivaldybės (toliau-Savivaldybės) administracija šiuo metu vadovaujasi 2015–2024 m. Šiaulių miesto strateginiu plėtros planu (toliau – ŠSPP), patvirtintu 2016 m. rugpjūčio 25 d. Savivaldybės tarybos sprendimu Nr. T-325.

2020 m. Savivaldybės administracijos veikla buvo vykdoma vadovaujantis **Savivaldybės tarybos 2020 m. vasario 6 d. sprendimu Nr. T-1 patvirtintu Šiaulių miesto savivaldybės 2020–2022 m. strateginiu veiklos planu sudarytu iš 11 programų, kurių pagrindu parengta Strateginio veiklos plano įgyvendinimo ataskaita (1 priedas).** Administracija atliko 2020–2022 m.strateginio veiklos plano stebėseną ir parengė ataskaitą, kuri teikiama svarstyti ir tvirtinti Savivaldybės tarybai. 2020 m. Savivaldybės administracija siekė 3 strateginių tikslų:

**01 tikslas. Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę**

|  |  |  |  |
| --- | --- | --- | --- |
| **Vertinimo kriterijaus kodas** | **Efekto vertinimo kriterijai** | **Siektinos reikšmės 2022 m.** | **Pasiektas lygis**  **2020 m. (2019 m.)** |
| E-01-01 | Gyventojų skaičius | Ne mažiau 100,0 | 101,9 |
| E-01-02 | Vidutinė tikėtina gyvenimo trukmė m. | > 78 | (78,5) |
| E-01-03 | Vaikų ir jaunimo dalis nuo bendro gyventojų skaičiaus proc. | >33 | 29,8 |
| E-01-04 | Besimokančių ir studijuojančių Šiauliuose dalis nuo viso gyventojų sk. proc. | >27 | 18,4 |

Įgyvendinant tikslą buvo vykdomos programos:

02 Kultūros plėtros programa;

07 Kūno kultūros ir sporto plėtros programa;

08 Švietimo prieinamumo ir kokybės užtikrinimo programa;

09 Bendruomenės sveikatinimo programa;

10 Socialinės paramos įgyvendinimo programa

**02 tikslas. Efektyviai panaudojant žmogiškuosius ir finansinius resursus suformuoti palankią aplinką investicijų pritraukimui**

|  |  |  |  |
| --- | --- | --- | --- |
| **Vertinimo kriterijaus kodas** | **Efekto vertinimo kriterijai** | **Siektinos reikšmės 2022 m.** | **Pasiektas lygis**  **2020 m. (2019 m.)** |
| E-02-01 | Vidutinis mėnesinis (bruto) darbo užmokestis Eur | > 810 | 1 117 |
| E-02-02 | Tiesioginės užsienio investicijos, tenkančios vienam gyventojui, Eur | >1420 | (1 817) |
| E-02-03 | Gyventojų pasitenkinimas savivaldybės teikiamomis paslaugomis (balai iš 10) | > 7 | 6,87 |

Įgyvendinant tikslą vykdomos programos:

01 Miesto urbanistinės plėtros programa;

05 Miesto ekonominės plėtros programa;

06 Savivaldybės turto valdymo ir privatizavimo programa;

11 Savivaldybės veiklos programa

**03 tikslas. Kurti kokybišką gyvenamąją aplinką**

|  |  |  |  |
| --- | --- | --- | --- |
| Vertinimo kriterijaus kodas | Efekto vertinimo kriterijai | Siektinos reikšmės 2022 m. | Pasiektas lygis  2020 m. (2019 m.) |
| E-03-01 | Išmetamų teršalų į atmosferą iš stacionarių taršos šaltinių kiekis, tenkantis vienam gyventojui | <10 | 9,6 |
| E-03-03 | Nusikalstamų veikų skaičius 100 000 gyventojų | <1 872 | (1 735) |
| E-03-04 | Šiaulių miesto kaip patrauklios gyvenamosios vietovės vertinimas (balai iš 10) | 8 | 8 |

Įgyvendinant tikslą vykdomos programos:

03 Aplinkos apsaugos programa;

04 Miesto infrastruktūros objektų priežiūros, modernizavimo ir plėtros programa

Ataskaitoje kiekvienos iš programų vykdymas nagrinėjamas pagal priemonių ir papriemonių įgyvendinimo lygį (remiantis vykdytojų pateikta informacija). Aprašant kiekvi

enos iš programų vykdymą, nurodomos programų priemonių (papriemonių) įgyvendinimo reikšmės:

|  |
| --- |
|  |

|  |
| --- |
|  |

– įvykdymas pagal planą arba geresnis, nei buvo planuota (pasiektos visos planuotų ataskaitiniais metais vertinimo kriterijų reikšmės);

– įvykdyta blogiau, nei planuota (pasiekta mažiau vertinimo kriterijų reikšmių, nei planuota);

|  |
| --- |
|  |

– neįvykdyta (nepasiekta nė viena planuoto ataskaitinių metų produkto kriterijaus reikšmė).

11-oje programų buvo planuojama vykdyti 223 priemones (su papriemonėmis). 2020 m. įvykdytų pagal planą priemonių buvo 138 (61,9 proc.), iš dalies įvykdytos – 67 (30,0 proc.), neįvykdyta – 16 (8,1 proc.) (žr. 1 lentelę).

**1 lentelė. 2020–2022 m. SVP programų priemonių įvykdymas 2020 m.**

| Programos pavadinimas | Planuota iš viso | Įvykdyta pagal planą | Iš dalies įvykdyta | Neįvyk-dyta |
| --- | --- | --- | --- | --- |
| 01 Miesto urbanistinės plėtros programa | 11 | 5 | 3 | 3 |
| 02 Kultūros plėtros programa | 14 | 4 | 6 | 4 |
| 03 Aplinkos apsaugos programa | 20 | 12 | 7 | 1 |
| 04 Miesto infrastruktūros objektų priežiūros, modernizavimo ir plėtros programa | 26 | 16 | 9 | 1 |
| 05 Miesto ekonominės plėtros programa | 9 | 6 | 2 | 1 |
| 06 Savivaldybės turto valdymo ir privatizavimo programa | 7 | 5 | - | 2 |
| 07 Sporto plėtros programa | 13 | 4 | 8 | 1 |
| 08 Švietimo prieinamumo ir kokybės užtikrinimo programa | 30 | 15 | 14 | 1 |
| 09 Bendruomenės sveikatinimo programa | 17 | 9 | 8 | - |
| 10 Socialinės paramos įgyvendinimo programa | 37 | 29 | 4 | 4 |
| 11 Savivaldybės veiklos programa | 39 | 33 | 6 | - |
| **Iš viso:** | **223** | **138** | **67** | **18** |

Palyginimui pateikiama informacija apie SVP priemonių įvykdymą 2018 m., 2019 m. ir 2020 m. procentais (žr. 1 diagramą).

**1 pav. 2018‒2020 m. SVP priemonių įvykdymo palyginimas**

2 lentelėje pateikiama informacija apie SVP programų finansavimą iš visų finansavimo šaltinių 2020 m. ir lėšų panaudojimą (kasines išlaidas).

**2 lentelė. 2020 m. SVP programų finansavimas**

| **Strateginio tikslo kodas** | **Savivaldybės strateginio tikslo pavadinimas** | **Programos kodas** | **Programos pavadinimas** | **Lėšos 2020 m.**  **(iš visų finansavimo šaltinių), tūkst. Eur** | | |
| --- | --- | --- | --- | --- | --- | --- |
| 2020 m. asignavimų patvirtintas planas\* | 2020 m. asignavimų patikslintas planas\*\* | 2020 m. panaudotos lėšos (kasinės išlaidos) |
| **01** | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | 02 | Kultūros plėtros programa | 8 039,7 | 8 527,8 | 6 052,8 |
| 07 | Sporto plėtros programa | 6 854,4 | 7 143,4 | 6 724,2 |
| 08 | Švietimo prieinamumo ir kokybės užtikrinimo programa | 68 605,3 | 73 431,8 | 68 613,6 |
| 09 | Bendruomenės sveikatinimo programa | 2 309,9 | 3 079,4 | 2 432,4 |
| 10 | Socialinės paramos įgyvendinimo programa | 42 899,2 | 44 123,4 | 40 839,3 |
| **02** | Efektyviai panaudojant žmogiškuosius ir finansinius resursus suformuoti palankią aplinką investicijų pritraukimui | 01 | Miesto urbanistinės plėtros programa | 601,3 | 601,3 | 471,6 |
| 05 | Miesto ekonominės plėtros programa | 6 875,8 | 9 807,7 | 6 948,2 |
| 06 | Savivaldybės turto valdymo ir privatizavimo programa | 209,0 | 209,0 | 84,1 |
| 11 | Savivaldybės veiklos programa | 12 628,4 | 14 399,6 | 13 353,8 |
| **03** | Kurti kokybišką gyvenamąją aplinką | 03 | Aplinkos apsaugos programa | 6 382,2 | 6 721,1 | 4 825,2 |
| 04 | Miesto infrastruktūros objektų priežiūros, modernizavimo ir plėtros programa | 28 447,1 | 40 591,0 | 34 735,6 |
|  | **Iš viso programoms:** | | | **183852,2** | **208 635,3** | **185 080,8** |

\*Pagal Šiaulių miesto savivaldybės tarybos 2020 m. vasario 6 d. sprendimą Nr. T-1

\*\*Pagal Šiaulių miesto savivaldybės tarybos 2020 m. gruodžio 22 d. sprendimą Nr. T-459

Pagrindinės priežastys nulėmusios, kad nebuvo įvykdytos priemonės ar nepasiekti planuoti produkto vertinimo kriterijai programose, buvo:

1) užtrukusios ir vėluojančios viešųjų pirkimų procedūros, dėl ko sutartys pasirašomos vėliau nei planuota;

2) ilgiau, nei planuota, trukęs projektų derinimas su išorės institucijomis ar kitai subjektais (Nacionaline žemės tarnyba, Kultūros paveldo departamentu, ministerijomis);

3) projektavimo darbų vėlavimas dėl pasikeitusios teisinės bazės arba ženkliai padidėjusios darbų apimties;

4) būtinybė koreguoti techninį projektą rengiant darbo projektą;

5) tiekėjų vėlavimas suteikti paslaugas ar atlikti darbus laiku ir kokybiškai;

6) sustabdyti darbai dėl pastebėtų įgyvendintų rangos darbų defektų;

7) techninio projekto klaidos, kai yra būtinybė tikslinti techninį projektą, o dėl ko vėluoja rangos darbų vykdymas;

8) Covid-19 pandeminės situacija, dėl ko buvo įvestas karantinas;

9) žmogiškųjų išteklių trūkumas kai kuriuose Savivaldybės administracijos padaliniuose dėl darbuotojų kaitos, nedarbingumo ir t.t.

**Biudžetas.** Šiaulių miesto savivaldybės 2020 m. biudžeto patvirtintas pajamų planas sudarė 154 074,6 tūkst. Eur, patikslintas planas – 177 489,4 tūkst. Eur.

**2 pav. 2018‒2020 m. Savivaldybės biudžeto pajamų dinamika tūkst. Eur**

Vertinant pajamų augimą trijų metų bėgyje, didžiausias pokytis, lyginant su pirminiu patvirtintu biudžeto pajamų projektu buvo 2020 m. Tais metais biudžeto pajamos augo 15,2 proc. palyginus su pirminiu patvirtintu planu ir 12,2 proc. palyginus su įvykdymu.

2018–2020 m. savivaldybės biudžeto faktinių pajamų ir 2021 m. planinių pajamų dinamiką atspindi grafinis vaizdas (3 paveikslas).

**3 pav. 2018–2020 m. Savivaldybės biudžeto faktinių pajamų ir 2021 m. planinių pajamų dinamika tūkst. Eur**

2020 m. faktinės biudžeto pajamos palyginus su 2019 m. didėjo 21 920,9 tūkst. Eur, kas sudaro 14,5 proc., o palyginus su 2018 m. atitinkamai didėjo 38 631,6 tūkst. Eur arba 28,8 proc. Pagrindinė biudžeto pajamų augimo priežastis – pajamų iš dotacijų didėjimas. Detali informacija pateikta 3 lentelėje.

|  |  |  |  |  |
| --- | --- | --- | --- | --- |
| **3 lentelė. Savivaldybės biudžeto pajamų pagal pajamų šaltinius 2018–2020 m. faktas ir 2021 m. planas tūkst. Eur** | | | | |
| **Pajamos** | **2018 m.** | **2019 m.** | **2020 m.** | **2021 m.  planas** |
|
| **Mokesčiai** | **64 283,7** | **67 889,1** | **63 829,2** | **67 634,0** |
| Gyventojų pajamų mokestis | 56 797,7 | 60 031,7 | 56 026,7 | 58 889,0 |
| Gyventojų pajamų mokestis savivaldybių išlaidų struktūros skirtumams išlyginti | x | x | x | x |
|
| Turto mokesčiai, | 3 796,9 | 3 717,5 | 3604,8 | 4 025,0 |
| *iš jų: žemės mokestis* | 333,1 | 362,2 | 343,3 | 353,0 |
| *paveldimo turto mokestis* | 56,3 | 59,7 | 75,8 | 59,0 |
| *nekilnojamojo turto mokestis* | 3 407,5 | 3 295,6 | 3 185,7 | 3 613,0 |
| Mokestis už aplinkos teršimą | 171,0 | 162,6 | 152,4 | 160,0 |
| Valstybės rinkliavos | 71,6 | 79,4 | 76,4 | 60,0 |
| Vietinės rinkliavos | 3 446,5 | 3 897,9 | 3 968,9 | 4 500,0 |
| **Dotacijos** | **42 828,7** | **56 855,1** | **74 124,6** | **77 661,4** |
| Valstybinėms (perduotoms savivaldybėms) funkcijoms atlikti | 3 142,5 | 3 834,7 | 4 591,9 | 5 521,8 |
|
| Speciali tikslinė dotacija ugdymo reikmėms finansuoti | 25 309,3 | 28 702,3 | 33 245,8 | 37 184,1 |
|
| Kita tikslinė dotacija | 8 826,9 | 9 497,4 | 22 177,9 | 18 930,3 |
| Europos Sąjungos finansinės paramos lėšos, kitos tarptautinės finansinės paramos lėšos, Valstybės investicijos programoje numatytiems projektams vykdyti | 5 550,0 | 14 820,7 | 14 109,0 | 16 025,2 |
|
|
| **Kitos pajamos** | **7 802,5** | **7 249,3** | **6 841,5** | **6 753,4** |
| Dividendai, palūkanos | 712,3 | 252,3 | 190,8 | 202,0 |
| Palūkanos už paskolas | x | 4,3 | x | x |
| Nuomos mokestis už valstybinę žemę ir valstybinio vidaus vandenų fondo vandens telkinius | 992,6 | 849,0 | 840,0 | 920,0 |
| Mokesčiai už valstybinius gamtos išteklius | 94,5 | 114,5 | 78,7 | 100,0 |
| Pajamos iš patalpų nuomos | 381,1 | 420,4 | 516,0 | 318,3 |
| Biudžetinių įstaigų pajamos už atsitiktines paslaugas | 1 450,2 | 1 604,0 | 911,6 | 1 371,6 |
| Įmokos už išlaikymą švietimo, socialinės apsaugos ir kitose įstaigose | 3 206,1 | 3 362,6 | 2 542,5 | 3 191,5 |
|
| Pajamos iš baudų ir konfiskacijos | 263,1 | 317,0 | 188,2 | 250,0 |
| Kitos neišvardytos pajamos | 702,6 | 352,2 | 1 575,4 | 400,0 |
| **Materialiojo ir nematerialiojo turto realizavimo pajamos** | **282,0** | **472,4** | **273,0** | **260,0** |
|
| **Iš viso pajamų: mokesčiai, dotacijos ir kitos pajamos** | **115 196,9** | **132 465,9** | **145 068,3** | **152 308,8** |
|
| **Akcijos (parduotos) ir kitas nuosavas kapitalas** | **x** | **846,9** | **178,6** | **x** |
|
| **Metų pradžios likutis** | **16 541,1** | **14 835,9** | **15 647,7** | **16 250,0** |
|
| **Skolintos lėšos trumpalaikėms ir ilgalaikėms paskoloms,**  **t. sk. trumpalaikės paskolos** | **2 500,0** | **2 800,0** | **11 975,0**  **5 300,0** | **5 883,3** |
| **IŠ VISO:** | **134 238,0** | **150 948,7** | **172 869,6** | **174 442,1** |

Savivaldybės kreditinis įsiskolinimas ir paskolos. Šiaulių m. savivaldybės biudžeto kreditinis įsiskolinimas 2020 m. gruodžio 31 d. sudarė 18 423,5 tūkst. Eur, iš jų: ilgalaikės ir trumpalaikės paskolos – 17 174,8 tūkst. Eur, įsiskolinimas už prekes ir paslaugas – 780,0 tūkst. Eur, įsiskolinimas už subsidijas – 75,9 tūkst. Eur, įsiskolinimas už socialines išmokas – 155,4 tūkst. Eur, įsiskolinimas už turto įsigijimo išlaidas – 236,1 tūkst. Eur. Šiaulių m. savivaldybės biudžeto kreditinis įsiskolinimas 2020 m. gruodžio 31 d., palyginus su 2019 m. gruodžio 31 d. padidėjo 8 716,1 tūkst. Eur. Padidėjimą įtakojo padidėjusios trumpalaikės ir ilgalaikės paskolos. Ilgalaikės paskolos padidėjo 3 875,0 tūkst. Eur, o trumpalaikės paskolos – 5 300,0 tūkst. Eur (2019 m. trumpalaikių paskolų nebuvo). Trumpalaikės skolos (be paskolų) 2020 m. gruodžio 31 d. lyginant su 2019 m. gruodžio 31 d. duomenimis padidėjo 37,0 tūkst. Eur.

2020 m. savivaldybė investicinių projektų vykdymui paėmė 6 700 tūkst. Eur ilgalaikių paskolų ir 5 300 tūkst. Eur trumpalaikių paskolų planuojamam apyvartinių lėšų trūkumui padengti. 2020 m. gruodžio 31 d. savivaldybės turėjo 8-ias paskolų sutartis, kurių likutis sudaro – 11 839,2 tūkst. Eur. 2019 m. gruodžio 31 d. savivaldybė turėjo 5-ias paskolų sutartis, kurių likutis sudarė – 8 665,0 tūkst. Eur. 2018 m. gruodžio 31 d. savivaldybė turėjo 4-ias paskolų sutartis, kurių likutis sudarė – 8 707,0 tūkst. Eur. Paskolos pagal nustatytus grafikus bus grąžinamos iki 2025 m. rugsėjo 30 d. Palūkanų sumokėta: 2020 m. – 81,6 tūkst. Eur, 2019 m. – 67,3 tūkst. Eur, 2018 m. – 52,6 tūkst. Eur.

**4 pav. 2018–2020 m. Savivaldybės mokėtinų sumų dinamika tūkst. Eur**

Savivaldybės biudžeto 2018-2020 m. asignavimai pagal valstybės funkcijas pateikti 4 lentelėje. Iš 4 lentelės duomenų matome, kad pagal valstybės funkciją didžiausią asignavimų dalį sudaro Švietimas (40,1 proc.) ir Ekonomika (17,5 proc.). Asignavimų planas pinigine išraiška daugiausia neįvykdytas Ekonomikos (4 989,9 tūkst. Eur), Būsto ir komunalinio ūkio (3 819,6 tūkst. Eur) bei Švietimo (3 799,9 tūkst. Eur) srityse. Procentine išraiška asignavimų planas daugiausia neįvykdytas Aplinkos apsaugos (22,5 proc.), Sveikatos apsaugos (21,5 proc.) ir Būsto ir komunalinio ūkio (19,0 proc.) srityse. Bendras asignavimų planas neįvykdytas 20 869,9 tūkst. Eur, kas sudaro 11,8 proc.

**4 lentelė. 2018**–**2020 m. Savivaldybės biudžeto asignavimai pagal struktūrą ir valstybės funkcijas**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Valstybės funkcija | **2018 m.** | | | | **2019 m.** | | | | **2020 m.** | | | |
| **Planas**  **(tūkst. Eur.)** | **struktūra, %** | **Faktas**  **(tūkst. Eur.)** | **plano vyk dymas, %** | **Planas**  **(tūkst. Eur.)** | **struktūra, %** | **Faktas**  **(tūkst. Eur.)** | **plano vyk dymas, %** | **Planas**  **(tūkst. Eur.)** | **struktūra, %** | **Faktas**  **(tūkst. Eur.)** | **plano vyk dymas, %** |
| Bendros valstybės paslaugos | 5 753,9 | 3,9 | 4 765,4 | -17,2 | 6 789,3 | 4,5 | 5 942,6 | -12,5 | 7 112,4 | 4,0 | 6 003,5 | -15,6 |
| Gynyba | 49,7 | 0,0 | 49,7 | 0,0 | 54,3 | 0,0 | 54,3 | 0,0 | 58,0 | 0,0 | 58,0 | 0,0 |
| Viešoji tvarka ir visuomenės apsauga | 70,8 | 0,0 | 65,2 | -7,9 | 35,0 | 0,0 | 35,0 | 0,0 | 197,7 | 0,1 | 197,7 | 0,0 |
| Ekonomika | 13 218,7 | 9,1 | 9 256,1 | -30,0 | 19 120,6 | 12,6 | 14 474,2 | -24,3 | 31 136,4 | 17,5 | 26 146,5 | -16,0 |
| Aplinkos apsauga | 8 058,0 | 5,5 | 6 837,2 | -15,2 | 7 617,3 | 5,0 | 6 364,5 | -16,4 | 8 475,8 | 4,8 | 6565,4 | -22,5 |
| Būstas ir komunalinis ūkis | 20 840,3 | 14,3 | 9 099,2 | -56,3 | 16 098,6 | 10,6 | 11 517,6 | -28,5 | 20 152,3 | 11,4 | 16 332,8 | -19,0 |
| Sveikatos apsauga | 2 030,7 | 1,4 | 1 952,0 | -3,9 | 2 715,2 | 1,8 | 2 374,8 | -12,5 | 3 043,8 | 1,7 | 2 389,5 | -21,5 |
| Poilsis, kultūra ir religija | 10 339,2 | 7,1 | 7 923,8 | -23,4 | 14 686,3 | 9,6 | 13 661,9 | -7,0 | 14 366,0 | 8,1 | 12 556,5 | -12,6 |
| Švietimas | 67 111,3 | 45,9 | 63 135,4 | -5,9 | 65 351,2 | 42,9 | 63 307,7 | -3,1 | 71 107,7 | 40,1 | 67 307,8 | -5,3 |
| Socialinė apsauga | 16 081,5 | 11,0 | 13 632,7 | -15,2 | 16 975,3 | 11,1 | 14 661,9 | -13,6 | 18 247,6 | 10,3 | 15479,4 | -15,2 |
| Iš viso išlaidų | 143 554,1 | 98,2 | 116 716,7 | -18,7 | 149 443,1 | 98,1 | 132 394,5 | -11,4 | 173 897,7 | 98,0 | 153 037,1 | -12,0 |
| Finansinių įsipareigojimų vykdymas (paskolų grąžinimas) | 2 575,4 | 1,8 | 2 551,3 | -0,9 | 2 913,0 | 1,9 | 2 909,2 | -0,1 | 3 591,8 | 2,0 | 3 582,5 | -0,3 |
| **Iš viso išlaidų** | **146 129,5** | **100** | **119 268,0** | **-18,4** | **152 356,1** | **100** | **135 303,7** | **-11,2** | **177 489,5** | **100** | **156 619,6** | **-11,8** |

**Apskaita.** Savivaldybės administracijos buhalterinė apskaita yra tvarkoma vadovaujantis Lietuvos Respublikos Vyriausybės įstatymais ir nutarimais, LR finansų ministro įsakymais, kitais Lietuvos Respublikos ir Europos Sąjungos teisės aktais, reglamentuojančiais apskaitos darbą.

2020 m. buvo peržiūrimas Apskaitos vadovas dėl teisės aktų pasikeitimų ir patvirtintos naujos tvarkos, paruoštas ir patvirtintas Šiaulių miesto savivaldybės administracijos lėšų valstybinėms (valstybės perduotoms savivaldybėms) funkcijoms vykdyti naudojimo tvarkos aprašas, kuriame reglamentuota kaip naudojamos, skirstomos lėšos valstybinėms funkcijoms atlikti. Taip pat paruoštas, papildytas ir patikslintas Administracijos sąskaitų planas, pripažintas netekusiu galios Šiaulių miesto savivaldybės beviltiškų skolų pripažinimo ir nurašymo tvarkos aprašas.

2020 m. parengti ir pateikti 2019 m. metinės bei 2020 m. ketvirčių Savivaldybės administracijos finansinės atskaitomybės, sujungtos į bendrą Administracijos finansinių ataskaitų rinkinį kartu su Socialinių išmokų ir kompensacijų bei Socialinių paslaugų skyrių pateiktomis ataskaitomis, rinkiniai. Finansų ministerijos Viešojo sektoriaus apskaitos ir ataskaitų konsolidavimo informacinėje sistemoje (VSAKIS) laiku, pagal nustatytą konsolidavimo kalendorių, pateikta Savivaldybės administracijos tarpusavio operacijų derinimo su kitais viešojo sektoriaus subjektais informacija bei Administracijos 2019 m. finansinių ataskaitų rinkinio konsolidavimui skirta informacija.

Administracijos Apskaitos skyriuje apskaitomų programų bei priemonių 2019 m. ir 2020 m. ketvirtiniai biudžeto ataskaitų rinkiniai „Biudžetas vs“ sistemoje užregistruoti bei pateikti Strateginio planavimo ir finansų skyriui kiekvieną ketvirtį su paaiškinamaisiais raštais, išanalizuojant mokėtinų sumų padidėjimo ar sumažėjimo priežastis, programų biudžeto išlaidų sąmatų vykdymo nukrypimus.

Šiaulių miesto savivaldybės administracijos Apskaitos skyrius vykdė Šiaulių miesto savivaldybės tarybos 2020 metų vasario 6 d. sprendimu Nr. T-2 patvirtinto biudžeto su vėlesniais pakeitimais priskirtų programų biudžeto išlaidų apskaitą. Savivaldybės administracijai (Apskaitos skyriaus apskaitomų programų) 2020 m. skirta 88 676,12 tūkst. Eur biudžeto asignavimų, įskaitant patikslinimus. Tame skaičiuje 20 453,19 tūkst. Eur Europos Sąjungos lėšos, 19 825,66 tūkst. Eur valstybės biudžeto lėšos, 48 274,42 tūkst. Eur savivaldybės biudžeto lėšos, 122,85 tūkst. Eur specialiųjų lėšų. Per ataskaitinį laikotarpį gauta ir panaudota 13 025,69 tūkst. Eur Europos Sąjungos lėšų, 18 096,89 tūkst. Eur valstybės biudžeto asignavimų, iš jų 1 435,14 tūkst. Eur mokinio krepšelio lėšų, 552,66 tūkst. Eur valstybės biudžeto lėšų valstybės deleguotoms funkcijoms atlikti, 4 680,77 tūkst. Eur kelių priežiūros programos ir valstybės investicijų programos lėšų, 511,00 tūkst. Eur valstybės investicijų programos, 101, 20 tūkst. Eur valstybės biudžeto (praėjusių metų likučiai), 5 650,44 tūkst. Eur valstybės paskolintų lėšų, 40 127,84 tūkst. Eur savivaldybės biudžeto lėšų, tame skaičiuje 6 623,71 tūkst. Eur paskolos lėšų. Apskaitos skyriuje liko nepanaudota 17 411,89 tūkst. Eur planuotų asignavimų, iš jų: 7 427,50 tūkst. Eur Europos Sąjungos lėšų, 1 728,77 tūkst. Eur valstybės biudžeto asignavimų, 8 146,58 tūkst. Eur savivaldybės biudžeto lėšų, 109,03 tūkst. Eur planuotų specialiųjų lėšų. Mokėtinos sumos per ataskaitinį laikotarpį padidėjo 304,8 tūkst. Eur ir laikotarpio pabaigoje sudarė 1 089,0 tūkst. Eur, t. sk. išlaidoms – 817,2 tūkst. Eur (padidėjo 96,0 tūkst. Eur), ilgalaikio turto įsigijimui ir finansiniai įsipareigojimai – 271,8 tūkst. Eur (padidėjo 208,8 tūkst. Eur).

**Investicijos.** 2020 m. Šiaulių m. savivaldybė pateikė 18 projektinių pasiūlymų ir paraiškų finansavimui gauti, pasirašytos 8 finansavimo sutartys dėl naujų projektų įgyvendinimo, pritraukta 6 562,1 tūkst. Eur Europos Sąjungos ir Valstybės biudžeto lėšų. Pasirašytos finansavimo sutartys dėl 11 023,6 tūkst. Eur. gavimo iš Valstybės biudžeto.

Pagal Viešųjų investicijų plėtros agentūrai pateiktus prašymus buvo pasirašytos sutartys, kurių vertė 1 985,9 tūkst. Eur, dėl valstybės biudžeto lėšų dotacijų Europos Sąjungos struktūrinių fondų lėšomis bendrai finansuojamų projektų nuosavų lėšų daliai padengti.

**5 lentelė. 2018–2020 m. pateiktų prašymų finansavimui gauti skaičius ir pritrauktų lėšų sumos tūkst. Eur (nevertinamos Kelių plėtros priežiūros programos lėšos)**

|  |  |  |  |
| --- | --- | --- | --- |
|  | **Europos Sąjungos fondų lėšomis finansuojami projektai** | | **Valstybės lėšomis finansuojami projektai** |
| **Pateikti projektiniai pasiūlymai/ paraiškos** | **Pasirašytos finansavimo sutartys.**  **(pritrauktos ES/VB lėšos)** | **Objektų, dėl kurių sudarytos finansavimo sutartys skaičius (pritrauktos VB lėšos)** |
| 2018 m. | 14 | 9 (11 170,0 tūkst. Eur) | 4 (1 890,0 tūkst. Eur) |
| 2019 m. | 13 | 10 (10 369,0 tūkst. Eur.) | 4 (1 420,0 tūkst. Eur) |
| 2020 m. | 18 | 8 (6 562,1 tūkst. Eur) | 10 (11 026,6 tūkst. Eur) \* |

\* Nevertinamos valstybės biudžeto lėšų dotacijos Europos Sąjungos struktūrinių fondų lėšomis bendrai finansuojamų projektų nuosavų lėšų daliai padengti.

2020 m. Šiaulių miesto savivaldybė pilna apimtimi (t. y. pateikė galutines projektų įgyvendinimo ataskaitas) užbaigė įgyvendinti trys Europos Sąjungos lėšomis bendrai finansuojamus projektus, t. y. „Civilinės saugos sistemos gerinimas Šiaulių ir Jelgavos miestuose“, ,,Modernizuoti plaukimo mokyklos ,,Delfinas“ pastatą (Dainų g. 33 A“, ,,Dienos socialinės globos centro ,,Goda“ esamo pastato Žalgirio g. 3 atnaujinimas“.

**6 lentelė. Projektai, kurių įgyvendinimui 2020 m. buvo pritrauktos Valstybės biudžeto lėšos, tūkst. Eur**

|  |  |  |
| --- | --- | --- |
| **Eil. Nr.** | **Projekto pavadinimas** | **Valstybės biudžeto lėšos** |
| 1. | Šiaulių oro uosto infrastruktūros modernizavimas | 5 374,0 |
| 2. | Vėdinimo/kondicionavimo sistemų įrengimas egzaminų laikymo centruose (19 įstaigų) | 157,6 |
| 3. | Medelyno progimnazijos rekonstrukcija | 372,0 |
| 4. | Rėkyvos progimnazijos rekonstrukcija | 319,0 |
| 5. | Sanatorinės mokyklos modernizavimas | 250,0 |
| 6. | Rentgeno aparato įsigijimas (Dainų poliklinika) | 200,0 |
| 7. | Sporto gimnazijos rekonstrukcija | 260,0 |
| 8. | Ilgalaikio gydymo ir geriatrijos centro remontas | 150,0 |
| 9. | Šiaulių miesto centrinio stadiono bėgimo takų ir tribūnų atnaujinimas\*\* | 244,0 |
| 10. | Geležinkelio atšakos įrengimas (I etapas) | 3 700,0 |
| **Viso:** | | **11 026,6** |

\*\* Kūno kultūros ir sporto skyrius

**7 lentelė. Projektai, kurių įgyvendinimui 2020 m. buvo pritrauktos Europos Sąjungos investicijų fondų lėšos, tūkst. Eur**

|  |  |  |
| --- | --- | --- |
| **Eil. Nr.** | **Projekto pavadinimas** | **Europos Sąjungos investicijų fondų lėšos** |
| 1. | Vaikų dienos centrų tinklo plėtra Šiaulių mieste | 107,0 |
| 2. | Bendruomeninių vaikų globos namų plėtra Šiaulių mieste | 234,5 |
| 3. | Buvusių naftos bazių ir buvusios karinės teritorijos sutvarkymas (II dalis) | 1 909,0 |
| 4. | Sąlygų sukūrimas verslo plėtrai ir investicijų pritraukimui, įrengiant viešąją infrastruktūrą (Serbentų g. tęsinys) | 3 032,4 |
| 5. | Vaikų socialinės integracijos skatinimas Jelgavos ir Šiaulių miestuose | 220,0 |
| 6. | Bendradarbiavimas pasienio regione siekiant užtikrinti saugumą ir viešųjų paslaugų efektyvumą | 156,0 |
| 7. | „Šiaulių laisvosios ekonominės zonos infrastruktūros plėtra (II etapas) | 224,1 |
| 8. | Viešųjų ir administracinių paslaugų (miesto tvarkymo, infrastruktūros priežiūros ir kt.) kokybės gerinimas Šiaulių miesto savivaldybėje (II etapas) | 300,1 |
| **Viso:** | | **6 183,1** |

**8** **lentelė. Projektai, kurių įgyvendinimui 2020 m. papildomai pritrauktos Europos Sąjungos investicijų fondų lėšos, tūkst. Eur**

|  |  |  |
| --- | --- | --- |
| **Eil. Nr** | **Projekto pavadinimas** | **Europos Sąjungos investicijų fondų lėšos** |
| 1. | Tilžės dviračių tako rekonstrukcija | 28,4 |
| 2. | Modernizuoti edukacines aplinkas Šiaulių 1-ojoje muzikos mokykloje ir Šiaulių dainavimo mokykloje „Dagilėlis“ | 200,0 |
| 3. | Lopšelio darželio ,,Kregždutė" modernizavimas | 22,6 |
| 4. | Kompleksinės paslaugos šeimai Šiaulių miesto savivaldybėje | 128,0 |
| **Viso:** | | **379,0** |

2020 m. buvo vykdoma 40 projektų bendrafinansuojamų Europos Sąjungos lėšomis.

**PERSONALO VALDYMAS**

**Savivaldybės administracijos organizacinė struktūra**. 2020 m. galiojo Šiaulių m. savivaldybės administracijos struktūra, patvirtinta Šiaulių miesto savivaldybės tarybos 2019 m. birželio 6 d. sprendimu Nr. 269 „Dėl Šiaulių miesto savivaldybės administracijos struktūros patvirtinimo“. Struktūroje patvirtinta 1 savivaldybės administracijos direktoriaus pavaduotojo pareigybė, veikė 3 departamentai: Strateginės plėtros ir ekonomikos departamentas, Urbanistinės plėtros ir ūkio departamentas ir Žmonių gerovės ir ugdymo departamentas bei kiti savarankiški skyriai. Šiaulių miesto savivaldybės Tarybos 2020 m. gruodžio 22 d. sprendimu Nr. T-494 „Dėl Šiaulių miesto savivaldybės administracijos struktūros patvirtinimo“ patvirtinta nauja Savivaldybės administracijos struktūra, atsisakant tarpinės valdymo grandies – departamentų ir įsteigiant 2 savivaldybės administracijos direktoriaus pavaduotojų pareigybes. Nauja struktūra įsigalios nuo 2021 m. balandžio 1 d.

Nuo 2020 m. sausio 1 d. Savivaldybės administracijoje įsteigtas Miesto koordinavimo skyrius. Skyriaus veiklai plėtoti iš Administracijos vidinių pertvarkymų 2020 m. buvo įsteigti du papildomi etatai.

**Savivaldybės administracijos žmogiškieji ištekliai**. Šiaulių miesto savivaldybės administracijos karjeros valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, (toliau – darbuotojas) amžiaus vidurkis 2020 m. yra 48 metai: 5 procentai nuo 20 iki 29 metų, 22 procentai nuo 30 iki 39 metų, 26 procentai nuo 40 iki 49 metų, 32 procentų nuo 50 iki 59 metų, 15 procentų – 60 metų ir daugiau. Savivaldybės administracijoje 2020 m. dirbo 81 procentas moterų ir 19 procentų vyrų. Lyginant su 2018 m. ir 2019 m. darbuotojų amžiaus vidurkis padidėjo nuo 47 metų iki 48 metų ir 2 procentais padaugėjo darbuotojų, kurių amžiaus vidurkis yra nuo 50 iki 59 metų, tačiau 2 procentais sumažėjo darbuotojų, kurių amžius yra nuo 60 metų ir daugiau.

Pareigybių skaičiaus savivaldybės administracijoje kaita: 2007 m. – 287 pareigybės, 2009 m. – 276 pareigybės, 2012 m. – 243 pareigybės, 2014 m. – 247 pareigybės, 2017 m. – 252 pareigybės, 2018 m. ir 2019 m. pareigybių skaičius nesikeitė – 256 pareigybės., 2020 m. patvirtintos 265 pareigybės.

2020 m. pabaigoje Šiaulių miesto savivaldybės administracijoje buvo patvirtintos 178 valstybės tarnautojo ir 86 darbuotojų, dirbančių pagal darbo sutartis, pareigybės.

2020 m. buvo suorganizuoti 65 konkursai: 24 konkursai dėl karjeros valstybės tarnautojo pareigų, 26 konkursai dėl įstaigos vadovo pareigų, 15 darbuotojų, dirbančių pagal darbo sutartis, atrankos. 2020 m. į valstybės tarnautojo pareigas suorganizuota 18 konkursų mažiau palyginus su 2019 m. Nuo 2019 m. sausio 1 d. Lietuvos karjeros valstybės tarnautojų konkursus ir pakaitinių tarnautojų atrankas centralizuotai vykdo Valstybės tarnybos departamentas prie Vidaus reikalų ministerijos. Konkurso organizavimo procedūros užtrunka pakankamai ilgai. Didžiausia problema išlieka nuolatinis valstybės tarnautojų poreikis Architektūros, urbanistikos ir paveldosaugos skyriuje bei Statybos ir renovacijos skyriuje.

2020 m. į biudžetinių įstaigų vadovų pareigas suorganizuota 26 konkursai, iš jų 9 konkursai įvyko ir išrinkti biudžetinių įstaigų vadovai, 1 konkursas įvyko, tačiau pretendentas nesurinko pereinamojo balo, 2 konkursai neįvyko, nes nebuvo pretendentų, ir 14 konkursų buvo atšaukti ir jų atrankos įvyks 2021 m., kadangi Nacionalinė švietimo agentūra neįvykdė pretendentų kompetencijų vertinimo iki dokumentų pateikimo nustatytų datų.

Darbuotojų kaita Savivaldybėje. Į darbą Savivaldybės administracijoje 2020 m. priimta 10 karjeros valstybės tarnautojų, 3 pakaitiniai valstybės tarnautojai, 16 darbuotojų, dirbančių pagal darbo sutartis ir 1 darbuotojui buvo pratęsta mentorystės (įgytos patirties perdavimo) sutartis, kuri sudaroma su valstybės tarnautoju, kuriam sukanka 65 metai ir jis atleidžiamas iš valstybės tarnautojo pareigų. Tarnybinio kaitumo būdu 2karjeros valstybės tarnautojai pakeitė pareigas Savivaldybės administracijoje, 4 karjeros valstybės tarnautojai perkelti iš kitos įstaigos.

2020 m. buvo atleisti 32 darbuotojai: 15 karjeros valstybės tarnautojų, 17 darbuotojų, dirbančių pagal darbo sutartis. Darbuotojų atleidimo priežastys įvairios, vyksta natūralus darbuotojų judėjimas: 7 karjeros valstybės tarnautojai perkelti į kitą įstaigą tarnybinio kaitumo būdu, 2 – atleisti šalių susitarimu, 5 – atsistatydino savo noru, 2 – nutraukus darbo sutartį šalių susitarimu, 12 – darbuotojo iniciatyva be svarbių priežasčių, 3 – įgijus teisę į senatvės pensiją.

2020 m. į biudžetinių įstaigų vadovų pareigas priimta 11 vadovų: 3 - į lopšelių-darželių, 1 – į sporto įstaigos, 1 – į socialinės įstaigos, 6 - į bendrojo ugdymo mokyklų direktorių pareigas. Du vadovai darbą pradėjo 2021 m. sausio 1 d. Keturi bendrojo ugdymo mokyklų vadovai skirti į pareigas penkerių metų kadencijai nuo 2021 m. sausio 2 d., 1 lopšelio-darželio, 1 švietimo pagalbos įstaigos ir 11 bendrojo lavinimo mokyklų direktoriai, pasibaigus darbo sutarties terminui, skirti laikinai eiti švietimo įstaigų direktorių pareigas, kol konkurso būdu bus išrinkti ir paskirti šių švietimo įstaigų direktoriai. Du lopšelių-darželių direktoriai, pasibaigus darbo sutarties terminui, skirti laikinai eiti direktorių pareigas iki lopšeliai-darželiai bus reorganizuoti.

Iš biudžetinių įstaigų vadovų pareigų atleisti 7 vadovai: iš lopšelių-darželių – 4, iš bendrojo ugdymo mokyklų – 2, iš švietimo pagalbos įstaigos – 1. Iš jų 2 biudžetinių įstaigų vadovai atleisti šalių susitarimu, 1 vadovas darbo sutartį nutraukė savo iniciatyva be svarbių priežasčių, 1 vadovas atleistas dėl įvykusio lopšelių-darželių reorganizavimo, 2 vadovai atleisti suėjus darbo sutarties terminui, 1 vadovas atšauktas iš pareigų praradus pasitikėjimą. Lyginant su 2019 m., atleistų vadovų skaičius beveik nesikeitė..

Vidaus kontrolė ir vertinimai.2020 m. buvo atlikami šeši tarnybinio nusižengimo tyrimai: 2 įstaigų vadovams ir 4 valstybės tarnautojams (du iš jų baigti 2021 m.).

2020 m. 152 valstybės tarnautojų tarnybinė veikla įvertinta labai gerai: 108 valstybės tarnautojų per kasmetinį valstybės tarnautojų vertinimą ir 44 valstybės tarnautojų per neeilinį vertinimą. Į aukštesnes pareigas po vertinimo buvo perkelti 3 valstybės tarnautojai, iš jų 1 valstybės tarnautojas perkeltas į vedėjo pareigas, 1 – į patarėjo pareigas, 1 valstybės tarnautojas perkeltas į aukštesnes pareigas, 115 valstybės tarnautojams nustatyti didesni pareiginės algos koeficientai, 11 valstybės tarnautojų suteiktos po 3 apmokamas poilsio dienas, 8 valstybės tarnautojams – po 400 Eur vertės dovanų kortelės, 15 valstybės tarnautojų skirtos padėkos už labai gerą tarnybinę veiklą, 1 valstybės tarnautojui sumažintas koeficientas. Palyginimui: 2018 m. 99 valstybės tarnautojų tarnybinė veikla įvertinta labai gerai, 2019 m. 185 valstybės tarnautojų tarnybinė veikla įvertinta labai gerai.

2020 m. 37 darbuotojų, dirbančių pagal darbo sutartis, veikla įvertinta labai gerai ir jiems nustatyta 15 procentų pareiginės algos pastoviosios dalies dydžio kintamoji dalis, 33 darbuotojų, dirbančių pagal darbo sutartis, tarnybinė veikla įvertinta gerai ir jiems nustatyta 9 procentų pareiginės algos pastoviosios dalies dydžio kintamoji dalis, 2 darbuotojams kintamoji dalis neskirta. 2019 m. 30 darbuotojų, dirbančių pagal darbo sutartis, veikla įvertinta labai gerai ir jiems nustatyta 15 procentų pareiginės algos pastoviosios dalies dydžio kintamoji dalis, 44 darbuotojų, dirbančių pagal darbo sutartis, tarnybinė veikla įvertinta gerai ir jiems nustatyta 9 procentų pareiginės algos pastoviosios dalies dydžio kintamoji dalis.

2020 m. 73 biudžetinių įstaigų vadovų veikla įvertinta labai gerai, iš jų 38 vadovams nustatyta 40 procentų pareiginės algos pastoviosios dalies dydžio kintamoji dalis, 35 vadovams – 20 procentų pareiginės algos pastoviosios dalies dydžio kintamoji dalis. 12 biudžetinių įstaigų vadovų veikla įvertinta gerai ir jiems skirta 9 procentų kintamoji dalis.Lyginant su 2019 m., biudžetinių įstaigų vadovų, kurių veikla įvertinta labai gerai ir nustatyta 40 procentų pareiginės algos pastoviosios dalies dydžio kintamoji dalis, skaičius padidėjo dvigubai*.*

Kvalifikacijos kėlimas. 2019 m. Savivaldybės administracijos tarnautojų ir darbuotojų, dirbančių pagal darbo sutartis, kvalifikacijos kėlimui buvo skirta 28,5 tūkst. Eur, tai yra 0,74 procento nuo darbo užmokesčiui skirtų asignavimų. 2020 m. kvalifikacijai kelti skirta suma lyginant su 2018 m., 2019 metais nesikeičia.

Įgyvendinant 2019-2034 m. Šiaulių miesto ekonominės plėtros ir investicijų pritraukimo strategijos priemonių planą pagal priemonę „Tobulinti Šiaulių miesto savivaldybės darbuotojų anglų kalbos žinias“ 2019 m. įvykdytas Šiaulių miesto savivaldybės administracijos darbuotojams anglų kalbos mokymų paslaugos pirkimas. Anglų kalbos mokymai buvo tęsiami ir 2020 m., kuriuose dalyvavo ir juos baigė 16 Savivaldybės darbuotojų. B1 lygio anglų kalbos pažymėjimai įteikti 9 darbuotojams, o B2 lygio - 7 darbuotojams. Paskelbus valstybės lygio ekstremaliąją situaciją visoje šalyje dėl naujojo koronaviruso (COVID-19) plitimo grėsmės, viešieji pirkimai dėl tolimesnių anglų kalbos mokymų buvo sustabdyti. 2020 m. rugsėjo mėn. įvyko viešieji pirkimai dėl šios paslaugos pirkimo ir 2020 m. spalio 7 d. pasirašyta Šiaulių miesto savivaldybės administracijos ir UAB „Kalba LT“ Anglų kalbos mokymo paslaugų pirkimo sutartis. Suorganizuota 60 akademinių valandų anglų kalbos mokymų Savivaldybės administracijos darbuotojams. Mokymuose dalyvavo 50 darbuotojų, suskirstyti į 5 grupes (A0.1, A1.1, A1.2, A2.2 ir B1.1) pagal anglų kalbos mokėjimo lygį.

Per 2020 m. mokymuose dalyvavo 205 darbuotojai. Dėl karantino Lietuvos Respublikos teritorijoje paskelbimo mokymuose dalyvavo mažiau darbuotojų lyginant su 2019 m.

**ŠVIETIMAS**

**Švietimo įstaigų tinklas.** Šiaulių miesto savivaldybė yra 72 švietimo įstaigų – 32 bendrojo ugdymo ir 8 neformaliojo vaikų švietimo mokyklų, 30 ikimokyklinio ugdymo įstaigų, Pedagoginės psichologinės tarnybos ir Švietimo centro – steigėja. Dėl skiriamų Mokymo lėšų (toliau – ML) buvo tęsiamas bendradarbiavimas su Šiaulių miesto savivaldybės septyniomis (2019 m. –7, 2018 m.–6) ikimokyklinio, priešmokyklinio ir pradinio  ugdymo programas įgyvendinančiomis nevalstybinėmis įstaigomis: VšĮ „Garso servisas“, VšĮ „Mažieji šnekoriai“, VšĮ „Smalsieji pabiručiai“, VšĮ „Mūsų kiemelis“, VšĮ „Kiškių miškas“, VšĮ Šiaulių Valdorfo darželio-mokyklos bendruomenė, VšĮ Šiaulių jėzuitų mokykla.

Savivaldybei pavaldžių mokyklų (bendrojo ir ikimokyklinio ugdymo, neformaliojo vaikų švietimo) skaičius 2020 m. sumažėjo, nes lopšelis-darželis „Saulutė“ po reorganizacijos buvo prijungtas prie lopšelio-darželio „Drugelis“.

2020 m., palyginus su 2019 m., bendrojo ugdymo mokyklose fiksuotas mokinių skaičiaus didėjimas (+193 mok.), o ikimokyklinio ugdymo įstaigose ugdytinių skaičius (-31 vaikas) ir neformaliojo vaikų švietimo mokyklose mokinių skaičius (-25 mok.) sumažėjo.

**5 pav. Vaikų/mokinių/skaičiaus pokytis (2020 m. rugsėjo 1 d. duomenys)**

Pastaba. Bendrojo ugdymo mokyklose mokinių skaičius nurodomas su priešmokyklinio ugdymo grupių vaikais ir suaugusiais mokiniais.

2020 m., kaip ir 2019 m. bei 2018 m., mieste veikė septynios Savivaldybės mokyklos, kurioms iš Lietuvos Respublikos valstybės biudžeto skiriamos mokymo lėšos (toliau – ML) ir ūkio lėšos šalies (regiono) mokiniams – „Dermės“ mokykla, „Ringuvos“ mokykla, Sanatorinė mokykla, „Spindulio“ ugdymo centras, Medelyno progimnazijos ligoninės klasės, Sporto gimnazija ir Suaugusiųjų mokyklos Tardymo izoliatoriaus skyrius.

Bendrojo ugdymo mokyklų 2020 m. situacija vertinta pagal Šiaulių miesto savivaldybės bendrojo ugdymo mokyklų tinklo pertvarkos 2016–2020 metų bendrajame plane numatytus rodiklius (toliau – tinklo pertvarkos rodikliai). 2020 m. mokyklų situacija vertinta pagal 21 rodiklį (2018 m. – 20, 2019 m. – 21), suskirstytų į keturias grupes.

**6 pav. Rodiklių, atitinkančių 2020 m. siekinius, dalis**

Visų keturių rodiklių grupių rezultatai 2020 m. pagerėjo. Rodiklių grupės „Gerėja ugdymo kokybė“ rezultatai, lyginant su kitų rodiklių grupėmis, yra žemesni, nes 2020 m. padidėjo miesto mokyklų, kurių matematikos ir lietuvių kalbos ir literatūros brandos egzaminų rezultatai žemesni nei šalies vidurkiai, dalis.

2020 m. Savivaldybės mokyklų veiklos išorės vertinimas, vadovaujantis Lietuvos Respublikos švietimo, mokslo ir sporto ministro nustatyta tvarka, nevykdytas (2019 m. – vienos, 2018 m. – dviejų).

2020 m. 20 bendrojo ugdymo mokyklų (2019 m. – 9) dalyvauja įdiegiant skaitmeninį ugdymo (si) turinį „Eduka klasė“.

2020 m. buvo tęsiamas 2019 m. pradėtas vykdyti Švietimo, mokslo ir sporto ministerijos vykdomas nacionalinis projektas „Mokinių pasiekimų gerinimas įgyvendinant kokybės krepšelį“. Projekte dalyvauja Savivaldybės 6 mokyklos: trys mokyklos (Juliaus Janonio ir „Romuvos“ gimnazijos, Dainų progimnazija), turinčios stiprią Geros mokyklos požymių raišką ir trys mokyklos („Santarvės“ gimnazija, V. Kudirkos ir „Rasos“ progimnazijos), turinčios silpną Geros mokyklos raišką. Iš viso minėtame projekte, kurio trukmė dveji mokslo metai, bus įtraukta 180 mokyklų (30 mokyklų, turinčių stiprią Geros mokyklos požymių raišką ir 150 mokyklų, turinčių silpną Geros mokyklos požymių raišką). 2020 m. V. Kudirkos ir „Rasos“ progimnazijos, „Santarvės“ gimnazija parengė veiklos tobulinimo planus, kuriuose numatytos priemonės ugdymo turiniui individualizuoti, diferencijuoti, pasiekimams gerinti, mokytojų kvalifikacijai tobulinti, aktyvesniam šeimos įtraukimui į ugdymo procesą ir pan. Silpną Geros mokyklos požymių raišką turinčios Savivaldybės mokyklos projekto veiklą pradėjo 2020 m. spalio mėn. po papildomo išorės vertinimo.

**Ikimokyklinis ugdymas.** Ikimokyklinis ugdymas vykdytas 30 lopšelių-darželių ir 2 specialiosiose įstaigose („Dermės“ mokyklos ikimokyklinio ugdymo skyriuje ir „Spindulio“ ugdymo centre).  2020 m. lopšeliuose-darželiuose ir specialiosiose įstaigose veikė 237 ikimokyklinio ugdymo grupės. Iš jų: 63 grupės  nuo gimimo iki 3 metų vaikams, 174 grupės nuo 3 iki 6 metų. Iš minėtų grupių – 1savaitinė ir 20 specialiųjų. Jose buvo ugdomi 4199 vaikai.

2020 m. įsteigta viena lopšelio grupė lopšelyje-darželyje „Gintarėlis“. Siekiant tenkinti ankstyvojo ikimokyklinio amžiaus vaikų ugdymo lopšeliuose-darželiuose poreikį, nuo 2020 m. rugsėjo 1 d. priešmokyklinio ugdymo grupių neformavo 9 lopšeliai-darželiai.

Ikimokyklinio amžiaus vaikų pasiekimai vertinami pagal 18 veiklos sričių, suskirstytų į 4 grupes. Vertimai atliekami du kartus per mokslo metus – mokslo metų pradžioje ir pabaigoje. 2019–2020 m. m. ikimokyklinukų pasiekimai pagerėjo (žr. 9 lentelę.).

**9 lentelė. 2020–2021 m. m. ikimokyklinukų pasiekimai**

|  |  |  |  |  |
| --- | --- | --- | --- | --- |
| **Vaikų pasiekimų vertinimas** | **Sakytinė kalba** | **Rašytinė kalba** | **Skaičiavimas ir matavimas** | **Problemų sprendimas** |
| Spalio mėn. | 2,98 | 3,03 | 3,01 | 3,05 |
| Gegužės mėn. | 3,81 | 3,87 | 3,82 | 3,89 |

Parengtas ir pradėtas įgyvendinti 2020–2024 m. ikimokyklinio ugdymo įstaigų tinklo pertvarkos planas.

Savivaldybė skiria 70 Eur vieno mėnesio ugdymo reikmėms kiekvienam vaikui, kurio tėvai (globėjai) sudarė mokymo sutartį su Šiaulių miesto nevalstybine švietimo įstaiga (toliau – VšĮ) ar laisvuoju mokytoju. 2020 m. septynias VšĮ lankė 294 vaikai, t. y. 18 vaikų daugiau nei 2019 m. ir  norinčių lankyti VšĮ daugėja.

**10 lentelė. Šiaulių miesto nevalstybinės švietimo įstaigos ir laisvieji mokytojai, įgyvendinantys Ikimokyklinio ugdymo programas**

|  |  |  |  |
| --- | --- | --- | --- |
| **Metai** | **VšĮ skaičius** | **Vaikų, kuriems skirtas Savivaldybės finansavimas, skaičius (metų pabaigoje)** | **Skirta lėšų iš Savivaldybės biudžeto, tūkst. Eur** |
| 2018 m. | 6 | 254 | 207,13 |
| 2019 m. | 7 | 276 | 226,80 |
| 2020 m. | 7 | 294 | 236,11 |

**Priešmokyklinis ugdymas.** 2020 m. priešmokyklinis ugdymas vykdytas 21 lopšelyje-darželyje (2019 m. – 22), 13 bendrojo ugdymo mokyklų ir 2 specialiosiose mokyklose. Siekiant lopšeliuose-darželiuose tenkinti ankstyvojo ikimokyklinio amžiaus vaikų ugdymo poreikį, nuo 2020 m. rugsėjo 1 d. Savivaldybės bendrojo ugdymo mokyklose suformuota daugiau priešmokyklinio ugdymo grupių (toliau – PUG): nuo 2020 m. rugsėjo 1 d. suformuota 60 priešmokyklinio ugdymo grupių, iš kurių 30 – lopšeliuose-darželiuose (2019 m. – 29), 26 – bendrojo ugdymo mokyklose (2019 m. – 24). ir 4 specialiosiose mokyklose. Minėtose grupėse buvo ugdomas  1 071 vaikas (2019 m. – 1 019), t. y. 52 vaikais daugiau nei praėjusiais metais.

**7 pav. 2018–2020 m. Savivaldybės vaikų skaičius priešmokyklinio ugdymo grupėse** **pagal įstaigų tipą**

Priešmokyklinio ugdymo grupėse ugdymas buvo organizuojamas pagal įvairius modelius

(žr. 11 lentelę).

**11 lentelė. 2019–2020m. priešmokyklinio ugdymo grupių skaičius pagal ugdymo modelius**

|  |  |  |  |  |  |  |
| --- | --- | --- | --- | --- | --- | --- |
| **Ugdymo modelis** | **2019 m.** | | | **2020 m.** | | |
|  | lopšelis-darželis | bendrojo ugdymo mokykla | specialioji mokykla | lopšelis-darželis | bendrojo ugdymo mokykla | specialioji mokykla |
| I modelis (4 val.) |  | 3 grupės |  |  | 2 grupės |  |
| II modelis (6,36 val.) |  | 5 grupės |  |  | 4 grupės |  |
| III modelis (10,30 val.) | 29 grupės | 15 grupių | 1 grupė | 30 grupių | 20 grupių | 1 grupė |
| V modelis (24 val.) |  |  | 3 grupės |  |  | 3 grupės |

**Bendrasis ugdymas.**2020 m. pavasarį dėl COVID-19 ir ekstremalios situacijos paskelbimo Lietuvos Respublikoje neįvyko Nacionalinės švietimo agentūros (toliau – NŠA) vykdomas Nacionalinis mokinių pasiekimų patikrinimas (toliau – NMPP) 2, 4, 6 ir 8 klasių mokiniams. 2020 m. lapkričio 10–13 d. Šiaulių miesto savivaldybės mokyklos dalyvavo   NŠA vykdomame nacionaliniame elektroniniame 5 ir I gimnazijos (9) klasių mokinių pasiekimų patikrinime. NMPP rezultatus mokyklų mokiniai gavo sausio mėn. NMPP rezultatai skirti mokiniams, jų tėvams ir mokytojams objektyviau įvertinti mokinio mokymosi pasiekimus, išsiaiškinti, ar mokinys daro pažangą ir numatyti individualius pagalbos mokiniui  būdus.

Pagrindinio ugdymo pasiekimų patikrinimas.Dėl COVID19 ir ekstremalios situacijos paskelbimo Lietuvos Respublikoje Pagrindinio ugdymo pasiekimų patikrinimas nevyko. 2020 m. pagrindinį išsilavinimą įgijo 96,4 proc. II gimn. kl. mokinių (2019 m. – 95,3 proc., 2018 m. – 94,7 proc.).

Brandos egzaminai.2020 m. apie 1 300 abiturientų (2018 m. – 1 400, 2019 m – 1 400) pareiškė norą dalyvauti 12 valstybinių ir 5 mokykliniuose brandos egzaminuose.

2020 m. lietuvių k. valstybinį brandos egzaminą laikė 73,9 proc. Šiaulių miesto mokyklų mokinių (2019 m. – 83,4), matematikos – 64,2 proc. (2019 m. – 74), anglų k. – 78,8 proc. (2019 m. – 88,1), biologijos – 20,1 proc. (2019 m. – 24,4), chemijos – 1,8 proc. (2019 m. – 5), fizikos – 6,6 proc. (2019 m. – 12,1), istorijos – 37,1 proc. (2019 m. – 38,1), geografijos – 6,1 proc. (2019 m. – 5,1 proc.), informacinių technologijų – 9,7 proc. (2019 m. – 9,7).

Egzaminų vykdymui buvo įsteigti 55 valstybinių ir 27 mokyklinių brandos egzaminų centrai (2017 m. – 52 ir 34, 2018 m. – 57 ir 32, 2019 m. – 59 ir 33). Bendradarbiaujant su mokyklų vadovais, pagrindinės ir pakartotinės sesijos brandos egzaminų vykdymui buvo sudarytos 71 vykdymo grupė ir 21 vertinimo komisija (2017 m. – 86 ir 31, 2018 m. – 93 ir 32, 2019 m. – 75 ir 33).

Miesto mokinių valstybinių brandos egzaminų rezultatai:

– 4 mokomųjų dalykų (užsienio (rusų) kalbos, chemijos, geografijos ir istorijos) valstybiniai brandos egzaminai išlaikyti 100 proc. (2018 m. – 3, 2019 m. – 3);

– 4 mokomųjų dalykų (užsienio (anglų) kalbos, biologijos, istorijos, geografijos) valstybinių brandos egzaminų išlaikymo rezultatas 2020 m. aukštesnis už 2019 m. brandos egzaminų išlaikymo rezultatą (2018 m. – 3, 2019 m. – 4);

– 5 mokomųjų dalykų (lietuvių kalbos ir literatūros, matematikos, chemijos, fizikos (nežymiai), informacinių technologijų) valstybinių brandos egzaminų išlaikymo rezultatai 2020 m. žemesni už 2019 m. brandos egzaminų išlaikymo rezultatus.

– 7 mokomųjų dalykų (lietuvių kalbos ir literatūros, matematikos, anglų k., biologijos, chemijos, fizikos, informacinių technologijų) valstybinių brandos egzaminų išlaikymo vidurkis 2020 m. aukštesnis už šalies brandos egzaminų išlaikymo vidurkį (2018 m. – 10, 2019 m. – 8);

– gauti 130 šimto balų įvertinimai (2018 m. – 130, 2019 m. – 93). Po vieną šimtuką gavo 90 abiturientų, po du -14, po 3 – 4 (vienas iš jų – besimokantis pagal Tarptautinio bakalaureato programą).

2020 m. gegužės mėnesį Šiaulių miesto savivaldybės taryba patvirtino Šiaulių miesto savivaldybės premijos „Šiaulių metų abiturientas“ skyrimo nuostatus. Premijos tikslas – pagerbti abiturientus už gautus aukščiausius (šimto balų) brandos egzaminų rezultatus ir Šiaulių miesto vardo garsinimą. Premijoms skirta 13,0 tūkst. Eur. Savivaldybės biudžeto lėšų.

Vidurinį išsilavinimą 2020 m. įgijo 98,4 proc. (2019 m. – 97,8 proc., 2018 m. - 97,3 proc.) abiturientų.

2020 m. tarptautinio bakalaureato diplomo programą baigė 32 mokiniai (2019 m. – 27, 2018 m. – 31).

**Neformalusis ugdymas ir švietimas.** Mieste veikia 8 neformaliojo vaikų švietimo (toliau – NVŠ) mokyklos, kurių ugdytiniai respublikinėse ir tarptautinėse varžybose, konkursuose laimėjo 127 pirmąsias, 95 antrąsias ir 96 trečiąsias vietas.

2020 m. formalųjį švietimą papildančio ugdymo (toliau – FŠPU) programas įgyvendino 4 NVŠ mokyklos (1-oji muzikos mokykla, Dainų muzikos mokykla, „Dagilėlio“ dainavimo mokykla, Dailės mokykla). FŠPU programose dalyvavo daugiau nei 1 097 mokiniai. „Dagilėlio“ dainavimo mokykla ir „Juventos“ progimnazija įgyvendino profesinės linkmės modulį, kurio programoje dalyvavo 138 mokiniai.

Nuo 2015 m. Savivaldybė dalyvauja įgyvendinant projektą „Neformaliojo vaikų švietimo paslaugų plėtra“, finansuojamą Europos Sąjungos struktūrinių fondų lėšomis. 2020 m. įgyvendinant minėtą projektą 36 neformaliojo vaikų švietimo teikėjai (2019 m. – 31, 2018 m. – 47) vykdė 47 programas (2019 m. – 35, 2018 m. – 56), kurias lankė apie 2 000 mokinių. (2019 m. – apie 2 200, 2018 m. – apie 2 800). Dėl paskelbto karantino, iškilusių finansavimo ir administravimo problemų dalis NVŠ teikėjų atsisakė toliau dalyvauti projekte.

Vadovaujantis 2020 m. spalio 1 d. duomenimis bendrojo ugdymo mokyklų būrelius lankė 61,66 proc. mokinių (2019 m. – 61,05 proc., 2018 m. – 49,14 proc.), dalyvavo NVŠ programose arba lankė bendrojo ugdymo mokyklų būrelius 71,83 proc. mokinių (2019 m. – 71,52 proc., 2018 m. –69,86 proc.)

Įgyvendinant Švietimo prieinamumo ir kokybės užtikrinimo programą, vykdyta priemonė ,,Kultūros krepšelis“ edukaciniams užsiėmimams Šiaulių regiono muziejuose ir kitose kultūros įstaigose. Iš Savivaldybės biudžeto lėšų 31 bendrojo ugdymo mokyklos ir 2 viešųjų įstaigų (Jėzuitų mokykla ir „Smalsieji pabiručiai“) 12 643 mokiniams skirta po 5,0 Eur. „Kultūros krepšeliui“. Dėl pandemijos COVID-19 buvo panaudota 70 procentų „Kultūros krepšeliui“ skirtų savivaldybės biudžeto  lėšų. „Kultūros krepšelio“ edukacijose dalyvavo 10 137 mokiniai.

2020 m. vykdyti 3 Šiaulių miesto reprezentaciniai švietimo renginiai, kuriuose dalyvavo apie 4 000 dalyvių ir apie 22 000 žiūrovų.

2020 m. Skyriaus specialistai koordinavo 45 vaikų vasaros užimtumo programų, finansuojamų iš savivaldybės ir valstybės biudžeto lėšų, įgyvendinimą. Didždvario gimnazija organizavo gabių mokinių vasaros užimtumo programą „Mokslo virusas 5“. Joje dalyvavo 60 Šiaulių miesto dalykinių olimpiadų (miesto turo) nugalėtojų. 2020 m. įvairaus tipo vaikų vasaros užimtumo programose (meninėse, sportinėse, keliaujančiose ir kt.) dalyvavo 1 928  1–12  klasių mokiniai (2018 m. – 23 programos, 1 500 mok.,  2019 m. - 36 programos, 1 506  mok.).

2020 m. valstybė skyrė papildomą finansavimą NVŠ veikloms (projektams, edukacijoms, stovykloms ir kt.). Su NVŠ teikėjais pasirašytos 27 finansavimo sutartys. Dėl COVID-19 įgyvendintos 3 NVŠ veiklos. Dalyvavo 120 mokinių.

2020 m. vyko Lietuvos vaikų ir moksleivių televizijos konkurso „Dainų dainelė“ I-ojo Savivaldybės etapo atranka, kurioje dalyvavo 40 miesto švietimo įstaigų kolektyvų. Į  zoninį etapą atrinkta 30 kolektyvų.  Po zoninio etapo atrankos  visi 30 kolektyvų pateko į tiesioginius konkurso „Dainų dainelė“  televizijos filmavimus ir dalyvavo paskutiniame konkurso atrankos etape dėl laureatų  vardo. Laureatais tapo 6 kolektyvai, kurie dalyvavo baigiamojoje „Dainų dainelės“ dalyje -  Laureatų koncerte Lietuvos nacionaliniame operos ir baleto teatre.

Dėl pandemijos COVID-19 neįvyko Lietuvos moksleivių dainų šventė „Tau“ (ji perkelta į 2022 m.). Nebuvo organizuota ir miesto gimtadienio šventės „Šiaulių dienos“ eisena, neorganizuota Švietimo įstaigų labdaros-paramos akcija „Laimės keksiukai“, skirta paremti onkologine liga sergančių vaikų ir jų šeimų socialines aplinkos gerinimui.

2020 m. sausio 13 d. organizuota Švietimo įstaigų akcija „Laisvė...“, kurioje dalyvavo 27 bendrojo ugdymo mokyklos, 370 mokinių.

2020 m. organizuotas neformaliojo suaugusiųjų švietimo programų konkursas, finansuotas Savivaldybės biudžeto lėšomis. Konkurso būdu buvo atrinktos 8 programos (2018 m. – 15, 2019 m. – 13), iš kurių 4 įgyvendintos. Programas vykdė viešosios įstaigos, neformaliojo švietimo mokyklos ir kiti švietimo teikėjai. Klausytojai rinkosi Trečiojo amžiaus universiteto, anglų kalbos, meninės išraiškos programas.

2020 m. buvo tęsiamas Mokinių socialinių kompetencijų ugdymo Šiaulių miesto savivaldybės bendrojo ugdymo mokyklose modelio (toliau – SKU modelis) įgyvendinimas. Tai kryptinga veikla, orientuota į visuminį asmenybės ugdymą, padedanti pažinti įvairias užimtumo sritis ir karjeros galimybes, planuotis būsimą karjerą.

SKU modelį 2020 m. įgyvendino 32 Savivaldybės pavaldumo bendrojo ugdymo  mokyklos (2019 m. – 32, 2018 m. – 26). 2020 m. prie SKU modelio įgyvendinimo prisijungė dar 6 partneriai (UAB ,,Pasaulio optika, UAB ,,LT Intus“, UAB ,,Fiberta“, UAB ,,Diab“, Šiaulių Dainų muzikos mokykla, ūkininkė Jurgita Stancikaitė), iš viso 129 (2019 m. – 128, 2018 m. – 101). Prie partnerių tinklo prisijungusios įmonės, įstaigos ar organizacijos įsipareigojo sudaryti sąlygas Šiaulių miesto bendrojo ugdymo mokyklų mokiniams ugdytis socialinius gebėjimus atliekant profesinę (darbinę) ir visuomenei naudingą (socialinę-pilietinę) veiklą. Savivaldybės administracija su minėtais socialiniais partneriais pasirašė bendradarbiavimo sutartis.

Siekiant užtikrinti mokiniams kokybiškas profesinio orientavimo paslaugas, 2020 m. 27 bendrojo ugdymo mokyklose (2019 m. – 27, 2018 m. – 26) Savivaldybės biudžeto lėšomis buvo finansuojama karjeros specialisto pareigybė. Atsižvelgiant į valstybės lygio operacijų centro vadovo paskelbtą ekstremaliąją situaciją, 2020 m. sumažėjo  intensyvaus profesinio veiklinimo renginių, patyriminių ir pažintinių vizitų į įvairias Šiaulių miesto įmones ir įstaigas skaičius.

76 proc. miesto 5–12 klasių mokinių pasirengė individualius karjeros planus. Bendradarbiaujant su Šiaulių prekybos, pramonės ir amatų rūmais, 2020 m. suorganizuotas Jaunimo verslumo skatinimo renginys ,,Makeathon“, Edstart tarptaurinė STEAM konferencija, NORIU BŪTI renginys Medelyno progimnazijoje, mokinius supažindinant su retų profesijų atstovais.

2020 m. buvo tęsiamas Šiaulių miesto savivaldybės, jos teritorijoje veikiančių aukštųjų mokyklų, Šiaulių profesinio rengimo centro, verslo įmonių ir švietimo įstaigų bendradarbiavimo programos (toliau – Programa), finansuojamos Savivaldybės biudžeto lėšomis, vykdymas. 2020 m. Programoje buvo vykdomos tokios priemonės: Šiaulių miesto savivaldybės ir Šiaulių miesto teritorijoje veikiančių aukštųjų mokyklų bendradarbiavimo, STEAM, STEAM JUNIOR ir INOSTART programų įgyvendinimas; aukštos kvalifikacijos dėstytojų, atvykstančių į Šiaulių miesto teritorijoje veikiančias aukštąsias mokyklas dėstyti pagal inžinerijos ir informatikos mokslų krypties studijų programas vizitų finansavimas; studijų Šiaulių mieste parama; viešųjų ryšių akcija „Šiauliai – sėkmingos karjeros miestas“, video pristatymai apie švietimo bendruomenę, konsultavimas dėl socialinio tinklo profilio, socialinių kompetencijų ugdymo apskaitos sistemos.

Vadovaujantis Savivaldybės tarybos patvirtintais teisės aktais, konkurso būdu atrinktos ir 2020 m. finansuotos 3 Šiaulių miesto savivaldybės ir Šiaulių miesto teritorijoje veikiančių aukštųjų mokyklų bendradarbiavimo programos: Šiaulių valstybinės kolegijos programa ,,Šiaulių miesto aukšto meistriškumo atletų funkcinio ištyrimo sistema“, Šiaulių valstybinės kolegijos programa ,,Šiaulių kultūros centro patalpų užimtumo valdymo sistemos sukūrimas“, Šiaulių universiteto programa „Gamtos mokslai, technologijos, inžinerija, menai, matematika (STEAM): ugdymas lyderystei“. 2018 m. ir 2019 m. finansuota po 4 programas.

Siekiant Šiaulių mieste plėtoti inžinerijos ir informatikos mokslų srities profesinį mokymą ir aukštąjį mokslą, 2020 m. buvo įgyvendinamos STEAM JUNIOR (skirta 1–4 klasių mokiniams), STEAM (skirta 5–12 klasių mokiniams) ir INOSTART (skirta studentams) programos.

Vadovaujantis Savivaldybės tarybos patvirtintais teisės aktais, konkurso būdu buvo atrinktos 33 STEAM JUNIOR (2019 m. –  28), 55 STEAM (2019 m. – 46, 2018 m. – 31) ir 4 INOSTART (2019 m. – 11, 2018 m. – 11) programos, kurios finansuotos Savivaldybės biudžeto lėšomis. Jas vykdė Šiaulių universitetas, Šiaulių valstybinė kolegija, Šiaulių profesinio rengimo centras, VšĮ ,,Eduplius“, UAB „Nord Robotics“, Šiaulių jaunųjų technikų centras, Šiaulių jaunųjų gamtininkų centras, Šiaulių jaunųjų turistų centras, Šiaulių Didždvario gimnazija, Šiaulių ,,Romuvos“ progimnazija, Šiaulių Dainų progimnazija.

2020 m. pagal STEAM JUNIOR programas 656 (2019 m. – 788) Šiaulių miesto pradinių klasių  mokiniai, pagal STEAM programas 648 (2019 m. – 1 457, 2018 m. – 1 269) Šiaulių miesto gimnazijų ir progimnazijų mokiniai turėjo galimybę ugdyti praktinius inžinerijos, informatikos, gamtos mokslų srities įgūdžius. Įgyvendinant INOSTART programą, Šiaulių miesto savivaldybės teritorijoje veikiančių aukštųjų mokyklų studentai, bendradarbiaudami su įmonėmis ir vykdydami eksperimentus (mokslinius tyrimus) kartu su aukštųjų mokyklų mokslininkais, sukūrė naujus produktus, metodikas, techninius sprendimus, kurie gali būti naudingi ne tik verslui, bet ir miestiečiams. 2020 m. konkursą laimėjo 4 INOSTART programos (2018 m. – 11 programų, 2019 m. – 11 programų).

2020 m. pradėta įgyvendinti ,,STEAM darželis“ programa, skirta integraliam, į kompleksišką tikrovės reiškinių pažinimą, pritaikymą ir problemų sprendimą kreipiančiam vaikų ugdymui ikimokyklinio ugdymo įstaigose kuriamose STEAM veikloms skirtose erdvėse. Konkurso būdu atrinkti 5 lopšeliai-darželiai (,,Drugelis“, ,,Berželis“, ,,Pupų pėdas“, ,,Žirniukas“, ,,Pasaka“), kuriems skirtos Savivaldybės biudžeto lėšos.

2020 m. įgyvendinant priemonę „Aukštos kvalifikacijos dėstytojų, atvykstančių į Šiaulių miesto teritorijoje veikiančias aukštąsias mokyklas dėstyti pagal inžinerijos ir informatikos mokslų krypties studijų programas vizitų finansavimas“, Savivaldybės biudžeto lėšomis finansuoti 2 dėstytojų vizitai (2018 m. – 2 vizitai, 2019 m. – 1 vizitas).

2020 m. vienam inžinerijos mokslų krypties bakalauro studijų programą labai gerai ir gerai besimokančiam ir aktyviai dalyvaujančiam mokslinėje, tiriamojoje, visuomeninėje veikloje studentui konkurso būdu buvo skirta skatinamoji (1,0 tūkst. Eur) stipendija (2019 m. – 1 studentui, 2018 m. – 7 studentams).

2020 m. toliau įgyvendinama priemonė „Studijų Šiaulių mieste parama“, kurios tikslas – aktyvinti Šiaulių miesto socioekonominę, kultūrinę pažangą, remiant Šiaulių miesto potencialą – jaunimą, galintį prisidėti prie spartesnės ir jaunimo lūkesčius atliepiančios miesto plėtros. Studijų paramos gavėjai – pažangūs Savivaldybės teritorijoje veikiančiose aukštosiose mokyklose studijuojantys bakalauro ir magistro studijų pakopų studentai ir Šiaulių profesinio rengimo centre (toliau – ŠPRC) besimokantys mokiniai, turintys susitarimą su Šiaulių miesto savivaldybės  teritorijoje veikiančia įmone ar įstaiga dėl įdarbinimo ne trumpiau kaip 3 m. pagal įgytą specialybę. 2020 m. studijų paramą gavo 33 studentai, iš jų: 29 iš Šiaulių universiteto, 3 iš Šiaulių valstybinės kolegijos, 1 iš ŠPRC. 2018 m. minėtą paramą gavo 42 studentai, 2019 m. – 33 studentai.

2020 m. įgyvendinta priemonė „Erdvės pritaikymo integruotam gamtos mokslų ugdymui finansavimas“, skirta aktyvinti edukacinių gamtos mokslų erdvių kūrimą ir jų naudojimą ugdymo(si) procesui organizuoti, užtikrinant visuomenės švietimą ir ugdymą gamtos tausojimo dvasia ir skatinant darnų vystymąsi, atskleidžiant biologinės ir kultūrinės įvairovių sąsajas. Finansavimas iš Savivaldybės biudžeto buvo skirtas konkurso būdu atrinktai Šiaulių universiteto programai „Gamtos dėsnių pažinimas augalų apsuptyje“  (2019 m. – ŠU programa „Gamtos mokslų ugdymas augalų apsuptyje“).

Bendradarbiaujant su miesto aukštosiomis mokyklomis, verslo įmonėmis, visuomenės veikėjais 2020 m. buvo tęsiama viešųjų ryšių akcija „Šiauliai – sėkmingos karjeros miestas“: koordinuota  Facebook paskyros „Šiauliai – karjeros miestas“ veikla, sukurti video pristatymai apie Šiaulių miesto švietimo bendruomenę, vyko konsultavimasis dėl socialinio tinklo profilio, socialinių kompetencijų ugdymo apskaitos sistemos, rengti pažymėjimai STEAM ir STEAM JUNIOR programose dalyvavusiems mokiniams.

Savivaldybės administracijos Vaiko gerovės komisija (toliau – VGK) organizavo minimalios ir vidutinės priežiūros priemonių įgyvendinimą, privalomo ikimokyklinio ugdymo skyrimą savivaldybėje. 2020 m. suorganizuoti 9 Savivaldybės administracijos VGK posėdžiai. 5 iš jų išvažiuojamieji.

**12 lentelė. 2018–2020 m. Savivaldybės administracijos Vaiko gerovės komisijoje priimtų sprendimų dinamika**

|  |  |  |  |
| --- | --- | --- | --- |
| **Metai** | **Gauta prašymų** | **Skirta vaiko minimali priežiūros priemonė** | **Skirta vaiko vidutinė priežiūros priemonė** |
| 2018 | 48 | 7 | 2 |
| 2019 | 52 | 2 (koordinuota pagalba – 3) | 2 |
| 2020 | 25 | 3 | 0 |

2020 m. gauti 155 pranešimai (prašymai) iš įstaigų – apie nutrauktus ikiteisminius tyrimus, skirti minimalią ar vidutinę vaiko priežiūros priemonę, prašymai skirti privalomą ikimokyklinį ugdymą. Dviem atvejais skirta koordinuota pagalba, 8 atvejais skirtas privalomas ikimokyklinis ugdymas, 12 atvejų skirti žodiniai įspėjimai, 7  nepilnamečiai nukreipti išklausyti ankstyvosios intervencijos programų kurso, kitais atvejais – kreiptasi į ugdymo įstaigas dėl netinkamai besielgiančių mokinių, kuriems turi būti teikiama socialinio pedagogo pagalba, psichologo konsultacijos, vykdoma ugdymo(si) ir elgesio stebėsena.

Esant COVID-19 ligos (koronaviruso infekcijos) išplitimo pavojui, atsižvelgiant į Nacionalinio visuomenės sveikatos centro teikimą raštu, 17 lopšelių-darželių 49 grupėse, 8 mokyklų 35 klasėse buvo taikytas infekcijų plitimo ribojantis režimas, ugdymo procesą perorganizuojant į nuotolinį ugdymą.

Šiaulių miesto savivaldybės tarybos 2020 m. liepos 2 d. sprendimu Nr. T-290 patvirtintas Šiaulių miesto savivaldybės visos dienos mokyklos (toliau – VDM) tvarkos aprašas. Šiaulių „Rasos“ progimnazija nuo 2020 m. rugsėjo 1 d. vykdė VDM II modelio eksperimentą (viena pirmokų klasė) pagal Rekomendacijas dėl visos dienos kūrimo ir veiklos organizavimo, patvirtintas Lietuvos Respublikos švietimo ir mokslo ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“. 33 pailgintos dienos grupes lankė 707 (1–4 klasių) mokiniai.

**Pedagoginė psichologinė tarnyba.** Pedagoginės psichologinės tarnybos (toliau – Tarnyba) 2020 m. veiklos planuose numatyti tikslai ir uždaviniai buvo orientuoti į savalaikės ir efektyvios psichologinės, specialiosios ir socialinės pedagoginės pagalbos teikimą Šiaulių miesto bendrojo ir ikimokyklinio ugdymo įstaigoms, bendruomenės nariams.

Tarnyboje kiekvienais metais atliekami ikimokyklinio ir mokyklinio amžiaus vaikų pedagoginiai-psichologiniai specialiųjų ugdymosi poreikių (toliau – SUP) įvertinimai, kurių metu WISC-IIILT, WAIS-IIILT, WASI metodikomis įvertinami mokinių intelektiniai gebėjimai, DISC metodika – ikimokyklinio amžiaus vaikų pažinimo gebėjimai, taip pat ugdymosi pasiekimų atitiktis amžiui bei klasei, mokymosi motyvacija, imlumas pagalbai, pedagoginės psichologinės pagalbos poreikis ir pan. 2020 m. Tarnyboje įvertinta – 1 230 (2019 m. – 1 223; 2018 m. – 1 140) ikimokyklinio ir mokyklinio amžiaus vaikų. Atlikus vaikų įvertinimą pedagoginiu, psichologiniu, medicininiu aspektais, nustatytas jų SUP lygis: labai dideli – 16 (2019 m. – 22; 2018 m. – 16); dideli – 467 (2019 m. – 453; 2018 m. – 405); vidutiniai – 281 (2019 m. – 324; 2018 m. – 297); ir nedideli – 455 (2019 m. – 394; 2018 m. – 16), bei mokiniams rekomenduota specialusis ugdymas ir/ar švietimo pagalba. Švietimo pagalba – 219 (2019 m. – 137; 2018 m. – 141); ugdymas pagal pritaikytas programas – 224 (2019 m. – 216; 2018 m. – 177); pagal individualizuotas – 22 (2019 m. – 31; 2018 m. – 38); pagal bendrąsias – 5 (2019 m. – 10; 2018 m. – 8); pagal socialinių įgūdžių ugdymo programas – 2 (2019 m. – 10; 2018 m. – 15), o 752 (2019 m. – 799; 2018 m. – 756) ikimokyklinio amžiaus vaikams rekomenduota logopedo ir/ar kitų švietimo pagalbos specialistų pagalba, – 6 (2019 m. – 20; 2018 m. –15) vaikų įvertintas pasirengimas priešmokyklinei ugdymo grupei.

**13 lentelė. 2018–2020 m. tarnyboje vertintų vaikų pasiskirstymas**

|  |  |  |  |  |  |
| --- | --- | --- | --- | --- | --- |
| **Metai** | **Ikimokyklinio amžiaus vaikų skaičius** | | | **Mokyklinio amžiaus vaikų skaičius** | **Iš viso** |
| **nelankantys ugdymo įstaigų** | **lankantys ikimokyklinę įstaigą** | **iš viso** |
| 2020 | 26 | 931 | 957 | 273 | **1 230** |
| 2019 | 25 | 794 | 819 | 404 | **1 223** |
| 2018 | 66 | 705 | 771 | 369 | **1 140** |

Pagal negalią, sutrikimų ir mokymosi sunkumų skaičių daugiausia, kaip visais praėjusiais metais, kalbos ir kalbėjimo sutrikimų turinčių vaikų – 768 (2019 m. – 654; 2018 m. – 587), po jų – turintys kompleksinių sutrikimų 127 (2019 m. – 163; 2018 m. – 179); negalią, sutrikimą, mokymosi sunkumą – 107 (2019 m. – 91; 2018 m. – 102).

**14 lentelė. 2018–2020 m. tarnyboje vertintų vaikų pagal sutrikimus skaičius**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Metai | Intelekto sutrikimas | Regos sutrikimas | Klausos sutrikimas | Kochlearinių implantų naudotojai | Judesio ir padėties bei  neurologiniai sutrikimai | Įvairiapusiai raidos sutrikimai | Aktyvumo ir dėmesio | Kompleksinė negalia | Bendrieji mokymosi sutrikimai | Specifiniai mokymosi sutrikimai | Elgesio ir emocijų sutrikimai | Kalbėjimo ir kalbos sutrikimai | Kompleksiniai sutrikimai | Mokymosi sunkumai | Negalia, sutrikimas, mokymosi sunkumas | Sutrikimų nėra | Iš viso |
| **2020** | 6 | 1 | - | 1 | 6 | 36 | 13 | 13 | 17 | 41 | 2 | 768 | 127 | 81 | 107 | 11 | **1 230** |
| **2019** | 8 | 1 | 4 | – | 12 | 29 | 15 | 31 | 25 | 67 | 2 | 654 | 163 | 91 | 91 | 30 | **1 223** |
| **2018** | 11 | 2 | 5 | 1 | 12 | 15 | 17 | 31 | 20 | 68 | 5 | 587 | 179 | 62 | 102 | 23 | **1 140** |

Psichologinė pagalba vaikams buvo teikiama individualaus ir grupinio konsultavimo formomis. Individualių psichologo konsultacijų suteikta 1 413 valandų (2019 m. – 2 018; 2018 m. – 2 015). Dažniausiai buvo kreiptasi dėl: elgesio ir emocijų sunkumų – 147 (2019 m. – 160; 2018 m. – 171), bendravimo sunkumų – 24 (2019 m. – 38; 2018 m. – 26), klinikinių problemų – 16 (2019 m. – 27; 2018 m. – 31). Organizuotos psichologinės pagalbos grupės – 52 val. (2019 m. – 50), skirtos pradinių ir vyresniųjų klasių mokiniams atsparumo, socialinių įgūdžių, bendravimo gebėjimų stiprinimui.

Sutrikusios klausos ikimokyklinio amžiaus vaikams Tarnyboje pravestos 460 (2019 m. – 534; 2018 m. – 528) surdopedagoginės pratybos.

Kaip ir praėjusiais metais, didelis dėmesys buvo skiriamas tėvams. 95 (2019 m. – 87, 2018 m. – 48) tėvams organizuoti įvairūs mokymai: „Pozityvi tėvystė“, „Neįtikėtini metai“, „Laiptai, kartu būti lengva“, „STEP“.

Tėvams buvo teikiamos specialiojo ir socialinio pedagogų, psichologų konsultacijos. Konsultuota 420 (2019 m. – 898; 2018 m. – 611) tėvų (globėjų, rūpintojų) bendravimo su vaiku, vaiko santykių su mokytojais, bendraamžiais, vaiko elgesio sunkumų, krizinių išgyvenimų, netinkamo elgesio klasėje/grupėje įveikimo, mokymosi motyvacijos, sutrikusios klausos vaikų ugdymo bei kitais klausimais.

Pirmi metai kaip psichologo pagalba tėvams organizuota nuotoliniu būdu. Parengtas pokalbių ciklas „Pokalbiai su psichologu“. Įvairiomis temomis („Aš girdžiu savo paauglį“, „Ribų ir taisyklių svarba augančio vaiko gyvenime“, „Šeimos emocinė atmosfera, vaikų auklėjimo stiliai“, „Mažų vaikų lytiškumas“) tėvai turėjo galimybę su Tarnybos psichologais aptarti jiems rūpimus klausimus.

Klausos negalią turinčius vaikus auginantiems tėvams organizuotos apskrito stalo diskusijos „Kaip padėti vaikui ruošti namų darbus“.

Parengtos ir interneto svetainėje publikuotos rekomendacijos tėvams: „Taisyklės ir elgesio ribos: saugo ar baudžia?“, „Kaip ugdyti vaikus, turinčius autizmo spektro sutrikimų?“; „Kaip įvertinti vaikų, turinčių autizmo spektro sutrikimą, netinkamą elgesį“; „Trys didžiosios tėvystės išmintys: pirma – puoselėkite ryšį su vaiku, antra – tvarkykitės su savimi, trečia – lavinkite, o ne bauskite ir kontroliuokite“, „Nerimo įveika šeimoje“. Tarnybos svetainėje pateikta informacija abiturientams, jų tėvams, pedagogams „Nerimo įveikimas ruošiantis egzaminams“.

Ikimokyklinio amžiaus vaikų tėvams: „Rekomenduojame ikimokyklinio amžiaus vaikų tėveliams nepamiršti pasakų“, „Kaip bendrauti su sunkią kompleksinę negalią turinčiais vaikais“.

Ugdymo įstaigose dirbantiems kolegoms Tarnybos specialistai teikė metodinę, dalykinę pagalbą – organizuota 913 (2019 m. – 664; 2018 m. – 1 546) renginių.

**15 lentelė. Metodinė ir dalykinė pagalba švietimo įstaigų pedagogams**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Kam skirta** | **Pasitarimų skaičius** | | | **Seminarų skaičius** | | | **Konsultacijų skaičius** | | | **Paskaitos, mokymai** | | |
| **2020 m.** | **2019 m.** | **2018 m.** | **2020 m.** | **2019 m.** | **2018 m.** | **2020 m.** | **2019 m.** | **2018 m.** | **2020 m.** | **2019 m.** | **2018 m.** |
| Švietimo pagalbos specialistams | 23 | 13 | 21 | 2 | 4 | 3 | 581 | 453 | 401 | 60 | 32 | 11 |
| Mokytojams |  | – | – |  | 2 | 1 | 157 | 70 | 45 | 64 | 39 | 15 |
| Ugdymo  įstaigų direktoriams, pavaduo-tojams ugdymui |  | – | – |  | 1 | – | 26 | 50 | 44 |  | - | 5 |
| **Iš viso** | **23** | **13** | **21** | **2** | **7** | **4** | **764** | **573** | **490** | **124** | **71** | **31** |

Organizuotos sudėtingų atvejų aptarimų grupės su ugdymo įstaigų pedagogais. Sudėtingų atvejų aptarimui skirtos 37 (2019 m. – 69; 2018 m. – 34) valandos.

Siekdama gerinti ikimokyklinio ugdymo įstaigų pedagogų ir ugdytinių tėvų bendradarbiavimą bei stiprinti tų įstaigų vaiko gerovės komisijas, jau trečius metus Tarnyba įgyvendina „Pozityvių santykių ir bendradarbiavimo aplinkos kūrimas ikimokyklinio ugdymo įstaigoje“ programą. Vaiko gerovės komisijų nariams organizuoti 32 mokymai (2019 m. – 25; 2018 m. – 20) „VGK komanda, gebanti užtikrinti kiekvieno vaiko gerovę“, tėvams – 5 (2019 m. – 5; 2018 m. – 4) mokymai „Sėkminga tėvystė“, auklėtojams – 16 (2019 m. – 16; 2018 m. – 16) mokymų „Sėkmingas auklėtojas“.

Mokyklų vaiko gerovės komisijų nariams organizuotas renginys „Vaiko ugdymosi atvejo analizė, dalyvaujant PPT specialistams ir mokyklų VGK nariams“, skirtas skatinti pedagogus analizuoti ir reflektuoti savo darbo su SUP vaikais patirtį. Organizuotos konsultacijos-diskusijos vaiko gerovės komisijų komandoms temomis „Pagalbos vaikui plano rengimas ir įgyvendinimas“, „Bendravimo su tėvais praktiniai aspektai“.

Socialinės rizikos veiksnius patiriančiose šeimose augantiems, turintiems elgesio, mokymosi sunkumų vaikams skirta Užimtumo grupė tęsė veiklą. Grupę lankė 15 mokinių, kuriems suorganizuoti 274 (2019 m. – 273; 2018 m. – 273) pamokų ruošos užsiėmimai, konsultacijos (įprastu ir nuotoliniu būdų), pravesti 74(2019 m. – 56; 2018 m. – 54)valandų trukmės grupiniai užsiėmimai, o vaikų tėvams (globėjams, rūpintojams) teiktos socialinio, specialiojo pedagogų ir psichologo konsultacijos.

Grupėje organizuota 11 (2019 m. – 11; 2018 m. –11) prevencinių bei 61 (2019 m. – 43; 2018 m. – 38) tikslingo laisvalaikio renginių.

**Švietimo centras.** 2020 m. Šiaulių miesto savivaldybės Švietimo centro (toliau – Švietimo centras) pagrindinė veikla – organizuoti kvalifikacijos tobulinimo renginius (8 pav.).

**8 pav. 2018–2020 m. Švietimo centro organizuoti kvalifikacijos tobulinimo renginiai**

2020 m. suorganizuotas 221 kvalifikacijos tobulinimo renginys (2019 m. – 347, 2018 m. – 321), dalyvavo 7 841 klausytojas (2019 m. – 9 013, 2018 m. – 8 838). Dėl valstybės ekstremaliosios situacijos neįvyko 28 planuoti renginiai, į kitus mokslo metus perkelti 25 renginiai. 2020 m. organizuoti 78 kontaktiniai renginiai ir 143 renginiai vyko nuotoliniu būdu. Kovo 20, 23 d. virtualioje erdvėje įvyko pirmosios edukacinių projektų veiklos, nuo balandžio 2 d. realizuojamos tik nuotolinio mokymo programos.

Švietimo centras organizuoja miesto 3–12 klasių mokinių dalykines olimpiadas ir konkursus, mokinių dalyvavimą šalies etapuose. 2020 m. bendradarbiaujant su Švietimo skyriumi ir metodiniais būreliais surengtos 29 miesto olimpiados ir konkursai, kuriuose dalyvavo 651 mokinys (2019 m. – 1 215, 2018 m. – 1 239 mokiniai). 15 olimpiadų ir konkursų šalies etapų dalyvavo 47 mokiniai (2019 m. – 82 mokiniai, 2018 m. – 96 mokiniai). Šalies etapuose laimėtas vienas laureato diplomas, du I laipsnio diplomai, du II laipsnio diplomai, keturi III laipsnio diplomai, penki pagyrimo raštai. Dėl valstybės lygio ekstremaliosios situacijos mieste nebuvo organizuota 11 planuotų renginių, į kitus mokslo metus perkelta dalis šalies etapų.

Švietimo centro bibliotekos, kuria naudojasi visų miesto švietimo įstaigų pedagogai, fonduose 2020 m. sukaupta 1 969 egz. knygų (2019 m. -1 961, 2018 m. – 1 941) ir 106 kompaktiniai diskai (CD) (2018 m. – 101, 2017 m. – 98). Yra elektroninis knygų katalogas. 2020 m. prenumeruoti 10 pavadinimų periodiniai leidiniai.

Švietimo centras koordinavo 31 mieste veikiančio metodinio būrelio veiklas. Organizuoti 72 metodinių būrelių susirinkimai. Metodiniai būreliai planavo ir įgyvendino savo veiklą bendraudami su Švietimo skyriumi ir Švietimo centru.

Švietimo centras koordinuoja neformaliojo suaugusiųjų švietimo veiklą. Bendradarbiaujant su Švietimo skyriumi įvykdytos suaugusiųjų bendrųjų kompetencijų tobulinimo programų konkurso procedūros.

Švietimo centras koordinuoja miesto mokyklų Mokinių socialinių kompetencijų ugdymo (SKU) modelį ir profesinio orientavimo veiklas. Telktos verslo ir kitos įstaigos į bendrą partnerystės tinklą profesiniam įveiklinimui, įvairių užimtumo sričių pažinimui, savanoriškai veiklai. Bendradarbiauta su 86 įmonėmis, 10 gimnazijų, 16 progimnazijų, 24 lopšeliais-darželiais. 2020 m. pasirašytos 6 bendradarbiavimo sutartys su įvairiomis verslo organizacijomis ir institucijomis. Nuolat konsultuoti profesinio informavimo patarėjai, klasių auklėtojai karjeros paslaugų teikimo klausimais.

2020 m. Švietimo centras kartu su socialiniais partneriais vykdė šiuos projektus:

- Europos Sąjungos finansuojamas projektas „Lyderių laikas 3“, kuris įgyvendinamas pagal 2014–2020 metų Europos Sąjungos fondų investicijų veiksmų programos 9 prioritetą „Visuomenės švietimas ir žmogiškųjų išteklių potencialo didinimas“ NR. 09.4.2-ESFA-V-715, „Stažuotės Lietuvoje“;

- ERASMUS+ suaugusiųjų švietimo programos projektą „Pedagogų darbo sistema ugdant vaikų skaitymo raštingumą“(“Work system for pedagogues to develop children's reading literacy”), Nr. 2019-1-LV01-KA201-060438-P1. Projekto trukmė – 15 mėn;

Kaip partneris Švietimo centras dalyvavo Šiaulių valstybinio kamerinio choro „Polifonija“ vykdytame šalies projekte „Virtuali Polifonija“ ir organizavo mokymus. Mokymuose dalyvavo 164 chorinės muzikos specialistai.

Švietimo centras kartu su partneriais parengė 6 respublikinius švietimo projektus ir organizavo veiklas: „Vaikų matematinis ugdymas kaupiant geometrinę patirtį“, „Žaidžiu ir mokausi su „Kahoot!“, „Noriu būti“, „Tik trys raidelės, bet daug žodelių“, „Skaitau, ieškau, kuriu“, „Skaitymo pradžiamokslis”, „Išmanieji statiniai“. Projektuose dalyvavo - 450 šalies pedagogų.

Nuo 2013 m. Švietimo centro Visuomenei naudingos veiklos padalinys kartu su Savivaldybės administracijos Socialinės paramos skyriumi organizuoja gyventojų visuomenei naudingą veiklą. Miesto gyventojai už gautas socialines išmokas atlieka įvairius darbus. 2020 m. Visuomenei naudingos veiklos organizavimo padalinys dėl paskelbto Lietuvoje karantino ir Užimtumo tarnybos pasiūlytų išmokų registravo 425 asmenis (2019 m. – 1 002, 2018 m. – 1 230), o su 390 (2019 m. – 890, 2018 m. – 1 030) sudarė sutartis dėl visuomenei naudingos veiklos atlikimo.

Švietimo centro specialistas–maisto technologas konsultavo ir organizavo susirinkimus bendrojo ugdymo mokyklų valgyklų vedėjams ir ikimokyklinio ugdymo įstaigų specialistams vaikų ir mokinių maitinimo organizavimo klausimais. 2020 m. parengė – 2 (2019 m. – 2, 2018 m. – 8) perspektyvinius valgiaraščius ir maisto patiekalų technologines korteles (ikimokyklinio ugdymo įstaigų vaikams netoleruojantiems laktozės, pieno ir pieno produktų, specialiosios paskirties mokykloms, ikimokyklinio ugdymo įstaigoms ir bendrojo ugdymo mokykloms) ikimokyklinio ugdymo įstaigų vaikams netoleruojantiems gliuteno. 2020 m. švietimo įstaigų priežiūra neatlikta (2019 m. – 9), nes buvo sustabdytas vaikų ir mokinių maitinimo paslaugų teikimas.

2020 m. Švietimo centras organizavo ar atliko inžinerinių tinklų avarijų lokalizavimo, šalinimo ir remonto darbų švietimo įstaigose už 16,2 tūkst. Eur (2019 m. – 15,8 tūkst. Eur, 2018 m. – 17,0 tūkst. Eur).

Taip pat sudėtingų avarijų šalinimui ir remontui 2020 m. buvo pasitelkti partneriai, kurie atliko darbų už 38,2 tūkst. Eur (2019 m. – 38,6 tūkst. Eurų, 2018 m. – 35,3 tūkst. Eur).

Švietimo centras teikė transporto, mokinių vežimo paslaugasmiesto mokykloms ir kitoms biudžetinėms įstaigoms. Centro autobusais mokiniai ir pedagogai buvo vežami į dalykines olimpiadas, sporto renginius, seminarus ir kitus renginius, kurie dėl paskelbto Lietuvoje karantino sumažėjo.

Švietimo centras nuo 2020 m. sausio 1 d. centralizuotai tvarko 37 įstaigų buhalterinę apskaitą, nuo 2021 m. sausio 1 d. pasirengė centralizuotai tvarkyti 53 įstaigų buhalterinę apskaitą.

Švietimo centras 2018 m. įvykdęs 56 ir 2019 m. įvykdęs 6 Šiaulių miesto įstaigų automatizuotos šilumos punkto kontrolės ir valdymo sistemos montavimo darbų ir sistemos aptarnavimo paslaugų viešąjį pirkimą, 2020 m. vykdė automatizuotų šilumos punktų kontrolės ir valdymo sistemos aptarnavimo bei priežiūros paslaugą.

**JAUNIMAS, NEVYRIAUSYBINĖS ORGANIZACIJOS (NVO)**

2020 m. Šiaulių mieste gyveno virš 16 tūkstančių jaunų žmonių (nuo 14 iki 29 metų). Šis jaunų žmonių skaičius sudaro apie 16 proc. visų miesto gyventojų.

2020 m. buvo rekomenduotos įgyvendinti jaunimo politikos sritys:

1. Jaunimo savanoriškos tarnybos modelio įgyvendinimas;

2. darbo su jaunimu formų plėtros ir kokybės užtikrinimas;

3. jaunimo įgalinimo ir įtraukimo į pilietinę veiklą galimybių kūrimas ir plėtra.

**Jaunimo savanoriškos tarnybos modelio įgyvendinimas.**

Jaunimo savanoriška tarnyba – tai intensyvi 6 mėn. trukmės programa jauniems žmonėms nuo 14 iki 29 m., kurios metu jaunuoliai 40 val./ mėnesį savanoriauja pasirinktoje Jaunimo reikalų departamento prie Socialinės apsaugos ir darbo ministerijos akredituotoje priimančioje organizacijoje, kartą per mėnesį susitinka su Jaunimo reikalų departamento prie Socialinės apsaugos ir darbo ministerijos akredituota savanorišką veiklą organizuojančios organizacijos paskirtu mentoriumi ir mokosi įveikti sunkumus, verčia patirtį išmokimais. 2020 m. savanoriams, dalyvavusiems programoje, skiriama papildomai 0,25 stojamojo balo į Lietuvos aukštąsias mokyklas.

2020 m. patvirtinta Jaunimo savanoriškos tarnybos (toliau-JST) finansavimo iš Savivaldybės biudžeto lėšų tvarka, patvirtinta sutarties forma, JST prašymo forma. Asociacijos „Laisvieji piliečiai“ atstovė Giedrė Brazlauskaitė dalyvavo JST posėdyje ir pristatė JST programą bei numatomas veiklas, kurias galėtų finansuoti Savivaldybė.2020 m. sudaryta sutartis su organizacija „Laisvieji piliečiai“, skirtas 1,4 tūkst. Eur finansavimas ir numatyta finansuoti 6 savanorių JST programą.

Padedant veikiančioms savanorišką veiklą organizuojančioms organizacijoms, kurti bendradarbiavimą ir veikimo būdą apskrityje buvo organizuoti 2 Šiaulių apskrities Savanorišką veiklą organizuojančių (tpliau – SVO) organizacijų ir jaunimo reikalų koordinatorių susitikimai Šiaulių miesto savivaldybėje, aptartos dalyvavimo jaunimo savanoriškos tarnybos modelyje galimybės, pateikta viena paraiška JST programai, finansuojamai Jaunimo reikalų departamento prie Socialinės apsaugos ir darbo ministerijos, pasidalinta patirtimi ir atsakomybėmis. Šiaulių miesto SVO pateikė paraišką ir gavo finansavimą JST programai, socialiniuose tinkluose sukurta Šiaulių apskrities SVO organizacijų ir jaunimo reikalų koordinatorių grupė, dalijamasi gerąja patirtimi, kartu sprendžiamos ir problemos.

Skatinant jaunimo dalyvavimą savanoriškoje veikloje, organizuoti susitikimai Šiaulių miesto savivaldybėje su 2 gimnazijų moksleiviais ir mokytojomis. Pristatyta jaunimo politika, pagrindinės sritys, kurias rekomenduojama įgyvendinti mieste, aptartas jaunimo įsitraukimas į jaunimo politikos formavimą, pristatyta savanoriškos tarnybos programa.2 renginių metu jaunimo organizacijų atstovams parengtas ir pristatytas pranešimas apie JST įgyvendinimą Šiauliuose.

Dėl COVID-19 pandemijos numatyti renginiai apie savanorystę, pašaukimą, JST organizacijas perkelti į virtualią erdvę.

**Darbo su jaunimu formų plėtros ir kokybės užtikrinimas.** Šiaulių menų mokyklos atviras Jaunimo centras (toliau – Šiaulių jaunimo centras), tai įstaiga, vykdanti atvirąjį darbą su jaunimu, teikianti nemokamas socialines, pedagogines ir psichologines paslaugas. Šiaulių jaunimo centro darbo tikslinė grupė yra jaunimas nuo 14 iki 29 metų. 2020 m. Šiaulių jaunimo centre lankėsi 274 unikalūs lankytojai ir 98 nuolatiniai lankytojai.

Bendras lankytojų skaičius sudarė 852, suorganizuotų veiklų skaičius – 223.

2020 m. Šiaulių atviras Jaunimo centras laimėjo Jaunimo reikalų departamento prie Socialinės apsaugos ir darbo ministerijos finansuojamą projektą „Restartas Šiaulių jaunimo centre“. Suorganizuoti 6 motyvaciniai seminarai „Kaip uždegti vidinę ugnį“ (su fotografu Rolandu Parafinavičiumi, dainininkėmis Laura Remeikiene ir Ieva Zasimauskaite, Jonu Nainiu ir Mantu Stonkumi bei Artūru Swan ir Motyvuotais atletais ir t.t.) Įvyko 2 išvykos į Joniškio bei Telšių atvirus jaunimo centrus. Suorganizuota fotografijos darbų paroda.

Jaunų žmonių aktyvumo ir dalyvavimo jaunimo, jaunimo organizacijų veikloje skatinimas buvo vykdomas finansuojant jaunimo iniciatyvų projektus.

**16 lentelė.** **2018–2020 m. jaunimo iniciatyvų projektų finansavimas**

|  |  |  |  |  |  |
| --- | --- | --- | --- | --- | --- |
| **Metai** | **Skirta lėšų, tūkst. Eur** | **Pateiktų paraiškų sk.** | **Sudarytų sutarčių sk.** | **Panaudotos lėšos, tūkst. Eur** | **Dalyvių sk. (planuotas / faktinis)** |
| 2018 | 10,0 | 16 | 11 | 8,1 | 1 000/6 185 |
| 2019 | 9,1 | 11 | 10 | 8,0 | 1 500/1 798 |
| 2020 | 10,0 | 12 | 10 | 8,1 | 1 500/6 819 |

2020 m. įgyvendinti 7 projektai, į projektų veiklas įtraukti 6 819 jaunuolių arba 35 % Šiauliuose gyvenančių jaunų žmonių.Ypatingo dėmesio sulaukė Šiaulių valstybinės kolegijos įgyvendintas projektas, kurio metu suorganizuotas renginys – piknikas jaunimui #AšEsuŠiauliai, kurio metu vyko 2 diskusijos: „Šiauliai – karjeros miestas: kokios galimybės jaunam žmogui?“ ir „Ar jaunimas (ne)pilietiškas?“. Renginio dalyvių laukė diskusijos su kviestiniais svečiais – buvusiais ir esamais šiauliečiais. Renginyje dalyvavo virš 300 jaunų žmonių. Šiaulių menų mokyklos atvirasis jaunio centras įgyvendino jaunimo iniciatyvų projektą „Laisvas laikas tau“.Šiaulių universiteto alumnų asociacija įgyvendino jau tradiciniu tapusį, vienos savaitės renginių ciklą „Atradimų ir tobulėjimo savaitė“, parengta apklausa, kurioje dalyvavo 200 respondentų.Dėl COVID-19 pandemijos neįvyko reikšmingi renginiai jaunimui, tokie kaip LMS XXX Asamblėja, Lietuvos jaunimo dienos ir kt., renginiai buvo perkelti į virtualią erdvę.2020 m. Šiaulių mieste įregistruota ir veiklą pradėjo jaunimo organizacija – asociacija „JUSPO“.

Jaunimo balsui atstovauja Šiaulių miesto savivaldybės jaunimo reikalų taryba (toliau – SJRT), lygybės principu sudaryta iš 12 narių: iš Savivaldybės administracijos (2), Savivaldybės tarybos (4) ir Šiaulių jaunimo organizacijų asociacijos „Apskritasis stalas“ (6) deleguotų atstovų.

Jaunimo reikalų tarybos nariai deleguoti į formuojamas savivaldybės darbo grupes ar komisijas: Šiaulių miesto savivaldybės jaunimo reikalų tarybą, Šiaulių miesto savivaldybės Švietimo tarybą, Šiaulių miesto vietos veiklos grupę, Projektų įgyvendinimo priežiūros tarybą, Jaunimo iniciatyvų projektų vertinimo komisiją ir Narkotikų kontrolės komisiją.

**Nevyriausybinės organizacijos (NVO).** 2020 m.organizuotas nevyriausybinių organizacijų projektų finansavimo konkursas iš Šiaulių miesto savivaldybės (toliau – Savivaldybė) biudžeto lėšų Pateikta 16 nevyriausybinių organizacijų paraiškų, finansuota 13 projektų už 32,5 tūkst. Eur. Projektinių veiklų metu suorganizuotos vaikų kūrybinės dirbtuvės, penkių dienų vaikų ir jaunimo stovykla, trijų dienų jaunimo savaitgalio stovykla. Įgyvendinti motyvaciniai patyriminiai mokymai „Jaunimo sėkmės laboratorija“, tobulinant komunikacijos, lyderystės, kūrybiškumo, verslumo žinias ir gebėjimus. Šiaulių miesto jaunimui sukurtos platesnės turiningo užimtumo pasirinkimo galimybės. Parengtas ir išleistas leidinys „Šviesą nešantys buvom ir būsim“. Suorganizuotos nuotolinės paskaitos tėvams, kurie augina vaikus su negalia, vaikams, jaunimui ir specialistams, terapinės veiklos, grupinės ir individualios mankštos, šaškių žaidimo populiarinimas. Pateikti 4 Nevyriausybinių organizacijų prašymai steigimo ir perregistravimo išlaidoms kompensuoti. 3 organizacijoms kompensuota už 0, 3 tūkst. Eur.

**17 lentelė. 2018–2020 m. NVO finansavimas**

|  |  |  |  |
| --- | --- | --- | --- |
| **Veiklos pavadinimas** | **2018 m.** | **2019 m.** | **2020 m.** |
| Finansuota projektų, vnt. | 29 | 14 | 13 |
| Skirta lėšų, tūkst. Eur | 35 | 32,5 | 32,5 |
| Organizacijų, kurioms kompensuotos steigimosi išlaidos, sk. | 5 | 9 | 3 |
| Skirta lėšų, tūkst. Eur | 1,0 | 0,4 | 0,3 |

2020 m. organizuota projektų finansavimo iš Valstybės biudžeto atranka siekiant įgyvendinti nevyriausybinių organizacijų ir bendruomeninės veiklą savivaldybėje.

Įgyvendinta 131 veikla, iš kurių 41 veikla skirta socialiai pažeidžiamiems bendruomenės nariams, 5 – bendruomenės narių pilietiškumui, lyderystei ugdyti ir gyvenimo kokybei gerinti, 4 – susijusios su socialinio verslo plėtra, pasirengimu jį kurti, teikti viešąsias paslaugas, 81 – gyventojų sutelktumui, pasitikėjimui stiprinti, organizuojant vaikų ir jaunimo laisvalaikio užimtumą, bendruomenės narių švietėjiškai ir kultūrinei, sporto ir sveikatinimo veiklų skatinimui, bendruomenės akcijoms ir iniciatyvoms, skirtoms viešųjų erdvių ir aplinkos kokybės gerinimui.

Atlikti senjorų dienos namų sutvarkymo darbai socialiai pažeidžiamiems asmenims, paremti maisto produktais 99 šeimos ūkiai, 393 namų ūkiai, išdalinta 93,2 t tinkamo vartoti maisto.

Patvirtinti 2020 m. nevyriausybinių organizacijų projektų finansavimo konkurso prioritetai. Tinkamomis finansuoti laikomos veiklos, susijusios su socialinėmis programomis, skirtomis pagalbai šeimai, auginančiomis vaiku, paauglius su negalia, kultūrinėmis programomis senjorams ir su senjorais, užimtumo programomis Šiaulių miesto jaunimui ir su jaunimu, programomis, sukurtomis pagal jungtines veiklos sutartis (ne mažiau 3 nevyriausybinių organizacijų).

**KULTŪRA**

Kultūros ir meno skyrius koordinavo 8 Savivaldybei pavaldžių įstaigų kultūrinę veiklą: Šiaulių dailės galerijos, Šiaulių kultūros centro, Šiaulių miesto kultūros centro „Laiptų galerija“, Šiaulių miesto koncertinės įstaigos „Saulė“, Šiaulių miesto savivaldybės viešosios bibliotekos – ir Šiaulių turizmo informacijos centro bendrosios veiklos priežiūrą. Kuruojamos įstaigos veiklą vykdė pagal suderintus su Kultūros skyriumi 2020 m. veiklos planus. Vykdant Savivaldybės biudžetinių kultūros įstaigų priežiūrą buvo aptariamos ir sprendžiamos iškilusios problemos, analizuota įstaigų veikla, derinamas renginių organizavimas. Siekiant užtikrinti Tolygią kultūrinę raidą visoje Lietuvoje, 2018 m. buvo patvirtintas Tolygios kultūrinės raidos įgyvendinimo regionuose tvarkos aprašas, kuriuo vadovaujantis ne mažiau kaip 30 proc. nuo bendro į vienos apskrities sąrašą įtrauktų projektų biudžeto lėšų turi sudaryti savivaldybių skiriamos lėšos. 2020 m. iš Kultūros plėtros programos Tolygios kultūrinės raidos programos I etapo 17-os projektų kofinansavimui buvo skirta 18,6 tūkst. Eur SB lėšų. II etapo 18-os projektų kofinansavimui buvo skirta 16,8 tūkst. Eur. Iš viso 2020 m. 35 Tolygios kultūrinės raidos programos projektams kofinansuoti skirta 35,4 tūkst. Eur(2019 m. – 23,4 tūkst. Eur, 16-ai projektų). Dėl Covid-19 pandemijos ir įvestų karantinų neįgyvendinti du Tolygios kultūrinės raidos programos kofinansuoti projektai. Šiaulių miesto savivaldybės biudžetinės kultūros įstaigos 2020 m. Lietuvos kultūros tarybos ir kitų fondų skelbtuose kultūros projektų finansavimo konkursuose laimėjo 29,7 tūkst. Eur daugiau lėšų projektams įgyvendinti nei 2018 m. (ES struktūrinių fondų lėšos, VB lėšos (Lietuvos kultūros taryba), tame skaičiuje lėšos, skirtos Tolygios kultūrinės raidos projektams įgyvendinti) (18 lentelė).

**18 lentelė. 2018–2020 m. Lietuvos kultūros tarybos ir kitų fondų (ES) kultūros projektų konkursuose laimėtos lėšos tūkst. Eur**

|  |  |  |  |  |
| --- | --- | --- | --- | --- |
| **Lietuvos kultūros tarybos ir kitų fondų (ES) kultūros projektų konkursuose laimėtos lėšos** | **2018 m.** | **2019 m.** | **2020 m.** | **Pokytis + / -** |
| Šiaulių dailės galerija | 38,2 | 42,0 | 41,2 | -0,8 / -1,9% |
| Šiaulių miesto kultūros centras „Laiptų galerija | 0 | 15,1 | 19,5 | +4,4 / +29,14 % |
| Šiaulių miesto koncertinė įstaiga „Saulė“ | 12,1 | 38,4 | 0,5 | -37,9 / -98,7% |
| Šiaulių miesto savivaldybės viešoji biblioteka | 123,7 | 49,7 | 33,2 | -16,5 / -33,2% |
| Šiaulių kultūros centras | 14,1 | 37,0 | 6,2 | -30,8 / -83,24% |
| Šiaulių turizmo informacijos centras, iš jų: | 19,4 | 54,9 | 202,2 | +147,3/+268,31% |
| **Iš viso visiems projektams:** | **207,5** | **237,1** | **302,8** | **+65,9 /+27,71** % |

2020 m. Šiaulių miesto savivaldybės biudžetinės kultūros įstaigos ir Turizmo informacijos centras sulaukė 459 089 lankytojų žiūrovų, dalyvių t. y. 351 845 lankytojais arba 43,39 proc. mažiau nei 2019 m. Lankytojų sumažėjimą sąlygojo Covid-19 pandemija, įvesti karantinai, veiklų ir judėjimo ribojimai. Taip pat įtakos turėjo koncertinės įstaigos „Saulė“ uždarymas objekto rekonstrukcijai, nepradėtos veiklos atnaujintame Šiaulių kultūros centre.

**19 lentelė. 2019–2020 m. kuruojamų biudžetinių įstaigų suorganizuoti renginių skaičius**

|  |  |  |  |  |  |
| --- | --- | --- | --- | --- | --- |
| **Eil. Nr.** | | **Renginiai (įstaigų patalpose, viešosiose erdvėse, virtualioje erdvėje)** | **Skaičius (vnt.)** | **Skaičius (vnt.)** | **Pokytis vnt. /proc.** |
|  | |  | 2019 m. | 2020 m. |  |
| 1. | | Šiaulių dailės galerija | 213 | 239 | + 26 / +12,21% |
| 2. | | Šiaulių miesto kultūros centras „Laiptų galerija“ | 263 | 160 | -103 / -39,16% |
| 3. | | Šiaulių miesto koncertinė įstaiga „Saulė“ | 229 | 84 | -145 / -63,32% |
| 4. | | Šiaulių miesto savivaldybės viešoji biblioteka | 660 | 584 | -76 / -11,52% |
| 5. | | Šiaulių kultūros centras | 234 | 153 | -81/ -34,62% |
|  | | **Iš viso:** | **1599** | **1220** | **-379/ -23,7**% |
|  | |

**20 lentelė. 2018–2020 m. kuruojamų biudžetinių įstaigų lankytojų skaičius**

|  |  |  |  |  |
| --- | --- | --- | --- | --- |
| **Lankytojų, žiūrovų, dalyvių, dalyvių/ žiūrovų, TIC lankytojų (ir virtualių)** | **2018 m.** | **2019 m.** | **2020 m.** | **Pokytis + / -** |
| Šiaulių dailės galerija | 13 685 | 19 214 | 25 175 | +5 961 / +31,02% |
| Šiaulių miesto savivaldybės viešoji biblioteka (7 filialai) | 188 219 | 191 012 | 127 893 | -63 119 / -33,04% |
| Šiaulių miesto koncertinė įstaiga „Saulė“ | 83 052 | 120 515 | 39 287 | -81 228 / -67,4% |
| Šiaulių miesto kultūros centras „Laiptų galerija“ | 77 740 | 44 220 | 35 560 | -8 660 / -19,58% |
| Šiaulių kultūros centras (padalinys Rėkyvos kultūros namai) | 112 285 | 107 383 | 83 591 | -23 792 / -22,16% |
| Šiaulių turizmo informacijos centras | 317 703 | 328 590 | 147 583 | -181 007 / -55,09% |
| **Iš viso:** | **537 689** | **810 934** | **459 089** | **-351 845/ -43,39**% |

2020 m. balandžio 28 d. baigtas vykdyti daugiau nei 4 000 000,00 tūkst. Eur vertės projektas „Šiaulių kultūros centro aktualizavimas (Aušros al. 31)“ – atlikta 100 proc. planuotų pastato kapitalinio išorės ir vidaus remonto darbų. Sukurtos naujos daugiafunkcės erdvės, pritaikytos išplėstoms kultūrinėms veikloms. Įrengtos keturios modernios salės: Didžioji koncertų (stacionari scena, 570 sėdimų vietų), Kamerinė (stacionari scena, 270 sėdimų vietų ir galimybė keisti sėdėjimo modulį), Oranžinė salė (mobili scena su mobiliomis garso, apšvietimo, vaizdo transliavimo įrangomis), pramogų salė „Maksas“ (mobili scena su mobiliomis garso, apšvietimo, vaizdo transliavimo įrangomis). Įkurta moderni garso įrašymo studija, perkusijos studija, sukurtos trys edukacinės erdvės ir kt. Sukurtos viešosios lankytojų zonos, įrengtos rūbinės, priimamasis, poilsio vietos, taip pat grimo patalpos atlikėjams, repeticijų patalpos mėgėjų meno kolektyvams (13 kolektyvų). Pakeistos vėdinimo, šildymo, elektros tiekimo ir apšvietimo sistemos. Įsigyta ir įdiegta 100 proc. integruotos technikos – įgarsinimo, apšvietimo, vaizdo atkūrimo sistemų, interaktyvių stendų, baldų sistemų ir kt. 2020 m. liepos 3 d. įvyko oficialus modernizuoto Šiaulių kultūros centro atidarymas, kuriame dalyvavo tuometinis Lietuvos Respublikos kultūros ministras Mindaugas Kvietkauskas, Lietuvos Respublikos kultūros ministerijos kancleris Laimonas Ubavičius, Lietuvos Respublikos Seimo nariai ir kiti garbūs svečiai.

2020 m. buvo toliau vykdomi koncertinės įstaigos „Saulė“ pastato rekonstravimo ir priestato statybos darbai. 2020 m. pradėti priestato statybos ir koncertų salės rekonstrukcijos darbai, kurie pagal rangos darbų sutartį turi būti atlikti iki 2021 m. liepos mėn. Per 2020 m. atlikti šie planuoti darbai (procentais): darbo projekto parengimas (100 proc.), rekonstravimo darbai, iš jų: lauko vandentiekio tinklų įrengimas (100 proc.), lauko lietaus nuotekų tinklų įrengimas (100 proc.), lauko buitinių nuotekų tinklų įrengimas (80 proc.), lauko šilumos tinklų įrengimas (80 proc.), konstrukcijų ardymo darbai (70 proc.), žemės darbai (100 proc.), pamatų ir rūsio grindų įrengimas (70 proc.), gelžbetoninių monolitinių kolonų montavimas (20 proc.). Dėl būtinybės koreguoti techninį projektą, vėlavo rangos darbai, todėl buvo panaudota mažiau lėšų nei planuota.

2020 m. vykdytas patalpų Vilniaus g. 213 pritaikymas turizmo paslaugų plėtrai.Bendra į šį projektą investuota suma iš Savivaldybės biudžeto, LATLIT ir Turizmo informacijos centro lėšų sudaro 456,6 tūkst. Eur. Šiaulių turizmo informacijos centro įsikėlimui į buvusio „Žiburio“ knygyno patalpas buvo parengtas 13 dalių techninis projektas ir įvykdyti šie darbai: aliuminio vitrinų ir durų, plastikinių langų su pakeitimu statybos rangos darbai, šilumos įrenginių pertvarkymo ir vėdinimo, vėsinimo sistemų įrengimo darbai, I aukšto ir rūsio patalpų bendrastatybiniai darbai, vidaus elektros tinklų, šviestuvų montavimas, apsauginės, pavojaus ir gaisrinės signalizacijos montavimas, kompiuterinių tinklų montavimas, vertikalaus kėlimo atvirojo tipo platforminio keltuvo žmonėms su judėjimo negalia rangos darbai. 2021 m. fasado ir aplinkos tvarkymo, vidaus ir išorės reklamos darbams, baldinės įrangos gamybai, ūkiniam inventoriui ir priemonėms įsigyti skirta 50,0 tūkst. Eur (SB lėšos). Tad atlikus likusius fasado ir aplinkos tvarkymo darbus, įrengus vidaus ir išorės reklamą, įsigijus reikiamus baldus ir įrangą, ūkines priemones, Šiaulių turizmo informacijos centras persikels į naujas patalpas.

2020 m. balandžio 24 d. buvo pasirašyta statybos rangos sutartis tarp Šiaulių kultūros centro ir UAB „Aukstata“ ir pradėtas vykdyti projektas „Šiaulių miesto centrinio parko estrados modernizavimas ir pritaikymas visuomenės poreikiams“. Per 2020 m. atlikti šie darbai: demontuotas senasis Estrados pastatas, scena ir žiūrovų tribūnos; suformuoti tribūnos šlaitai, išbetonuoti suoliukai; išbetonuoti pamatai scenos stogo kolonoms, sukonstruotos aptarnaujančio pastato monolitinės konstrukcijos, iki pastato atvestos inžinerinės komunikacijos.

Šiaulių miesto savivaldybė kartu su Šiaulių turizmo informacijos centru įgyvendina projektą „Savivaldybes jungiančios turizmo informacinės infrastruktūros plėtra Šiaulių regione“, kurio tikslas – įrengti informacinius kelio ženklus, informacinius stendus, krypties rodykles pėstiesiems, lankytinas vietas jungiančių dviračių trasų, vandens turizmo trasų ženklus, kurie leis vietos ir užsienio turistams lengviau orientuotis turizmo trasose ir maršrutuose, suteiks daugiau informacijos apie patrauklias lankytinas vietas ir objektus Šiaulių regione. 2020 m. vykdant projektą užsitęsė viešųjų pirkimų procedūros, sutartys buvo pasirašomos vėliau nei planuota, dėl šios priežasties darbų pabaiga nusikels į 2021 ir 2022 metus. Planuojama numatytą projekto rodiklį pasiekti iki projekto įgyvendinimo pabaigos – 2021 m. planuojama įrengti 35 ženklinimo objektus, 2022 m. – 2 objektus.

2020 m. baigtas įgyvendinti projektas „Tarptautinis kultūros turizmo kelias – Baltų kelias“ ir įkurtas inovatyvus „Baltų kelio“ centras.Siekiant skatinti gamtos ir kultūros paveldo objektų išsaugojimą, darnų jų vystymą ir informacijos sklaidą apie baltų paveldo objektus, Lietuvos ir Latvijos partneriai nuo 2017 m. vykdė bendras veiklas 4 Lietuvos regionuose (Klaipėdos, Telšių, Šiaulių ir Panevėžio) bei 2 Latvijos regionuose (Kuržemė, Žiemgala). Pagrindinis projekto tikslas – didinti lankytojų skaičių kuriant tarpvalstybinį maršrutą „Baltų kelias“. Projekto vykdymo laikotarpiu suorganizuoti informaciniai seminarai įvairioms tikslinėms grupėms iš abiejų valstybių, įgyvendintas rinkodaros priemonių kompleksas, parengtas kelionių vadovas, mobili aplikacija, žemėlapis, reklaminiai vaizdo klipai, sukurti trys interaktyvūs produktai, parengta galimybių studija, dalyvauta tarptautinėse parodose ir mugėse. Šiaulių turizmo informacijos centras vykdė pagrindinį projekto uždavinį – „Baltų centro“ įkūrimą, kuriam buvo skirta 75 proc. viso projekto biudžeto. Lėšos panaudotos interjero projektavimo paslaugoms ir techninei projekto darbų įgyvendinimo priežiūrai, interaktyvių IT žaidimų su IT inventoriumi, kompiuterinių žaidimų, programinės įrangos įsigijimui, ekspozicinės įrangos ir edukacinio inventoriaus įsigijimui, baldinės įrangos įsigijimui ir sumontavimui, interjero įrengimo ir statybos rangos darbams, „Baltų kelio“ interneto svetainės [www.baltukelias.lt](http://www.baltukelias.lt) kūrimui, modifikavimui ir atnaujinimui, darbo grupių susitikimams, projekto viešinimo veiklai organizuoti, auditavimui, darbo užmokesčiui ir kt.

Vykdytas tęstinis projektas „Baltų kultūros pažinimo skatinimas ir žinomumo apie tarptautinį kultūros kelią „Baltų kelias“ didinimas“ siekiant generuoti turistų srautus Šiaulių mieste, didinant baltų kultūros žinomumą ir turistinį pritaikomumą, tęsiant tarpvalstybinį maršrutą „Baltų kelias“ ir integruojant „Baltų kelią“ į Europos kultūrinių-turistinių kelių žemėlapį. Pagrindinė idėja – baltų kultūros pažinimo didinimas ir reprezentavimas tęsiant tarpvalstybinį maršrutą „Baltų kelias“, parenkant jau egzistuojančius ir įtraukiant naujai kuriamus turistinius objektus. Projekto įgyvendinimo laikotarpis nuo 2020-06-01 iki 2022-05-31. Dėl Covid-19 pandemijos ir įvestų karantinų 2020 m. įvykdyta 10 proc. (iš 30 proc.) numatytų projekto veiklų: organizuoti darbo grupės ir iniciatyvinės grupės posėdžiai, sukurtas animuotas vaizdo įrašas, įsigytos ūkinės prekės „Baltų kelio“ centrui.

2020 m. pradėtas vykdyti projektas „Saulės kelias“, kurio tikslas – didinti turistų srautus Šiaulių mieste, stiprinti Šiaulių miesto bei regiono žinomumą, lankomumą per miestų identitetą. Pagrindinė projekto idėja – per saulę, ryškiausią dangaus objektą, lemiantį gamtos ir žmogaus ritmą, pasaulio suvokimą, žmogaus gyvenimo formavimą, labiausiai atsispindintį kultūros reiškiniuose, tradicijose, ypatingai – Šiaulių, Joniškio, taip pat ir Jelgavos miestų identitetuose, kurti 4 tarpvalstybinius maršrutus, kurti / plėtoti renginius akcentuojant 4 metų laikus, 4 pasaulio sukūrimo elementus, 4 žmogaus gyvenimo tarpsnius. Projekto įgyvendinimo laikotarpis nuo 2020-06-01 iki 2022-05-31, tačiau dėl Covid-19 pandemijos ir įvestų karantinų 2020 m. įvykdyta 1 proc. (iš 36 proc.) numatytų projekto veiklų: kartu su projekto partneriais pradėta rengti turizmo produkto koncepcija. Dėl Covid-19 pandemijos projekto partneriui Jelgavos (Latvija) savivaldybei nepavyko sukurti turizmo produkto koncepcijos, atlikti tyrimų. Neužbaigus turizmo produkto koncepcijos kūrimo, nebuvo galima tęsti tolimesnių darbų visiems projekto partneriams.

2020 m. Šiaulių turizmo informacijos centras, vykdydamas priemonę „Sukurti miesto įvaizdžio strategiją ir ją įgyvendinti“, parengė Šiaulių miesto įvaizdžio rinkodaros strategijos gaires, jos buvo pristatytos viešai IV Šiaulių krašto turizmo forume ir Šiaulių miesto savivaldybės Turizmo tarybos posėdyje. Pranešimus perskaitė Šiaulių miesto įvaizdžio rinkodaros strategijos gairių rengėjai Mykolo Romerio universiteto (MRU) docentai dr. doc. Miglė Černikovaitė ir doc. Valdas Dambrava. Šiaulių turizmo informacijos centras koordinavo darbo grupės, kurią sudarė Šiaulių miesto savivaldybės administracijos ir Šiaulių turizmo informacijos centro atstovai, susitikimus (7) Šiaulių miesto įvaizdžio rinkodaros strategijos gairių rengimo etape. IV Šiaulių krašto turizmo forumo transliacijai Šiaulių turizmo informacijos centras įsigijo nuotolinės konferencijos licenciją. Organizuotos kūrybinės dirbtuvės apie miesto įvaizdžio turizmo rinkodaros strategiją, parengtas ir perskaitytas pranešimas „Turizmo sektoriaus bendradarbiavimo įtaka įvaizdžio gerinimui“.

2020 m. parengti ir išleisti Šiaulių miesto turistinius išteklius ir galimybes pristatantys leidiniai**:** Turistinis Šiaulių miesto žemėlapis LT, LV, EN ir RU kalbomis (10 000 vnt.); Šiaulių žydų paveldą, kultūrą pristatantis turistinis leidinys LT ir EN kalbomis (1 000 vnt.), parengta elektroninė leidinio versija; Šiaulių krašto turizmo išteklius pristatantis leidinys „Saulės žemės turtai“ LT, EN ir LV kalbomis (14 500 vnt.), parengta elektroninė leidinio versija. Papildomai išleistas „Šiaulių miesto turizmo gido“ (pirminė versija) tiražas LT kalba (600 vnt.); atnaujintas „Šiaulių turizmo gidas“ ir išleistas papildomas tiražas LT, EN, LV ir RU kalbomis (10 000 vnt.).

Siekiant įdiegti inovatyvias paslaugas ir priemones, patobulinta mobilioji aplikacija „Šiaulių regiono gidas“(įdiegtospapildomos mobiliosios aplikacijos funkcijos). Sukurti nauji 24 turistiniai maršrutai. Atnaujintos 5 interneto svetainės (www.visitsiauliai.lt; www.baltukelias.lt, [www.siauliuistorija.lt](http://www.siauliuistorija.lt), Facebook, Instragram). Įvykdyta reklaminė kampanija „Google Adwords“.

2020 m. Šiaulių turizmo informacijos centras atstovavo Šiaulių miestą ir pristatė turizmo išteklius bei galimybes 3 tarptautinėse turizmo ir kitose parodose, mugėse Vilniuje ir Rygoje (Latvija).

Pristatyti turizmo ištekliai 4 nacionaliniuose renginiuose bei šventėse: „Jūros šventėje“ Klaipėdoje, „Sostinės dienose“ Vilniuje, „Biržų dienose“ Biržuose ir „Rokiškio dienose“ Rokiškyje. Taip pat „Šiaulių naktyse“, „Šiaulių dienose“, Žolinės šventėje ŠU Botanikos sode.

Suorganizuoti 2 informaciniai-pažintiniai turai, kuriuose iš viso dalyvavo 12 asmenų.

Parengti ir publikuoti 44 straipsniai ir kitos reklaminės priemonės nacionaliniuose, regioniniuose dienraščiuose, žurnaluose, interneto portaluose, 40 straipsnių ir kitų reklamos priemonių turizmo portaluose ([www.pamatyklietuvoje.lt](http://www.pamatyklietuvoje.lt), [www.welovelithuania.lt](http://www.welovelithuania.lt) ir kt.). Parengti ir publikuoti 36 reportažai, straipsniai tarptautinėje žiniasklaidoje. Suorganizuotos 8 viešųjų ryšių ir komunikacijos akcijos, projektai, iniciatyvos.

Suorganizuotas IV Šiaulių krašto turizmo forumas nuotoliniu būdu, kuriame dalyvavo 124 klausytojų, perskaityti 4 pranešimai.

Suorganizuotos 4 nemokamos ekskursijos (2019 m. – 163) po Šiaulių miestą ir regioną. Pasinaudojusių dviračių nuomos paslauga asmenų skaičius – 152 (2019 m. – 445).

**21 lentelė. 2018**–**2020 m. turizmo informacijos centro lankytojų skaičiaus pokytis**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Įgyvendintos priemonės pavadinimas / lankytojai / žiūrovai / dalyviai / dalyviai ir žiūrovai** | **Skaičius**  **2018 m.** | **Skaičius**  **2019 m.** | **Skaičius**  **2020 m.** | **2019-2020 m. pokytis proc.** |
| 1. | Turizmo renginiai ( turizmą skatinantys projektai / turizmo galimybių pristatymai / turizmo forumai / ekskursijos ir kt. vnt. | 195 | 276 | 119 | -41,5 %  (dėl Covid-19 pandemijos, įvestų karantinų ) |
| 2. | Lankytojų sk. | 317 703 | 328 590 | 147 583 | -55,1%  (dėl Covid-19 pandemijos, įvestų karantinų, sienų uždarymo, judėjimo ir veiklų ribojimų) |
| 2.1. | Turizmo informacijos centro lankytojų – turistų sk. | 62 708 | 64 460 | 16 693 | -74,1%  (dėl Covid-19 pandemijos, įvestų karantinų, sienų uždarymo, judėjimo ir veiklų ribojimų ) |
| 2.2. | Interneto svetainės [*http://tic*.*siauliai.lt*](http://tic.siauliai.lt)naudotojų sk. | 160 047 | 152 473 | 101 756 | -33,3%  (dėl Covid-19 pandemijos, įvestų karantinų, sienų uždarymo, judėjimo ir veiklų ribojimų turistinis turinys ženkliai prarado savo aktualumą) |
| 2.3. | Renginių svetainės [*www.siauliai-events.lt*](http://www.siauliai-events.lt) naudotojų sk. | 85 461 | 101 386 | 21 598 | -78,7%  (dėl Covid-19 pandemijos, įvestų karantinų, judėjimo ir veiklų ribojimų nevyko renginiai, todėl informacijos paklausa apie renginius krito) |
| 2.4. | Turizmo informacijos centro suorganizuotų ekskursijų Šiauliuose dalyvių sk. | 4 610 | 4 840 | 1 695 | -65,0%  (dėl Covid-19 pandemijos, įvestų karantinų, judėjimo ir veiklų ribojimų nevyko renginiai) |
| 2.5. | „Facebook“ paskyros vartotojų sk. | 4 885 | 5 431 | 5 841 | 7,5%  (dėl Covid-19 pandemijos, įvestų karantinų, judėjimo ir veiklų ribojimų, daugiau laiko ir dėmesio skirta socialiniams tinklams. Dėl susiformavusių įpročių stebimas nuoseklus Facebook paskyros vartotojų augimas) |

Skyrius koordinavo ir administravo valstybinių švenčių ir atmintinų datų, etinės kultūros renginių organizavimą (inicijavo kūrybines idėjas, rengė sutarčių projektus, programas, ataskaitas, parengė raštus tarnyboms, konsultavo švenčių organizatorius). 2020 m. įvykdyta 102 priemonės ir projektai: organizuotos valstybinės, kalendorinės ir miesto šventės, atmintinų datų minėjimai, koncertų ciklai, vaizduojamojo meno parodos, festivaliai, koncertinės programos, koncertai, sociokultūriniai ir kultūros projektai, spektakliai, edukacijos ir jų ciklai vaikams ir suaugusiesiems, visai šeimai, išleisti turizmo leidiniai ir kt. Dalis priemonių realizuota virtualioje erdvėje. Dėl Covid-19 pandemijos ir įvestų karantinų renginiai negalėjo vykti pagal planą.

2020 m. suorganizuotos šios valstybinės šventės ir atmintinos dienos, kalendorinės šventės: Sausio 13-oji, Laisvės gynėjų diena, Vasario 16-oji, Lietuvos valstybės atkūrimo diena, Užgavėnės, Kovo 11-oji, Lietuvos Nepriklausomybės atkūrimo diena, Tarptautinė vaikų gynimo diena ir jos renginys „Aš - mažasis šiaulietis“, Birželio 14-oji, Gedulo ir vilties diena, Joninės (virtualus projektas - 8 video komiksai „Kaip Jonas Joninių laukė“, iniciatyva „Paparčio žiedo ieškynės Šiauliuose“ Lieporių parke), Liepos 6-oji, Valstybės (Lietuvos Karaliaus Mindaugo karūnavimo) diena, Rugpjūčio 23-oji, Baltijos kelio diena ir Laisvės diena. Suorganizuota miesto šventė „Šiaulių dienos 2020“, kurios metu įvyko 53 renginiai, buvo eksponuojama 10 parodų. Kalėdiniu laikotarpiu skvere prie Šiaulių miesto savivaldybės įgyvendinta meninė iniciatyva - šviečiančių tūrinių dekoracijų forma po atviru dangumi buvo eksponuojamos dailininko Giotto di Bondone sukurtos freskos, vaizduojančios Šv. Pranciškaus Asyžiečio gyvenimo scenas. Suorganizuota laikinoji meninė ekspozicija Prisikėlimo aikštės apžvalgos pastate.

2020 m. įvyko 36 renginiai Prisikėlimo aikštėje: 1. Prisikėlimo aikštės pristatymas, fontanų įjungimas; 2. renginių ciklas „Susitikimo vieta – Prisikėlimo aikštė“ (22 renginiai**)**, paskaita „Prisikėlimo aikštė Lietuvos didžiųjų miestų pagrindinių aikščių kontekste“, Šiaulių miesto vėliavos pakėlimo ceremonija. pramogų (žaidimų) erdvė, dokumentinės video medžiagos „Įdomioji Šiaulių istorija“ demonstracija per LED ekraną, šventinė koncertinė Šiaulių pučiamųjų orkestro programa, ekskursija „Prisikėlimo aikštė – Šiaulių miesto širdis“, šventinė koncertinė Šiaulių bigbendo programa, Lietuvos kino klasikos filmų demonstracijos (3 filmai), tarptautinio animacinių filmų festivalio „Tindirindis“ programa, kino festivalio „Kino pavasaris“ programa (5 filmai), „Hoptrans 3x3” turnyro rungtynės, Vilniaus akademinio dramos teatro spektaklio įrašas pagal Just. Marcinkevičiaus istorinę dramą „Mindaugas“ iš LRT archyvų, nemokamos šokio pamokos su šokių studija „Arabella“, šiauliečių menininkų skulptūrų paroda; 3. Valstybės (Lietuvos Karaliaus Mindaugo karūnavimo) dienos iškilminga Lietuvos Respublikos vėliavos pakėlimo ceremonija ir visuotinis Lietuvos Respublikos himno giedojimas (2 renginiai). 4. Šventinis Baltijos kelio dienos minėjimas (1 renginys). 5. Renginys „Aš – mažasis šiaulietis“ (1 renginys). 6. Miesto šventės „Šiaulių dienos 784“ šventiniai koncertai „#Šiauliai šviečia“, 5 koncertai. 7. Kalėdinės meninės iniciatyvos (2 iniciatyvos): 7.1. Kalėdų eglės pastatymas. 7.2. Laikinosios meninės ekspozicijos įgyvendinimas, 8. Šiuolaikinio meno festivalio VIRUS skulptūrų paroda Prisikėlimo.

2020 m. finansuoti 6 reprezentaciniai festivaliaiiš 7 planuotų (2019 m. – 7): tarptautinis Chaimo Frenkelio vilos vasaros festivalis, tarptautinis bigbendų festivalis „Big Band Festival Šiauliai“, Lietuvos, Latvijos ir Estijos kaimo muzikantų ir kapelijų festivalis „Ant rubežiaus“, šiuolaikinio meno festivalis “Virus“, festivalis „Šiaulių Monmartro respublika“, meno festivalis-akcija „Šiaulių kultūros naktys“. Dėl Covid-19 pandemijos neįvyko festivalis „Resurrexit“. Dėl tos pačios priežasties dalį lėšų grąžino festivalio „Big Band Festival Šiauliai“organizatoriai ir festivalio „Virus“organizatoriai.

2020 m. buvo įgyvendinta reprezentacinė priemonė „Vizualinės medžiagos miesto reprezentaciniams renginiams pristatyti sukūrimas“. Įgyvendintos priemonės rezultatas – nufotografuoti reprezentaciniai 2020 m. 4 renginiai (po 20 vnt. fotografijų), nufotografuoti reprezentaciniai 2020 m. renginiai (po 10 vnt, fotografijų dronu), nufilmuoti 2020 m. 4 renginiai ir 3 anonsiniai TV videoklipai „Šiauliai šviečia“ iš 2019 m. reprezentacinių renginių, surengta fotografijų paroda, transliuoti 3 vaizdo klipai („Šiauliai šviečia. Vasara“, „Šiauliai šviečia. Ruduo“, „Šiauliai šviečia. „Žiema“) per Lietuvos nacionalinę televiziją 81 dieną nuo 2020 m. liepos mėn. iki 2020 m. gruodžio mėn.; pagamintos ir įsigytos reprezentacinės vizualinės priemonės.

2020 m. dvi Šiaulių miesto savivaldybės premijos po 1 500 Eur skirtos šiems Valstybinio Šiaulių dramos teatro aktoriams:MONIKAI GEŠTAUTAITEI už reikšmingą meninę veiklą Valstybiniame Šiaulių dramos teatre, Marijos Antonovnos vaidmenį spektaklyje „Revizorius“ (rež. AidasGiniotis) ir Elenos vaidmenį spektaklyje „Vasarvidžio nakties sapnas“ (rež. Paulius Ignatavičius); ARNUI AŠMONUI už reikšmingą meninę veiklą Valstybiniame Šiaulių dramos teatre ir Chlestakovo vaidmenį spektaklyje „Revizorius“ (rež. Aidas Giniotis).

2020 m. 4 kultūros ir meno premijos po 3 500 Eur skirtos**:** LAURAI REMEIKIENEI, atlikėjai, kompozitorei, už nepakartojamą balso skaidrumą, rūpestingą jaunųjų talentų ugdymą, estetinį miesto reprezentavimą, talentingą rimtos ir populiarios kultūros jungtį savo veikloje; ROLANDUI PARAFINAVIČIUI, fotomenininkui, žurnalistui, už fotografines miesto istorijas, užkrečiamą klubinę veiklą ir nuolat gausėjantį fotografijos mylėtojų būrį; DARIUI DAKNIUI, atlikėjui, kompozitoriui, etninės kultūros puoselėtojui, už tikėjimą folkloro galia, kolektyvinį tradicijų gaivinimą ir muzikinį optimizmą; REDAI IR ARŪNUI UOGINTAMS, menininkams, už viešųjų erdvių užkariavimą savo menu, sieninės tapybos, skulptūrinių objektų, video performansų ciklus ir gilią gyvenimo refleksiją savo kūryboje.

2019 m. paskirtos 2020 metų 4 stipendijos po 1 800 Eur, išmokant dalimis kas mėnesį po 150 Eur, šiems jauniesiems menininkams: Orintai Lukauskaitei, akordeonistei; Jonui Vozbutui, akordeonistui; Živilei Spūdytei-Blėdei, grafikei; Simonai Bagdonaitei-Gubinienei, grafikei.

2020 m. paskirtos 2021 metų 4 stipendijos po 1 800 Eur, išmokant dalimis kas mėnesį po 150 Eur, šiems jauniesiems menininkams: UGNEI KRIKŠČIŪNAITEI, smuikininkei; GABIJAI KORSAKAITEI, grafikei; IEVAI SLONKSNYTEI, dizaino grafikei; ROBERTAI STONKUTEI, literatei.

2020 m. už geriausią kultūrinės edukacijos projektą 2 000 Eur premija skirta Šiaulių dailės galerijai, kuriapdovanota už geriausią kultūrinės edukacijos projektą „Edukacinė programa vaikams ir jaunimui „Menopolis“.

**SPORTAS**

2020 m. gruodžio 31 d. sportinę veiklą vykdė 6 biudžetinės sporto įstaigos, 2 viešosios sporto įstaigos ir Šiaulių sporto gimnazija (toliau - ŠSG). Jose kultivuojamos 36 sporto šakos, sukomplektuotos 322 mokomosios grupės (iš jų: 14 neįgaliųjų sporto grupių), sportuoja 4 055 sportininkai (iš jų 94 sportuoja ir ŠSG, ir kitose miesto sporto įstaigose, 74 sportininkai su negalia), kuriuos ugdo 139 treneriai. Remiantis pateiktomis statistinėmis ataskaitomis, 2020 m. mieste veiklą vykdė 41 sporto klubas (viešosios įstaigos ir kt.), kuriuose sportavo 3 060 šiauliečių, 1 680 miestiečių užsiiminėjo sveikatingumo grupėse.

Sporto organizacijos surengė: 212 sporto varžybų, kuriose dalyvavo 8 571 dalyvis, 18 sporto visiems renginių, kuriuose dalyvavo 2 954 dalyviai. 2020 m. sporto renginių ir dalyvių skaičius žymiai sumažėjo dėl pandemijos ir įvairių draudimų taikymo.

**9 pav. 2018**–**2020 m. sportininkų skaičiaus dinamika sporto įstaigose**

Olimpinės rinktinės kandidatai besirengiantys 2021 m. Tokijo olimpinėms žaidynėms ir pasiekę aukštų rezultatų:

Dovilė Kilty „Deimantinės lygos“ varžybos - 4 vieta;

Kamilė Gaučaitė  UWW Olimpinės atrankos reitinginis turnyras ,,Klippan Lady Open“ - 4 vieta, Europos čempionas - 14 vieta;

Danutė Domikaitytė UWW Olimpinės atrankos reitinginis turnyras ,,Klippan Lady Open“ - 1 vieta Europos moterų imtynių čempionatas - 3 vieta;

Kornelija Zaicevaitė Europos moterų imtynių čempionatas - 11 vieta;

Gabrielius Pabijanskas UCI-C1 BMX atranka į Olimpines Žaidynes - 3 vieta;

Santa Pakenytė-Čepulė 2020 m. Grand Prix dziudo varžybos - 9 vieta.

Olimpinės rinktinės pamainos kandidatai pasiekę aukštų rezultatų:

Edgaras Abromavičius 2020 m. Europos taekvondo čempionatas - 17 vieta. Pasaulio – 68 kg. svorio kategorijoje tarp 1 201 klasifikuotų sportininkų užima 94 vietą;

Nomeda Nazarenkaitė Europos jaunimo čempionatas – 8 vieta;

Ignas Serafinas Tarptautinė „Olimpic Hopes“ baidarių kanojų regata – 1 vieta;

Klaudija Bubelytė laimėjo 4-ius Tarptautinės teniso federacijos jaunių 18 m. turnyrus, kuriuose įveikė 19 vienetų mačų varžovių iš eilės. Tarptautiniame turnyre „Haabneeme“ iškovojo pirmąjį Tarptautinės teniso federacijos suaugusiųjų reitingo tašką.

Paralimpinės rinktinės pamainos kandidatai pasiekę aukštų rezultatų:

Raimeda Bučinskytė Lietuvos neįgaliųjų šaudymo čempionatas - 1 vieta.

Kiti sportininkai pasiekę aukštų rezultatų:

Rūta Mažunavičiūtė 2020 No Ice Blokart Pasaulio čempionatas - 1 vieta;

Justas Poliakus Europos (IFBB) čempionatas - 1 vieta;

Sandra Kazlauskienė Pasaulio (IFBB) čempionatas - 2 vieta.

2020 m. buvo 14 Olimpinės rinktinės narių ir 7 Paralimpinės rinktinės nariai, viso 21 narys, 2019 m. - 18. 26 sportininkai LTOK įrašyti į Olimpinės pamainos sąrašą (2019 m. - 29), o tai sudaro virš 10 proc. Lietuvos sąrašo, kuriame yra 257 sportininkai. 2020 m. Lietuvos jaunių rinktinėms priklausė 83 sportininkai, Lietuvos jaunimo rinktinėms priklausė 56 sportininkai, Lietuvos nacionalinėms rinktinėms priklausė 36 sportininkai.

Didžioji dalis sporto šakų federacijų nekomplektavo rinktinių, todėl skaičiai pateikti tik tų, kurios buvo komplektuojamos.

**10 pav. 2018**–**2020 m. šalies rinktinės narių skaičiaus dinamika**

2020 m. miestui buvo patikėta rengti šiuos tarptautinius sporto renginius:

1. Žolės riedulio Europos klubų taurės čempionatas (salės riedulys);

2. Europos teniso asociacijos turnyras 14 m. ir jaun. turnyras “Toyota Cup”;

3. Tennis Europe Junior tour 14&U “Toyota Cup ” and 16&U “Toyota Cup ”;

4. Europos teniso asociacijos turnyras 16 m. ir jaun. turnyras “Toyota Cup ”;

5. Tarptautinės teniso federacijos jaunių 18 m. ir jaun. turnyras “Siauliai Open ”;

6. Tarptautinis moterų imtynių turnyras „Sun City Open“;

7. Europos teniso asociacijos turnyras 12 m. ir jaun. turnyras “Šiaulių teniso akademijos

taurė ”;

. Tarptautinis pasaulio čempiono S. Kulikausko vardo jaunių sambo turnyras;

9. Europos teniso asociacijos turnyras 16 m. ir jaun. turnyras “Toyota Cup U16 2019”;

10. Tarptautinė irklavimo "Salduvės" regata;

11. Tarptautinė buriavimo "Olego Truchano" regata;

12. Tarptautinė baidarių ir kanojų irklavimo "Talkšos" regata („Drakonų“ valčių regata);

13. Tarptautinis graikų-romėnų imtynių turnyras "Atžalynas".

2020 m. Šiauliuose buvo organizuoti 4 reprezentaciniai miesto sporto renginiai: Lietuvos krepšinio lyga ir Karaliaus Mindaugo Taurė, Tarptautinės sportinių šokių varžybos „Sun City Cup“, UEFA moterų čempionų lyga ir Moterų futbolo Baltijos lyga ir Daviso taurės mačas.

**11 pav.** **2018**–**2020 m. sporto plėtros programos finansavimas tūkst. Eur**

\*Iš jų pritraukta rėmėjų, kurie pasinaudojo žemės, žemės nuomos už valstybinę žemę ir nekilnojamojo turto mokesčių lengvata:

* 2018 m. - 300,0 tūkst. Eur;
* 2019 m. - 503,0 tūkst. Eur;
* 2020 m. – 687,0 tūkst. Eur.

**12 pav.** **2018–2020 m. sporto plėtros programos finansavimo dinamika tūkst. Eur**

2020 m. Sporto plėtros programai vykdyti skirta 2 287,2 tūkst. Eur (209,1 tūkst. Eur daugiau nei 2019 m.):

2020 m. sporto bazių renovavimui ir remontui skirta 508,2 tūkst. Eur, o tai 512,0 tūkst. Eur mažiau nei 2019 m.

**13 pav. 2018–2020 m. investicijų į sporto objektus dinamika tūkst. Eur**

2020 m.:

- užbaigti dirbtinės dangos stadiono (Kviečių g. 9, Šiauliai) rekonstrukcijos darbai, įrengtos kamuolių gaudyklės, apšvietimas ir tvora;

- rekonstruoti miesto stadiono bėgimo takai, įrengta tvora, nuimta danga, nufrezuotas ir naujai įrengtas asfaltas, įrengtas neįgaliųjų pandusas į stadioną, rekonstruota žiūrovų tribūna, viso atlikta 90 procentų darbų;

- pradėti miesto stadiono D tribūnos restauravimo darbai;

- užbaigtas plaukimo centro Delfinas baseino (Dainų g.) modernizavimas. Sutvarkytas visas pastato fasadas, įrengtas neįgaliųjų patekimas į baseiną;

- sutvarkytos patalpos žmonių su fizine negalia sporto klubui "Entuziastas“ (Pramonės g. 13);

- pakoreguotas Sporto centro “Delfinas” renovacijos (vandens priežiūros įrangos) techninis projektas.

**SOCIALINĖ SRITIS**

Siekiant sudaryti galimybes spręsti savo socialines problemas, palaikyti socialinius ryšius su visuomene, padėti įveikti socialinę atskirtį bei užkirsti kelią asmens, šeimos, bendruomenės socialinėms problemoms kilti, sąlygas asmeniui (šeimai) ugdyti ar stiprinti gebėjimus, ir taip pat visuomenės socialiniam saugumui užtikrinti 2020 m:

1. Pradėtos teikti naujos paslaugos:

- pavėžėjimo su pagalba paslauga asmenims turintiems negaliąŠiaulių miesto ribose ir už jos ribų, padedant pasiekti numatytą vietą. Paslauga asmenims, judantiems su neįgaliojo vežimėliu, teikiama specialiai pritaikyta transporto priemone. Asmenims pavėžėjimo paslauga gali būti teikiama ir su asmeniniu asistentu. Teikiant pavėžėjimo paslaugą be asmeninio asistento, asmeniui pagal poreikį užtikrinama reikalinga pagalba: pagalba Asmeniui išeiti iš gyvenamosios patalpos iki automobilio ir nuvykti į vietą, grįžti į gyvenamąsias patalpas, reikiama pagalba įlaipinant/išlaipinant, asmens nukėlimas laiptais mobiliu kopikliu ir kt. Asmenys su negalia vežami Šiaulių miesto teritorijoje: į kultūros, švietimo, sveikatos priežiūros, papildomo užimtumo ir kitas įstaigas, įmones ir parvežami namo iš įstaigų. Už Šiaulių miesto teritorijos ribų, kai reikalinga asmenį, turintį negalią pavėžėti iš / į oro uostą, autobusų ar traukinių stotį, pavėžėti iš / į gydymo įstaigą kitame mieste. Paslaugą organizuoja ir vykdo „Šiaulių apskrities sergančiųjų išsėtine skleroze draugija“. Nuo 2020 m. rugsėjo mėn. dėl šios paslaugos užsiregistravo 34 asmenys, tačiau šalyje paskelbus karantiną ir įvedus įvairius apribojimus, paslauga pasinaudojo tik 15 asmenų (paslauga suteikta 77 kartus);

**-** laikino atokvėpio paslauga slaugomų arba nuolatinės priežiūros reikalaujančių vaikų bei suaugusių žmonių su negalia artimiesiems (šeimos nariai (tėvai (įtėviai), vaikai (įvaikiai), broliai, seserys ir jų sutuoktiniai, asmens sutuoktinis arba asmuo, su kuriuo asmuo bendrai gyvena neįregistravęs santuokos ir kt.) ir globėjai (rūpintojai), kurie gyvena kartu ir jį augina, prižiūri ir (ar) globoja (rūpina). Laikino atokvėpio paslaugos yra vystomos norint padėti žmones su negalia ir senyvo amžiaus asmenis prižiūrintiems artimiesiems derinti asmeninį bei visuomeninį gyvenimą su artimojo slauga bei priežiūra. Prioritetas pirmiausia teikiamas asmenims su sunkia negalia ir nuolatinės slaugos arba nuolatinės priežiūros (pagalbos) poreikiu, taip pat jeigu šeimoje gyvena kitas asmuo, kuris arba serga lėtinėmis ligomis, arba yra vaikas iki 14 metų, arba pats turi negalią. Toliau prioritetų sąraše yra vieniši žmones su negalia ir senyvo amžiaus asmenis prižiūrintys asmenys, taip pat atsižvelgiama, jeigu asmeniu tampa sunku pasirūpinti dėl pasikeitusios darbotvarkės arba ištikusios krizės (artimojo netekties, sveikatos problemų, komandiruočių, atostogų, skyrybų ir kt.). laikino atokvėpio paslaugas teikia slaugomų arba nuolatinės priežiūros reikalaujančių vaikų artimiesiems kompleksinių paslaugų namai ,,Alka“, o slaugomų arba nuolatinės priežiūros reikalaujančių suaugusių žmonių su negalia artimiesiems – Globos namai;

Įsijungėme į Socialinės apsaugos ir darbo ministerijos (Neįgaliųjų reikalų departamento), institucinės globos įstaigų pertvarkos Lietuvoje, Europos Sąjungos (ES) lėšomis įgyvendinamą projektą „Nuo globos link galimybių: bendruomeninių paslaugų plėtra“ ir pradėta teikti:

**-** apsaugoto būsto paslauga suaugusiems asmenimsturintiems psichikos ir/ar proto negalią Šiaulių regione, tikslas – suteikti sąlygas suaugusiems asmenims, turintiems psichikos ir/ar proto negalią gyventi bendruomenėje bei siekti jų optimalaus savarankiško funkcionavimo visuomenėje. Paslauga apima konsultavimą, tarpininkavimą, socialinių įgūdžių ugdymą ir palaikymą, gyvenamosios vietos suteikimą bendruomenėje, derinant tai su individualia atvejo vadybininko pagalba ir kitomis paslaugomis bendruomenėje, padedančiomis plėtoti ir palaikyti asmenų socialinius ir savarankiško gyvenimo įgūdžius, siekiant visiško jų savarankiškumo. Paslauga gali būti teikiama vienu metu ne daugiau kaip 4 (keturiems) asmenims. Projekto trukmė 36 mėnesiai. Minėtas paslaugas teikia atvejo vadybininkas.

Socialinių dirbtuvių paslaugaasmenims turintiems psichikos ir/ar proto negalią. Įgyvendinant projektą Šiaulių regione pagal partnerystės sutartį nuo 2020 m. gegužės mėn. paslaugą pradėjo teikti Šiaulių miesto savivaldybės globos namai ir VšĮ „Motinos Teresės šeimų namai“. Šios paslaugos tikslas didinti asmenų įsidarbinimo atviroje darbo rinkoje galimybes, ugdyti, lavinti ir palaikyti bendruosius ir specialiuosius darbinius įgūdžius, atliekant prasmingas darbinio užimtumo veiklas, nukreiptas į konkrečios prekės (produkto) gamybą ir (ar) paslaugos atlikimą. Per 2020 metus projekto metu socialinėse dirbtuvėse dalyvavo 44 darbingo amžiaus asmenys, turintys psichikos ir/ar proto negalią.

2. Tęsiamas šių socialinių paslaugų teikimas ir/ar įgyvendinami projektai:

**-** socialinės globos namuose ilgalaikės, trumpalaikės socialinės globospaslaugas teikė 40 socialinės globos įstaigų;

**-** dienos socialinės globos paslaugos asmeniui (šeimai) institucijoje teikiamos vaikams, senyvo amžiaus ir suaugusiems asmenims su psichikos ir elgesio sutrikimais socialinių paslaugų įstaigose. Dienos socialinė globa teikiama kaip alternatyva socialinei globai (ilgalaikei) institucijoje ir tokiu būdu sudaromos sąlygos šių asmenų artimiesiems neiškristi iš darbo rinkos, nes dienos metu neįgalus vaikas, suaugęs ar senyvo amžiaus asmuo laiką praleidžia dienos centre;

**-** integralios pagalbos (dienos socialinės globos ir slaugos) asmens namuose paslauga teikiama asmenims su negalia, siekiant sudaryti sąlygas jų artimiesiems, prižiūrintiems neįgalius šeimos narius, įgyti, tobulinti profesinę kvalifikaciją ir (arba) dalyvauti darbo rinkoje, o jų globojamiems šeimos nariams – kiek įmanoma ilgiau likti gyventi savo namuose ir gauti reikiamą pagalbą;

- pagalbą ir paramą vaikui ir šeimoms, susiduriančioms su socialine rizika, darbą su šeimomis organizuoja ir vykdo atvejo vadybininkai, kurių funkcijas buvo pavesta vykdyti 3 įstaigoms - Savivaldybės socialinių paslaugų centrui, Savivaldybės vaikų globos namams, Labdaros ir paramos fondo „SOS vaikų kaimų Lietuvoje draugijai“. 2020 m. atvejo vadybą vykdė 11 atvejo vadybininkų (2019 m. atvejo vadybą vykdė 10, 2018 m. pabaigoje - 9 atvejo vadybininkai);

- siekiant įgyvendinti Šeimų stiprinimo programą Šiaulių mieste, Savivaldybė pirko socialines paslaugas iš LPF „SOS vaikų kaimų Lietuvoje draugija“, kuri teikė socialinės priežiūros paslaugas šeimoms, patiriančioms socialinę riziką ir įtrauktoms į apskaitą;

- įgyvendinamas projektas „Kompleksinės paslaugos šeimai Šiaulių miesto savivaldybėje“. Šeimoms buvo teikiamos pozityvios tėvystės, psichosocialinės, šeimos įgūdžių ugdymo ir sociokultūrinės, mediacijos, vaikų priežiūros ir asmeninio asistento paslaugos. Asmeninio asistento paslauga – namų ir viešojoje aplinkoje (palydint ir komunikuojant) individualiai asmeniui iki 4 valandų per dieną (darbo dienomis) teikiama pagalba, padedanti įgalinti jo savarankiškumą ir užtikrinanti svarbiausias jo gyvybinės veiklos funkcijas;

- kompleksinės pagalbos paslaugos asmenims (šeimoms), atsidūrusiems krizinėje situacijoje (dėl patirto smurto artimoje aplinkoje, prievartos ar kitų priežasčių ir (ar) neturi gyvenamosios vietos ar negali ja naudotis): apgyvendinimas Šeimų namuose, specialistų teikiamos informavimo, konsultavimo, tarpininkavimo ir atstovavimo paslaugos, psichologinės pagalbos paslaugos; minimalių buitinių ir asmeninės higienos paslaugų organizavimas, socialinių įgūdžių ugdymo ir palaikymo paslaugos, kitos paslaugos, reikalingos asmeniui pagal jo savarankiškumo lygį.

**22 lentelė. 2018–2020 m. Šiaulių mieste organizuojamų ir teikiamų socialinių paslaugų gavėjų skaičiaus palyginimas**

|  |  |  |  |  |
| --- | --- | --- | --- | --- |
| **Eil. Nr.** | **Socialinių paslaugų rūšys pagal įmonių socialines grupes** | **2018 m.** | **2019 m.** | **2020 m.** |
| 1. | Ilgalaikė, trumpalaikė socialinė globa institucijoje: | 295 | 400 | 410 |
| 1.1. | Šiaulių miesto savivaldybės globos namai | 71 | 83 | 82 |
| 1.2. | Kitos socialinės globos įstaigos | 224 | 317 | 328 |
| 2. | Socialinė globa institucijoje (vaikai) | 106 | 134 | 106 |
|  | Vaikų globos namuose | 50 | 44 | 42 |
|  | Budinčių globotojų šeimose | 40 | 46 | 41 |
|  | Krizių centre | 16 | 34 | 23 |
| 3. | Dienos socialinė globa institucijoje | 98 | 100 | 103 |
|  | Šiaulių miesto savivaldybės globos namų padalinys dienos centras „Goda“ | 73 | 75 | 74 |
|  | Kompleksinių paslaugų namai „Alka“ | 5 | 4 | 5 |
|  | Šiaulių „Spindulio“ ugdymo centro Dienos socialinės globos skyrius | 20 | 21 | 24 |
| 4. | Dienos socialinė globa asmens namuose (integrali pagalba) | 173 | 157 | 214 |
|  | Šiaulių miesto savivaldybės globos namai | 65 | 67 | 69 |
|  | Šiaulių miesto savivaldybės socialinių paslaugų centras | 59 | 52 | 72 |
|  | Šiaulių vyskupijos Caritas | 49 | 38 | 73 |
| 5. | Laikino „atokvėpio“ paslaugos asmens namuose | 6 | 6 | 8 |
|  | Šiaulių miesto savivaldybės globos namai | 6 | 6 | 6 |
|  | Kompleksinių paslaugų namai ,,Alka“ | - | - | 2 |
| 6. | Apgyvendinimas savarankiško gyvenimo namuose  Šiaulių miesto savivaldybės globos namai | 94 | 64 | 59 |
| 7. | Pagalba į namus  Šiaulių miesto savivaldybės socialinių paslaugų | 327 | 370 | 348 |
| 8. | Socialinių įgūdžių ugdymas ir palaikymas asmens (šeimos) namuose | 372 | 405 | 498 |
| 8.1. | Šiaulių miesto savivaldybės socialinių paslaugų centras, Šiaulių miesto savivaldybės vaikų globos namai | 319 | 355 | 416 |
| 8.2. | LPF „SOS vaikų kaimų Lietuvoje draugija“ | 53 | 50 | 82 |
| 9. | Globėjų (rūpintojų) ir įtėvių mokymas ir konsultavimas (GIMK programa)  Šiaulių miesto savivaldybės socialinių paslaugų | 432 | 424 | 198 |
|  | Globėjų (rūpintojų) ir įtėvių mokymus baigė | - | 14 | 17 |
| 10. | Globos centro paslaugos (globos koordinatorių suteiktos socialinės paslaugos)  Šiaulių miesto savivaldybės socialinių paslaugų centras,  Vaikų globos namai | 603 | 318 | 248 |
| 11. | Laikinas apnakvindinimas  Šiaulių miesto savivaldybės socialinių paslaugų | 254 | 228 | 178 |
| 12. | Apgyvendinimas nakvynės namuose ir krizių centruose | 184 | 171 | 128 |
| Šiaulių miesto savivaldybės socialinių paslaugų centro Laikinojo apgyvendinimo tarnyba | 177 | 169 | 128 |
| Šiaulių miesto savivaldybės socialinių paslaugų centro Krizių centras | 7 | 2 | - |
| 13. | Kompleksinės paslaugos šeimai (pozityvios tėvystės, psichosocialinės, šeimos įgūdžių ugdymo, sociokultūrinės, mediacijos ir kitos paslaugos):  VšĮ Šiaurės Lietuvos kolegija  VšĮ Socialinių inovacijų centras  Šiaulių miesto savivaldybės socialinių paslaugų centras | 974 | 612 | 506 |
| 14. | Kompleksinės pagalbos paslaugos asmenims (šeimoms), atsidūrusiems krizinėje situacijoje  VšĮ „Motinos Teresės šeimų namai“ | 10 | 6 | 15 |
| 15. | Asmeninio asistento paslauga  Šiaulių miesto savivaldybės  socialinių paslaugų centras | - | 14 | 26 |

**Dienos socialinės priežiūros ir ugdymo paslaugas,** kurių tikslinės grupės yra vaikai iš šeimų, patiriančių socialinę riziką, ir (ar) nepasiturinčių gyventojų šeimų, kurias teikia Vaikų dienos centrai. 2020 m. vaikų dienos centrų veiklą vykdė 8 Šiaulių miesto vaikų dienos centrai, suteikę paslaugas 226 vaikams.

**23 lentelė. 2018–2020 m. Dienos socialinės priežiūros ir ugdymo paslaugas gavusių vaikų skaičius**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Vaikų dienos centro pavadinimas** |  | **Vaikų skaičius**  **2018 m.** | **Vaikų skaičius**  **2019 m.** | **Vaikų skaičius**  **2020 m.** |
| 1. | VšĮ „Gelbėkit vaikus“ Šiaulių vaikų dienos centras |  | 25 | 31 | 30 |
| 2. | Šiaulių miesto savivaldybės socialinių paslaugų centro Vaikų dienos centras |  | 23 | 36 | 29 |
| 3. | Klubas „Tarp savų“ |  | 30 | 53 | 28 |
| 4. | Kauno metropolijos Šiaulių vyskupijos Šiaulių Šv. apašt. Petro ir Pauliaus katedros parapijos vaikų dienos centras |  | 35 | 45 | 33 |
| 5. | VšĮ „Motinos Teresės šeimų namai“ vaikų dienos centras |  | 35 | 28 | 25 |
| 6. | LPF SOS vaikų kaimų Lietuvoje draugijos vaikų dienos centras „Parama šeimoms“ |  | 35 | 39 | 35 |
| 7. | Regbio sporto klubas „Vairas“ vaikų dienos namai „Tik tu“ |  | - | 27 | 26 |
| 8. | Šiaulių miesto savivaldybės vaikų globos namų Vaikų dienos centras |  | - | - | 20 |
| **Iš viso:** | | | **183** | **259** | **226** |

Šiaulių m. savivaldybės socialinių paslaugų centro Globos centre Valstybės vaiko teisių apsaugos institucijos atestuoti asmenys vykdė mokymus pagal globėjų (rūpintojų) ir įtėvių mokymo, konsultavimo programą (GIMK). Šie mokymai skirti budintiems globotojams, globėjams (rūpintojams), įtėviams ir asmenims, dirbantiems su vaikais bendruomeniniuose vaikų globos namuose. Per 2020 m. mokymus pagal GIMK baigė 17 asmenų, iš jų: 12 asmenų norintys globoti (rūpinti) vaiką, 1 asmuo norintis įvaikinti, 4 asmenys ketinantys tapti budinčiais globotojais (2019 m. mokymus baigė 14 asmenų, iš jų: 5 asmenys norintys globoti (rūpinti) vaiką, 4 asmenys norintys įvaikinti, 3 asmenys ketinantys tapti budinčiais globotojais, 2 asmenys ketinantys tapti šeimynų dalyviais).

Organizuojant globojamam (rūpinamam) vaikui socialinę globą ir socialinę priežiūrą, buvo pasirašyta sutartis su VšĮ „Vilniaus SOS vaikų kaimas“ ir iš dalies buvo finansuota ilgalaikės (trumpalaikės) socialinės globos paslaugos Šiaulių miesto vaikams, likusiems be tėvų globos. Šeimos modelio bendruomeniniuose vaikų globos namuose 2020 m. laikina ir nuolatinė globa (rūpyba) teikta 11 vaikų, likusiems be tėvų globos (2019 m. – 11 vaikų).

Kad būtų užtikrintas vaiko, paimto iš nesaugios aplinkos, apgyvendinimas saugioje aplinkoje bet kuriuo paros metu, Šiaulių miesto savivaldybės vaikų globos namų **Krizių centre** 2020 m. buvo apgyvendinti 23 vaikai (2019 m. – 34 vaikai, nuo 2018-10-01 iki 2018-12-31 – 16 vaikų), kurie skubos atveju buvo paimti iš namų teisės aktų nustatyta tvarka, kol buvo priimtas Savivaldybės sprendimas dėl socialinės globos vaikui skyrimo.

Organizuojant laikinosios vaiko globos (rūpybos) nustatymą, 2020 metais:

- 29 vaikams buvo nustatyta laikinoji globa (rūpyba) (2019 m. – 49 vaikams, 2018 m. - 16 vaikų);

- 59 vaikams panaikinta laikinoji globa (rūpyba) (2019 m. – 28 vaikams, 2018 m. - 31 vaikui);

- 22 vaikams nustatyta laikinoji globa (rūpyba) tėvų prašymu (vaiko tėvų laikino išvykimo iš Lietuvos Respublikos laikotarpiu, paliekant vaiką prižiūrėti pasirinktam fiziniam asmeniui) (2019 m. - 15 vaikų, 2018 m. – 5 vaikams);

- 15 vaikų panaikinta laikinoji globa (rūpyba) tėvų prašymu (2019 m. – 20 vaikų, 2018 m. – 11 vaikų).

Siekiant užtikrinti likusio be tėvų globos vaiko teisių ir įstatymų ginamų interesų įgyvendinimą ir apsaugą, yra organizuojama vaiko laikinoji globa budinčių globotojų šeimose. Per 2020 m. 13 budinčių globotojų laikinosios globos paslaugas teikė 41 tėvų globos netekusiam vaikui (2019 m. 11 budinčių globotojų paslaugas teikė 27 vaikams, 2018 m. liepos – gruodžio mėn. 11 budinčių globotojų paslaugas teikė 30 tėvų globos netekusiems vaikams).

Skatindama likusių be tėvų globos vaikų globą (rūpybą) šeimoje, Savivaldybė skyrė pagalbos pinigus vaiko globėjams (rūpintojams) bei šeimynoms, budintiems globotojams. Už tėvų globos netekusių vaikų priežiūrą ir globą (rūpybą) 2020 m. 166 globėjams (rūpintojams) ir 4 šeimynų dalyviams buvo išmokėti 388,8 tūkst. Eur (2019 m. 140 globėjų (rūpintojų) ir 4 šeimynų dalyviams išmokėta 238,5 tūkst. Eur, 2018-07-01–2018-12-31 laikotarpiu 119 globėjų (rūpintojų) ir 4 šeimynų dalyviams išmokėta 82,7 tūkst. Eur).

Įgyvendindami neįgaliųjų socialinės reabilitacijos paslaugų projektus, kurių tikslas – gerinti neįgaliųjų socialinę integraciją į visuomenę, 2020 m. finansavimas skirtas 12 socialinės reabilitacijos neįgaliesiems projektų, jiems įgyvendinti skirta 227,96 tūkst. (2019 m. finansavimas skirtas 12 projektų, skirta 213 tūkst. Eur , 2018 m. finansavimas skirtas 13 projektų, lėšos – 203,1 tūkst. Eur).

2020 m. šeimoms, auginančioms vaikus su sunkia negalia, vykdant būsto ir gyvenamosios aplinkos pritaikymą neįgaliems vaikams, 4 vaikams buvo kompensuotos sensorinių priemonių įsigijimo išlaidos. Būsto ir gyvenamosios aplinkos pritaikymo darbai nebuvo atliekami, nes nebuvo poreikio.

2019 m. vykdant būsto ir gyvenamosios aplinkos pritaikymą neįgaliems vaikams, 8 neįgaliems vaikams buvo skirtos sensorinės priemonės ir 2 neįgaliems vaikams buvo pritaikytas būstas; 2018 m. 13 neįgalių vaikų buvo skirtos sensorinės priemonės ir 1 neįgaliam vaikui buvo pritaikytas būstas.

2020 m. suaugusiems neįgaliems asmenims buvo pritaikyta 16 būstų (2019 m. suaugusiems neįgaliems asmenims buvo pritaikyta 12 būstų, 2018 m. - 13 būstų).

Būsto pritaikymas šeimoms, auginančioms vaikus su sunkia negalia 2020 m. buvo patenkintas 100 proc. ir kompensuotas sensorinių priemonių įsigijimas 4 šeimoms (2018 m. būsto pritaikymo darbai atlikti 2 šeimoms, 2018 m. – 1 šeimai; kompensuotos sensorinių priemonių įsigijimo išlaidos 2019 m. - 8 šeimoms, 2018 m. - 13 šeimų).

**24 lentelė.** **2018–2020 m. būsto ir gyvenamosios aplinkos pritaikymo neįgaliesiems statistika**

|  |  |  |  |  |  |  |  |
| --- | --- | --- | --- | --- | --- | --- | --- |
| **Gavėjai** |  | **2018 m** | | **2019 m.** | | **2020 m.** | |
| **Lėšos, tūkst. Eur** | **Pritaikyta būstų** | **Lėšos, tūkst. Eur** | **Pritaikyta būstų** | **Lėšos, tūkst. Eur** | **Pritaikyta būstų** |
| Būsto ir gyvenamosios aplinkos pritaikymas neįgaliesiems | Būsto pritaikymo darbai | 61,2 | 13 | 77,3 | 12 | 124,8 | 16 |
| Būsto pritaikymas šeimoms, auginančioms vaikus su sunkia negalia | Sensorinių priemonių įsigijimas | 21,2 | 13 | 14,1 | 8 | 7,7 | 4 |
| Būsto pritaikymo darbai | 1,5 | 1 | 11,5 | 2 | - | - |

Dalyvauta vykdant pagalbos labiausiai skurstantiems asmenims paramos maisto produktais ir higienos prekėmis projektą. 2020 m. parama skirta 4 002 asmenims (2019 m. parama skirta 3 923, 2018 m. – 4 137 asmenims). Palyginus su 2019 m. paramos gavėjų skaičius padidėjo 2 proc. (79 asmenys).

**25 lentelė.** **2018–2020 m. paramos maisto produktais statistika**

|  |  |  |  |
| --- | --- | --- | --- |
| **Pavadinimas** | **Gavėjų skaičius**  **2018 m.** | **Gavėjų skaičius**  **2019 m.** | **Gavėjų skaičius**  **2020 m.** |
| Parama maisto produktais ir higienos prekėmis | 4 137 | 3 923 | 4 002 |

Įgyvendindami užimtumo didinimo programą, kurios uždavinys – sukurti laikinas darbo vietas, į kurias būtų įdarbinti bedarbiai ir jiems sudarytos galimybės integruotis į darbo rinką, įgyti ir (ar) išsaugoti darbinius ar profesinius įgūdžius. Pagal programą buvo vykdomi teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbai Savivaldybei priskirtose valstybinėse ir savivaldybės žemėse, socialinių paslaugų teikimas asmenims su negalia ir vienišiems pagyvenusiems asmenims namuose bei socialinės globos įstaigose, mokytojo (auklėtojo) padėjėjo paslaugų teikimas. Programos įgyvenimui buvo atrinkti darbdaviai ir sukurtos laikinos darbo vietos.

**26 lentelė. 2018–2020 m. Užimtumo programos įgyvendinimas**

|  |  |  |  |
| --- | --- | --- | --- |
|  | **2018 m.** | **2019 m.** | **2020 m.** |
| Atrinkti darbdaviai | 13 | 15 | 19 |
| Laikinų darbo vietų skaičius | 39 | 23 | 34 |

Socialinių paslaugų skyrius kuruoja 4 socialinių paslaugų įstaigas: Šiaulių miesto savivaldybės globos namus, Šiaulių miesto savivaldybės vaikų globos namus, Šiaulių miesto savivaldybės socialinių paslaugų centrą, Kompleksinių paslaugų namus „Alka“.

**Šiaulių m. savivaldybės globos namai**

Globos namuose veikia šie padaliniai: Stacionarios globos ir slaugos padalinys, Savarankiško gyvenimo namai, Integralios pagalbos į namus padalinys (Energetikų g. 20A), dienos socialinės globos centras „Goda“ (Žalgirio g. 3).

Globos namuose teikiamos šios socialinės paslaugos:

Socialinė priežiūra - apgyvendinimas Savarankiško gyvenimo namuose,

Socialinė globa - ilgalaikė, trumpalaikė socialinė globa, dienos socialinė globa institucijoje ir

dienos socialinė globa asmens namuose.

**27 lentelė. 2018–2020 m. Šiaulių m. savivaldybės globos namai socialinių paslaugų gavėjai**

|  |  |  |  |  |
| --- | --- | --- | --- | --- |
| Paslaugos pavadinimas | Paslaugos gavėjų sk. 2018 m. | Paslaugos gavėjų sk. 2019 m. | Paslaugos gavėjų sk. 2020 m. | Pokytis, lyginant 2019 m. su 2020 m. |
| Apgyvendinimas Savarankiško gyvenimo namuose | 94 | 64 | 59 | Paslaugos gavėjų skaičius sumažėjo 7,8 proc. |
| Ilgalaikė, trumpalaikė socialinė globa | 71 | 83 | 82 | Paslaugos gavėjų skaičius išaugo 1,2 proc. |
| Dienos socialinė globa institucijoje | 73 | 75 | 74 | Paslaugos gavėjų skaičius nežymiai padidėjo 1,4 proc. |
| Dienos socialinė globa asmens namuose (integrali pagalba) | 65 | 67 | 69 | Paslaugos gavėjų skaičius išaugo 2,3 proc. |
| Laikino „atokvėpio“ paslaugos asmens namuose | 6 | 6 | 6 | 2020 - 2018 m. savivaldybė skyrė lėšas 6 socialinių paslaugų gavėjams. |

Paslaugų gavėjų skaičiaus pokyčiai rodo, kad padidėjo teikiamos dienos socialinės globos paslaugos asmens namuose. Ilgalaikės, trumpalaikės socialinės globos poreikis yra didelis, tačiau paslaugų 2020 m. suteikta mažiau nei 2019 m., dėl Lietuvos Respublikoje susidariusios ekstremalios situacijos esant COVID-19 virusui. Apgyvendinimo Savarankiško gyvenimo namuose paslaugos poreikis ir socialinių paslaugų gavėjų skaičius sumažėjo, nes asmenys išvyko gyventi savarankiškai, pasikeitė socialinių paslaugų rūšis arba mirė. Naujai pateikti prašymai šiai paslaugai buvo patenkinti.

Įstaiga, atsižvelgdama į 2019-2020 m. sumažėjusį Apgyvendinimo Savarankiško gyvenimo namuose paslaugos poreikį, 2020 m. optimizavo juos ir skyrė 3 papildomas vietas ilgalaikei (trumpalaikei) socialinei globai.

**28 lentelė. 2018–2020 m. Šiaulių m. Savarankiško gyvenimo namuose teikiamų paslaugų rodikliai**

|  |  |  |  |  |  |
| --- | --- | --- | --- | --- | --- |
| **Teikiamos paslaugos rūšis** | **Paslaugos sudėtis** | **2018 m.** | **2019 m.** | **2020 m.** | **Pokytis** |
| Apgyvendinimas Savarankiško gyvenimo namuose | Informavimas | 1 756 | 1 567 | 1 936 | Lyginant 2019 m. su 2020 m.  16 % padaugėjo suteiktų paslaugų. |
| Konsultavimas | 1 369 | 1 200 | 1 521 |
| Tarpininkavimas, atstovavimas | 2 769 | 2 450 | 2 859 |
| Įtraukimas į darbo rinką | 2 | 0 | 3 |
| Socialinių įgūdžių ugdymas ir palaikymas | 5 248 | 4 893 | 5 596 |
| Darbinių įgūdžių ugdymas | 863 | 793 | 893 |
| Laisvalaikio organizavimas | 2 697 | 2 569 | 2 825 |

Teikiant apgyvendinimo Savarankiško gyvenimo namuose paslaugas, paslaugų rodikliai 2020 m. padidėjo lyginant su 2019 m. ir 2018 m.

**29 lentelė. 2018–2020 m. teikiamos** i**lgalaikės, trumpalaikės socialinės globos paslaugų rodikliai**

|  |  |  |  |  |  |
| --- | --- | --- | --- | --- | --- |
| **Teikiamos paslaugos rūšis** | **Paslaugos sudėtis** | **2018 m.** | **2019 m.** | **2020 m.** | **Pokytis** |
| Ilgalaikė, trumpalaikė  socialinė globa | Informavimas | 799 | 1 200 | 1 345 | Lyginant 2019 m. su 2020 m. suteiktų paslaugų padaugėjo  14,7 %. |
| Konsultavimas | 600 | 1 150 | 1 334 |
| Tarpininkavimas, atstovavimas | 331 | 536 | 748 |
| Kasdienio gyvenimo įgūdžių ugdymas ir palaikymas | 1 756 | 2 697 | 2 792 |
| Laisvalaikio organizavimas | 500 | 1 300 | 1 674 |

Ilgalaikės, trumpalaikės socialinės globos paslaugų poreikis 2020 m. išaugo. Tai lėmė įstaigos veiklos vykdymas: socialinių paslaugų gavėjų užimtumo didinimas, įtraukiant artimuosius, profesionalus darbuotojų darbas bei didesnis pasitikėjimas darbuotojais.

**30 lentelė. 2018–2020 m. teikiamos socialinės globos institucijoje paslaugų rodikliai**

|  |  |  |  |  |  |
| --- | --- | --- | --- | --- | --- |
| **Teikiamos paslaugos rūšis** | **Paslaugos sudėtis** | **2018 m.** | **2019 m.** | **2020 m.** | **Pokytis** |
| Dienos socialinė globa institucijoje | Informavimas | 2 156 | 2 176 | 2 362 | Lyginant 2019 m. su 2020 m. suteiktų paslaugų padaugėjo 4,2 %. |
| Konsultavimas | 1 589 | 1 689 | 1 695 |
| Tarpininkavimas, atstovavimas | 903 | 980 | 1031 |
| Kasdienio gyvenimo įgūdžių ugdymas ir palaikymas | 26 000 | 28 893 | 30 132 |
| Laisvalaikio organizavimas |  | 3 893 | 3 156 |
| Darbinių įgūdžių ugdymas |  | 398 | 326 |
| Įtraukimas į darbo rinką |  | 1 | 2 |

Dienos socialinė globa teikiama dienos centre „Goda“, kur paslaugos teikiamos asmenims su proto ir psichine negalia. 2020 m. kovo 4 d. pradėtos teikti paslaugos renovuotame dienos centro ,,Goda“ pastate, kuriame atlikus pastato renovaciją, pritaikant jį neįgaliųjų poreikiams (įrengti liftai, keltuvai), atsirado galimybė dienos centro paslaugas teikti ir asmenims, turintiems fizinę negalią.

Integrali pagalba (dienos socialinė globa ir slauga) asmens namuose – tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu asmens namuose. Integralios pagalbos paslaugų sudėtis sudaryta vadovaujantis Socialinių paslaugų katalogu. Integrali pagalba asmens namuose teikiama 5 kartus per savaitę atsižvelgiant į paslaugų gavėjo sveikatos būklę. Paslaugų gavėjai – suaugę asmenys su negalia ir senyvo amžiaus asmenys, kuriems teisės aktų nustatyta tvarka nustatytas specialusis nuolatinės slaugos poreikis.

**31 lentelė. 2018–2020 m. teikiamos dienos** **socialinės globos asmens namuose paslaugų rodikliai**

|  |  |  |  |  |  |
| --- | --- | --- | --- | --- | --- |
| **Teikiamos paslaugos rūšis** | **Paslaugos sudėtis** | **2018 m.** | **2019 m.** | **2020 m.** | **Pokytis** |
| Dienos socialinė globa asmens namuose | Informavimas | 1 253 | 1 346 | 1 462 | Lyginant 2019 m. su 2020 m. paslaugų poreikis išaugo 8,5 % . |
| Konsultavimas | 1 356 | 1 837 | 2 052 |
| Tarpininkavimas | 700 | 980 | 1031 |
| Pagalba buityje | 19 542 | 20 500 | 22 230 |
| Savanorių įtraukimas | 1 253 | 10 | 5 |

Dienos socialinės globos ir slaugos (integralios pagalbos) paslaugomis per 2020 m. naudojosi 69 asmenys. Dienos socialinė globa asmens namuose yra būtina paslauga, teikiama Šiaulių miesto gyventojams, turintiems slaugos poreikį. Taip pat teikiamos individualios bei grupinės šeimos konsultacijos asmenims, prižiūrintiems artimuosius namuose, siekiant jiems suteikti reikalingų žinių ir įgūdžių senyvo amžiaus ir neįgalių asmenų priežiūros bei slaugos srityje.

Buvo teiktos laikino atokvėpio paslaugos slaugomų arba nuolatinės priežiūros reikalaujančių vaikų bei suaugusių žmonių su negalia artimiesiems. Šiaulių mieste paslaugos buvo suteiktos 6 proto ar (ir) psichikos negalią turintiems asmenims, jų šeimų nariams (tėvams). Minėta paslauga padėjo tėvams, globėjams, rūpintojams atgauti jėgas bei suteikė galimybę dalyvauti darbo rinkoje, sociokultūriniame visuomenės gyvenime, spręsti asmenines problemas ir laikinai pailsėti.

Apsaugoto būsto paslaugos psichikos negalią turintiems suaugusiems asmenims Šiaulių regione. Paslauga apima konsultavimą, tarpininkavimą, socialinių įgūdžių ugdymą ir palaikymą, gyvenamosios vietos suteikimą bendruomenėje dalinai savarankiškiems suaugusiems asmenims su negalia, derinant tai su individualia atvejo vadybininko pagalba ir kitomis paslaugomis bendruomenėje, padedančiomis plėtoti ir palaikyti asmenų socialinius ir savarankiško gyvenimo įgūdžius, siekiant visiško jų savarankiškumo. 2020 m. 4 asmenims buvo teiktos trumpalaikės socialinės globos paslaugos apsaugotame būste. Jame gyveno ir savarankiško gyvenimo įgūdžių mokėsi 4 jaunuoliai, turintys proto ir (ar) psichinę negalią. Po sėkmingo adaptacijos laikotarpio paslaugos gavėjai geba ugdyti savo savarankiškumą, gyventi bendruomenėje.

Pradėta teikti Socialinių dirbtuvių paslauga asmenims turintiems psichikos ir/ar proto negalią Šiaulių regione. Pagal partnerystės sutartį Globos namai nuo 2020 m. birželio 15 d. pradėjo teikti Socialinių dirbtuvių paslaugą, ir per 2020 metus socialinėse dirbtuvėse dalyvavo 24 asmenys su proto ir (ar) psichikos negalia.

**Šiaulių m. savivaldybės vaikų globos namai**

Vaikų globos namuose teikiamos ilgalaikės ir trumpalaikės socialinės globos paslaugos tėvų globos netekusiems vaikams nuo gimimo iki 18 m. amžiaus.

**32 lentelė. 2018–2020 m. Vaikų globos namuose suteiktų ilgalaikės, trumpalaikės socialinės globos paslaugų gavėjų skaičius**

|  |  |  |  |
| --- | --- | --- | --- |
| **Paslaugos pavadinimas** | **Paslaugos gavėjų skaičius 2018 m.** | **Paslaugos gavėjų skaičius 2019 m.** | **Paslaugos gavėjų skaičius 2020 m.** |
| Socialinė globa institucijoje | 50 vaikų | 44 vaikai | 42 vaikai |
| Budinčių globotojų šeimose | 40 | 46 | 41 |

Vaikų globos namai vykdė Globos centro funkcijas. Globos centras užtikrina, kad budinčių globotojų prižiūrimiems vaikams ir budintiems globotojams būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko ugdymo ir auklėjimo šeimai artimoje aplinkoje, vertina budinčio globotojo vykdomos veiklos kokybę teisės aktų nustatyta tvarka. 2018 m. budintys globotojai prižiūrėjo 40 vaikų. 2019 m. budintys globotojai prižiūrėjo 46 vaikus (13 proc. daugiau, negu 2019 m.). 2020 m. budintys globotojai prižiūrėjo 41 vaiką (11 proc. mažiau, negu 2019 m.).

Teikiant ilgalaikę/trumpalaikę socialinę globą, teikiamų paslaugų rodikliai 2020 m. taip pat pagerėjo, nes bendras paslaugų gavėjų skaičius per metus institucijoje, palyginus su vaikais, prižiūrimais budinčių globotojų šeimose, sumažėjo 93 proc. (2018 m. šeimose apgyvendinta 80 proc., 2019 m. - 87 proc., 2020 m. - 67 proc. atvykusių vaikų).

Nuo 2018 m. spalio mėn. vaikų namai vykdo **Krizių centro** funkciją (apgyvendina bet kuriuo paros metu tėvų globos netekusius vaikus). 2018 m. krizių centre buvo apgyvendinta 16 vaikų, 2019 m. - 34 vaikai, 2020 m. - 23 vaikai (32 proc. mažiau negu 2019 m.). 2020 m. vaikų namai pradėjo vykdyti Vaikų dienos centro veiklą vaikams, augantiems socialinę riziką patiriančiose šeimose, kurioms paslaugas teikia vaikų globos namų pagalbos šeimai grupės darbuotojai ir socialiai remtiniems vaikams, gyvenantiems pietinėje miesto dalyje. Vaikų dienos centrą 2020 m. lankė 20 vaikų (14 paveikslas).



Vaikų globos namams pavesta teikti socialinės priežiūros paslaugos šeimoms, patiriančioms socialinę riziką, bei vykdyti atvejo vadybos taikymą ir iniciavimą, pagalbos šeimai poreikių vertinimą, pagalbos plano sudarymą ir įgyvendinimą, šeimos stebėseną.

**33 lentelė. 2018–2020 m. Vaikų globos namų suteiktų socialinės priežiūros paslaugų gavėjų skaičius**

|  |  |  |  |
| --- | --- | --- | --- |
| **Paslaugos pavadinimas** | **Paslaugos gavėjų**  **skaičius 2020 m.** | **Paslaugos gavėjų**  **skaičius 2019 m.** | **Paslaugos gavėjų skaičius 2018 m.** |
| Bendrosios socialinės paslaugos | 152 šeimos ir 180 vaikų.  Suteikta 11 205 paslaugos | 125 šeimos ir 152 vaikai.  Suteikta 7 707 paslaugos | 88 šeimos ir 108 vaikai.  Suteikta 8 624 paslaugos |

**Šiaulių m. savivaldybės socialinių paslaugų centras**

Šiaulių miesto savivaldybės socialinių paslaugų centre (toliau – Socialinių paslaugų centras) (Tilžės g. 63B) veikia šie padaliniai: Priėmimo ir užimtumo tarnyba (Tilžės g. 63B), Pagalbos į namus tarnyba (Tilžės g. 63B), Paramos tarnyba (Stoties g. 9C), Socialinės priežiūros socialinės rizikos šeimoms tarnyba (Stoties g. 9C), Laikino apnakvyndinimo tarnyba (Pakruojo g. 41).

Socialinių paslaugų centras, teikdamas bendrąsias ir specialiąsias socialines paslaugas:

1. Informuoja ir konsultuoja Savivaldybės teritorijos gyventojus socialinių paslaugų teikimo klausimais.
2. Organizuoja ir teikia nemokamas, iš dalies ar visiškai mokamas socialinės pagalbos namuose paslaugas.
3. Laikinai apgyvendina asmenis neturinčius nuolatinės gyvenamosios vietos.
4. Organizuoja aprūpinimą techninės pagalbos priemonėmis.
5. Organizuoja ir teikia transporto paslaugas.
6. Organizuoja ir teikia paslaugas šeimoms ir vaikams.
7. Organizuoja ir teikia globėjams (rūpintojams) ir įvaikintojams – atrankos, konsultavimo bei mokymų organizavimo paslaugas, suteikia žinių ir kompetencijų, reikalingų auginant globojamus (rūpinamus) ir įvaikintus vaikus.

**34 lentelė. 2018–2020 m. suteiktų bendrųjų socialinių paslaugų skaičiaus palyginimas**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Paslaugų rūšys** | **Paslaugų gavėjų skaičius**  **2018 m.** | **Paslaugų gavėjų skaičius 2019 m.** | **Paslaugų gavėjų skaičius**  **2020 m.** | **Pokyčiai**  **2020m./**  **2019m.** | **Pokyčiai**  **2020m./**  **2018m.** |
| **1.** | Informavimas | 3 235 | 4 360 | 4 872 | +26% | +30% |
| **2.** | Konsultavimas | 2 305 | 2 617 | 3 776 | +31% | +9% |
| **3.** | Tarpininkavimas ir atstovavimas | 1 217 | 1 126 | 1 645 | +32% | +64% |
| **4.** | Maitinimo organizavimas  (su Socialinių paslaugų teikimo komisijos nukreipimais) | 843 | 960 | 1180 | +18% | +29% |
| **5.** | Aprūpinimas būtiniausiais drabužiais ir avalyne | 1 629 | 1 383 | 501 | -64% | -70% |
| **6.** | Transporto organizavimas | 176 | 186 | 191 | +3% | +8% |
| **7.** | Sociokultūrinės paslaugos | 198 | 77 | 62 | -20% | -69% |
| **8.** | Asmeninės higienos ir priežiūros paslaugų organizavimas | 556 | 507 | 480 | -5% | -14% |
| **9.** | Neįgaliųjų aprūpinimas techninės pagalbos priemonėmis | 1 271 | 2 263 | 2 226 | -2% | +57% |
| **10.** | Maitinimo organizavimas  (be Socialinių paslaugų teikimo komisijos nukreipimų) | 960 | 960 | 1 094 | +13% | 13% |
| **11.** | Vaikų dienos užimtumo grupė | 23 | 23 | 23 | 0% | 0% |
| **12.** | Psichologo paslaugos | 231 | 220 | 251 | +13% | +8% |
|  | **Iš viso:** | **12 644** | **14 682** | **16 050** | **+9%** | **+21%** |

Per 2020 m. Šiaulių miesto savivaldybės socialinių paslaugų centre buvo suteiktos 389 241 paslaugos 17 512 paslaugų gavėjams. Lyginant su 2019 m., paslaugų gavėjų skaičius padidėjo 6 proc., o suteiktų paslaugų skaičius 14 proc. Lyginant su 2018 m., paslaugų gavėjų skaičius padidėjo 19 proc., o suteiktų paslaugų skaičius 17 proc.

2020 m. vienam paslaugų gavėjui teko 22 paslaugos, 2019 m. – 23 paslaugos, 2018 m. – 22 paslaugos.

**15 pav. 2018–2020 m. suteiktų paslaugų rodikliai**

**Kompleksinių paslaugų namai „Alka“**

Kompleksiniuose paslaugų namuose „Alka“ (Vytauto g. 182) teikiamos specialiosios socialinės globos paslaugos: ilgalaikė ir trumpalaikė socialinė globa vaikams su negalia likusiems be tėvų globos, dienos socialinė globa įstaigoje vaikams su negalia, dienos socialinė globa (laikinas atokvėpis) asmens namuose negalią turintiems vaikams.

Institucinė socialinė globa (ilgalaikė, trumpalaikė) teikiama vaikams iki 18 m. amžiaus (jeigu vaikas mokosi pagal bendrojo ugdymo ar profesinio mokymo programą – iki 21 m.), netekusiems tėvų globos ir turintiems negalią.

Kompleksinių paslaugų namai „Alka“ turi 2 padalinius – Bendruomeninius namus: namą artimą šeimos modeliui (P. Bugailiškio g. 4) ir butą (Stalupėnų g. 4-9), kuriuose apgyvendinta po 6 asmenis.

**35 lentelė. Kompleksiniuose paslaugų namuose „Alka“ suteiktų paslaugų skaičius**

|  |  |
| --- | --- |
| **Suteiktos paslaugos pavadinimas** | **Paslaugų gavėjų skaičius** |
| Ilgalaikė socialinė globa vaikams su negalia  Trumpalaikė socialinė globa vaikams su negalia  Dienos socialinė globa institucijoje  Laikino atokvėpio paslauga asmens namuose  Dienos užimtumo grupė (dienos centras) | 63 globotiniai/rūpintiniai  2 vaikai su negalia  5 vaikai su negalia  2 vaikai su negalia  12 vaikų su negalia |

**Socialinės išmokos ir kompensacijos.** 2020 m.priimti: 22 652 prašymai socialinėms

išmokoms ir piniginei socialinei paramai, iš jų 5 005pateikti elektroniniu būdu, 4 747 prašymai socialinei paramai mokiniams, iš jų 2 483 prašymai pateikti elektroniniu būdu, 641 prašymai dėl pažymų dėl teisės į kredito, paimto daugiabučiam namui atnaujinti (modernizuoti), ir palūkanų apmokėjimą apmokėti, išduotos 1 393pažymos, suteikta informacija 16 492 asmenims, užregistruotas 8 728 asmuo išankstinės registracijos sistemoje (paskelbto karantino metu išankstinė registracija nebuvo vykdoma).

Nuo 2020 m. sausio 1 d. išmokos vaikui dydis buvo 60,06 Eur, papildomai išmokos vaikui dydis 40,17 Eur.

**36 lentelė. 2018–2020 m. šmokų vaikams, mokamų pagal Lietuvos Respublikos išmokų vaikams įstatymą, gavėjų skaičiaus palyginimas**

|  |  |
| --- | --- |
| **Metai** | **Asmenų skaičius** |
| 2018 | 20 822 |
| 2019 | 21 192 |
| 2020 | 1. 324 / 18 857 (tik išmoka vaikui) |

2020 m. buvo mokėta 18 341 vienkartinė išmoka vaikui, skirta COVID-19 pandemijos padariniams mažinti. Skiriant išmoką vaikui, kai vaiko tėvai dirba ar gyvena skirtingose Europos Sąjungos valstybėse narėse taikomos Europos Sąjungos socialinės apsaugos sistemų koordinavimo reglamentų nuostatos dėl išmokų šeimai mokėjimo.

**37 lentelė. 2018–2020 m. išsiųstų užpildytų formų į ES valstybes nares palyginimas**

|  |  |  |
| --- | --- | --- |
| **Metai** | **Formų skaičius** | **Vaikų sk. pagal pirminę kompetenciją** |
| 2018 | 525 | 521 |
| 2019 | 571 | 615 |
| 2020 | 606 | 675 |

**Piniginė socialinė parama nepasiturintiems gyventojams.** Nepasiturintiems gyventojams mokama socialinė pašalpa, garantuojanti minimalias lėšas pagrindiniams poreikiams (išlaidoms maistui, drabužiams) tenkinti ir teikiamos būsto šildymo išlaidų, išlaidų karštam bei geriamajam vandeniui kompensacijos (toliau – kompensacijos), skirtos būsto išlaikymo išlaidoms iš dalies padengti. Savivaldybės turi teisę piniginės socialinės paramos gavėjus pasitelkti visuomenei naudingai veiklai atlikti, buvo išrašyti 475 siuntimai. Piniginė socialinė parama šeimoms, patiriančioms socialinę riziką, nepinigine forma buvo suteikta 86šeimoms (išmokos, mokamos pagal Lietuvos Respublikos išmokų vaikams įstatymą, nepinigine forma buvo suteiktos 272 šeimoms). 378 asmenims buvo skirta socialinė pašalpa, kai vieno ar bendrai gyvenančių asmenų vidutinės pajamos per mėnesį ne daugiau kaip 50 procentų viršijo valstybės remiamas pajamas. Siekiant skatinti socialinę pašalpą gaunančių asmenų finansinį suinteresuotumą įsidarbinti ir likti darbo rinkoje, 36 asmenims buvo skirta socialinė pašalpa įsidarbinus. 2020 m. pateikti 11 899 prašymai piniginei socialinei paramai (socialinė pašalpa ir kompensacijos) gauti

**38 lentelė. 2018–2020 m. socialinių pašalpų gavėjų skaičiaus palyginimas**

|  |  |
| --- | --- |
| **Metai** | **Asmenų skaičius** |
| 2018 | 3 214 |
| 2019 | 3 096 |
| **Priimtų sprendimų skaičius (skirti/neskirti)** | |
| 2020 | 5037 (4 286/751) |

Skyriuje nustatoma teisė į būsto šildymo išlaidų, geriamojo vandens išlaidų ir karšto vandens išlaidų kompensacijas (toliau-kompensacijos). Kompensacijų sumas apskaičiuoja AB Šiaulių energija ir UAB Šiaulių vandenys (išskyrus kompensacijas, kai šildymui naudojamos dujos ir kietas kuras).

**39 lentelė. 2018–2020 m. kompensacijų už būsto šildymo, šalto ir karšto vandens išlaidas gavėjų skaičiaus palyginimas**

|  |  |
| --- | --- |
| **Metai** | **Asmenų skaičius** |
| 2018 | 6432 |
| 2019 | 6290 |
| **Priimtų sprendimų skaičius (nustatyta teisė/teisės neturi)** | |
| 2020 | 7473 (7 370/103) |

Šiaulių miesto savivaldybės gyventojams buvo skiriamos tikslinės, periodinės, sąlyginės ir vienkartinės pašalpos.

**40 lentelė. 2018–2020 m. tikslinių, periodinių, sąlyginių, vienkartinių pašalpų gavėjų skaičiaus palyginimas**

|  |  |
| --- | --- |
| **Metai** | **Asmenų skaičius** |
| 2018 | 556 |
| 2019 | 758 |
| 2020 | 1 556 |

**41 lentelė. 2018̅ ̶ 2020 m. paramos teikimo komisijos (piniginei socialinei paramai išimties tvarka) posėdžių ir svarstytų prašymų skaičiaus palyginimas**

|  |  |  |
| --- | --- | --- |
| **Metai** | **Posėdžių skaičius** | **Apsvarstytų prašymų skaičius**  **(piniginei soc. paramai/soc. parama mokiniams/ pašalpoms** |
| 2018 | 38 | 1 605 ( 859/0/746) |
| 2019 | 37 | 1 647 ( 807/18/822) |
| 2020 | 47 | 2 442 (815/23/1 604) |

2020 m. apsvarstyti 5 prašymai ir pateiktos rekomendacijos (dėl atleidimo nuo žemės nuomos mokesčio ir 3 prašymai dėl atleidimo nuo paveldėto turto mokesčio).

**42 lentelė. 2018–2020 m. nemokamą maitinimą gavusių ir mokinio reikmenimis aprūpintų mokinių skaičiaus palyginimas**

|  |  |  |
| --- | --- | --- |
| **Metai** | **Mokinių skaičius** | **Mokinių skaičius** |
| 2018 | 1 694 | 1 114 |
| 2019 | 1 688 | 1 150 |
| 2020 | 3 645 | 1 201 |

2020 m. didėjo mokinio reikmenimis aprūpintų mokinių ir nemokamą maitinimą gavusių mokinių skaičius, nes nuo 2020 m. pradžios mokiniams, kurie mokėsi pagal priešmokyklinio ugdymo programą bendrojo ugdymo mokyklose, nemokamas maitinimas buvo skiriamas nevertinant šeimos pajamų, o nuo 2020-09-01 buvo skiriamas ir pagal pradinio ugdymo programą pirmoje klasėje besimokantiems pirmokams.

Tikslinės kompensacijos - piniginės išmokos, skiriamos ir mokamos asmenims, kuriems nustatytas specialusis nuolatinės slaugos ar nuolatinės priežiūros (pagalbos) poreikis arba neįgalumo lygis.

**43 lentelė. 2018 –2020 m. šalpos ir tikslinių kompensacijų gavėjų skaičiaus palyginimas**

|  |  |
| --- | --- |
| **Metai** | **Asmenų skaičius** |
| 2018 | 5 858 |
| 2019 | 3 671 |
| 2020 | 3 690 |

2020 m. išmokėtos tikslinių kompensacijų kompensuojamosios sumos, kurių suma - yra lygi asmeniui paskirtos atitinkamos išmokos ir šios išmokos, perskaičiuotos pagal Laikinojo įstatymo nuostatas, skirtumo 10 procentų. Tikslinės kompensacijos buvo išmokėtos 2 124 asmenims.Valstybės parama žuvusių rezistentų šeimoms, sužalotiems ginkluoto pasipriešinimo dalyviams bei laidojant karius savanorius valstybės lėšomis buvo suteikta 1 asmeniui. Nepriklausomybės gynėjų, nukentėjusių nuo 1991 m. sausio 11–13 d. ir po to vykdytos SSRS agresijos, šeimoms taikomos kompensacijos už būsto šildymą, karštą vandenį, šaltą vandenį ir nuotėkas, dujas, kietą ir skystą kurą, elektros energiją, laidinio telefono abonentinį mokestį ir kitas paslaugas, 2020 m. buvo suteiktos 2 asmenims. Mirties atveju, yra mokamos 2 laidojimo išmokos rūšys: laidojimo pašalpa ir parama užsienyje mirusių (žuvusių) Lietuvos Respublikos piliečių palaikams parvežti į Lietuvos Respubliką.

**44 lentelė. 2018–2020 m. paramos mirties atveju ir užsienyje mirusių (žuvusių) piliečių palaikų parvežimo į Lietuvos Respubliką gavėjų skaičiaus palyginimas**

|  |  |  |
| --- | --- | --- |
| **Metai** | **Asmenų skaičius** | **Asmenų skaičius** |
| 2018 | 1 551 | 15 |
| 2019 | 1 458 | 15 |
| 2020 | 1 526 | 10 |

Siekiant vienoje vietoje aptarnauti klientą, Skyriuje buvo priimti 799prašymai dėl paramos maisto produktais iš Europos pagalbos labiausiai skurstantiems fondo, o 2020 metų gruodžio mėnesį be asmens atskiro prašymo, skyrimas buvo pratęstas 2021 m.

Planuojant lėšų poreikį piniginei socialinei paramai 2020 m. buvo imtos 2017, 2018 ir 2019 m. faktinės išlaidos. 2020 m. gavėjų skaičius šiek tiek mažėjo. Nuo 2020-06-16 Užimtumo tarnyboje pradėta mokėti darbo paieškos išmoka.

**45 lentelė. 2018–2020 m. Socialinėms išmokoms ir kompensacijoms panaudotos lėšos**

| **Eil. Nr.** | **Išmokos pavadinimas** | | | **2018 m.**  **(tūkst. Eur)** | **2019 m.**  **(tūkst. Eur)** | **2020 m.**  **(tūkst. Eur)** | **Skirtumas**  **(tūkst. Eur)**  **5-4** |
| --- | --- | --- | --- | --- | --- | --- | --- |
| **1** | **2** | | | **3** | **4** | **5** | **6** |
| 1. |  |  |
| 1.1. | Laidojimo pašalpa | | | 471,5 | 443,5 | 475,6 | +32,1 |
| 1.2. | Parama užsienyje mirusių (žuvusių) Lietuvos Respublikos piliečių palaikų pervežimas į Lietuvos Respubliką | | | 30,3 | 26,3 | 20,7 | -5,6 |
| 1.3. | Kompensacija vykdant LR Vyriausybės 1995 10 31 nutarimą Nr. 1-1079 (nukentėjusiems nuo 1991 01 11-13 d. vykdytos agresijos) | | | 0,6 | 1,0 | 0,6 | -0,4 |
| 1.4. | Išlaidos mokinių nemokamam maitinimui | | | 282,6 | 329,9 | 579,2 | +249,3 |
| 1.5. | Išlaidos mokinio reikmenims finansuoti | | | 63,5 | 91,2 | 95,1 | +3,9 |
|  | **Iš viso:** | | | **848,5** | **891,9** | **1171,2** | **+279,3** |
| 2. |  |  |
| 2.1. | Socialinė pašalpa | | | 1 259,8 | 1 230,6 | 1 197,4 | -33,2 |
| 2.2. | Kompensacijos už būsto šildymą, karštą, šaltą vandenį ir kt. kuro rūšimis, kredito, paimto daugiabučiam namui atnaujinti (modernizuoti) ir palūkanų apmokėjimas už asmenis, turinčius teisę į būsto šildymo kompensaciją | | | 588,9 | 566,1 | 334,1 | -232,0 |
| 2.3. | Žalos atlyginimas nukentėjusiems dėl sveikatos sužalojimo darbe ar susirgimo profesine liga | | | 4,2 | 4,6 | 4,8 | +0,2 |
|  | **Iš viso:** | | | **1852,9** | **1801,3** | **1536,3** | **-265,0** |
| 3. |  |  |
| 3.1. | Šalpos išmokos nuo 2019 m. Tikslinės kompensacijos | | | 10 435,3 | 6 363,3 | 6 676,2 | +312,9 |
| 3.2. | Transporto išlaidų bei specialiųjų lengvųjų automobilių įsigijimo išlaidų kompensacijos | | | 28,2 | 0,0 | 0,0 | -28,2 |
| 3.3. | Ginkluoto pasipriešinimo (rezistencijos) dalyviams – kariams savanoriams | | | 0,0 | 0,0 | 0,0 | 0,0 |
| 3.4. | Administravimo išlaidos (Tikslinės kompensacijos) | | | 196,4 | 188,2 | 253,2 | +65,0 |
| 3.5. | Išmoka vaikui | | | 6 500,5 | 11 381,9 | 14 470,7 | +3 088,8 |
| 3.6. | Vienkartinė išmoka gimus vaikui | | | 448,5 | 430,1 | 403,6 | -26,5 |
| 3.7. | Vienkartinė išmoka įsikurti | | | 102,3 | 82,5 | 58,2 | -24,3 |
| 3.8. | Globos (rūpybos) išmoka | | | 663,1 | 606,3 | 510,9 | -95,4 |
| 3.9. | Globos (rūpybos) tikslinis priedas | | | 448,1 | 410,3 | 408,1 | -2,2 |
| 3.10. | Vienkartinė išmoka nėščiai moteriai | | | 14,1 | 11,8 | 30,4 | +18,6 |
| 3.11. | Išmoka privalomosios tarnybos kario vaikui | | | 0,9 | 1,0 | 0,5 | +0,4 |
| 3.12. | Administravimo išlaidos (išmokoms vaikams) | | | 159,3 | 177,1 | 111,0 | -66,1 |
| 3.13. | Kompensacijos sovietinėje armijoje sužalotiems ir žuvusių šeimoms | | | 0 | 0,8 | 1,7 | +0,9 |
| 3.14. | Išmoka besimokančio ar studijuojančio asmens vaiko priežiūrai | | | 41,7 | 31,7 | 41,1 | +9,4 |
| 3.15. | Išmoka gimus vienu metu daugiau kaip vienam vaikui | | | 47,6 | 46,4 | 44,8 | -1,6 |
| 3.16. | Išmoka įvaikinus vaiką | | | 5,8 | 4,1 | 3,7 | -0,4 |
| 3.17 | Vaiko laikinosios priežiūros išmoka | | | 0 | 0 | 11,0 | +11,0 |
|  | **Iš viso:** | | | **19 091,8** | **19 735,5** | **23 025,1** | **+3 290,5** |

**Šiaulių miesto savivaldybės būsto fondas.** Šiaulių miesto savivaldybės būsto fondą iš viso sudaro 830 būstai, iš jų: 319 socialinį būsto statusą turintys būstai, 322 savivaldybės statusą turintys būstai 174 savivaldybės būstai, esantys bendrabučio pastatuose, 2 tarnybiniai būstai ir 13 būstų perduotų panaudos pagrindais.

Šiaulių miesto savivaldybės būsto fondas 2020 m. pasipildė 11 socialinių būstų. Būstų įsigijimui panaudota ‒ 365,1 tųkst. Eur (be notaro paslaugų) projekto „Socialinio būsto fondo plėtra Šiaulių miesto savivaldybėje“ savivaldybės biudžeto ir Europos Sąjungos struktūrinių fondų lėšų.

2020 m. parduoti 2 savivaldybės statusą turintys būstai. Lėšos, gautos pardavus savivaldybės būstus, pervestos į savivaldybės biudžetą priemonę „Didinti savivaldybės būsto fondą“, kurios likutis 2020 m. sausio 1 d. sudarė 123,6 tūkst. Eur.

2020 m. 6 gyvenamosios patalpos pripažintos netinkamomis (negalimomis) naudoti.

**46 lentelė. 2020 m. asmenų ir šeimų, įrašytų į Asmenų ir šeimų, turinčių teisę į socialinio būsto nuomą, sąrašą suskirstymas į laukiančių paramos būstui išsinuomoti grupes, skaičius**

|  |  |  |  |  |  |
| --- | --- | --- | --- | --- | --- |
| **Savivaldybė** | **Grupės pavadinimas** | **2020-01-01** | | **2020-12-31** | |
|  |  | **Asmenų (šeimų) sk.** | **Šeimos narių sk.** | **Asmenų (šeimų) sk.** | **Šeimos narių sk.** |
| Šiaulių m. sav. | Jaunų šeimų | 67 | 188 | 62 | 176 |
| Šeimų, auginančių tris ar daugiau vaikų ir (ar) vaikų, kuriems nustatyta nuolatinė globa (rūpyba) | 24 | 112 | 17 | 82 |
| Likusių be tėvų globos asmenų (šeimų) | 48 | 64 | 49 | 68 |
| Neįgaliųjų, asmenų, sergančių lėtinių ligų, įrašytų į Vyriausybės ar jos įgaliotos institucijos patvirtintą sąrašą, sunkiomis formomis, ir šeimų, kuriose yra tokių asmenų | 113 | 140 | 117 | 149 |
| Bendrasis | 205 | 268 | 165 | 212 |
| Socialinio būsto nuomininkų, turinčių teisę į socialinio būsto sąlygų pagerinimą | 9 | 22 | 9 | 23 |
| **Iš viso:** | | **466** | **794** | **419** | **710** |

2020 m. teisė į paramą socialiniam būstui išsinuomoti nustatyta 107 asmenims ir šeimoms, naujai pateikusiems prašymus, iš jų 13 asmenų ir šeimų prašymai nebuvo patenkinti.

2020 m. pasirašytos 5 terminuotos Savivaldybės būstų nuomos sutartys, kurių galiojimo laikotarpis baigsis 2023 m. gruodžio 31 d. Lietuvos Respublikos paramos būstui įsigyti ar išsinuomoti įstatyme nustatyta paramos forma – būsto nuomos ar išperkamosios būsto nuomos mokesčių dalies kompensacijos mokėjimas asmenims ir šeimoms, turintiems teisę į paramą būstui išsinuomoti. Kompensacijos yra mokamos iš valstybės biudžeto specialiosios tikslinės dotacijos savivaldybės biudžetui. 2020 m. 482 asmenims ir šeimoms, įrašytiems į sąrašą, pasiūlyta pasinaudoti būsto nuomos ar išperkamosios būsto nuomos mokesčių dalies kompensacija.

**47 lentelė. 2020 m. asmenų ir šeimų, kuriems skirta būsto nuomos ar išperkamosios būsto nuomos mokesčio dalies kompensacija, skaičius**

|  |  |  |
| --- | --- | --- |
| **Grupės pavadinimas** | **2020 m.** | |
|  | **Asmenų (šeimų) sk.** | **Šeimos narių sk.** |
| Jaunų šeimų | 6 | 17 |
| Šeimų, auginančių tris ar daugiau vaikų ir (ar) vaikų, kuriems nustatyta nuolatinė globa (rūpyba) | 2 | 9 |
| Likusių be tėvų globos asmenų (šeimų) | 2 | 6 |
| Neįgaliųjų, asmenų, sergančių lėtinių ligų, įrašytų į Vyriausybės ar jos įgaliotos institucijos patvirtintą sąrašą, sunkiomis formomis, ir šeimų, kuriose yra tokių asmenų | 4 | 5 |
| Bendrasis | 11 | 24 |
| Socialinio būsto nuomininkų, turinčių teisę į socialinio būsto sąlygų pagerinimą | - | - |
| **Viso:** | **25** | **61** |

**48 lentelė. 2018–2020 m. socialinio būsto paslaugų gavėjų skaičius**

|  |  |  |  |
| --- | --- | --- | --- |
| **Paslaugos rūšis** | **Asmenų skaičius** | | |
| **2018 m.** | **2019 m.** | **2020 m.** |
| Asmenys (šeimos), įrašyti į laukiančių paramos būstui išsinuomoti grupes | 503 | 492 | 419 |
| Asmenys (šeimos), kuriems išnuomotas socialinis būstas | 35 | 33 | 26 |
| Asmenys (šeimos), kuriems išnuomotas savivaldybės būstas bendrabutinio tipo pastatuose | 18 | 14 | 15 |
| Asmenys (šeimos), kuriems skirtos būsto nuomos ar išperkamosios būsto nuomos mokesčių dalies kompensacijos | 15 | 18 | 25 |

2020 m. dėl teisės į paramą būstui įsigyti nustatymo bei pažymos apie teisę į paramą būstui įsigyti išdavimo gauti 37 asmenų ir šeimų prašymai, 32 prašymai buvo patenkinti.

2020 m. išnagrinėti 884 asmenų ir šeimų pateikti duomenys apie turimą turtą ir gautas pajamas bei nustatyta jų teisė į paramą būstui įsigyti ar išsinuomoti, pasirašytos (atnaujintos) 50 būstų nuomos sutartys, surašyta 130 būsto apžiūros aktų.

Būsto būklės gerinimo/remonto darbams 2020 m. panaudota beveik 155,0 tūkst. Eur. Atlikti remonto darbai (langų, durų, grindų dangos keitimo, elektros instaliacijos, krosnių remonto ir kiti smulkūs darbai, pvz.: krano, durų spynos, rozečių, dujinių viryklių pakeitimo, pelėsio panaikinimo, dūmtraukio išvalymo ir kt.) 60 būstų, iš jų 19 būstų atlikti didesnės apimties remonto darbai. 16 būstų seni mediniai langai pakeisti į naujus plastikinius, taip pat 2020 m. 13 būstų pradėti prijungimo prie centralizuotų vandentiekio, nuotekų tinklų darbai. Projekto „Socialinio būsto fondo plėtra Šiaulių miesto savivaldybėje“ lėšomis 7 socialiniuose būstuose atlikti pritaikymo žmonėms su negalia darbai.

Vienas iš siekiamų būsto fondo priežiūros tikslų, yra tas, kad nuomininkų turimos skolos už būsto nuomą ir kitas komunalines paslaugas mažėtų, todėl vykdant nuomininkų sutartinių įsipareigojimų kontrolę, buvo glaudžiai bendradarbiaujama su AB „Šiaulių energija“. Priimtas sprendimas palengvinti AB „Šiaulių energijai“ įsiskolinusių nuomininkų skolos grąžinimo dalimis sąlygas, t. y. nereikalauti ženklios pradinės įmokos, taip pat atsižvelgiant į nuomininko gaunamas pajamas bei šeimos narių skaičių sudaryti ilgalaikes skolos grąžinimo sutartis ir kt.

2020 m. išsiųsti 222 įspėjimai (2019 m. išsiųsti 154 įspėjimai) dėl komunalinių ir nuomos mokesčių skolų, buvo vykdoma mokėjimų kontrolė, dėl ko nuomos mokesčio surinkimas 2020 m. siekė 99 proc (2019 m. - 98 proc.).

Siekiant išvengti skolų už būsto nuomą susidarymo, Šiaulių miesto nepasiturintiems gyventojams buvo pasiūlyta pasinaudoti galimybe gauti sąlyginę 50 proc. pašalpą būsto nuomos mokesčiui sumokėti. 2020 m. buvo gauti 99 Savivaldybei nuosavybės teise priklausančių būstų nuomininkų prašymai dėl sąlyginės pašalpos, 95 iš jų tikslinė pašalpa buvo skirta.

**SVEIKATA**

2020 m. pagrindiniai darbai: sveikatos priežiūros įstaigų infrastruktūros modernizavimo darbų, palankių sąlygų Šiaulių miesto bendruomenei sveikatinti sudarymo, ligų prevencijos stiprinimo, sveikatos priežiūros paslaugų prieinamumo didinimo, neveiksnių asmenų būklės peržiūrėjimo organizavimas ir koordinavimas. Pagrindiniai 2020 m. iššūkiai- susijusios su COVID-19 ligos (koronaviruso infekcijos) plitimo grėsmėmis ir COVID-19 ligos (koronaviruso infekcijos) valdymo priemonių įgyvendinimu. 2021 m. pagrindinis laukiantis iššūkis - sklandaus vakcinavimo COVID-19 vakcina proceso užtikrinimas Šiaulių miesto savivaldybėje.

Koordinuoti ir organizuoti sveikatos priežiūros įstaigų infrastruktūros modernizavimo darbai 2020 m.:

1. VšĮ Dainų pirminės sveikatos priežiūros centre 100 proc. įrengta vėdinimo sistema. Dalyvaujant Rentgeno diagnostikos paslaugų kokybės gerinimo 2018-2025 m. programoje valstybės biudžeto lėšomis įsigytas rentgeno diagnostikos prietaisas;

2. įgyvendinant valstybės biudžeto lėšomis finansuojamą investicinį projektą ,,Viešosios įstaigos Šiaulių ilgalaikio gydymo ir geriatrijos centro pastatų Šiauliuose, Vilniaus g., rekonstravimo, II etapas“ buvo 100 proc. atlikti pastato stogo šiltinimo, techninių patalpų rekuperatoriams palėpėje įrengimo, šiluminio mazgo modernizavimo darbai, 160 darbuotojų pagerėjo darbo sąlygos, 105 pacientams pagerėjo sveikatos priežiūros paslaugų prieinamumas ir kokybė;

3. siekiant pritraukti trūkstamos specialybės sveikatos priežiūros specialistus teikti sveikatos priežiūros paslaugas Šiaulių miesto sveikatos priežiūros įstaigose, finansuotos 6 trūkstamos specialybės rezidentų gydytojų studijos. Siekiant didinti sveikatos priežiūros paslaugų Šiaulių miesto gyventojams prieinamumą, nuo 2019 m. į Šiaulių miestą pritraukti dirbti 6 gydytojai specialistai: 2 radiologai, kardiologas, gastroenterologas, oftalmologas, anesteziologas ir reanimatologas;

4. 2020 m. vykdytas iš Europos Sąjungos struktūrinių fondų finansuojamas projektas „Pirminės asmens sveikatos priežiūros veiklos efektyvumo didinimas Šiaulių mieste“. Vykdant projektą pagerintas Šiaulių centro poliklinikos ir Dainų pirminės sveikatos priežiūros centro teikiamų pirminės asmens sveikatos priežiūros paslaugų prieinamumas ir kokybė tikslinėms gyventojų grupėms. Dainų pirminės sveikatos priežiūros centre įsigytas autoklavas, odontologinė įranga, atlikti įstaigos patalpų remontai, vamzdynų stovų ir kanalizacijos keitimai, durų keitimas. Šiaulių centro poliklinikoje atliktas patalpų remontas (poliklinikos registratūros, laiptinių, koridorių); Odontologijos korpuso rentgeno kabinetų, koridorių, laiptų remontas; elektrotechnikos, elektroninių ryšių, santechnikos darbai. Pritaikant Šiaulių centro poliklinikos Odontologijos centro korpusą žmonėms su negalia, įrengtas keltuvas. Pritaikant Šiaulių centro poliklinikos centrinį pastatą žmonėms su negalia, 2021 m. planuojama baigti įrengti liftą.

Taip pat organizuotas ir koordinuotas palankių sąlygų Šiaulių miesto bendruomenei sveikatinti sudarymas 2020 m., plėtotos visuomenės sveikatos priežiūros paslaugos, stiprinta ligų prevencija ir ugdytas visuomenės poreikis sveikai gyventi.

Vadovaudamasis Šiaulių miesto savivaldybės visuomenės sveikatos rėmimo specialiosios programos (toliau – VSRSP) įgyvendinimui būtinais teisės aktais 2020 m. Sveikatos skyrius organizavo ir paskelbė 4 sveikatinimo projektų konkursus, kurių metu įvertinta 11 pateiktų paraiškų, pasirašytos 9 sveikatinimo projektų įgyvendinimo sutartys su 6 Šiaulių miesto nevyriausybinėmis organizacijomis, 2 sveikatos priežiūros įstaigomis ir 1 ugdymo įstaiga. Atsižvelgiant į Šiaulių miesto savivaldybės visuomenės sveikatos biuro stebėsenos ataskaitoje išskirtas prioritetines savivaldybės visuomenės sveikatos problemas, įgyvendinti 6 nevyriausybinių organizacijų sveikatinimo projektai šiose srityse: susižalojimų dėl nukritimo prevencija asmenims nuo 65 m., traumų ir nelaimingų atsitikimų prevencija, širdies ir kraujagyslių ligų rizikos veiksnių valdymas, cukrinio diabeto prevencija, aplinkos oro kokybės gerinimas. 2020 m. pagerintas paslaugų teikimas ir prieinamumas tuberkulioze sergantiems asmenims (įgyvendintas projektas „Tuberkuliozės kontrolės strategijos įgyvendinimo tęsimas Šiaulių mieste 2020 metais“, kurio metu patikrinti 7 neapdrausti sveikatos draudimu bei rizikos grupėse esantys asmenys, lėšos panaudotos tuberkulinui ir medikamentams nuo TB pašalinio poveikio įsigyti), kūdikio besilaukiantiems tėveliams (63 projekto „Motinystės mokykla kūdikio besilaukiantiems tėveliams“ veiklose dalyvavę 685 asmenys gavo teorinius ir praktinius mokymus apie nėštumą, gimdymą ir pogimdyvinį laikotarpį). Skatintas Šiaulių miesto mokinių fizinis aktyvumas ir formuoti sveikos gyvensenos įgūdžiai: projekto „Sveikata – fizinio aktyvumo skatinimas“ metu sudarytos sąlygos 8-13 m. mokiniams fiziškai aktyviai judėti Šiaulių miesto sporto įstaigose (162 fizinio aktyvumo užsiėmimuose dalyvavo 359 mokiniai).

Sveikatinimo projektų vykdymas 2020 m. buvo sudėtingas dėl COVID-19 ligos (koronaviruso infekcijos) sukeltų grėsmių ir šalyje taikomų apribojimų, todėl projektų vykdytojams nuolat teiktos konsultacijos dėl suplanuotų veiklų įgyvendinimo galimybių.

Vandens telkiniai pritaikyti rekreacijai ir sveikam žmonių poilsiui, 2020 m. vykdyta Rėkyvos ežero ir Prūdelio tvenkinio, Talkšos ežero ir Rėkyvos ežero Bačiūnų maudyklų vandens kokybės stebėsena pagal sudarytą maudyklų vandens kokybės tyrimų kalendorinį grafiką, paruoštos duomenų rinkmenos apie maudyklų vandens charakteristikas, maudymosi sezono metu suteikta informacija visuomenei. Ugdytas visuomenės poreikis sveikai gyventi ir plėtoti visuomenės sveikatos priežiūros paslaugas.

Koordinuotas Valstybės biudžeto specialiosios tikslinės dotacijos, skiriamos savivaldybių biudžetams Sveikatos apsaugos ministerijos kuruojamos valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti, panaudojimas, atsiskaitymas pagal Lietuvos Respublikos sveikatos apsaugos ministro įsakymu patvirtintų tvarkos aprašo reikalavimus (sąmatų rengimas ir teikimas, ketvirčio, pusmečio ir metinių finansinių, vertinimo kriterijų ataskaitų teikimas ir kt.). Šiaulių miesto savivaldybės visuomenės sveikatos biuras vykdė visuomenės sveikatos priežiūros funkcijas 68 ugdymo įstaigose ir organizavo apie 3 800 renginių ugdymo įstaigų mokiniams. Plėtojant visuomenės sveikatos priežiūros paslaugas, stiprinant ligų prevenciją ir ugdant visuomenės poreikį sveikai gyventi, sveikatinimo veiklose ugdymo įstaigose dalyvavo apie 83,0 tūkst. mokinių. Siekiant sustiprinti sveikos gyvensenos įgūdžius Šiaulių miesto bendruomenėse, vykdyta visuomenės sveikatos stebėsena ir parengta ataskaita su rekomendacijomis dėl visuomenės sveikatos stiprinimo priemonių organizavimo, organizuota 1 370 renginių, kuriuose dalyvavo apie 28,0 tūkst. miesto gyventojų, atliktas suaugusių gyventojų faktinės mitybos ir fizinio aktyvumo gyvensenos tyrimas. Apmokyti 339 asmenys privalomojo sveikatos ir pirmosios pagalbos, higienos įgūdžių, alkoholio ir narkotikų žalos sveikatai mokymuose. 100 proc. įgyvendinta ankstyvojo savižudybių atpažinimo ir kompleksinės pagalbos savižudybės grėsmę patiriantiems asmenims teikimo sistema: 74 asmenys gavo priklausomybių konsultavimo paslaugas, 22 įmonių darbuotojams padidintos psichikos sveikatos kompetencijos, 35 mokyklų darbuotojams sustiprinti gebėjimai psichikos sveikatos srityje.

Siekiant Šiaulių miesto vaikų pozityvių sveikatos elgsenos pokyčių, Šiaulių miesto savivaldybės visuomenės sveikatos biuras tęsė iš Europos Sąjungos struktūrinių fondų lėšų bendrai finansuojamą projekto Nr. 08.4.2-ESFA-R-630-61-0006 „Sveikos gyvensenos skatinimas Šiaulių mieste“ vykdymą ir įgyvendino veiklą „Mokymas plaukti“, kurioje 53 antrų klasių mokiniai buvo išmokyti saugiai elgtis vandenyje ir taisyklingai plaukti (2019 m. – 1 386, 2018 m. – 721 dalyvių).

Viena iš prioritetinių 2020 m. Šiaulių miesto savivaldybės visuomenės sveikatos biuro užduočių – COVID-19 (koronaviruso infekcijos) valdymo priemonių įgyvendinimas, vykdant Lietuvos Respublikos sveikatos apsaugos ministro - valstybės lygio ekstremalios situacijos valstybės operacijų vadovo sprendimus.

2020 m., kaip ir 2019 m., stebimi geri pokyčiai vykdant užkrečiamųjų ligų kontrolę sergantiems atvira plaučių tuberkulioze ir vengiantiems gydytis: 2020 m. nebuvo poreikio organizuoti būtinojo hospitalizavimo asmenims (2019 m. – 0, 2018 m. – 1), sergantiems atvira plaučių tuberkulioze ir vengiantiems gydytis.

Koordinuotas ir organizuotas ligų prevencijos stiprinimas ir sveikatos priežiūros paslaugų prieinamumo didinimas: kompensuotos ir teiktos medicininės paslaugos pažeidžiamiausioms gyventojų grupėms, gauti 2 prašymai (2019 m. – 3) dėl dantų protezavimo išlaidų kompensavimo, pasirašyta 1 Šiaulių miesto savivaldybės remiamo dantų protezavimo sutartis, pagerintas ortodonto paslaugų prieinamumas Šiaulių miesto vaikams, organizuojant sveikatinimo projektų atrankos konkursą, sudaryta 1 projekto įgyvendinimo sutartis „Ortodonto paslaugų prieinamumo didinimas Šiaulių miesto vaikams“ ir suteikta 1 693 ortodonto konsultacijų.

Taip pat vykdyta palaikomojo gydymo ir slaugos paslaugų pirkimo asmenims, neturintiems asmens dokumentų, nuolatinės gyvenamosios vietos, nedraustiems privalomuoju sveikatos draudimu ir asmenims, kuriems dėl sunkios sveikatos būklės būtina tęsti slaugą ir palaikomąjį gydymą, pasibaigus teritorinių ligonių kasų finansavimui, paslaugų teikimo sutartis. Organizuoti 9 privalomojo profilaktinio aplinkos kenksmingumo pašalinimai.

2020 m. tęstas iš Europos Sąjungos struktūrinių fondų finansuojamo projekto ,,Paramos priemonių tuberkulioze sergantiems asmenims įgyvendinimas Šiaulių mieste“ vykdymas. 2020 m. socialinėmis paramos priemonėmis paskatintas 11 tuberkulioze sergančiųjų pacientų tuberkuliozės ambulatorinis gydymasis (2019 m. - 17 pacientų).

Pradėtas projekto „Priklausomybės ligų profilaktikos, diagnostikos ir gydymo kokybės ir prieinamumo gerinimas Šiaulių mieste“ įgyvendinimas, 915 apsilankymų žemo slenksčio paslaugų kabinetuose.

2020 m. vasario 26 d. Lietuvos Respublikos Vyriausybei paskelbus valstybės lygio ekstremaliąją situaciją visoje šalyje dėl COVID-19 ligos (koronaviruso infekcijos) plitimo grėsmės, Sveikatos skyrius, siekdamas užkirsti kelią tolimesniam koronaviruso (COVID-19) plitimui, organizavo, koordinavo bei teikė ataskaitas kompetentingoms institucijoms dėl veiklų:

1. Šiaulių miesto mobilaus punkto įkūrimas, tikslinių ir profilaktinių tyrimų dėl COVID-19 ligos (koronaviruso infekcijos) organizavimas; paimta 28 604 ėminių iš paciento nosiaryklės ir ryklės COVID-19 ligos (koronaviruso infekcijos) laboratoriniams tyrimams atlikti;

2. Šiaulių karščiavimo klinikos įkūrimas (suteiktos paslaugos 1 175 pacientams);

3. mobilių komandų darbo židiniuose, vykstant į įmones ir įstaigas, koordinavimas;

4. greitųjų testų atlikimo įmonėse ir įstaigose organizavimas: ištirti 2 693 asmenys;

5. konsultavimas saviizoliacijos klausimais (asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ar turėjusių sąlytį su sergančiuoju COVID-19 liga (koronaviruso infekcija) izoliavimo namuose, kitoje gyvenamojoje vietoje, Savivaldybės patalpose ar gydymo įstaigoje);

6. transportavimo į namus, kitą gyvenamąją vietą, Savivaldybės izoliavimo patalpas ar gydymo įstaigą organizavimas iš oro, jūrų uostų ar sienos kirtimo punktų;

7. Savivaldybės izoliavimosi patalpose 151 asmens apgyvendinimo izoliacijos tikslais organizavimas.

Siekdamas efektyvaus COVID-19 ligos (koronaviruso infekcijos) plitimo suvaldymo, Sveikatos skyrius organizavo pasitarimus ir bendradarbiavo su Savivaldybei pavaldžiomis ir privačiomis sveikatos priežiūros įstaigomis, su Nacionalinio visuomenės sveikatos centro prie Sveikatos apsaugos ministerijos Šiaulių departamentu bei teikė informaciją ir ataskaitas dėl COVID-19 ligos (koronaviruso infekcijos) valdymo priemonių įgyvendinimo Vyriausybės institucijoms.

Vykdant valstybės deleguotą funkciją – neveiksnių asmenų būklės peržiūrėjimą 2020 m. suorganizuota 14 Šiaulių miesto savivaldybės neveiksnių asmenų būklės peržiūrėjimo komisijos posėdžių (2019 m. – 15, 2018 m. - 18), inicijuotos 294 asmens būklės peržiūrėjimo bylos (2019 m. – 181, 2018 m. – 264), išnagrinėtos 279 komisijos inicijuotos asmens būklės peržiūrėjimo bylos (2019 m. – 245, 2018 m. – 184), koordinuotas Valstybės biudžeto specialiosios tikslinės dotacijos, skiriamos neveiksnių asmenų būklės peržiūrėjimo funkcijai atlikti, atsikaitymas už šias lėšas (sąmatų rengimas, ataskaitų ir kt. informacijos teikimas). 2020 m. išnagrinėta mažiau asmens būklės peržiūrėjimo bylų nei inicijuota: 2020 m. pabaigoje inicijuotų 15 bylų išnagrinėjimas planuojamas 2021 m. pradžioje.

Organizuotas išvadų apie asmens gebėjimą pasirūpinti savimi ir priimti kasdienius sprendimus teikimas pagal asmenų pateiktus prašymus - pateiktos 119 išvados (2019 m. – 142, 2018 m. – 138).

2020 m. buvo kuruojamos 5 sveikatos priežiūros įstaigos (Šiaulių centro poliklinika, Dainų

pirminės asmens sveikatos priežiūros centras, Šiaulių ilgalaikio gydymo ir geriatrijos centras, Šiaulių reabilitacijos centras, Šiaulių greitosios medicinos pagalbos stotis.

**EKONOMIKA**

Ekonomika ir verslas. 2020 m. nuosekliai tęsiamas Šiaulių miesto ekonominės plėtros ir investicijų pritraukimo strategijos (toliau – Strategija) priemonės įgyvendinimas (iš viso 79 priemonės), organizuoti reguliarūs priemonių vykdytojų susitikimai, parengta 2019 m. Strategijos ataskaita pristatyta Šiaulių miesto verslo bendruomenei.

Įgyvendinant Strategiją 2020 m. rugsėjo 3 d. Šiaulių miesto savivaldybės taryba patvirtinto „Aukštos profesinės kvalifikacijos specialistų pritraukimo (skatinimo) dirbti Šiaulių miesto savivaldybės teritorijoje veikiančiose įmonėse fnansinės paramos skyrimo aprašą“, kurio tikslas pritraukti ir paskatinti trūkstamų specialybių aukštos profesinės kvalifikacijos specialistus dirbti Šiaulių m. įmonėse, taip pat patvirtinti Šiaulių miesto nominacijos „Geriausias metų darbdavys“ atrankos nuostatai, kurių tikslas skatinti Šiaulių miesto darbdavius rūpintis darbuotojais, skatinti socialinės atsakomybės principų taikymą.

2020 m. pradėtas įgyvendinti „Šiaulių miesto savivaldybės administracijos teikiamų paslaugų investuotojams valdymo procesų ir procedūrų analizės bei jų tobulinimo paslaugų“ projektas, kurio tikslas – padidinti visuomenės pasitenkinimą Savivaldybės teikiamomis investicijų pritraukimo informavimo, konsultavimo paslaugomis, bei asmenų, teikiant šias paslaugas, aptarnavimo kokybę. Pradėjus įgyvendinti projektą atrinkta virš 100 didžiausių Šiaulių mieste veikiančių investuotojų, projektas pristatytas verslo bendruomenei, vykdyti paruošiamieji darbai projekto įgyvendinimui, specialistams suorganizuoti mokymai, pradėtos teikti konsultacijos investavimo klausimais.

Dalyvauta rengiant laisvų nesuplanuotų teritorijų rezervavimo koncepcijos planą, kuris 2020 m. buvo patvirtintas. Verslo plėtrai ir investicijų pritraukimui numatyta per 80 laisvų nesuplanuotų teritorijų nuo 0,5 iki 16 ha. Potencialiausios teritorijos verslui: Basanavičiaus g., Kauno g., Bačiūnų ir Lingailių g., Architektų, Nuklono ir Pailių g., Gumbinės g., Pramonės ir Metalistų g. ir jų prieigose esančios teritorijos.

Verslo skatinimas.Įgyvendinta jaunimo bei vyresnių nei 50 m. asmenų verslo skatinimo programa. Su konkurso nugalėtojais pasirašytos ir administruojamos 5 Jaunimo verslo projektų sutartys ir 3 Vyresnių nei 50 m. asmenų verslo projektų sutartys. Jaunimo verslo projektų ir Vyresnių nei 50 m. asmenų konkurso pirmų 3 vietų nugalėtojai paskatinti 0,5-1,5  tūkst. Eur premijomis.

Parama smulkiajam verslui 2020 m. suteikta pagal 7 priemones:

1. 12 įmonių suteikta 0,88 tūkst. Eur parama įregistruotų naujų įmonių pradinių steigimosi išlaidų (valstybės nustatytų mokesčių) daliniam padengimui (2019 m. -12 įmonių 1,38 tūkst. Eur; 2018 m. – 14 įmonių 1,13 tūkst. Eur);

2. 4 įmonėms suteikta 0,95 tūkst. Eur parama mokymo išlaidų padengimui (2019 m. -5 įmonėms 0,64 tūkst. Eur; 2018 m. – 2 įmonėms 0,045 tūkst. Eur);

3. 5 įmonėms suteikta 17,41 tūkst. Eur parama pagal jaunimo verslo projektų konkursą (2019 m. 4 asmenims ir įmonėms suteikta 9,25 tūkst. Eur; 2018 m. – 6 asmenims ir įmonėms 13,36 tūkst. Eur), iš jų 3 verslo subjektams skirta premija, bendra suma 3 tūkst. Eur;

4. 3 įmonėms suteikta 11,71 tūkst. Eur parama pagal vyresnių nei 50 m. asmenų verslo idėjų konkursą (2019 m. 4 asmenims ir įmonėms suteikta 7,03 tūkst. Eur; 2018 m. – 1 asmeniui ir 1 įmonei 3,59 tūkst. Eur) iš jų 3 verslo subjektams skirta premija, bendra suma 3 tūkst. Eur;

6. 8 įmonėms skirta 11,87 tūkst. Eur parama įrangos ir įrankių įsigijimo išlaidų dalinio dengimo konkurse (2019 m. -7 įmonėms 9,02 tūkst. Eur; 2018 m. – 8 įmonėms 10,6 tūkst.Eur).

Siekiant didinti žinomumą Šiaulių miesto gyventojams apie Savivaldybės teikiamą paramą smulkiajam verslui, investicinę aplinką, 2020 m. buvo suorganizuoti du verslumo skatinimo renginiai.

2020 m. rugsėjo organizuota Ch. Frenkelio konferencija „XXI a. lyderystė: iššūkiai 2020-aisiais ir po jų“ kurioje pristatyta Šiaulių miesto investicinė aplinka ir galimybės verslui.

2020 m. toliau buvo įgyvendinamos verslo subjektų mokymo programos, iš jų surengti 6 mokymai (2019 m. – 7; 2018 m. – 8), 7 verslo sklaidos renginiai (2019 m. – 10; 2018 m. – 6), vykdytos konsultacijos - 400 val. Įgyvendinant jaunimo verslumo skatinimo programą, konsultuota 40 asmenų, įsteigta 14 įmonių, suorganizuota 19 verslumo mokymo ir verslo informacinės sklaidos renginių (2019 m. – 47, 12, 23; 2018 m. – 50, 13, 18).

**Kainos. Tarifai. Mokesčių lengvatos.** 2020 m. Šiaulių miesto savivaldybės sprendimu buvo patvirtinta nauja keleivių vežimo reguliariaisiais vietinio susisiekimo autobusų maršrutais Šiaulių mieste vienos kelionės kaina 0,60 Eur (vietoje buvusių 0,54 Eur) atsiskaitant elektronine laikmena ir nustatyta galimybė per 30 min. nemokamai persėsti į kitus autobusus.

Savivaldybės kompetenciją mokesčių administravimo srityje sudaro žemės, valstybinės žemės nuomos ir nekilnojamojo turto mokesčių tarifų nustatymas, mokesčių lengvatų suteikimas, taip pat mokesčio dydžių, taikomų įsigyjant verslo liudijimus, nustatymas. Siekiant išlaikyti stabilius aukščiau minėtų mokesčių tarifus, 2021 m. nustatyti tokie pat žemės mokesčio ir nekilnojamojo turto mokesčio tarifai, fiksuotų pajamų mokesčio dydžiai ir lengvatos bei jų dydžiai, įsigyjant verslo liudijimus, kaip 2020 m.

2020 m. Šiaulių miesto savivaldybės tarybai patvirtinus mokesčių lengvatas verslui, nukentėjusiam dėl paskelbto karantino visoje Lietuvos Respublikoje, 4 asmenims buvo suteiktos 4,4 tūkst. Eur valstybinės žemės nuomos ir nekilnojamojo turto mokesčių lengvatos.

**49 lentelė. 2018–2020 m. suteiktų mokesčių lengvatų statistika**

|  |  |  |  |  |  |
| --- | --- | --- | --- | --- | --- |
| **Asmenys, kuriems suteikta mokesčių lengvata** | **Suteiktų mokesčių lengvatų dydžiai tūkst. Eur / (asmenų kiekis)** | | | | **Iš viso suteiktų mokesčių lengvatų dydis tūkst. Eur** |
| **Žemės mokesčio** | **Valstybinės žemės nuomos mokesčio** | **Nekilnojamojo turto mokesčio** | **Paveldimo turto mokesčio** |
| **2020 m.** | | | | | |
| Fiziniai | 2,35/ (39) | 0,05/ (1) | 0,32 / (1) | 0,22/ (2) | **2,94/ (43)** |
| Juridiniai | 1,35/ (3) | 64,83/ (35) | 262,64/ (37) | - | **328,82/ (75)** |
| **Iš viso:** | **3,70/ (42)** | **64,88/ (36)** | **262,96/ (38)** | **0,22/ (2)** | **331,76/ (118)** |
| **2019 m.** | | | | | |
| Fiziniai | 2,48/ (44) | - | - | 0,70/ (1) | **3,18/ (45)** |
| Juridiniai | 1,41/ (3) | 73,55/ (37) | 155,09/ (33) | - | **230,05/ (73)** |
| **Iš viso:** | **3,9/ (47)** | **73,55/ (37)** | **155,09/ (33)** | **0,70/(1)** | **233,23/ (118)** |
| **2018 m.** | | | | | |
| Fiziniai | 2,53/ (45) | 0,08/ (1) | - | 1,42/ (2) | **4,03/ (48)** |
| Juridiniai | 0,48/ (1) | 60,57/ (25) | 118,18/ (18) | - | **179,22/ (44)** |
| **Iš viso:** | **3,01/ (46)** | **60,65/ (26)** | **118,18/ (18)** | **1,42/ (2)** | **183,25/ (92)** |

43 juridiniams asmenims, parėmusiems sporto, švietimo ir kultūros projektus Šiaulių mieste už 68,07 tūkst. Eur, suteikta 2020 m. žemės, valstybinės žemės nuomos ir nekilnojamojo turto mokesčių lengvatų už315,83 tūkst. Eur.

Dėl 2020 m. vykdytų Šiaulių miesto savivaldybės užsakytų viešųjų erdvių ir gatvių tvarkymo darbų valstybinės žemės nuomos ir nekinojamojo turto mokesčių lengvatos suteiktos 3 juridiniams asmenims, atleidimo suma – 8,99 tūkst. Eur.

17 juridinių asmenų, vykdančių veiklą Šiaulių pramoniname parke, suteikta valstybinės žemės nuomos mokesčio lengvatų už 20,49 tūkst. Eur.

**Leidimų, licencijų išdavimas.** Vykdant Šiaulių miesto savivaldybės neterminuotam laikui išduotų licencijų verstis mažmenine prekyba alkoholiniais gėrimais ir licencijų verstis mažmenine prekyba tabako gaminiais monitoringą, 2020 m. buvo sustabdyta 12, panaikinta – 5 licencijos. Pagal Narkotikų, tabako ir alkoholio kontrolės departamento atlikto tyrimo ataskaitą Šiaulių mieste sumažėjo alkoholinių gėrimų prieinamumas: 2020 m. vienai licencijai verstis mažmenine prekyba alkoholiniais gėrimais teko 294 gyventojai, kai 2019 m. vienai licencijai ***–*** 285 gyventojų.

Tenkinant verslo poreikius, teiktos administracinės paslaugos ir per 2020 m. buvo išduoti 1 455 leidimai prekiauti (teikti paslaugas) Šiaulių miesto viešosiose vietose, iš jų: 638 leidimai prekiauti /teikti paslaugas nuo laikinųjų įrenginių (kartu su leidimais prekiauti (teikti paslaugas) masinių renginių metu), 41 leidimas prekiauti/teikti paslaugas iš kioskų, paviljonuose, 15 leidimų prekiauti/teikti paslaugas lauko kavinėse; 761 leidimas prekiauti viešosiose vietose prie miesto civilinių kapinių.

Siekiant sumažinti COVID-19 pandemijos neigiamą poveikį verslui, 2020 m. Savivaldybės tarybos sprendimu nuo vietinės rinkliavos už leidimo prekiauti (teikti paslaugas) lauko kavinėje išdavimą buvo atleista 16 verslo subjektų, teikusių viešojo maitinimo paslaugas; grąžintos ar grąžintinos vietinės rinkliavos suma – 2,3 tūkst. Eur. Dėl Vyriausybės taikytų COVID-19 pandemijos valdymo priemonių, apribojus prekybos ne maisto produktais viešosiose vietose vykdymą, 25 asmenims (smulkiesiems prekiautojams), nustatyta tvarka pateikusiems prašymus, grąžinta 3,8 tūkst. Eur jų sumokėtos vietinės rinkliavos.

Tenkinant dalies miesto bendruomenės poreikius, 2020 m. birželio mėn. sutvarkyti ir atnaujinti prekybiniai stalai prie pastatų Krymo g. 32, Tilžės g. 28, Vilniaus g. 15A, Tilžės g. 44, Dainų take: prie Lyros g. 11 namo, tarp Lyros g. 18 ir Lyros g. 22F namų; tuo pačiu pagerintos sąlygos Šiaulių miesto gyventojams nemokamai realizuoti savo užaugintus vaisius, daržoves, uogas ir surinktas gamtos gėrybes.

**Keleivinio transporto vežėjų išlaidų (negautų pajamų) už lengvatinį keleivių vežimą reguliaraus susisiekimo maršrutais išlaidų kompensavimas.** Šiaulių miesto savivaldybės administracija kompensuoja patirtas keleivių vežimo Šiaulių miesto reguliaraus susiekimo autobusų maršrutais išlaidas (negautas pajamas). Per 2020 m. buvo kompensuota 1 823,7 tūkst. Eur. Pagal vardinių kortelių turėtojų skaičių su 50 proc. priklausančia nuolaida buvo 12 313 lengvatų naudotojų, su 80 proc. – 17 623 lengvatų naudotojų ir su 100 proc. – 12 715 lengvatų naudotojų. Negautų pajamų dėl lengvatinio keleivių vežimo pasiskirstymas 2018 – 2020 m. laikotarpiu pateikiamas žemiau esančiame paveiksle.

**16 pav. 2018–2020 m. negautų pajamų dėl lengvatinio keleivių vežimo pasiskirstymo dinamika, Eur**

2018 m. negautų pajamų išlaidos sudarė 2 684,6 tūkst. Eur, o 2019 m. sumažėjo ir sudarė 2 664,6 tūkst. Eur., nes 2019 m. vardinių kortelių turėtojų skaičius lyginant su 2018 m. sumažėjo 7,5 proc. (2018 m. vardinių kortelių turėtojų skaičius buvo 44 498, o 2019 m. – 41 142). 2020 m. negautų pajamų išlaidos dar labiau sumažėjo lyginant su 2019 m. ir sudarė 1 611,3 tūkst. Eur ir tam įtakos turėjo pandeminė situacija Lietuvoje.

**Keleivių vežimo vietiniais maršrutais organizavimo išlaidų kompensavimas**. Šiaulių miesto savivaldybė kompensuoja keleivinio kelių transporto vežėjų nuostolius, susidariusius teikiant viešąsias keleivių vežimo paslaugas (toliau - nuostoliai) ir operatoriaus veiklos, skirtos 5 konkursinių maršrutų aptarnavimui, sąnaudas (toliau - operatoriaus sąnaudos). 2020 m. nuostolių ir operatoriaus sąnaudų kompensacijai skirta 1 953,6 tūkst. Eur asignavimų, faktiškai patirta sąnaudų – 2 095,3 tūkst. Eur (iš jų: nuostolių – 1 989,7 tūkst. Eur ir operatoriaus sąnaudų - 105,7 tūkst. Eur). Vežėjui pervesta 2 112,2 tūkst. Eur, iš jų 92,8 tūkst. Eur už 2019 m. gruodžio mėn. nuostolius. 2020 m. patirta 1 215,9 tūkst. Eur daugiau keleivių vežimo nuostolių nei 2019 m. dėl COVID-19 pandemijos, kurios metu vežėjas privalėjo laikytis Vyriausybės nustatytų reikalavimų. Paskelbtas visuotinis karantinas tiesiogiai įtakojo keleivių srautų sumažėjimą 33,6 proc., ir pardavimo pajamų miesto pervežimuose sumažėjimą 29,1 proc.

Šiai priemonei 2019 m. skirta 800,0 tūkst. Eur asignavimų, faktiškai patirta keleivių vežimo nuostolių 879,4 tūkst. Eur. 2018 m. skirta 800,0 tūkst. Eur asignavimų, faktiškai patirta keleivių vežimo nuostolių 708,1 tūkst. Eur.

**Savivaldybės valdomų įmonių ir įstaigų, kuruojamų Ekonomikos ir investicijų skyriaus, veikla.** Dalyvaujant Savivaldybės valdomų įmonių valdyme, buvo koordinuota 7 bendrovių, 1 savivaldybės įmonės ir 1 viešosios įstaigos veikla.

Siekiant įgyvendinti Savivaldybės, kaip akcininkės turtines ir neturtines teises, skyriaus darbuotojaidalyvavo AB „Šiaulių energija“, UAB „Šiaulių vandenys“, UAB „Busturas“, UAB „Šiaulių gatvių apšvietimas“, UAB „Saulės dominija“, UAB Pabalių turgus ir SĮ Šiaulių oro uosto valdybų darbe, analizavo bendrovių ir įmonių 2019 m. finansinių ataskaitų rinkinius bei metinius pranešimus, dalyvavo visuotiniuose akcininkų susirinkimuose, analizavo bendrovių 2019-2021 m. strateginių veiklos planų įvykdymą ir organizavo aptarimą visuotiniuose akcininkų susirinkimuose, analizavo bendrovių ir įmonių 2020-2022 m. strateginius veiklos planus, teikė pastabas šių planų tobulinimui.

**50 lentelė. 2018–2020 m. Savivaldybės valdomų įmonių ir įstaigų, kuruojamų Ekonomikos ir investicijų skyriaus, veiklos rezultatų palyginimas, tūkst. Eur**

|  |  |  |  |  |  |
| --- | --- | --- | --- | --- | --- |
| **Įmonės pavadinimas** | **Grynasis pelnas (nuostoliai)** | | | **Pokytis 2020-2019 m. (+/-)** | **Pokytis 2020-2018 m. (+/-)** |
| **2020 m.** | **2019 m.** | **2018 m.** |
| UAB „Busturas“ | 28,6 | 390,3 | 276,4 | -361,7 | -247,8 |
| AB „Šiaulių energija“ | 1660,4 | 765,6 | 661,6 | 894,8 | 998,8 |
| UAB „Šiaulių vandenys“ | 600,8 | 448,0 | 425,1 | 152,8 | 175,7 |
| UAB „Šiaulių gatvių apšvietimas“ | 65,3 | 62,7 | 123,7 | 2,6 | -61 |
| UAB Pabalių turgus | 16,6 | 63,1 | 49,3 | -46,5 | -32,7 |
| UAB „Saulės dominija“ | 52,0 | 19,0 | 14,3 | 33,0 | 37,7 |
| SĮ Šiaulių oro uostas | 49,1 | (139,0) | (17,5) | 188,1 | 66,6 |
| **Įstaigos pavadinimas** | **Grynasis veiklos rezultatas** | | | **Pokytis 2020-2019 m. (+/-), Eur** | **Pokytis 2020-2018 m. (+/-), Eur** |
| **2020 m.** | **2019 m.** | **2018 m.** |
| Viešoji įstaiga „Šiaulių verslo inkubatorius“ | 9,67 | (15,9) | 2,5 | 25,57 | 7,17 |

Pastabos:

Lentelė sudaryta, remiantis preliminarių neaudituotų 2020 m. finansinių ataskaitų duomenimis.

AB „Šiaulių energija“ – Savivaldybės valdoma dalis sudaro 95,2988 proc.

2020 m. visos 8 Savivaldybės valdomos įmonės (UAB „Busturas“, AB „Šiaulių energija“, UAB „Šiaulių vandenys“, UAB „Šiaulių gatvių apšvietimas“, UAB „Saulės dominija“, UAB „Pabalių turgus“, savivaldybės įmonė Šiaulių oro uostas ir viešoji įstaiga Šiaulių verslo inkubatorius) veikė pelningai.

Pagrindinės priežastys lėmusios įmonių veiklos rezultatus 2020 m.

**UAB „Busturas“** 2020 m. gavo 28,6 tūkst. Eur grynojo pelno, t. y. 92,67 proc. arba 361,7 tūkst. Eur mažiau nei 2019 m. (2019 m. gavo 390,3 tūkst. Eur grynojo pelno).

2020 m. pardavimo pajamas sudarė 5 809,6 tūkst. Eur - t. y. 35,38 proc. arba 3 180,7 tūkst. Eur mažiau nei 2019 m. atitinkamai pagal veiklas mažėjimas pasiskirsto sekančiai: iš miesto pervežimų -29,07 proc., iš tolimojo susisiekimo -55,62 proc., iš užsakomųjų reisų -76,58 proc., iš autobusų stoties veiklos -24,19 proc.

Sumažėjimą didžiąja dalimi įtakojo COVID-19 pandemija, kurios metu įmonė privalėjo laikytis Lietuvos Respublikos Vyriausybės nutarimu dėl karantino Lietuvos Respublikos teritorijoje paskelbimo, nustatytų reikalavimų. Paskelbtas visuotinis karantinas tiesiogiai įtakojo įmonės veiklą ir rezultatus per keleivių srautų sumažėjimą 36,6 proc. (iš miesto pervežimų - 33,6 proc., iš tolimojo susisiekimo - 61 proc.), bendros ridos sumažėjimą 18 proc. (iš miesto pervežimų - 6,5 proc., iš tolimojo susisiekimo - 42,17 proc., iš užsakomųjų reisų - 79,8 proc.).

2020 m. visos sąnaudos (įskaitant ir finansinę veiklą) sumažėjo 18,74 proc. ir sudarė 7 780,6 tūkst. Eur. (neįvertinus nuostolių kompensacijos, tačiau įvertinus operatoriaus sąnaudų kompensavimą).

Pardavimo savikaina (be nuostolių kompensacijos) sumažėjo 21,11 proc., ir 2020 m. sudarė 5 231,3 tūkst. Eur. Tam daugiausia įtakos turėjo:

- Vairuotojų darbo užmokesčio (su mokesčiais) sąnaudų sumažėjimas 14,6 proc. (dėl sumažintų reisų karantino metu, ko pasekoje rida miesto maršrutuose sumažėjo 6,5 proc., paskelbtų prastovų karantino metu, sustabdytų bilietų pardavimų pas vairuotojus, darbuotojų skaičiaus sumažėjimo 3,5 proc.);

- remontininkų darbo užmokesčio (su mokesčiais) sąnaudų sumažėjimas 24,3 proc. (dėl sumažėjusių darbo apimčių karantino metu, kuomet darbuotojams buvo skelbiama prastova, darbuotojų skaičiaus sumažėjimo 17 proc.);

- degalų sąnaudų sumažėjimas 24 proc. (dėl sumažėjusios ridos, kuro kainos sumažėjimo (vidutinė dyzelino nurašymo kaina mažėjo nuo 0,83 Eur už litrą 2019 m. iki 0,71 Eur už litrą 2020 m., atitinkamai dųjų vidutinė kaina už m3 mažėjo nuo0,54 Eur iki 0,50 Eur). Vertinant kiekine kuro suvartojimo prasme, per 2020 m. kuro suvartojimas (litrai, m3)/100 km., sumažėjo 12,08 proc.);

- sąnaudos atsarginėms dalims sumažėjo 28 proc. (dėl nuolat atnaujinamo autobusų parko. 2020 m. vidutinis autobusų amžius sudarė 9,05 m., 2019 m. – 10 m.)

Veiklos sąnaudos (neįvertinus nuostolių kompensacijos) sumažėjo 13,3 proc. ir 2020 m. sudarė 2 522,7 tūkst. Eur.: pardavimo sąnaudų sumažėjimas 11,8 proc., bendrųjų sąnaudų sumažėjimas 5,68 proc., administracinių sąnaudų sumažėjimas 39,5 proc.

Veiklos sąnaudų (neįvertinus nuostolių kompensacijos) mažėjimui daugiausiai įtakos turėjo: bilietų pardavimo (mokami komisiniai platinimo taškams) sąnaudų mažėjimas 31,1 proc. dėl bilietų pardavimo mažėjimo; įvažiavimų į kitas AS sąnaudų mažėjimas 45,9 proc. dėl nutrauktų reisų pandemijos metu; e. bilieto sistemos nuomos sąnaudos 16,7 proc. dėl pasibaigusios e. bilieto projekto nuomos sutarties.

Taip pat veiklos sąnaudas 2020 m. mažino sumažėjusios šildymo ir elektros sąnaudos - 35 proc; ūkio priežiūros sąnaudos – 43 proc.(dėl lėšų taupymo buvo vykdomi tik patys būtiniausi darbai).

Tačiau 2020 m. buvo ir tokių sąnaudų straipsnių, kurie didėjo. Darbų saugos, sveikatos saugos, priešgaisrinės saugos ir eismo saugumo sąnaudos padidėjo 70 proc. Tam įtakos turėjo darbuotojų ir jų darbo vietų apsaugai nuo Covid-19 skirtos apsaugos priemonės. Taip pat veiklos sąnaudas didino ir e. bilieto sistemos naudojimo ir priežiūros, serverių ir programų nuomos sąnaudos, kurios 2020 m. didėjo daugiau nei du kartus.

Finansinės veiklos sąnaudos mažėjo, nes 2020 m. nebuvo sudaryta naujų lizingo sutarčių, o esamų dengimo vertės mažėjo.

Kiti veiksniai turėję įtakos įmonės veiklos rezultatams:

- 2020 m spalio mėnesį įsigyti 20 vnt. naudotų MAN A-21 markės autobusų, projekto vertė 378,00 tūkst. Eur.;

- paskelbtas visuotinis karantinas ir tebesitęsianti ekstremali padėtis šalyje dėl COVID-19 pandemijos, tiesiogiai įtakojo keleivių srautų mažėjimą tiek miesto reguliariais, tiek tolimojo susisiekimo maršrutais:

- karantino laikotarpiu pervežtų keleivių srautas miesto autobusais buvo sumažėjęs iki 85 proc.;

- tolimojo susisiekimo veikla nuo kovo 20 d.  iki balandžio 24 d.  buvo visiškai sustabdyta;

- autobusų stotis veiklą vykdė iš dalies, dėl nevykdomų tolimojo susisiekimo maršrutų  įvažiavimai į autobusų stotį buvo sumažėję 70 proc.;

- nustatyti reikalavimai Lietuvos Respublikos Vyriausybės nutarime dėl karantino Lietuvos Respublikos teritorijoje paskelbimo ir Lietuvos Respuiblikos sveikatos apsaugos ministro - valstybės lygio ekstremaliosios situacijos valstybės operacijų vadovo sprendime dėl karantino rėžimo priemonių nustatymo organizuojant ir vykdant keleivių vežimą, ribojo autobusų talpos išnaudojimą bei didino įmonės sąnaudas dėl apsaugos priemonių taikymo.

**AB „Šiaulių energija“** 2020 m. bendrovės preliminarus grynasis pelnas sudaro 1 660,4 tūkst. Eur (2019 m. – 765,6 tūkst. Eur).

2020 m. bendrovės pajamos sudarė 21 470,6 tūkst. Eur (2019 m. – 23 520,8 tūkst. Eur), tame skaičiuje pajamos iš šilumos tiekimo veiklos – 13 653,1 tūkst. Eur, elektros energijos pardavimo pajamos – 4 585,0 tūkst. Eur.

2020 m. vidutinė šilumos kaina siekė 3,93 ct/kWh arba su 9 proc. PVM 4,28 ct/kWh. 2020 m. šilumos tiekimo veiklos pajamos sumažėjo 17,5 proc., realizuota 22 320,9 MWh arba 6,0 proc. mažiau šilumos lyginant su 2019 m. Per 2020 m. parduota 11 935,9 MWh arba 29,2 proc. daugiau elektros energijos lyginant su 2019 m. (2019 m. nuo kovo 26 d. iki liepos 27 d., dėl atliekamų remonto ir aptarnavimo darbų, elektros energija Šiaulių termofikacinėje elektrinėje nebuvo gaminama).

AB „Šiaulių energija“ 2020 m. buvo renovuota šilumos perdavimo tinklų 7,4 km iš viso už 5 070,8 tūkst. Eur. Pagal sutartis darbus vykdė 6 rangovai. Dalis tinklų renovavimo projektų įgyvendinta dalinai pasinaudojant ES parama, paramos gauta 2 579,4 tūkst. Eur.   Bet to, buvo vykdomi centralizuoto šilumos perdavimo tinklo vamzdynų, patenkančių į teritorijas, kuriose Šiaulių miesto savivaldybė įgyvendino viešosios infrastruktūros sutvarkymo projektus, rekonstravimo darbai. Tinklų, patenkančių į minėtas teritorijas, per 2020 m. renovuota 0,6 km už 175,9 tūkst. Eur (finansavimo šaltinis - bendrovės lėšos). Be šilumos perdavimo tinklo vamzdynų rekonstravimo darbų, 2020 m. buvo įgyvendinamos kitos investicijos.

Įgyvendintas projektas Kuršėnuose „Saulės fotovoltinės jėgainės Tilvyčio g. katilinėje“, kurio vertė 37,6 tūkst. Eur. Projekto buvo daliniam finansavimui buvo skirta 13,1 tūkst. Eur subsidija pagal Klimato kaitos programos lėšų naudojimo sąmatą detalizuojantį planą, likusios – AB „Šiaulių energija“ lėšos. Ant Tilvyčio g. katilinės pastatų stogų sumontuoti 146 fotoelektriniai moduliai, kurių bendra galia siekia beveik 50 kW. Visa nauda, tenkanti iš elektros energijos gamybos saulės elektrinėje (lyginant su elektros įsigijimu iš tinklo), atiteks AB „Šiaulių energija“  vartotojams.

Taip pat buvo pradėtas atliekinės šilumos energijos panaudojimo projekto „Šilumos siurblio įrengimas dūmų kondensato iš TE kondensacinių ekonomaizerių šilumos išnaudojimui“ įgyvendinimas. Planuojama, kad kompresorinis šilumos siurblys pagamins virš 3 GWh šilumos energijos per metus. 2020 m. pasirašyta rangos sutartis, kurios vertė 218,7 tūkst. Eur. Dėl projekto dalinio finansavimo pasirašyta sutartis su Aplinkos projektų valdymo agentūra dėl 80,8 tūkst. Eur subsidijos pagal  Klimato kaitos programos lėšų naudojimo sąmatą detalizuojantį planą. Atlikta darbų už 99,6 tūkst. Eur. Projektą numatoma užbaigti 2021 m. pirmą ketvirtį.

Įgyvendinant sugriežtintus aplinkosauginius oro taršos azoto oksidais reikalavimus po 2022 m., pradėtas AB „Šiaulių energija“ Pietinės katilinės vandens šildymo katilo PTVM-100 Nr. 6 rekonstravimas. Rangos sutarties vertė 2 887,00 tūkst. Eur.

Bendrovės sąnaudos 2020 m. buvo 3 194,5 tūkst. Eur mažesnės, didžiausios įtakos tam turėjo technologinio kuro sąnaudų pokytis, šios sąnaudos buvo 3 629,4 tūkst. Eur arba 34,6 proc. mažesnės.

Apibendrinant visa aukščiau išdėstyta, 2020 m. dėl 8,7 proc. mažesnių pajamų ir 14,1 proc. mažesnių sąnaudų, lyginant su 2019 m., preliminarus pelnas prieš apmokestinimą sudaro 1 940,0 tūkst. Eur (2019 m. – 795,7 tūkst. Eur).`

**UAB „Šiaulių vandenys“** 2020 m. neaudituotas veiklos rezultatas – 600,8 tūkst. Eur pelnas. Grynasis ataskaitinių metų pelnas 152,8 tūkst. Eur (34,1 proc.) didesnis nei praėjusiais metais.

2020 m. pagrindinės veiklos pajamos – 9 491,1 tūkst. Eur, t. y. 2,9 proc. arba 264,5 tūkst. Eur didesnės nei 2019 m. Per ataskaitinius metus 170,9 tūkst. Eur (2,2 proc.) gautos didesnės pajamos už geriamojo vandens tiekimo ir nuotekų tvarkymo paslaugas, 56,5 tūkst. Eur (9,5 proc.) daugiau pajamų už paviršinių nuotekų tvarkymą, 32,7 tūkst. Eur (4,9 proc.) daugiau pajamų iš pardavimų veiklos (geriamojo vandens apskaitos prietaisų įsigijimo, įrengimo ir eksploatavimo užmokesčio veiklos) bei 4,1 tūkst. Eur (19,1 proc.) už nuotekų transportavimą asenizacijos transporto priemonėmis. 2020 m. didesnes pagrindinės veiklos pajamas lėmė išaugusi teikiamų paslaugų apimtis prie vandentiekio ir nuotekų tinklų prisijungus naujiems individualių namų vartotojams bei esamiems vartotojams ir abonentams padidinus naudojamo geriamojo vandens bei išleidžiamų nuotekų apimtis, taip pat nuo 2019 m. rugpjūčio 1 d. pradėtos taikyti naujos su Valstybine energetikos reguliavimo taryba suderintos ir Šiaulių rajono savivaldybės tarybos 2019 m. gegužės 21 d. sprendimu Nr. T-181 bei Šiaulių miesto savivaldybės tarybos 2019 m. birželio 6 d. sprendimu Nr. T-234 nustatytos geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos, paviršinių nuotekų tvarkymo paslaugų bazinės kainos.

Pagrindinės veiklos sąnaudos, augant teikiamų paslaugų apimtims (lyginant su 2019 m. apimtimis, ataskaitiniais metais geriamojo vandens parduota 0,8 proc. daugiau, sutvarkyta nuotekų 0,7 proc. daugiau, paviršinių nuotekų - 1,8 proc. daugiau), lyginant su 2019 m., buvo didesnės tik 44,6 tūkst. Eur (0,5 proc.) ir sudarė 8 844,2 tūkst. Eur. Svarbiausios sąnaudų išaugimo priežastys:

- ilgalaikio turto nusidėvėjimo ir amortizacijos sąnaudų išaugimas 159,4 tūkst. Eur (7,8 proc.) dėl naujai įsigyto turto ir atliktų remonto bei rekonstravimo darbų, įgyvendinant veiklos plane numatytas priemones;

- 140,3 tūkst. Eur (3,7 proc.) didesnės darbo apmokėjimo ir socialinio draudimo sąnaudos, nes nuo 2020 m. sausio mėnesio darbuotojams vidutiniškai 5,5 proc. buvo padidinti atlyginimai. Ženklesnį šių sąnaudų augimą kompensavo darbuotojų skaičiaus mažinimas (per 2020 m. sumažinta 2,5 darbuotojų etatų, 2019 m. – 2 darbo vietos).

Pagrindinės veiklos sąnaudų augimą, palyginus su 2019 m., iš dalies kompensavo patirtos mažesnės remonto, eksploatacinių ir technologinių medžiagų, kuro, dujų, elektros energijos, remonto darbų, vandens apskaitos prietaisų eksploatacijos ir kitos sąnaudos.

Viena priežasčių, lėmusi mažesnes ataskaitinių metų sąnaudas - vandentvarkos infrastruktūros atnaujinimas, kas atitinkamai turi poveikį kasmet didėjančiam veiklos efektyvumui. Atliekant tiek vandentiekio, tiek nuotekų tinklų rekonstrukcijos darbus (savo jėgomis bei įgyvendinant iš Europos Sąjungos struktūrinių fondų lėšų bendrai finansuojamą vandentvarkos projektą), lyginant su 2019 m., per 19 proc. sumažėjo gedimų skaičius tinkluose (kurių šalinimas reikalavo žemės kasimų darbų). Taip pat dėl įgyvendinamų vandens netekčių mažinimo priemonių (vandens nutekėjimo paieška vandentiekio tinkluose, tinklų rekonstravimas, skaitmeninio miesto vandentiekio tinklo hidraulinio modelio ir nutekėjimų informavimo sistemos, leidžiančios operatyviai reaguoti į gedimus, avarines situacijas, nustatyti vandens nutekėjimo zonas, panaudojimas) patirti vandens nuostoliai tinkluose 2020 m. sumažėjo ir sudarė tik 7,5 proc. viso į miesto tinklus patiekto vandens (lyginant su 2019 m. duomenimis, jų dalis sumažėjo 2,7 proc. punktu, lyginant su 2018 m. – 5,4 proc. punktu). Visa eilė taikomų kompleksinių priemonių leido patirti ne tik mažiau kintamų, t. y. tiesiogiai susijusių su išgaunamo vandens bei tvarkomų nuotekų kiekiu, sąnaudų, kas atitinkamai lėmė ir geresnį ataskaitinių metų rezultatą, bet ir tausoti aplinką.

Kitos veiklos rezultatas – 46,8 tūkst. Eur pelnas. Ataskaitiniu laikotarpiu gauta mažiau pajamų, taip pat uždirbta mažiau pelno dėl mažesnių šiais metais teikiamų papildomų paslaugų apimčių dėl nuo kovo 16 d. paskelbto visoje Lietuvos Respublikos teritorijoje karantino bei dėl to apriboto papildomų paslaugų teikimo karantino rėžimo metu. Kita priežastis, lėmusi sąnaudų išaugimą ir atitinkamai mažesnį pelną šioje veikloje, - patirtos didesnės sąnaudos atlikus miesto fontanų, kurie Šiaulių miesto savivaldybės tarybos sprendimu perduoti valdyti UAB „Šiaulių vandenys“ turto patikėjimo teise, remonto darbus (Šiaulių bulvare esančio fontano-skulptūros „Pelikanai“ remonto darbams išleista apie 19,0 tūkst. Eur).

Finansinėje – investicinėje veikloje nuostoliai sudaro 44,7 tūkst. Eur. Nuostoliai patirti mokant palūkanas už paimtas paskolas vykdant dalinai ES fondų lėšomis finansuojamus investicinius projektus.

2020 m. buvo investuota ir kaip turtinis įnašas perduotas uždarajai akcinei bendrovei „Šiaulių vandenys“ Šiaulių miesto savivaldybei nuosavybės teise priklausantis nekilnojamąsis turtas – paviršinių nuotekų infrastruktūra, didinant uždarosios akcinės bendrovės „Šiaulių vandenys“ įstatinį kapitalą. Perdavus tinklus, Bendrovei atsiranda teisinis pagrindas jį eksploatuoti ir prižiūrėti, dėl ko, paviršinių nuotekų tvarkymo paslauga Šiaulių miesto savivaldybės teritorijoje bus teikiama kokybiškiau.

**UAB „Šiaulių gatvių apšvietimas“**(preliminariais skaičiavimais) 2020 m. grynasis pelnas sudaro 65,3 tūkst. Eur. 2020 m. pardavimai – 1 628,3 tūkst. Eur (2019 m. – 1 429 tūkst. Eur. Pardavimo pajamos 2019 m. skaičiuojamos be elektros energijos kompensuojamų sumų, kurios sudaro 440,3 tūkst. Eur). UAB “Šiaulių gatvių apšvietimas” 2020 m. pardavimo pajamos 199,3 tūkst. Eur didesnės už 2019 m. pardavimų pajamas. Pagrindinio užsakovo Šiaulių miesto savivaldybės užsakymu 2020 m. atliekami darbai sudarė 84,6 % visų pardavimų (2019 m. – 97,6 %). Iš jų 12% (201,4 tūkst. Eur) sudarė darbai laimėjus savivaldybės skelbiamus viešuosius konkursus, 27 % (438 tūkst. Eur) - kompensuota už elektros energiją.

Apšvietimo tinklo atnaujinimui iš įmonės lėšų skirta 468,5 tūkst. Eur (be PVM). Atnaujinta 10,7 km apšvietimo linijų, modernizuotos 8 apšvietimo valdymo spintos, įrengtos 284 cinkuotos apšvietimo atramos, į LED pakeisti 329 gatvių apšvietimo ir 25 pėsčiųjų perėjų kryptinio apšvietimo šviestuvai, pakeistos 23 avarinės gelžbetoninės atramos, atlikti kiti apšvietimo tinklo kapitalinio remonto darbai, apšviestos 5 švietimo įstaigų teritorijos – įrengti 64 parkiniai šviestuvai.

Pagrindinės veiklos sąnaudos (pardavimo savikaina su veiklos sąnaudomis) 2020 m. iš viso – 1 561 tūkst. Eur. 2020 m. pagrindinės veiklos sąnaudos išaugo 153,2 tūkst. Eur (10 %), lyginant su 2019 m. sąnaudomis (2019 m. – 1 407,8 tūkst. Eur be elektros energijos kompensuotų sumų).

Didėjo ir ilgalaikio turto nusidėvėjimo ir amortizacijos sąnaudos dėl naujai įsigyto turto. Didžiųjų objektų darbų atlikimo metu buvo priimama darbuotojų terminuotam laikotarpiui, dirbama savaitgaliais, apmokėti viršvalandžiai. 2020 m. birželio 15 d. Bendrovės Valdyba patvirtino naują organizacinę struktūrą – vyko reorganizacija. Dėl šių priežasčių išaugo ir darbo užmokesčio sąnaudos. Elektros energijos sąnaudos (438 tūkst. Eur) 2020 m. sudarė 28 % visų sąnaudų.

2020 m. liepos 24 d. bendrovė pateikė paraišką ir 2020 m. lapkričio 11 d. pasirašė finansavimo sutartį pagal 2020 m. gegužės 5 d. Lietuvos verslo paramos agentūros (LVPA) paskelbtą kvietimą „Gatvių apšvietimo modernizavimas“. Pagal šią priemonę bendrovė 2021 – 2022 m. įgyvendins Šiaulių miesto gatvių apšvietimo sistemos modernizavimo projektą (bendra projekto vertė – 3 200,0 tūkst. Eur, ES finansavimo intensyvumas – 50%, nuosavo prisidėjimo daliai paimta Šiaulių banko paskola – 1 500,0 tūkst. Eur, garantiją suteikė UAB VIPA). Projekto tikslas – energetinio efektyvumo didinimas gatvių apšvietimo sistemoje, siektinas rodiklis – 40% sumažėjusios elektros energijos sąnaudos gatvių apšvietimui. Projekto metu visi likę nepakeisti (10 616 vnt.) Šiaulių miesto gatvių apšvietimo neekonomiški šviestuvai bus pakeisti į šviesos diodų (LED) šviestuvus, iš esmės bus atnaujinta apie 33 km apšvietimo linijų, bus modernizuota 50 apšvietimo valdymo spintų.

**UAB „Pabalių turgus“** preliminariais duomenimis per 2020 m. uždirbo 16,6 tūkst. Eur pelno, neatskaičius pelno mokesčio. Per 2020 m. iš pagrindinės veiklos uždirbta 251,9 tūkst. Eur pajamų, t.y. 10,7 proc. arba 30,3 tūkst. Eur mažiau negu 2019 m.

Tai lėmė:

1) 2020 m. bendrovės veikla buvo 2 mėnesiams visiškai sustabdyta dėl COVID-19 valstybės mastu paskelbto karantino. Bendrovė dėl karantino neteko iš viso 39,7 tūkst. Eur pajamų;

2) prekybinių plotų nuomos pajamos sumažėjo 17 proc., t..y. 44,2 tūkst. Eur;

3) papildomos pajamos iš viešojo tualeto paslaugų, mažėjo 35 proc., t. y. 2,4 tūkst. Eur;

4) gėlių paviljono 2020 m. pajamos palyginus su 2019 m. sumažėjo 1,5 tūkst. Eur;

5) automobilių aikštelės 2020 m. pajamos palyginus su 2019 m. padidėjo nuo 29,4 tūkst. Eur iki 31,5 tūkst. Eur., t.y. padidėjo 2,1 tūkst. Eur.

Kitos veiklos pajamos per 2020 m., lyginant su 2019 m. pajamomis, pakito labai nereikšmingai.

Veiklos kaštai 2020 m. lyginant su 2019 m., padidėjo 14,6 proc., t.y. 35,4 tūkst. Eur. Pagrindinės veiklos kaštų augimo priežastys:

- padidėjo darbo užmokesčio sąnaudos, pakilo nustatytas minimalus mėnesinis atlygis, bendrovės darbuotojams buvo išmokėti priedai už sėkmingus 2019 m. veiklos rezultatus;

* išaugo įmonės eksploatacijos ir priežiūros sąnaudos (ypatingai ženkliai - atliekų išvežimas 4 kartus).

2021 metai laukia sunkūs, nes karantino laikotarpis tęsiasi neribotam laikui. Kadangi pirkėjas yra Šiaulių apskrities ir Latvijos piliečiai, tikėtis geresnių rezultatų yra sudėtinga.

**UAB „Saulės dominija“** 2020 m. uždirbo 52,0 tūkst. Eur pelno, o tai yra 33,0 tūkst. Eur arba 174 proc. daugiau negu 2019 m. Pagrindinės veiklos pajamos siekė 559,5 tūkst. Eur, o tai yra 109,2 tūkst Eur daugiau nei 2019 m. UAB „Saulės dominija“ teikė administravimo ir techninės priežiūros paslaugas, patalpų valymo ir teritorijos priežiūros paslaugas, vykdė statybos ir remonto darbus tiek administruojamuose namuose, tiek pagal sudarytas sutartis.

Iš kitos veiklos gauta 54,1 tūkst. Eur pajamų, kurias sudaro dalies veikloje nenaudojamų gyvenamosios paskirties patalpų pardavimas.

Pardavimo savikaina 2020 m. sudarė 507,2 tūkst. Eur. Didžiausią dalį, t. y. 323,4 tūkst. Eur, sudaro padidėjusios darbo užmokesčio apmokėjimo ir socialinio draudimo išlaidos.

Bendrosios ir administracinės sąnaudos sudarė 55,1 tūkst. Eur ir išliko panašiame lygyje kaip 2019 m.

Finansinėje investicinėje veikloje gauta 3,6 tūkst. Eur pajamų, kurias sudaro gauti delspinigiai dėl pavėluotų atsiskaitymų už suteiktas paslaugas.

**Savivaldybės įmonės Šiaulių oro uosto (toliau – ŠOU)** 2020 m. veiklos rezultatas – 49,1 tūkst. Eur neaudituoto pelno (2019 m. veiklos rezultatas – 139,0 tūkst. Eur nuostolio). Per metus įmonės nuostolis sumažėjo 188,1 tūkst. Eur.

2020 m. pradžioje pradėjus plisti korona viruso epidemijai, aviacijos veikla praktiškai sustojo. Lėktuvams nebekylant, atsirado poreikis juos parkuoti oro uostų teritorijose. Šiaulių oro uosto sklypo dalių nuomininkas AviaticMRO, pasirašius sutartį dėl orlaivių parkavimo, inicijavo 13 orlaivių, priklausančių GetJet Airlines, parkavimą šiauriniame perone. Pagal sudarytą parkavimo sutartį, rezervuotos visos parkavimo vietos (viso 14 vietų), už kurias atsiskaitoma, nepriklausomai nuo to, ar orlaivis parkavimo vietoje yra ar ne.

Metų bėgyje buvo išnuomoti du patikėjimo teise valdomi angarai, sudarytos dvi nuomos sutartys.

1-ą kartą skelbtame žemės sklypo dalių aukcione dalyvių nebuvo. Antras aukcionas buvo paskelbtas gruodžio mėn. Š.m. sausio mėn. 18 d. buvo gautas vienas vokas, kurio dalyvis šiuo metu tikrinamas Nacionalinės saugumo komisijos prie LR Vyriausybės.

2020 m. birželio mėn. Transporto komptencijų agentūra davė leidimą AviaticMRO atidaryti linijinio orlaivių aptarnavimo bazę oro uoste, iš šios bazės vykdomos veiklos gaunamos antžeminio aptarnavimo pajamos.

Įmonė per 2020 m. gavo 257,2 tūkst. Eur pajamų, lyginant su 2019 m. (154,4 tūkst. Eur) 66,58 proc. daugiau. Reaktyvinio kuro pardavimo pajamos padidėjo 44,17 proc. (nuo 56,1 tūkst. Eur 2019 m. iki 80,8 tūkst. Eur 2020 m.). Padidėjo oro uosto rinkliavų pajamos 367,32 proc. (nuo 6,0 tūkst. Eur 2019 m. iki 28,2 tūkst. Eur 2020 m.). Taip pat padidėjo antžeminio aptarnavimo pajamos 347,62 proc. (nuo 14,9 tūkst. Eur 2019 m. iki 66,5 tūkst. Eur 2020 m.). 31,63 proc. padidėjo nuomos ir su nuoma susijusios pajamos nuo 61,9 tūkst Eur 2019 m. iki 81,5 tūkst. Eur 2020 m.

Sąnaudų įmonė 2020 m. patyrė 29,1 proc. mažiau nei 2019 m., atitinkamai 208,1 tūkst. Eur ir 293,5 tūkst. Eur. 2020 m. sąnaudas tiesiogiai sumažino 210,0 tūkst. Eur Aviacijos saugumo veiklai gautos lėšos iš Savivaldybės biudžeto ir 182,5 tūkst. Eur nusidėvėjimo sumos nuo už visas dotacijas įsigyto turto.

**VšĮ Šiaulių verslo inkubatoriaus**2020 m. preliminarus veiklos rezultatas – 9,67 tūkst. Eur perviršis.

Pagrindinės veiklos pajamos 2020 m. sumažėjo 23,4 tūkst. Eur, lyginant su 2019 m. Finansavimo pajamos sumažėjo 23,06 tūkst. Eur, kai tuo tarpu pagrindinės veiklos kitos pajamos beveik nepasikeitė. Pagrindinė finansavimo pajamų sumažėjimo priežastis – sumažėjo 4,4 tūkst. Eur savivaldybės finansavimas programų įgyvendinimui, įstaiga neturėjo projektų iš LATLIT, kaip 2019 m. Įstaiga gavo 8,8 tūkst. Eur subsidijų mikroįmonėms dėl COVID karantino. Taip pat atkreiptinas dėmesys, kad įstaiga uždirbo 9,6 tūkst. Eur projektų administravimo pajamų, ko nebuvo 2019 m.

Pagrindinės veiklos sąnaudos 2020 m. lyginant su 2019 m., sumažėjo 53,69 tūkst. Eur. Visos sąnaudų grupės 2020 m. sumažėjo, nes įstaiga patyrė tik būtiniausias sąnaudas. Ilgalaikio turto nusidėvėjimo sąnaudos šiek tiek sumažėjo dėl to, kad 2020 m. įstaiga pakoregavo ilgalaikio turto nusidėvėjimo normatyvus pagal Audito tarnybos pastabas.

2020 m. įstaiga dirbo pelningai. Atsižvelgiant į nelengvą karantino laikotarpį, ir net jei įstaiga būtų negavusi subsidijos dėl pandemijos, galima teigti, kad vistiek veikla būtų pelninga. To pavyko pasiekti ieškant kitų pajamų uždirbimo galimybių bei minimizuojant visas įstaigos sąnaudas, tame tarpe ir darbo užmokesčio.

**Investicijos Šiaulių pramoniniame parke.** 2020 m. pabaigos duomenimis Šiaulių pramoniniame parke nuo jo įkūrimo įmonės investavo daugiau kaip 53 500,0 tūkst. Eur, sukūrė per 6,5 tūkst. darbo vietų.

Per 2020 m. pasirašytos 8 investicijų sutartys, 4 papildomi susitarimai, 2019 m. pasirašytos 3 investicijų sutartys, 2018 m. pasirašytos 2 investicijų sutartys.

Pramoniniame parke 2020 m. sėkmingai savo veiklą vykdė 7 įmonės:

1. UAB „Lietmeta“ (gofruoto kartono gaminių gamyba ir prekyba);

2. UAB „ROL Lithuania“ (buvęs įmonės pavadinimas UAB “Statga”) (metalo apdirbimas);

3. UAB „Vonin Lithuania“ (žvejybinių tinklų ir žuvų auginimo įrangos gamyba);

4. UAB „Krovlita“ (sandėliavimas ir logistika);

5. UAB „Scania Lietuva**“** (specializuotas servisas);

6. UAB “Formula air Baltic” (pramoninių dulkių ištraukimas ir ventiliacija);

7. UAB „Metmega“ (priekabų ir puspriekabių gamyba);

UAB „Agroconsult LT” **(**trašų gamyba) toliau vykdė statybos darbus. UAB „Aukstata“ 2020 m. pabaigoje gavo statybos leidimą. Kitos įmonės vykdė projektavimo ir kitus paruošiamuosius darbus, reikalingus įsipareigojimų įvykdymui.

2020 m. nuo statybinių ir buitinių atliekų buvo išvalyti du sklypai: P. Motiekaičio g. 18 ir P. Motiekaičio g. 20. Sklype, adresu P. Motiekaičio g. 18 pradėtas vandentiekio pertvarkymo projektavimo paslaugų viešasis pirkimas.

2020 m. pabaigoje Šiaulių pramoniniame parke buvo 1 laisvas sklypas.

Visus metus vyko investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke konkursai. Informacija apie konkursus buvo skelbiama Šiaulių miesto internetinėje svetainėje, facebook paskyroje, Šiaulių prekybos, pramonės ir amatų rūmų internetinėje svetainėje, Šiaulių pramonininkų asociacijos internetinėje svetainėje, per Šiaulių televiziją ir VšĮ Investuok Lietuvoje.

**TURTO VALDYMAS**

Šiaulių miesto savivaldybei nuosavybės teise priklausančio turto 2018–2020 m. apyvarta (žr. 51 lentelę):

**51 lentelė. 2018–2020 m. Savivaldybės turto balansinė vertė tūkst. Eur**

|  |  |  |  |
| --- | --- | --- | --- |
| **Turto grupė** | **2018-11-30** | **2019-12-31** | **2020-12-31** |
| Žemė | 6 898,1 | 8 278,7 | 8 402,6 |
| Gyvenamieji pastatai | 4 858,1 | 5 212,0 | 5 523,2 |
| Negyvenamieji pastatai | 24 992,8 | 24 684,5 | 18 633,2 |
| Infrastruktūros ir kt. statiniai | 45 543,7 | 40 182,6 | 41 240,9 |
| Kultūros ir kitos vertybės | 4 045,1 | 4 066,7 | 4 074,0 |
| Mašinos ir įrengimai | 235,81 | 222,5 | 421,3 |
| Transporto priemonės | 62,2 | 324,6 | 424,7 |
| Baldai, biuro įranga | 369,1 | 571,3 | 705,3 |
| Kitas ilgalaikis materialusis turtas | 458,3 | 564,9 | 711,6 |
| Biologinis turtas | 8 155,7 | 8 155,7 | 8 155,7 |
|  | **95 618,8** | **92 263,5** | **88 292,5** |

Negyvenamųjų patalpų skirstymo komisija posėdžiavo 13 kartų, kurių metu apsvarstė 66 klausimus, susijusius su patalpų panaudojimu.

Per metus buvo suorganizuoti 11 negyvenamųjų patalpų nuomos konkursai: išnuomota Vytauto g. 101 – UAB „Greivima“ patalpos valgyklos veiklai, K. Jankausko g. 21 – Lietuvos gyvūnų globos draugijai, Aviacijos g. 5 – UAB „Augmė“, automobilių, įvairių prekių sandėliavimui, remonto darbams, Tilžės g. 322 UAB „Paminklitas“ – akmens gaminių parduotuvei įrengti, Aušros al. 31 – UAB „Ingrėja“ kavinės veiklai, Aviacijos g. 5 – UAB „Rava Cargo“ – prekių sandėliavimui, muitinės sandėlio veiklai,, Bačiūnų g. 58F – UAB „Martyno technika“ sausumos ir vandens pramogoms, Gardino g. 8 – UAB „Relaksinė“ kavinės veiklai, Vilniaus g. 100-44 –VšĮ Nacionalinei plėtros agentūrai, Vilniaus g. 100-44 – „Šiaulių pramonininkų asociacijai“, Kviečių g. 7 – VšĮ Arnoldo Jarašiaus projektų akademijai.

Per 2020 m. buvo atliekami įvairūs Nekilnojamojo turto registre pakeitimai (kadastriniai matavimai, registro ir kadastro duomenų pakeitimai).

2020 m. Savivaldybės administracija perdavė UAB ,,Šiaulių vandenys” savivaldybei nuosavybės teise priklausantį turtą, didinant bendrovės įstatinį kapitalą nepiniginiu įnašu – materialiuoju turtu. Po atlikto nepriklausomo turto vertinimo UAB ,,Šiaulių vandenys“ buvo perduoti inžineriniai tinklai, kurių ilgis 24 863,10 m.**,** rinkos vertė 2 047,9 tūkst. Eur.

2020 m. Savivaldybės tinklapio atviruose duomenyse buvo patalpinta informacija apie Savivaldybės biudžetinių įstaigų patikėjimo teise valdomą nekilnojamąjį turtą, Savivaldybės nuomojamo nekilnojamojo turto nuomos, panaudos sutartis, miesto gatvių ir jų žemės sklypų registras.

**Savivaldybės nekilnojamojo turto privatizavimas.** 2020 m. buvo vykdyta 18 viešųjų aukcionų interneto puslapyje [www.evarzytines.lt/pvp/public](http://www.evarzytines.lt/pvp/public)).

Parduoti 7 negyvenamieji pastatai / patalpos už 113,3 tūkst. Eur.

**52 lentelė. 2019–2020 m. Savivaldybės parduoto nekilnojamojo turto viešuose aukcionuose pardavimo kaina tūkst. Eur**

|  |  |  |  |
| --- | --- | --- | --- |
| **Eil. Nr.** | **Parduoto buto adresas** | **2019 m.** | **2020 m.** |
| **Pardavimo kaina** | **Pardavimo kaina** |
| 1. | J. Basanavičiaus g. 100, Šiauliuose | 86,9 |  |
| 2. | Kražių g. 19A-4, Šiauliuose; | 4,0 |  |
| 3. | Kražių g. 19A-5, Šiauliuose | 3,5 |  |
| 4. | Trakų g. 14, Šiauliuose | 256,7 |  |
| 5. | Dvaro g. 123-8, Šiauliuose, | 3,6 |  |
| 6. | Dvaro g. 123-9, Šiauliuose, | 6,1 |  |
| 7. | Šatrijos g. 8, Šiauliuose | 19,2 |  |
| 8. | Tilžės g. 154, Šiauliuose | 22,0 |  |
| 9. | Tilžės g. 260-3, Šiauliuose |  | 6,8 |
| 10. | Tilžės g. 260-4, Šiauliuose |  | 6,0 |
| 11. | Radviliškio g. 118A, Šiauliuose |  | 47,2 |
| 12. | Kanapių g. 1, Šiauliuose |  | 19,8 |
| 13. | Kanapių g. 1, Šiauliuose |  | 21,8 |
| 14. | Orlaivių g. 13, Šiauliuose |  | 5,1 |
| 15. | Terminalo g. 4-1, Šiauliuose |  | 6,6 |
|  |  | **402,0** | **113,3** |

**53 lentelė. 2018**–**2020 m. Savivaldybei nuosavybės teise priklausančių butų pardavimas**

|  |  |  |
| --- | --- | --- |
| **Metai** | **Gauta lėšų iš pardavimo (tūkst. Eur)** | **Parduota butų (vnt.)** |
| 2018 | 37,0 | 2 |
| 2019 | 48,4 | 3 |
| 2020 | 11,0 | 2 |

2020 m. parduotos Savivaldybei priklaususios AB “Šiaulių bankas” 416,2 vnt. akcijos už 178,9 tūkst. Eur.

Parengta 11 objektų (Bačiūnų g. 46-2, Bačiūnų g. 46-3, Bačiūnų 58E-1, J. Basanavičiaus g. 11, Birutės g. 33-3, Birutės g. 39A, Terminalo g. 4-1, Frenkelių g. 25, Ežero g. 16-50, Ežero g. 16-51, Radviliškio g. 118A) dokumentai dėl Savivaldybės nuosavybės teise valdomo turto ir žemės sklypų privatizavimui, kai privatizuojami Savivaldybei priklausantys pastatai, pastatų, patalpų privatizavimui ir atskirų turto objektų suformavimui.

Vykdant Šiaulių miesto daugiabučių gyvenamųjų namų savininkų bendrijų valdymo organų, jungtinės veiklos sutartimi įgaliotų asmenų ir Savivaldybės paskirtų bendrojo naudojimo objektų administratorių veiklos priežiūrą, surašyti 46 daugiabučio namo bendrojo naudojimo objektų valdytojų veiklos patikrinimo aktai. 2019 m. buvo surašyti 48 patikrinimo aktai.

Suteikta teisinė ir organizacinė pagalba 36 daugiabučių namų ir kitos paskirties pastatų savininkams dėl daugiabučių namų savininkų bendrijų steigimo, veiklos, valdymo klausimų.

**MIESTO TVARKYMAS**

**Aplinkos apsaugos rėmimo specialiosios programos vykdymas.** Aplinkos apsaugos rėmimo specialiąją programą sudaro mokesčiai už teršalų išmetimą, už gamtos išteklių naudojimą ir už iškirstus saugotinus želdinius. Šie mokesčiai mokami LR Mokesčio už aplinkos teršimą įstatymo (30% į savivaldybės biudžetą (aplinkos apsaugos rėmimo spec. programą), 70% į valstybės biudžetą) ir LR Mokesčių už valstybinius gamtos išteklius įstatymo nustatyta tvarka (20% į savivaldybės biudžetą (aplinkos apsaugos rėmimo spec. programą), 80% į valstybės biudžetą):

**54 lentelė. 2018–2020 m. Aplinkos apsaugos rėmimo specialiosios programos finansavimas tūkst. Eur**

|  |  |  |  |  |
| --- | --- | --- | --- | --- |
| **Metai** | **Už iškirstus saugotinus želdinius** | **Už teršalų išmetimą** | **Už gamtos išteklius** | **Viso** |
| 2020 | 160,5 | 152,4 | 78,7 | 391,6 |
| 2019 | 15,4 | 162,6 | 114,5 | 292,5 |
| 2018 | 22,2 | 148,8 | 94,5 | 265,5 |

Ženkliai išaugo mokesčio už iškirstus želdinius surinkimas nuo 15,4 tūkst. Eur 2019 m. iki 160,5 tūkst. Eur 2020 m. - 90,4 proc dėl pasikeitusių teisės aktų. Vadovaujantis Lietuvos Respublikos aplinkos ministro 2008 m. sausio 31 d. įsakymu Nr. D1-87 patvirtintu Saugotinų medžių ir krūmų kirtimo, persodinimo ar kitokio pašalinimo atvejų, šių darbų vykdymo ir leidimų šiems darbams išdavimo, medžių ir krūmų vertės atlyginimo tvarkos aprašu (toliau – Aprašas), jei saugotini medžiai neatitinka nė vieno kriterijaus išvardinto Aprašo 5 punkte, leidimas medžiams kirsti gali būti išduotas tik sumokėjus želdinių atkuriamąją vertę.

**Miesto želdinių apsauga ir tvarkymas.** 2020 m. pagal privačių asmenų, įmonių, įstaigų ir kitų organizacijų pateiktus prašymus ar be jų, buvo vertinama saugotinų želdinių būklė jų augimo vietose. 32 objektuose buvo organizuojamas Šiaulių miesto želdynų ir želdinių apsaugos, priežiūros ir tvarkymo komisijos darbas, parengti ir suderinti želdinių apžiūros aktai. 2019 m. ši komisija buvo kviečiama ir vertino 24 objektų želdinius. Kaip ir kasmet, aktyviai su visuomene bendrauta informuojant privačius ir juridinius asmenis apie saugotinų želdinių genėjimo, kirtimo ar sodinimo tvarką Šiaulių mieste.

**55**  **lentelė. 2018–2020 m. išduotų leidimų skaičius**

|  |  |  |  |
| --- | --- | --- | --- |
| **Pavadinimas** | **2018 m.** | **2019 m.** | **2020 m.** |
| Aktai | 20 | 24 | 32 |
| Išduota leidimų genėti, kirsti | 618 | 670 | 373 |

**56 lentelė. 2018–2020 m. atlikt~~i~~ tvarkymo darbai**

|  |  |  |  |
| --- | --- | --- | --- |
| **Pavadinimas** | **2018 m.** | **2019 m.** | **2020 m.** |
| Nukirsta medžių, vnt. | 440 | 628 | 544 |
| Nugenėta medžių, vnt. | 3 168 | 2 074 | 2 644 |
| Pašalinta atžalų nuo medžių, vnt. | 120 | 650 | 450 |
| Išrauta kelmų, vnt. | 7 | 37 | 24 |
| Nukarpyta gyvatvorių, m2 | 21 111 | 19 000 | 8 559 |
| Nuravėta gyvatvorių, m² | 9 742 | 9 000 | 8 624 |
| Patręšta, palaistyta medžių/ krūmų vnt. | 1 978/90 | 3 264 | 2 062/186 |
| Atjauninta krūmų, m² | 1 778 | 2 534 | 2 163 |

2020 m. nupirktas ir pasodintas - 546 želdinys (Mažalapė liepa 20, pušis juodoji 10, Gudobelė grauželinė 10, švedinis šermukšnis 10, paprastais klevas Royal Red 2, paprastasis klevas Globosum 1, paprastasis ąžuolas 3, klevas paprastasis 40, vakarinė tuja 350, pušis kalninė 100). Medžiai buvo sodinti Jono Jablonskio g., Tilžės g., Baltų g., Dvaro g., Vytauto g., Žuvininkų g., Gytarių g., Gegužių g., Dainų g., Naujajame parke, Žemaitės g., Dubijos g., Radviliškio g., Serbentų g., Ežero g. Krūmai sodinti Ginkūnų kapinėse, K. Donelaičio g. kapinėse, Žemaitės g., Žuvinikų g., Basanavičaus-Žemaitės sankryžoje, 2019 m. - 131 želdinys. Medžiams buvo įrengtos kamienų apsaugos.

Parengta Aviacijos g. 9 ir Aviacijos g. 11 sklypų želdinių inventorizacija ir Aukštabalio g. atkarpos tarp Baltų g. ir Serbentų g. augančių želdinių inventorizacija. Parengti želdinių inventorizavimo ir naujų sodinimo vietų projektai: Vilniaus g. nuo 22 iki 34 žali plotai nuo gatvės pusės iki daugiabučių; Dubijos g. žalios zonos; Jablonskio g. (nuo Žemaitės g. iki miesto ribos).

**Aplinkos kokybės monitoringo vykdymas.** Šiaulių miesto aplinkos kokybės stebėseną (išskyrus požeminio vandens ir dirvožemio) vykdo Šiaulių miesto savivaldybės biudžetinė įstaiga, Šiaulių municipalinė aplinkos tyrimų laboratorija. Mieste vykdomo municipalinio aplinkos monitoringo tikslas - informacijos apie miesto gyvenamosios aplinkos kokybę gavimas, analizavimas, kaupimas ir saugojimas.

Vykdant aplinkos tyrimų programą Šiaulių mieste, 2020 m. buvo atlikti paviršinio vandens telkinių cheminio užterštumo tyrimai, aplinkos oro kokybės tyrimai ir būklės vertinimas, triukšmo tyrimai gyvenamųjų namų aplinkoje.

Požeminio vandens ir dirvožemio kokybės stebėsenos paslauga buvo perkama ir ją atliko UAB „Geomina“. Stebėtas požeminio vandens lygis, fizikiniai ir cheminiai rodikliai, atlikti tyrimai, parengta lyginamoji analizė, pateiktos išvados ir parengta ataskaita.

Su išsamiomis stebėsenos ataskaitomis galima susipažinti [www.siauliai.lt/Aplinkos apsauga/Informacija apie aplinką/](http://www.siauliai.lt/Aplinkos%20apsauga/Informacija%20apie%20aplinką/), [www.matl.lt](http://www.matl.lt).

2020 m. kaip ir 2019 m. oro užterštumo normos kietosiomis dalelėmis Šiaulių mieste nebuvo viršytos. Dienų skaičius, kai buvo viršytos paros KD10 ribinės vertės Šiauliuose (leistina – ne daugiau kaip 35 dienos per metus) 2020 m. siekė 11 dienų ( 2019 m. – 14, 2018 m. – 29).

**Griovių tvarkymas 2020 m. :**

1. Iškirsti krūmai, nupjauta žolė, išvalytos žemių sankaupos 32 grioviuose;

2. Išardytos bebrų užtvankos prie Bačiūnų g. 156, Šventupio upelyje (prie M. Mažvydo g.) ir Aviacijos g.;

3. Išvalytos pralaidosBirutės gatvės atkarpoje nuo Panevėžio g. link Vijolės upelio, Frenkelių g., Uosių g., Smilgų g., Žemojoje g. ir Skroblų g.

**Nevyriausybinių organizacijų aplinkosaugos projektų rėmimas.** 2020 m. buvo sulaukta 15 projektų paraiškų. Komisijos sprendimu dalinis rėmimas buvo skirtas 9 projektams.

**57 lentelė. 2018–2020 m. NVO aplinkosauginių projektų rėmimas**

|  |  |  |  |
| --- | --- | --- | --- |
| **Pavadinimas** | **2018 m.** | **2019 m.** | **2020 m.** |
| Gauta projektų | 10 | 6 | 15 |
| Remta projektų | 4 | 4 | 9 |
| Projektams remti skirta lėšų, tūkst. Eur | 6,00 | 13,70 | 13,0 |

Įgyvendinant NVO projektus, daugiausia buvo organizuojami kūrybiniai užsiėmimai apie pakartotinį daiktų panaudojimą. Projektų dalyviai siuvo daugkartinius maišelius, gamino atvirukus, audė kilimus ir pan. Įtrauktos buvo ir neįgaliųjų grupės, socialinę atskirtį patiriantys asmenys. Buvo organizuojami žygiai, švarinimosi talkos, renginiai ir kitokios akcijos, Zoknių progimnazijos ir Šiaulių lopšelio-darželio „Auksinis raktelis“ bendruomenei įrengtas dendrologinis takas, sveikatingumo takas. Botanikos sode įrengtos gyvūnų, paukščių, vabzdžių stebėjimo kameros, visi pageidaujantys gali prisijungti nuotoliniu būdu ir stebėti, kaip maitinasi gyvūnija. Dėl Lietuvoje įvesto karantino daugelis organizacijų organizavo užsiėmimus, kūrybinių darbų parodas nuotoliniu būdu.

**Komunalinių atliekų tvarkymas.**

**58 lentelė. 2018–2020 m. komunalinių atliekų surinkimo duomenys**

|  |  |  |  |  |  |
| --- | --- | --- | --- | --- | --- |
| **Metai** | **Mato vnt.** | **Pakuočių atliekos ir kitos antrinės žaliavos (2\*)** | **Iš viso (vežėjų)** | **Gyventojų pristatyta į didelių gabaritų atliekų surinkimo aikšteles** | **Iš viso komunalinių atliekų** |
| 2020 | t | 4 605,5 | 33 359,4 | 5 557,7 | **38 917,1** |
| 2019  (1\*) | t | 4 202,3 | 34 208,9 | 4 665,6 | **38 874,5** |
| 2018 | t | 3 931,1 | 34 515,7 | 2 788,7 | **37 304,4** |

1\* neįvertintas papildančiose atliekų surinkimo sistemose surinktos atliekos.

2\* kiekis su užstato sistemoje surinktomis pakuotėmis. 2019 m. užstato sistemoje surinkta 963,276 t, t. y., 22,92 proc. visų pakuočių atliekų.

Mišrių komunalinių atliekų kiekis, kuris patenka į Šiaulių regiono nepavojingų atliekų sąvartyną, kiekvienais metais vis mažėja. 2020 m. (25 725,47 t) mišrių komunalinių atliekų kiekis, lyginant su 2019 m. (27 560,82 t) sumažėjo 6,66 proc.

Atskirai surenkamų ir sutvarkomų biologiškai skaidžių atliekų kiekis 2020 m. (6 945,24 t), lyginant su 2019 m. (6 037,80 t) padidėjo 13,07 proc.

Didelių gabaritų, padangų, elektros ir elektroninės įrangos ir tekstilės atliekų kiekis 2020 m. (688,72 t), lyginant su 2019 m. (610,28 t) padidėjo 11,39 proc.

Atkreiptinas dėmesys, kad gerėja gyventojų sąmoningumas, t. y., gyventojai dažniau naudojasi didelių gabaritų atliekų surinkimo aikštelėmis, esančiomis Pailių g. 19, J. Basanavičiaus g. 168B, Šiauliuose ir Bertužių k., Šiaulių g. 24, Šiaulių rajone. Per 2020 m. sutvarkytas atliekų kiekis iš Šiaulių miesto didelių gabaritų atliekų surinkimo aikštelių – 5 557,67 t. Lyginant su 2019 m. (4 665,59 t), sutvarkytas atliekų kiekis iš Šiaulių miesto didelių gabaritų atliekų surinkimo aikštelių padidėjo 16,05 proc.

**Pakuočių atliekų ir kitų antrinių žaliavų tvarkymas.** 2020 m. Šiaulių miesto savivaldybės teritorijoje atliekų vežėjų ir VšĮ „Užstato sistemos administratorius“ surinktas pakuočių atliekų ir kitų antrinių žaliavų kiekis – 4 605,5 t, iš jų užstato sistemoje surinkta 957,8 t (20,80 proc.) pakuočių atliekų. 2020 m. pakuočių atliekų ir kitų antrinių žaliavų surinkimas, lyginant su 2019 m. 4 202,3 t) padidėjo 8,8 proc.. Tam įtakos turi gerėjantys gyventojų rūšiavimo įgūdžiai.

**59 lentelė. 2018–2020 m. surinkto pakuočių ir kitų antrinių žaliavų kiekio palyginimas t**

|  |  |  |  |  |  |
| --- | --- | --- | --- | --- | --- |
| **Pavadinimas** | **2018 m.** | **2019 m.** | **2020 m.** | **Palyginimas** | |
| **t** | **%** |
| Pakuočių atliekų ir kitų antrinių žaliavų kiekis | 3 931,1 | 4 202,32 | 4 605,5 | 403,2 | 8,8 |
| iš jų užstato sistemoje | 881,05 | 963,276 | 957,8 | -5,51 | -0,57 |

Įgyvendinant projektą „Komunalinių atliekų rūšiuojamojo surinkimo infrastruktūros plėtra Šiaulių regione“, Šiaulių mieste iki 2020 m. įrengta 100 vnt. pusiau požeminių konteinerių aikštelių, per 2019 metus įleista 23 vnt. Likusios bus įrengtos per 2021 m. Įrengus konteinerių aikšteles, bus siekiama sukurti/pagerinti atskiro komunalinių atliekų surinkimo pajėgumus. Taip pat bus įrengta didelių gabaritų atliekų surinkimo aikštelė (DGASA) su pakartotiniam panaudojimui tinkamų atliekų surinkimu.

Asbesto turinčių gaminių atliekų tvarkymas. Šiaulių miesto savivaldybės administracija su UAB „Ecoservice projektai“ pasirašė sutartį dėl nemokamo asbesto turinčių gaminių atliekų surinkimo apvažiavimo būdu, transportavimo ir saugaus pašalinimo Šiaulių regiono nepavojingų atliekų sąvartyne iš Šiaulių miesto savivaldybės teritorijoje esamų visuomeninės paskirties ir individualių gyventojų pastatų. 2020 m. liepos–lapkričio mėn. laikotarpiu iš visuomeninės paskirties ir individualių gyventojų pastatų surinkta ir saugiai pašalinta 126,3 t asbesto turinčių gaminių atliekų (2019 m. surinkta 176,3 t asbesto turinčių gaminių atliekų).

Gatvių tvarkymas, šaligatvių remontas. 2020 m. užklotas nauja asfalto danga Gardino (0,924 km gatvės ir 0,745 km tako) ir Dubijos (0,433 km) gatvėse, atlikta darbų už 922,5 tūkst. Eur. Atlikta Žemaitės viaduko, Poilso g. (0,8 km), Tilžės-Gegužių sankryžos, Tilžės g. dviračių tako rekonstrukcijos, atlikta darbų už 2 323,2 tūkst. Eur, atliktas Aušros g. 29 šaligatvio įrengimas ir kiemo aikštelės praplėtimas, atlikta darbų už 26,6 tūkst. Eur. Parengti techniniai projektai Žemaitės g. ir įvažiavimo į Pakruojo g. sutvarkymui.

2018 – 2020 m. remontuoti šaligatviai (nevertinant takų, kurie suremontuoti vykdant investicinius projektus). 2018 m. atlikta darbų už 312,41 tūkst. Eur, suremontuotas atstumas 1 180 m., 2019 m. atlikta darbų už 524,5 tūkst. Eur, suremontuotas atstumas 1 827 m. ir 2020 m. atlikta darbų už 227,1 tūkst. Eur suremontuota 1 546 m.

2019 – 2020 m. nužeminti 22 bortai, atlikta darbų už 22,7 tūkst.Eur., 2019 m. 49 bortai, atlikta darbų už 28,7 tūkst. Eur.

2020 m. įrengtos 12 vnt. dviračių stoginių su stovais prie prie Šiaulių m. ugdymo įstaigų- Tilžės g. 137,  Dainų g. 33, Dainų g. 7, Lieporių g. 2, V. Grinkevičiaus g. 22, S. Šalkauskio g. 3, S.Daukanto g. 71, Žemaitės g. 83A, Vytauto g. 113; prie Šiaulių arenos- J. Jablonskio g. 16, autobusų stoties- Tilžės g. 109, geležinkelio stoties - Dubijos g. 44.

Kiekvienais metais yra remontuojamos miesto gatvės, vykdomas asfalto dangos remontas, užtaisomos duobės, atliekamas žvyruotų gatvių greideriavimas, žvyruotų gatvių duobių užtaisymas naujomis medžiagomis, vykdomi gatvių asfalto dangų ženklinimo darbai, remontuojami šaligatviai, gatvėse paaukštinami šulinių liukai, pakeičiami liukai naujais, keičiami gatvės bei šaligatvių bortai, remontuojami atitvarai, šaligatviai, vykdomi viadukų bei tiltų priežiūros darbai, saugaus eismo priemonėms įgyvendinti (kelio ženklų, atitvarų, greičio mažinimo kalnelių įrengimas). Duobės (išdaužos) taisytos miesto gatvėse su asfalto danga: prioritetas - gatvės, kuriose vyksta viešojo transporto eismas. Per 2019 m. avarinių duobių, sankryžų tvarkymui panaudota 355,0 tūkst. Eur savivaldybės biudžeto lėšų, 2020 m. 231,2 tūkst. Eur. Kelių dangos ženklinimas - 2020 m. paženklinta 19 655,52 m². Įrengta naujų ir pakeista senų kelio ženklų -831 vnt.

Daugiabučių kiemų dangos remontas. 2020 m. daugiabučių kiemų dangos remontui buvo skirta 370,0 tūkst. Eur, pilnai suremontuota asfalto danga 95 kiemuose, dar 13 kiemų užtaisytos avarinės duobės bei suremontuoti 2 įvažiavimai į 4 daugiabučių kiemus, suremontuotas 14 695,9 m2 plotas.

Miesto apšvietimas. Šiaulių miesto gatvių apšvietimas finansuojamas savivaldybės biudžeto lėšomis, apšvietimo paslaugas teikia savivaldybei priklausanti UAB ,,Šiaulių gatvių apšvietimas”. Atnaujinta 10,7 km apšvietimo linijų, modernizuotos 8 apšvietimo valdymo spintos, įrengtos 284 cinkuotos apšvietimo atramos, į LED pakeisti 329 gatvių apšvietimo ir 25 pėsčiųjų perėjų kryptinio apšvietimo šviestuvai, pakeistos 23 avarinės gelžbetoninės atramos. Pilnas apšvietimo tinklo modernizavimas: (Bačiūnų g. IV-V etapai, Poilsio g., Kauno g., Tilžės g. tarp Aukštabalio ir Pramonės g.)

2020 m. įrengtas Vyturių gatvės nuo A72 atramos iki A113 ir tako nuo B30 iki B72 naujas apšvietimas: gatvių apšvietimo atramų - 42 vnt., pėsčiųjų tako atramų 43 vnt., iš viso: LED šviestuvų - 85 vnt.

Eismo saugumas. 2020 m. renovuoti šviesoforai Tilžės g. prie PC „IRIS“, įrengtas kryptinis apšvietimas 23-se pėsčiosiose perėjose. Taip pat 5 vietose įrengti greičio mažinimo kalneliai – plato per pėsčiųjų perėjas bei 10-yje pėsčiųjų perėjų įrengtos Saugumo salelės.

Miesto keleivinis transportas. 2020 m. organizuoti 3 Miesto keleivinio kelių transporto komisijos posėdžiai, kuriuose paruošti ir išnagrinėta 11 prašymų ir pasiūlymų aktualiais keleivių vežimo klausimais, 4 kartus suderinti ir patvirtinti UAB ,,Busturas“ miesto autobusų eismo tvarkaraščiai. Patikrintos 50 keleivinės transporto priemonės (2019 m. – 105 vnt.) dėl atitikimo keliamiems reikalavimams (autobusai, lengvieji automobiliai taksi), paruošta ir išduota 19 licencijų kopija vežti keleivius autobusais, 31 leidimas vežti keleivius lengvaisiais automobiliai taksi, 83 leidimai vežti keleivius už atlygį  lengvaisiais automobiliais.

Automobilių stovėjimas. Šiaulių mieste yra nustatyta mokama automobilių stovėjimo zona miesto prieigose. Iš viso nustatytoje mokamoje automobilių statymo zonoje yra pastatyti 27 mokėjimo už automobilių stovėjimą automatai. 2020 m. surinkta 236,8 tūkst. Eur rinliavos, mažiau nei 2019 m. dėl visuotinio Lietuvoje paskelbto karantino.

**60 lentelė. 2018–2020 m. rinkliavos už automobilių stovėjimą surinkimas**

|  |  |  |  |
| --- | --- | --- | --- |
| **Rinkliavos už automobilių stovėjimą surinkimas** | **2018 m.** | **2019 m.** | **2020 m.** |
| tūkst. Eur | 272,2 | 294,9 | 236,8 |

Aplinkos tvarkymas – gatvių, žaliųjų plotų priežiūra. Miesto aplinkos priežiūros išlaidos –išlaidos gatvių, šaligatvių, takų, laiptų, viadukų, automobilių stovėjimo aikštelių, pėsčiųjų salelių ir perėjų, miesto aikščių priežiūrai, tokios kaip šlavimai, barstymai, laistymas, sniego valymas, atskirų šiukšlių rinkimas nuo prižiūrimų bendro naudojimo teritorijų; sanitarinio miesto valymo; žaliųjų plotų prie gatvių, skveruose, prie kapinių šienavimo, žolės, lapų grėbimo, surinkimo, išvežimo. Iš viso miesto aplinkos priežiūros išlaidos 2018 m. – 2 290,0 tūkst. Eur; 2019 m. – 1 800,0 tūks. Eur, 2020 m. – 1400,0 tūkst. Eur

Medžių kirtimas, genėjimas, gėlynų priežiūra. Mieste prižiūrimas gėlynų plotas 3 300 m², iš jų 1 271 m² daugiametės gėlės, 2 029 m² vienmetės gėlės, įrengtas 240 m² naujas gėlynas J. Basanavičiaus g.-Aušros al.-Žemaitės g. skvere. Rūpinamasi gėlynų priežiūra: Vilniaus g. bulvare (atkarpa nuo Žemaitės g. iki Draugystės pr.); prie Tilžės – Statybininkų g. sankirtos; skvere prie Stoties – Višinskio g. sankirtos; Dainų pėsčiųjų take; S. Daukanto g.-J. Basanavičiaus g.-Birutės g. skvere; prie Kuršėnų pervažos ir kitose miesto vietose bei gėlynais prie miesto riboženklių nuo Radviliškio, Kuršėnų, Kelmės ir Joniškio pusių. Miestą puošė 17 gėlių piramidžių.

**Kapinių priežiūra.** Prižiūrimos 15-ka miesto kapinių bei Sukilėlių kalnelis (sukilėlių žudynių vieta ir kapai), žudynių vieta ir kapai Pročiūnų g., P.M. Karpio mauzoliejus. Į Ežero g. (senosios miesto k.) kapines ir Laisvamanių kapines vežamas vanduo, K. Donelaičio g. ir Ginkūnų civilinėse kapinėse vanduo tiekiamas iš miesto vandens tinklų.

Iš viso kapinių priežiūros paslaugoms išleista 2020 m. – 151,6 tūkst. Eur, 2019 m. – 181,2 tūkst. Eur, 2018 m. – 228,8 tūkst. Eur.

**61 lentelė. 2018**–**2020 m. atlikti miesto kapinių priežiūros darbai**

|  |  |  |  |
| --- | --- | --- | --- |
| **Šiaulių miesto kapinių priežiūros darbai** | **2018 m.** | **2019 m.** | **2020 m.** |
| Kapinių atliekų surinkta, išvežta, t | 2 295 | 1 972 | 1 762 |
| Vandens sunaudota kapinėse, kub. m | 5 460 | 4 592 | 3 275 |
| Vandens nuvežta į kapines , kub. m | 168 | 157 | 128 |
| Medžių nukirsta, nugenėta kapinėse, vnt | 521 | 419 | 62/75 |

2020 m. buvo tvarkoma kapinių infrastruktūra. Suremontuota dalis K. Donelaičio kapinių kelių paklojant asfaltą ilgis apie 1 150 m (2019 m. – 1 500 m Ginkūnų kapinėse), darbų vertė – 99,3 tūkst. Eur. Suremontuotas pėsčiųjų takas Ginkūnų civilinėse kapinėse, paklotos naujos šaligatvio plytelės ant esamų pagrindų praplėstoje kapinių dalyje, vertė – 13,3 tūkst. Eur. Remontuoti ištrupėjusio asfalto kelių ruožai Ginkūnų kapinėse, vertė – 15,4 tūkst. Eur. Įrengti 3 informaciniai stendai: Ginkūnų civilinėse kapinėse, senosiose miesto kapinėse, K. Donelaičio kapinėse, vertė – 2,1 tūkst. Eur.

Leidimų išdavimas. 2020 m. išduota 427 leidimai žemės kasinėjimo darbams Šiaulių mieste (2019 m. - 521 vnt.; 2018 m. - 505 vnt).

**INVESTICIJŲ PROJEKTŲ ĮGYVENDINIMAS**

**Prisikėlimo aikštės rekonstrukcijos** tikslas - pagrindinės miesto centro erdvės urbanistinės struktūros architektūrinis išbaigtumas, reabilituojant miesto istorinę raidą.

Atlikti darbai: rekonstruota (atnaujinta aikštės danga) Prisikėlimo aikštė ir jos prieigos (Varpo g. (nuo Prisikėlimo aikštės iki Vilniaus g.), Aušros al. (nuo Varpo g. iki Vasario 16-osios g.), Vasario 16-osios g. (nuo Trakų g. iki Aušros al.) gatvės, pėsčiųjų takai, katedros prieigų teritorija ir šalia katedros esančios automobilių stovėjimo aikštelės rekonstrukcija, skveras priešais Šiaulių valstybinę kolegiją, skveras prieš Šiaulių miesto savivaldybę, jame įrengiama vaikų žaidimo aikštelė, pastatytas ekrano statinys (dar bus įrengiamas liftas, įrengti mažosios architektūros objektai, susodinti želdinai, pabaigti apšvietimo ir vaizdo stebėjimo kamerų darbai, sumontuota fontano įranga, pastatyti tualetai).

Per 2018 – 2020 m. aikštės rekonstrukcijos darbai ir projekto administravimas kainavo 7 607,74 tūkst. Eur., (2018 m. – už 2 576,5 tūkst. Eur, 2019 m. – 3 378,7 tūkst. Eur, 2020 m. – 1 652,6 tūkst. Eur).



**Vilniaus gatvės pėsčiųjų bulvaro rekonstrukcijos** tikslas - Vilniaus gatvės pėsčiųjų bulvaro (Vilniaus g. (nuo Tilžės g. iki Draugystės pr.), Vasario 16-osios g. (nuo Trakų g. iki Vytauto g.) atnaujinimas ir joje esančio amfiteatro rekonstrukcija (sėdimų vietų amfiteatre įrengimas, apšvietimo infrastruktūros plėtra, želdynų sutvarkymas, mažosios architektūros elementų įrengimas), antžeminės automobilių stovėjimo aikštelės įrengimas, universalių lauko žaidimų įvairaus amžiaus vaikams aikštelių įrengimas, fontanų atnaujinimas). 2019 m. birželio 19 d. pasirašyta rangos sutartis ir metų pabaigoje prasidėjo ilgai laukta nerenovuotos bulvaro dalies rekonstrukcija – iškirstos 161 vnt. bulvaro liepos, Vasario 16-osios g. pasodinta 90 klevų, pradėtas senosios dangos (šešiakampių plytelių), apšvietimo stulpų demontavimas. Visų rangos darbų vertė – 6 400,0 tūkst. Eur, 2019 m. atlikta darbų už 5,15 tūkst. Eur, 2020 m. – 2 520,8 tūkst. Eur. Rekonstrukcija turėtų būti baigta 2022 metų vasarą.

**Centrinio parko sutvarkymo projekto** tikslas - Šiaulių miesto Centrinio parko ir Didždvario parko sutvarkymas bei gatvių (Kaštonų alėjos, S. Lukauskio g.), sukuriančių prieigas prie parkų, atnaujinimas, pritaikymas aktyviam šeimos laisvalaikiui, universalių lauko žaidimų įvairaus amžiaus vaikams aikštelių įrengimas, pėsčiųjų ir dviračių takų infrastruktūros, apšvietimo atnaujinimas ir plėtra, sporto aikštelių, lauko treniruoklių įrengimas, želdynų ir kraštovaizdžio sutvarkymas, mažosios architektūros elementų įrengimas, teritorijos pritaikymas neįgaliesiems, esamos automobilių statymo infrastruktūros modernizavimas ir plėtra, saugaus eismo priemonių diegimas. Centriniame parke pradėti kirsti medžiai, pašalinti želdynai, sutvarkyta dalis takų. Rangovas UAB ,,Aukstata“, rangos sutartis sudaryta 2019 m. birželio 26 d., darbus planuojama baigti 2021 m. kovo mėn. Parko sutvarkymas kainuos apie 2 300,0 tūkst. Eur. 2020 m. balandžio 24 d. Šiaulių kultūros centras ir UAB „Aukstata“ pasirašė Šiaulių miesto centrinio parko estrados modernizavimo darbų sutartį, estradoje numatyta atlikti darbų už beveik 1 400,0 tūkst. Eur. 2019 m. atlikta darbų už 298,0 tūkst. Eur, 2020 m. – 2 582,3 tūkst Eur.

**Kaštonų alėjos** atnaujinimo sutartis pasirašyta 2019 m. Remontas atliktas per 2020 m., alėjoje pakeistas apšvietimas, pasodinta 18 paprastųjų kaštonų ir 2 klevai Royal Red. Darbai kainavo 481,0 tūkst. Eur.

**Aušros alėjos rekonstrukcijos** tikslas - viešųjų erdvių prie Šiaulių kamerinės salės Polifonija, Šiaulių apskrities Povilo Višinskio viešosios bibliotekos, Šiaulių kultūros centro, Centrinio ir Didždvario parkų ir kt. ir jas jungiančios Aušros alėjos (nuo Žemaitės g. iki Varpo g.) atnaujinimas, pėsčiųjų ir dviračių takų infrastruktūros atnaujinimas ir plėtra, esamų automobilių stovėjimo aikštelių rekonstrukcija ir plėtra, skverų sutvarkymas, žaliosios infrastruktūros plėtra, apšvietimo infrastruktūros plėtra, viešojo transporto sistemos prieinamumo tobulinimas (įvažų rekonstrukcija ir plėtra, sustojimo stotelių plėtra pagal parengtus projektavimo dokumentus), saugaus eismo priemonių diegimas, mažosios architektūros elementų įrengimas).

2019 m. parengtas Aušros alėjos atnaujinimo darbo projektas, pradėti parengiamieji darbai.

Per 2020 m. rekonstruota Aušros alėja nuo Varpo g. iki Žemaitės g. (darbų vertė 2 440,0 tūkst. Eur) atkarpa 630 m kartu su šaligatviais iš abiejų pusių, pakeistos gatvės apšvietimo atramos ir lempos į LED ir atliktas viešųjų erdvių prie Šiaulių kamerinės salės Polifonija, Šiaulių apskrities P. Višinskio viešosios bibliotekos, Šiaulių kultūros centro ir Didždvario parko atnaujinimas, taip pat pasodinta 37 liepos ir 10 kaštonų. 2019 m. atlikta darbų už 53,0 tūkst. Eur, 2020 m. – 2 440,9 tūkst Eur.

****

**Viešųjų erdvių ir gyvenamosios aplinkos gerinimo teritorijoje, besiribojančioje su Draugystės prospektu p**rojekto tikslas - Draugystės prospekto kvartalų želdynų ir kraštovaizdžio sutvarkymas, Rūdės g. ir Kražių g. atnaujinimas, gyvenamųjų daugiabučių namų teritorijos tvarkymas, apšvietimo infrastruktūros plėtra, esamų automobilių stovėjimo aikštelių rekonstrukcija ir naujų įrengimas, universalių lauko žaidimų įvairaus amžiaus vaikams aikštelių įrengimas, teritorijos pritaikymas neįgaliesiems ir bendruomenės poreikiams, viešųjų erdvių prie Draugystės pr. esančių daugiabučių gyvenamųjų namų ir jas jungiančio Draugystės pr. rekonstrukcija, įrengiant „nuraminto“ eismo gatvę, diegiant saugaus eismo priemones, viešųjų erdvių prie Šiaulių „Juventos“ progimnazijos, skvero prie studentų svetainės ir jas jungiančios P. Višinskio g. (nuo Vytauto g. iki Stoties g.) rekonstrukcija, įrengiant automobilių stovėjimo vietas, užtikrinant saugų eismą prie Šiaulių „Juventos“ progimnazijos, apšvietimo infrastruktūros plėtra, viešojo transporto sistemos prieinamumo tobulinimas (įvažų rekonstrukcija ir plėtra, sustojimo stotelių plėtra pagal parengtus projektavimo dokumentus), žaliosios infrastruktūros plėtra, mažosios architektūros elementų įrengimas).

2019 m. gegužės 13 d. buvo pasirašyta darbų rangos sutartis su UAB ,,Plungės lagūna“, darbų vertė 5 700,0 tūkst. Eur. Per 2020 m. baigti Draugystės prospekto kapitalinio remonto darbai; baigtas Draugystės pr. – Dubijos g. žiedo įrengimas; baigti Draugystės kvartalo (tarp Dubijos ir Vytauto g. bei Draugystės pr. ir P. Višinskio g., tame tarpe ir Rudės bei Kražių g.) I etapo darbai. 2019 m. atlikta darbų už 1 505,6 tūkst. Eur, 2020 m. – 3 668,8 tūkst Eur.

**Tilžės g. dviračių tako rekonstrukcijos** tikslas - pagerinti pėsčiųjų ir dviratininkų susisiekimo sąlygas, siekiant padidinti gyventojų mobilumą ir prisidėti prie aplinkos taršos mažinimo. Šiaulių mieste yra nepakankamas dviračių takų tinklo rišlumas (pietinėje miesto dalyje driekiasi puikūs dviračių takai, kurie veda net iki aplinkinių miestelių, tačiau centrinėje miesto teritorijoje vyrauja padrikos takų dalys, yra vos pora sutvarkytų dviračių takų) ir nepatogios bei nesaugios dviračių parkavimo vietos. Šiaulių miesto savivaldybės administracija, spręsdama miesto problemas ir, atsižvelgdama į tai, kad miesto Tilžės g. dviračių takas link Kryžių kalno yra populiariausias ir labiausiai naudojamas, įgyvendinamu projektu planavo rekonstruoti 1,68 km Tilžės g. pėsčiųjų - dviračių tako atkarpą nuo Prisikėlimo aikštės iki Vaidoto g. Rangovas UAB ,,Eirta“, rangos sutartis pasirašyta 2018 m. spalio 19 d., darbų vertė 360,0 tūkst. Eur. 2020 m. baigta dviračių tako rekonstrukcija, panaudota 111,1 tūkst. Eur.

**Pakruojo gatvės rekonstrukcijos p**rojekto tikslas - plėtoti susisiekimą vietinės reikšmės keliais Šiaulių mieste, pagerinant Pakruojo gatvės techninius parametrus – asfaltuojant gatvę. Įgyvendinant projektą planuojama sutrumpinti keleivių kelionės laiką, užtikrinti eismo saugą, transporto saugumą, sumažinti avaringumą ir taršą. Rangovas UAB ,,Šiaulių plentas”, rangos sutartis sudaryta 2018 m. gruodžio 10 d. Darbų vertė – 2 600,0 tūkst. Eur. 2020 m. baigta Pakruojo gatvės 1,49 km rekonstrukcija. Užklota nauja asfalto danga važiuojamojoje dalyje 11 533 kv.m. bei dviračių takai 3 800 kv.m. Įrengta 57 vnt. apšvietimo atramų su naujomis LED lempomis, įrengtos 3 autobusų stotelės, 3 nauji suoliukai, pasodintos 77 liepos. 2019 m. atlikta darbų už 1 566,9 tūkst. Eur, 2020 m. – 1 060,7 tūkst Eur.

**Bačiūnų g. rekonstrukcijos** tikslas - rekonstruoti Bačiūnų g. nuo Pramonės g. iki miesto ribos (apie 7 km), įrengiant naują dangą, apšvietimą, įvažas maršrutiniams autobusams, stogines keleiviams, rekonstruoti lygiagrečiai einantį pėsčiųjų dviračių taką. Rekonstrukcija prasidėjo 2018 m., rangovas UAB Šiaulių plentas, bendra rekonstrukcijos vertė 8 100,0 tūkst. Eur. Darbus planuojama baigti 2021 m. 2019 m. užklotas asfaltas 1,365 km ir atnaujinta 0,873 dviračių - pėsčiųjų tako. Užtruko gatvės rekonstrukcijos rangos darbai dėl projekte ne tame gylyje numatytų dujotiekio tinklų. 2020 m. darbų vertė 5 770,0 tūkst.. Eur, atkarpa 3,58 km, rekonstruotas pėsčiųjų takas 3,2 km, įrengtas naujas pėsčiųjų takas 0,72 km., atnaujinti apšvietimo tinklai, įrengtas atskiras apšvietimas pėsčiųjų dviračių takui, atnaujinti ESO ir elektroninių ryšių tinklai; įrengtos naujos autobusų stotelės. 2019 m. atlikta darbų už 1 722,8 tūkst. Eur, 2020 m. – 5 771,37 tūkst Eur.

****

**Eismo saugumo priemonių diegimo Šiaulių mieste** tikslas - plėtoti susisiekimą vietinės reikšmės keliais Šiaulių mieste, didinant eismo saugumądidžiausią poreikį saugaus eismo priemonėms turinčiose miesto vietose. Projekto veiklos apima [7 eismo saugumą didinančių priemonių](http://www.siauliai.lt/get_file.php?file=eXRhWW1zbVNaOXRsMFdLYXk1Rmx6MmVSWktCb1paclRaSktYbVdQTXhaMll5R2FrbEdDYjNaVExaSnFXbkdYTG10VmhZcG1jYmM5bW41aVlhSlRGWjVpVFpXYVRZbTJVWWM5aW9jaVhaNkZzcDVlY1pxbHIwMkNpbFpKbzFwS1NsTmhubU1hbWFkTmh4cGVRbTVSbXoybkdhSnhtcEduSFk2RmlsbVRNeHFDV3dtWlJ4cUdaMkdqT2FaYktuV1RWYTlDVW1HYXBhNVNXbldtalpNcVNiSm1lWmclM0QlM0Q=), iš jų 3 „juodųjų dėmių“ vietose ir 4 - prie švietimo įstaigų (lopšelių-darželių, progimnazijų ir gimnazijų), diegimą.

Įgyvendinant projektą bus rekonstruojama Gegužių – Tilžės g. sankryža, Tilžės – Statybininkų – Gardino g. sankryža, Vytauto – Žemaitės g. sankryža, S. Dariaus ir S. Girėno g. sankryža (ties Gegužių progimnazija, S. Dariaus ir S. Girėno g. 22), rekonstruojama Dvaro gatvė (ties Kudirkos progimnazija Dvaro g. 129), Vilniaus gatvė (ties Vilniaus g. 40) bei Statybininkų gatvė (ties lopšeliu-darželiu „Pasaka“, Statybininkų g. 7). Bus atliekami inžinerinių statinių techninių savybių gerinimo darbai: tvarkomos gatvės, sankryžos, šviesoforai, įrengiamas perėjų kryptinis apšvietimas, kalneliai, apsauginės tvorelės, atliekami elektros tinklų apsaugojimo darbai.

Rangovas UAB ,,Šiaulių plentas”, rangos sutartis sudaryta 2019 m. gegužės 13 d. Darbų vertė – 1 100,0 tūkst. Eur. 2019 m. jau įgyvendintos 2 iš 7 planuojamų priemonių, iš jų: S. Dariaus ir S. Girėno g. sankryža (ties Gegužių progimnazija, S. Dariaus ir S. Girėno g. 22) ir Dvaro gatvė (ties Kudirkos progimnazija Dvaro g. 129). Per 2020 metus: rekonstruotos 3 sankryžos: Gegužių – Tilžės g., Tilžės – Statybininkų – Gardino g. ir Vytauto – Žemaitės g. sankryžos. Tai pat rekonstruotos 2 gatvės, įrengiant saugias pėsčiųjų perėjas, Vilniaus g. (ties Vilniaus g. 40) ir Statybininkų g. (ties lopšeliu-darželiu „Pasaka“, Statybininkų g. 7). 2019 m. atlikta darbų už 80,5 tūkst. Eur, 2020 m. – 720,3 tūkst Eur.

**Talkšos ežero pakrantės plėtra.** Talkšos ežero pakrantės sutvarkymas ir patrauklumo didinimas vystomas nuo 2005 m., pirmo etapo metu buvo išvalyta ežero pietinė pakrantė, atkuriant kraštovaizdžio elementus, 2006 m. buvo vykdyti antro etapo darbai - giluminiai ežero dumblo valymo darbai. 2008 m. atlikta galimybių studija. 2011 m. buvo vykdomas projektas „Šiaulių miesto Talkšos ežero šiaurinės dalies valymas ir prieigų sutvarkymas”, 2012 m. įrengtas akmenų labirintas prie ,,Lapės“. 2018 m. pasirašyta projekto ,,Talkšos ežero pakrantės plėtra“ finansavimo sutartis.

Siekiant padidinti Talkšos ežero pakrantės teritorijos patrauklumą Šiaulių miesto gyventojams bei sustiprinti šį laisvalaikio ir poilsio traukos centrą, planuojama įrengti naujus pėsčiųjų-dviračių takus bei modernizuoti kai kuriuos esamus takus, įrengti naują apšvietimo sistemą, mažosios architektūros elementus: suoliukus, šiukšlių dėžes, dviračių stovus, šunų ekskrementų šiukšliadėžes. Taip pat planuojama įrengti žaidimų aikštelę įvairaus amžiaus grupių vaikams, šunų dresavimo aikštelę, terasas saulės vonioms, lauko muzikos instrumentų rinkinį, stacionarius žiūronus gamtos stebėjimui, stalo teniso stalus, lauko treniruoklius, persirengimo kabinas. Pagrindinėse traukos zonose bus įrengtos verslo infrastruktūros zonos: trinkelių danga, prekybos paviljonai, inžinerinių tinklų įvadai. Naujose traukos zonose planuojama sutvarkyti želdynus, pašalinti dalį menkaverčių krūmų, pasodinti naujų medžių, kitų augalų, suformuoti vientisą sistemą, įrengi naujas parkavimo vietas bei modernizuoti lietaus nuotekų sistemą.

2019 m. buvo atliekami elektros iškėlimo darbai Meškerių ir Žuvininkų gatvėse, darbai buvo atliekami kartu su rekonstravimo darbais, rangovas UAB ,,Limega“, rangos sutartis sudaryta 2019 m. sausio 30 d., darbų vertė 890,0 tūkst. Eur. 2020 m. pasirašyta rangos sutartis su UAB bendrove „HSC Baltic“ už 2 160,0 tūkst. Eur dėl Talkšos ežero pakrantės sutvarkymo, Projektuotojas – UAB „Baltieji statybų projektai“. 2019 m. atlikta darbų už tūkst. 859,0 tūkst Eur. 2020 m. balandžio 17 d. pasirašyta rangos sutartis su UAB „HSC Baltic“ už 2 166,0 tūkst. Eur dėl Talkšos ežero pakrantės sutvarkymo, Projektuotojas – UAB „Bendrieji statybų projektai“. 2020 m. atlikta darbų už 238,2 tūkst Eur: įrengti takų pagrindai teritorijoje tarp kapinių ir ežero, atlikti vandentiekio tinklų, buitinių nuotekų tinklų remonto darbai. Taip pat atlikti parengiamieji darbai tako dalyje pagal rytinę ežero pakrantę (nuo Tinklų g. iki maudyklos).



**Daušiškių kapinių įrengimo** tikslas – užtikrinti, kad Šiaulių miestas turėtų naujas kapines, nes pagrindinės miesto kapinės - Ginkūnų jau baigiamos užlaidoti, o K. Donelaičio kapinės – yra riboto naudojimo. Planuojama 40 ha dydžio kapinių teritorija.Daušiškių kapinių įrengimo istorija prasidėjo dar 2009 m., kai buvo paskaičiuotos orientacinės kainos, kurios siekė 20 000,0 tūkst. Lt. 2010 m. parengtas kapinių detalusis planas, Šiaulių miesto savivaldybė išpirko 58 hektarus žemės ir išleido apie 8 500,0 tūkst. Lt.  Daušiškių kapinių klausimas pradėtas spręsti 2011 m., kai buvo sudaryta naujų Šiaulių miesto kapinių įrengimo Daušiškių kapinių darbo grupė ir patvirtintas kapinių įrengimo darbų grafikas. 2012 m. buvo atliekama esamos būklės analizė, 2013 m. biudžete jau buvo planuota 500,0 tūkst. Lt kapinių įrengimui pradėti, Daušiškių kapinių detalusis planas patvirtintas Šiaulių rajono savivaldybėje, 2014 m. patvirtinta projektavimo užduotis, kurioje I etapu suplanuota nutiesti privažiavimo kelią, II etape atlikti nusausinimo sistemos (drenažo) įrengimą ir projektuoti kapines 5 ha plote, III etape – projektuoti kapines 4 ha plote. 2014-12-22 pasirašyta techninio projekto parengimo sutartis su UAB ,,Patvanka“, projektas kainavo 30,1 tūkst. Eur. 2016 m. gautas statybą leidžiantis dokumentas, atlikta projekto ekspertizė. 2017 m. įgyvendintas techninio projekto I etapas: įrengta A-18 aplinkelio nuovaža į 4 kat. viešąjį kelią, atlikti kelio statybos darbai už 232,2 tūkst. Eur, darbus atliko VĮ Šiaulių regiono keliai. 2018 m. liepos 18 d. pasirašyta rangos sutartis su UAB ,,Šiaulių plentas“ dėl kapinių II etapo statybos darbų už 4 100,0 tūkst. Eur. 2018 m. parengtas II etapo darbo projektas (20,9 tūkst. Eur), pakloti vandentiekio tinklai (332,7 tūkst. Eur), buitinių nuotekų tinklai (274,7 tūkst. Eur), paviršinių nuotekų tinklai (569,9 tūkst. Eur), kapinių nusausinimas (566,38 tūkst. Eur), drenažo rinktuvo rekonstrukcija (132,97 tūkst. Eur), elektros tinklai (4,4 tūkst. Eur), kitos išlaidos sudarė 0,9 tūkst. Eur. 2019 - 2020 m. buvo tęsiami darbai Daušiškių kapinėse atlikti šie darbai: paviršinių nuotekų tinklų, vandentiekio, buitinių nuotekų tinklų įrengimas,  drenažo rinktuvų rekonstravimas, vandent. siurblinės įreng., užtverta dalis tvoros, kapaviečių takų įrengimas. 2019 m. atlikta darbų už tūkst. 660,0 tūkst Eur, 2020 m. – 550,0 tūkst Eur.

|  |
| --- |
|  |

Įgyvendinant **Šiaulių pramoninio parko (ŠPP) ir Šiaulių laisvosios ekonominės zonos (Šiaulių LEZ) infrastruktūros vystymą,** 2020 m. gruodžio mėnesį išvalyti 2 Šiaulių pramoninio parko sklypai - Petro Motiekaičio g. 18 ir Petro Motiekaičio g. 20, atlikti I etapo Aviacijos gatvės šaligatvių įrengimo darbai ir dalis II etapo Aviacijos gatvės šaligatvių įrengimo darbų.

**Užterštų teritorijų** **Šiaulių mieste tvarkymas.** Projekto įgyvendinimo metu tvarkoma užteršta teritorija yra pietrytinėje Šiaulių miesto dalyje, abipus Aviacijos gatvės, buvusio sovietinio Zoknių oro uosto kuro bazės teritorijoje ir jos gretimybėse, kur atlikus ekogeologinius tyrimus (tyrimų plotas 35 ha) fiksuojama iš praeities paveldėta teritorijos tarša naftos produktais. Taip pat planuojama valyti užterštus požeminius vandenis (8,05 ha teritorijoje) ir pašalinti kuro rezervuarų pamatus.  Likvidavus intensyvaus teršimo židinius bus reikšmingai sumažintas neigiamas poveikis aplinkai ir žmonių sveikatai. Didžiojoje dalyje teritorijos gruntiniame vandenyje tarša viršija leidžiamas ribines koncentracijas šimtus, o kartais ir tūkstančius kartų. 2019 m. atlikta darbų už 141,0 tūkst. Eur, 2020 m. – 147,9 tūkst. Eur.

**Komunalinių atliekų rūšiuojamojo surinkimo infrastruktūros plėtra Šiaulių regione“** **vykdymas.** Projekto tikslas – tobulinti Šiaulių regiono komunalinių atliekų tvarkymo sistemos infrastruktūrą sukuriant ir išplečiant komunalinių atliekų rūšiuojamojo surinkimo, paruošimo naudoti pakartotinai pajėgumus, informuojant visuomenę atliekų prevencijos ir tvarkymo klausimais. Šio projekto metu Šiaulių mieste bus įrengtos 289 vnt. pusiau požeminių konteinerių aikštelės. 2020 m. įrengta 100 vnt. pusiau požeminių konteinerių aikštelių, per 2019 m. įleista 23 vnt. Likusios bus įrengtos per 2021 m. Įrengus konteinerių aikšteles, bus siekiama sukurti/pagerinti atskiro komunalinių atliekų surinkimo pajėgumus. Taip pat bus įrengta didelių gabaritų atliekų surinkimo aikštelė (DGASA) su pakartotiniam panaudojimui tinkamų atliekų surinkimu. 2019 m. atlikta darbų už 1,3 tūkst. Eur, 2020 m. – 167,3 tūkst. Eur.

**TERITORIJŲ PLANAVIMAS IR ARCHITEKTŪRA**

Šiaulių miesto savivaldybės administracija 2020 m. viešųjų erdvių pertvarkymui pagal visuomenes iniciatyvas ir kultūros bendruomenės idėjas skyrė ypatingą dėmesį. Pilna apimtimi įveiklinta Šiaulių miesto pagrindinė aikštė leido pajusti kūrybinių darbuotojų išradingumą organizuojant renginius ir ekspozicijas nestandartinėmis sąlygomis.

Tęsiami viešųjų erdvių tvarkymo darbai persikėlė ir į centrinės miesto dalies pakraščius. Baigiamas Kaštonų alėjos ir Centrinio parko sutvarkymo projektas, pagal kurį atsinaujina ir prisitaiko aktyviam šeimos laisvalaikiui universalios lauko žaidimų įvairaus amžiaus vaikų aikštelės, pėsčiųjų ir dviračių takų infrastruktūra su šiuolaikišku apšvietimu, išskirtinėmis sporto aikštelėmis, lauko treniruokliais, sutvarkytu kraštovaizdžiu, mažosios architektūros elementais, teritorijos pritaikymu neįgaliesiems. Vykdomi pasirengimo darbai Didždvario parko sutvarkymui. Bendruomenė jau pamėgo Rėkyvos ežero tilto naująją apžvalgos aikštelę.

**Kompleksinis teritorijų planavimas ir statybos leidimų išdavimas.** Šiaulių miesto savivaldybės administracijoje teritorijų planavimo procedūros, vykdomos tik nuotoliu būdu, tampa vis priimtinesnės miesto bendruomenei. Šiaulių miesto bendrojo plano sprendinių stebėsena vykdyta pagal kasdienos poreikius, pritraukiant investuotojus į baigiamą užpildyti Pramonės parką, bei efektyviai panaudojant Laisvosios ekonominės zonos privalomumus.

Pietinėje miesto dalyje tęsiami rengti Dainų ir Gytarių kvartalų detalieji planai sulaukė konstruktyvaus bendruomenės dalyvavimo planavimo procesuose. Šiaulių mieste žemėtvarkos projektų rengimo procedūros atliekamos elektroninėse sistemose (Lietuvos Respublikos žemės ūkio ministerijos ŽPDRIS) leido užbaigti dešimtmečius trukusį žemės reformos procesą.

**62 lentelė. 2020 m. vykdytos veiklos statistika**

| **Eil.Nr.** | **Veikla** | **Kiekis** |
| --- | --- | --- |
| 1. | Atsakymų projektų rengimas į fizinių ir juridinių asmenų pateiktus klausimus ir skundus, kiti raštai (SVA-, S-, SG-) | 1 061 |
| 2. | Šiaulių miesto savivaldybės administracijos direktoriaus įsakymų rengimas dėl grąžinamų natūra, perduodamų neatlygintinai nuosavybėn kadastro duomenų patvirtinimo, vertės priedo dėl inžinerinių statinių apskaičiavimo, adresų suteikimo, keitimo ar panaikinimo, žemės sklypų naudojimo paskirties ir būdo keitimo, žemės sklypų formavimo ir pertvarkymo projektų rengimo ir tvirtinimo ir kt. (A-). | 402 |
| 3. | Pradėta rengti žemės sklypų formavimo ir pertvarkymo projektų, t.y išduota reikalavimų (SVA-PL-). | 121 |
| 4. | Patvirtinti žemės sklypų formavimo ir pertvarkymo projektai | 104 |
| 5. | Dėl užsitęsusių teisminių ginčų vis dar rengiamos Aukštabalio gatvės tęsinio paėmimo visuomenės poreikiams procedūros. | 1  (paimamas 1 žemės sklypas) |
| 6. | Žemės sklypų planų kadastrinių matavimų paslaugos pirkimo medžiagos parengimas (per CPO) | 1 |
| 7. | Žemės sklypų formavimo ir pertvarkymo projektų rengimo paslaugos pirkimo organizavimas | 1 |
| 8. | Užsakymų rengimas pagal sutartis ir parengta medžiaga žemės sklypų kadastriniams matavimams atlikti | 50 |

**Geoinformacinės sistemos ir geodezija.** Į geografinės informacijos portalus perkeltas stambaus mastelio topografinių planų ir inžinerinių tinklų planų derinimas: topografiniai planai apėmė 1 863 ha ir 5 114 m inžinerinių tinklų.

**Statinių architektūros ir projektavimo sritis.** Visi procesai vykdomi nuotoliniu būdu karantino metu nesustabdė miesto plėtros: 2020 m. išduoti 442 statybą leidžiantys dokumentai su 34,916 Eur valstybinės rinkliavos įmokomis.

**Kultūros paveldo apsauga.** Įgyvendintos nekilnojamojo kultūros paveldo pažinimo sklaidos ir atgaivinimo priemonės - suorganizuoti ir kuruoti Europos paveldo dienų ‘20: „Kultūros paveldas ir edukacija“ renginiai, kuriuose iš viso sudalyvavo 223 dalyviai (iš jų 92 moksleiviai) - 36 proc. daugiau dalyvių nei 2019 m. įvykusiuose Europos paveldo dienų renginiuose. Iš viso suorganizuota 11 Europos paveldo dienų'20 renginių 2020 m. rugsėjo 11-20 dienomis. 2020 m. rugsėjo 11,14,15 d. įvyko interaktyvi „Kahoot“ viktorina: „(Ne)pažinta Rėkyva: kas joje slypi?“. 2020 m. rugsėjo 12,13,19, 20 d. bendradarbiaujant su Šiaulių "Aušros" muziejumi suorganizuota retrospektyva „Senasis Šiaulių kinas“. 2020 m. rugsėjo 14-17 d. suorganizuotas edukacinis žaidimas instagrame „Išspręsk rebusą“ . 2020 m. rugsėjo 15 d. surengtas protmūšis „Šiaulių mozaika: ateik, atpažink, atsakyk“ bei ekskursija ir duonos degustacija Žaliūkių vėjo malūne. 2020 m. rugsėjo 16 d. įvyko ekskursija „Frenkelių fabrikas – Šiaulių pramonės ir modernėjimo simbolis“ ir orientacinis žaidimas. 2020 m. rugsėjo 17 d. vyko edukacinės veiklos restauruotuose Venclauskių namuose. 2020 m. rugsėjo 18 d. suorganizuota edukacinė programa „Telefonijos istorija. Laiko mašiną atsukus...“ ir pažintinis pasivaikščiojimas „Aušrininko pasakojimas“. 2020 m. rugsėjo 19 d. surengta ekskursija „Pasivaikščiojimas su grafiene“. 2020 m. rugsėjo 20 d. suorganizuota edukacinė programa „Vėlyvi pusryčiai“ istorinės Šiaulių vaistinės „Valerijonas“ arbatinėje.

Sėkmingai užbaigti II pasaulinio karo palaidojimo teritorijos Prisikėlimo aikštėje tvarkomieji darbai.

**Miesto įvaizdžio formavimas.** 2020 m. įgyvendinant Šiaulių miesto išorinės vaizdinės reklamos specialiojo plano programą įvykdytos 520 leidimų išdavimo procedūros, todėl gautos SB pajamos siekia 175 092,58 tūkst. Eur.

**TEISĖ**

**Pirminė teisinė pagalba.** 2020 m. areiškėjų, kuriems buvo suteikta pirminė teisinė pagalba, skaičius - 1 684. Lyginant su praėjusiais metais, skaičius sumažėjo: 2018 m. - 2 211; 2019 m. - 1 904.

2020 m. išplatinta 400 vienetų informacinės medžiagos, susijusios su pirminės teisinės pagalbos teikimo galimybėmis, lyginant su 2018 m. ir 2019 m. skaičius sumažėjo nuo 2018 m. -700, 2019 m. - 500.

2020 m. parengta 11 taikos sutarčių, 2019 m. buvo 6 taikos sutartys, surašyta 367 prašymų suteikti antrinę teisinę pagalbą, 2019 m. buvo surašyta 618 prašymų, parengti 7 dokumentai valstybės ir savivaldybių institucijoms, 2019 m. - 16.

Pirminės teisinės pagalbos teikimas finansuojamas valstybės biudžeto lėšomis. Iš viso panaudota 29000 Eur, praėjusiais metais buvo panaudota - 28 530 Eur .

Daugiausia teisinių konsultacijų kreipiamasi civilinės teisės ir civilinio proceso klausimais 922 (2019 m.- 1 102, 2018 m. - 1 326) konsultacijos.

Mažiausią šių konsultacijų dalį sudarė žemės mokesčio teisės klausimais, suteiktos 2 konsultacijos. Su baudžiamąja teise ir baudžiamuoju procesu susijusių konsultacijų suteikta -81, su administracine teise susijusių konsultacijų – 39, su šeimos teise -258, su darbo teise -31 ir kitos konsultacijos.

**Veikla ikiteisminėse institucijose.** 2020 m. buvoužtikrintas Šiaulių miesto savivaldybės ir Šiaulių miesto savivaldybės administracijos interesų atstovavimas Lietuvos administracinių ginčų komisijoje ir buvo vesta 14 administracinių bylų, kaip ir praėjusiais metais.

**Etikos komisijos veikla.** 2020 m. vyko 3 Etikos komisijos posėdžiai, lyginant su 2019 m. daug mažiau, nes praėjusiais metais įvyko viso 8 Etikos komisijos posėdžiai (2018 m. – 21), kurių metu buvo svarstyti Šiaulių miesto savivaldybės tarybos narių (toliau – tarybos narys (-iai)) posėdžių lankomumo klausimai, pareiškėjų raštiški pareiškimai dėl tarybos narių elgesio atitikties teisės aktų reikalavimams, taip pat kiti Etikos komisijos veiklos klausimai. Viso 2020 m. Etikos komisija apsvarstė 8 klausimus (2019 m. -18). Atlikti 3 Etikos komisijos tyrimai, kurių metu pažeidimų nenustatyta (2019 m. – 5 tyrimai).

**Veikla asmens duomenų teisinės apsaugos ir korupcijos prevencijos srityje.**

2020 m. atsirado nauja funkcija, susijusi su asmens duomenų apsauga ir jos organizavimu. 2020 m. ypatingas dėmesys skirtas duomenų teisinės apsaugos reglamentavimui. Parengtos Duomenų subjektų teisių įgyvendinimo Šiaulių miesto savivaldybės administracijoje taisyklės, Poveikio duomenų apsaugai vertinimo Šiaulių miesto savivaldybės administracijoje taisyklės Asmens duomenų saugumo Šiaulių miesto savivaldybės administracijoje valdymo taisyklės, Šiaulių miesto savivaldybės teritorijoje įrengtų vaizdo stebėjimo kamerų ir jų fiksuotų duomenų rinkimo ir naudojimo taisyklės, Asmens duomenų tvarkymo Šiaulių miesto savivaldybės administracijoje taisyklės.

Duomenų apsaugos srityje bendradarbiauta su Šiaulių apskrities vyriausiuoju policijos komisariatu, su kuriuo pasirašyta Asmens duomenų bendrojo valdymo sutartis.

Inicijuoti 7 poveikio duomenų apsaugai vertinimai, iš kurių 5-iuose dalyvauta tiesiogiai.

Naujais teisės aktais, tarpinstituciniu bendradarbiavimu, poveikio duomenų apsaugai vertinimu užtikrintas ir viešasis interesas susijęs su asmens duomenų apsauga bei jų tvarkymo teisėtumu, bei galimybe išvengti galimų pažeidimų.

Teisės skyriuje taip pat įgyvendinta korupcijos prevencijos funkcija, dalyvauta Korupcijos prevencijos programos rengime, vykdoma procesų stebėsena, teikiamos rekomendacijos, organizuojami įvairūs mokymai ir pan.

**VIEŠŲJŲ PIRKIMŲ ORGANIZAVIMAS**

Nuo 2018 m. Teisės skyriaus viešųjų pirkimų poskyris (toliau – Poskyris) vykdo visus Savivaldybės administracijos pirkimus, kurių vertė viršija 10,00 tūkst. Eur (be PVM), o Administracijos padaliniai vykdo neskelbiamus pirkimus iki 10,00 tūkst. Eur (be PVM), pirkimus per Centrinę perkančiąją organizaciją (CPO. LT) ir atnaujinto varžymosi procedūras pagal Savivaldybės administracijos sudarytas preliminariąsias sutartis.

2020 m. buvo vykdomi 177 pirkimai (įskaitant ir nutrauktus, pakartotinai vykdytus bei neįvykusius pirkimus), Iš 177 pirkimų atviro konkurso būdu vykdyti 13 pirkimų, neskelbiamų derybų būdu – 10, supaprastinto atviro konkurso būdu – 78, skelbiamos apklausos būdu - 75.

**63 lentelė. 2018–2020 m. poskyrio vykdytų pirkimų suvestinė (pagal pirkimų skaičių ir būdą)**

|  |  |  |  |  |  |  |
| --- | --- | --- | --- | --- | --- | --- |
| **Metai** | **Atviras konkur-sas** | **Neskel-biamos derybos** | **Supapras-tintas atviras konkursas** | **Supapras-tintas projekto konkursas** | **Skelbiama apklausa** | **Iš viso:** |
| 2018 | 16 | 1 | 53 |  | 29 | 99 |
| 2019 | 32 | 8 | 63 | 3 | 59 | 165 |
| 2020 | 13 | 10 | 78 | 1 | 75 | 177 |

Nors pirkimų skaičius nuolat didėja, gaunamų ir tenkintinų pretenzijų skaičius išlieka panašus. Per 2020 m. teismine tvarka nebuvo apskųstas nei vienas pirkimas.

**64 lentelė. 2018–2020 m gautų pretenzijų suvestinė vnt.**

|  |  |  |  |  |  |
| --- | --- | --- | --- | --- | --- |
| **Metai** | **Gauta pretenzijų skaičius** | **Nepagrįstų pretenzijų skaičius** | **Tenkintų pretenzijų skaičius** | **Iš dallies tenkintų pretenzijų skaičius** | **Nenagrinėtų pretenzijų skaičius (kai pretenzijos gautos praleidus terminą)** |
| 2018 | 18 | 13 | 1 | 1 | 3 |
| 2019 | 16 | 12 | 1 | 3 | 0 |
| 2020 | 20 | 14 | 3 | 1 | 2 |


**17 pav**. **2018–2020 m. vykdytų pirkimų ir gautų pretenzijų skaičiaus dinamika**

2020 m. Viešųjų pirkimų tarnyba parengė analitinį [**,,Vieno tiekėjo“**](https://vpt.lrv.lt/lt/statistika-ir-analize/temines-viesuju-pirkimu-analizes/) pirkimų stebėsenos įrankį. Tai – interaktyvi ataskaita, kurioje apjungti pirkimų vykdytojų Centrinėje viešųjų pirkimų informacinėje sistemoje (CVP IS) paskelbtų pirkimų procedūrų ataskaitų duomenys.

Stebėsenos ataskaitos duomenys skelbiami Viešųjų pirkimų tarnybos tinklalapyje ir atnaujinami kiekvieną dieną.

Pagal stebėsenos ataskaitoje pateiktų rodiklių analizę Šiaulių miesto savivaldybės administracija pasiektais rodikliais gali didžiuotis juos lyginant tiek Lietuvos, tiek didžiųjų savivaldybių mastu. Vieno tiekėjo pirkimų skaičiaus dalis Lietuvoje sudaro 55,8 proc., Šiaulių miesto savivaldybės administracijoje – 42 proc., vieno tiekėjo pirkimų (su atmestais pasiūlymais) skaičiaus dalis proc. Lietuvoje – 40,4 proc., Šiaulių miesto savivaldybės administracijoje – 30,9 proc., vieno tiekėjo pirkimų vertės dalis proc. Lietuvoje – 10,4 proc, Šiaulių miesto savivaldybės administracijoje – 8,8 proc., vidutinis pasiūlymų skaičius (su atmestais pasiūlymais) pirkimo daliai, vnt. Lietuvoje – 2,4 vnt., Šiaulių miesto savivaldybės administracijoje – 2,8 vnt., atmestų pasiūlymų dalis proc. Nuo visų gautų pasiūlymų skaičiaus Lietuvoje – 20,8 proc., Šiaulių miesto savivaldybės administracijoje – 13 proc.

**18 pav. Viešųjų pirkimų tarnybos „Vieno tiekėjo‟ stebėsenos ataskaita**



2019 m. perėjus prie pilnai skaitmenizuoto viešųjų pirkimų proceso, ir toliau standartizuojami, „gryninami“ procesai, analizuojami viešųjų pirkimų vykdymo terminai, o tai padeda siekti viešųjų pirkimų proceso efektyvumo, aiškumo nustatant veiklos uždavinius, vertinimo rodiklius.

**VIDAUS AUDITAS**

2020 m. audituojamą aplinką sudarė Savivaldybės administracija, 92 Savivaldybės tarybos įsteigtos biudžetinės įstaigos ir 10 viešųjų įstaigų (viešojo sektoriaus subjektų).

2020 m vidaus auditoriai atliko šešis vidaus auditus: keturis Savivaldybės biudžetinėse įstaigose ir du Savivaldybės administracijos vykdomų programų vidaus auditus. Atliekant vidaus auditus, siekdami įvertinti audituotų subjektų veiklos vykdymo atitiktį teisės aktams, buvo vertintas audituotų subjektų veiklos valdymas ekonomiškumo, efektyvumo ir rezultatyvumo požiūriais, rizikos valdymas ir vidaus kontrolė. Srityse, kuriose vidaus auditoriai nustatė neatitikimus teisės aktų reikalavimams, audituotiems subjektams buvo pateiktos rekomendacijos, susijusios su veiklos gerinimu bei vidaus kontrolės tobulinimu.

Nuo 2018 m. iki 2020 m. vidaus auditoriai kiekvienais metais atliko vidutiniškai po 7 vidaus auditus. Ataskaitiniais metais, lyginant su 2018–2019 m. laikotarpiu, buvo atlikta dviem vidaus auditais mažiau dėl to, jog, siekiant platesnio audituotos srities vertinimo vykdant veiklą, 2020 m. Skyriaus vidaus auditoriai atliko ne tik kompleksinius (sudėtinius, mišrius) vidaus auditus, kai buvo atliekami visapusiški konkretaus audituojamo subjekto veiklos vertinimo vidaus auditai, bet ir du specializuotus vidaus auditus, kai tos pačios veiklos sritys buvo audituotos keliuose audituojamuose subjektuose. Vieno iš specializuoto vidaus audito metu pagal audituotą sritį buvo audituotos penkios biudžetinės įstaigos, kito - trys biudžetinės įstaigos. Taip pat mažesnį atliktų vidaus auditų skaičių 2020 m. lėmė ir žmogiškųjų išteklių trūkumas – septynis ataskaitinių metų mėnesius Skyriuje dirbo vienas vidaus auditorius, nes minėtu laikotarpiu Skyriuje buvo neužimta viena vidaus auditoriaus pareigybė.

2020 m. vidaus auditorių atlikti darbai buvo įvertinti nacionaliniu lygmeniu Lietuvos Respublikos aukščiausios valstybinio audito institucijos – Valstybės kontrolės. Kasmetinėje Valstybės kontrolės organizuotoje tarptautinėje valstybės tvarios plėtros konferencijoje SIGNALS 2020 vidaus auditoriai buvo apdovanoti už novatoriškumą (už darbe taikomą novatorišką praktiką, netradicinius auditų atlikimo ar kasdienio darbo organizavimo metodus). Komisijos, kurią sudarė Valstybės kontrolės, Vidaus auditorių asociacijos ir Savivaldybių kontrolierių asociacijos atstovai, buvo atrinktas ir laimėtoju švietimo kategorijoje pripažintas Skyriaus vidaus auditorių atliktas lėšų, skirtų neformaliajam vaikų švietimui, panaudojimo vertinimo vidaus auditas.

Atlikdami vidaus auditus, 2020 m. Skyriaus vidaus auditoriai audituotose subjektuose tikrino ir vertino įvairias Savivaldybės administracijos ir biudžetinių įstaigų rizikingas veiklos sritis, kurios detalizuotos 19 pav.

**19 pav. 2020 m. pagrindinės audituotų subjektų veiklos sritys**

Atliekant vidaus auditus ataskaitiniais metais, esminiai trūkumai ir rizikingiausios sritys buvo nustatytos šiose audituotų subjektų veiklos srityse:

• nesukurtos efektyvios vidaus, įskaitant finansų kontrolę, procedūros;

• neužtikrinta, kad audituojamų subjektų veikla būtų vykdoma laikantis įstatymų ir kitų teisės aktų, o faktiškai apmokant išlaidas būtų vertinamas šių išlaidų tikslingumas, teisėtumas ir ekonomiškas lėšų naudojimas;

• neužtikrintas teisėtumo ir patikimo finansų valdymo principų laikymasis priimant sprendimus dėl biudžeto lėšų naudojimo;

• netinkamas galiojančių įstatymų ir norminių teisės aktų taikymas registruojant ūkines operacijas bei atvaizduojant jas finansinėse ataskaitose, todėl šiose ataskaitose pateikti duomenys nerodė teisingos, išsamios ir patikimos informacijos;

• neužtikrintas tinkamas Lietuvos Respublikos darbo kodekse įtvirtintų reikalavimų laikymasis, nepakankama darbo drausmės bei darbuotojų darbo funkcijų vykdymo kontrolė;

• nenustatytos efektyvios kontrolės procedūros, užtikrinančios specialių tikslinių dotacijų (ūkio lėšos) planavimo ir panaudojimo teisėtumą ir tikslingumą;

• netinkamas teisės aktuose įtvirtintos biudžetinių įstaigų vadovų pareigos užtikrinti įstatymų, kitų teisės aktų laikymąsi, racionalų ir taupų lėšų naudojimą, veiksmingos vidaus kontrolės sukūrimą, jos veikimą ir tobulinimą vykdymas.

Atlikus vidaus auditus, audituotų subjektų vadovams vidaus auditoriai pateikė 48 rekomendacijas dėl audituotų subjektų veiklos valdymo, rizikos valdymo ir vidaus kontrolės tobulinimo, siekiant užtikrinti audituotų subjektų vykdomos veiklos ekonomiškumą, efektyvumą ir rezultatyvumą, teisėtą, racionalų ir skaidrų lėšų panaudojimą, atsakingą finansų ir turto valdymą bei veiksmingą vidaus kontrolės sukūrimą ir jos tobulinimą. Detalesnė informacija apie 2018 – 2020 m. vidaus audito ataskaitose audituotų subjektų vadovams pateiktas rekomendacijas pagal audituotas sritis pateikta 66 lentelėje.

**65 lentelė.** **2018–2020 m.** **audituotiems subjektams pateikta rekomendacijų pagal audituotas sritis**

|  |  |  |  |
| --- | --- | --- | --- |
| **Pateikta rekomendacijų pagal audituotas sritis** | **Metai** | | |
| **2018** | **2019** | **2020** |
| **Pateikta rekomendacijų iš viso:** | **24** | **37** | **48** |
| **Iš jų pagal audituotas sritis:** | | | |
| Viešojo juridinio asmens veiklos ir valdymo tobulinimo | 7 | 7 | 12 |
| Finansų valdymo ir turto naudojimo | 4 | 5 | 11 |
| Rizikos valdymo | 5 | 4 | 9 |
| Vidaus kontrolės tobulinimo | 6 | 15 | 16 |
| Viešųjų pirkimų | 2 | 6 | - |

Daugiausia rekomendacijų 2018-2020 m. audituotų subjektų vadovams buvo pateikta vidaus kontrolės ir viešojo juridinio asmens veiklos ir valdymo tobulinimo srityse. Taip pat nemažą jų dalį sudarė finansų valdymo ir turto naudojimo srityje pateiktos rekomendacijos, nes atliekant vidaus auditus buvo nustatyta neteisėto ir netikslingo lėšų panaudojimo atvejų. Visoms pateiktoms rekomendacijoms įgyvendinti dėl vidaus audito metu nustatytų trūkumų pašalinimo ir veiklos tobulinimo audituotų subjektų vadovai numatė priemones ir atsakingus asmenis rekomendacijoms įgyvendinti.

Ataskaitiniais metais vidaus audito ataskaitose pateiktų reikšmingų rekomendacijų detalizavimas pateiktas 20 pav.

**20 pav. 2020 m. audituotų subjektų vadovams pateiktos didelio reikšmingumo rekomendacijos**

Vykdydami pažangos stebėjimą ir poauditinę veiklą, 2020 m. vidaus auditoriai nuolat stebėjo ir dokumentavo, kaip buvo įgyvendinamos audituotiems subjektams pateiktos rekomendacijos, siekiant nustatyti ar vidaus audito metu nustatyti veiklos trūkumai audituotose subjektuose buvo pašalinti. Pabrėžtina, kad ataskaitiniais metais nebuvo nustatyta atvejų, kai audituotų subjektų vadovai neatsižvelgtų į vidaus audito ataskaitose pateiktas rekomendacijas.

Atlikdami vidaus auditus, Skyriaus vidaus auditoriai užtikrino atliekamo vidaus audito kokybę ir laikėsi Lietuvos Respublikos finansų ministro nustatytų profesinės etikos principų, nes audituotų subjektų vadovų nuomone, kurią jie pateikė apklausos anketose dėl atlikto vidaus audito, Skyriaus vidaus auditoriai atlikdami vidaus auditus su audituojamo subjekto darbuotojais bendravo profesionaliai, konstruktyviai ir etiškai. Šios anketos buvo parengtos ir atlikus vidaus auditą audituojamųjų subjektų vadovams ar už audituotą sritį atsakingiems darbuotojams pateiktos siekiant įvertinti Skyriaus veiklos ir bendradarbiavimo su audituojamais subjektais tobulinimo galimybes bei numatyti priemones, kaip ateityje būtų galima gerinti Skyriaus vidaus auditorių vykdomų vidaus auditų atlikimo kokybę.

Teisės aktų nustatyta tvarka ir terminais 2020 m. buvo parengta metinė Skyriaus veiklos ataskaita ir vadovaujantis teisės aktų reikalavimais pateikta Lietuvos Respublikos finansų ministerijai, Valstybės kontrolei bei Savivaldybės tarybai.

**VALSTYBINĖS KALBOS VARTOJIMO IR TAISYKLINGUMO KONTROLĖ**

Kalbos tvarkymo veikla apima Šiaulių miesto viešosios kalbos kontrolę, šviečiamąją, prevencinę veiklą ir Šiaulių miesto savivaldybės dokumentų redagavimą.

**Vykdant valstybinės kalbos vartojimo ir taisyklingumo kontrolę**, patikrinta 2 spaudos leidinių (laikraščio „Šiaulių naujienos“ (2 k.) ir laikraščio „Šiaulių kraštas“) kalba, dėl rastų kalbos klaidų vadovams išsiųsti raštai. Patikrinta 3 įstaigų interneto svetainių kalba, dėl rastų kalbos klaidų vadovams išsiųsti raštai. Patikrinta apie 50 vnt. UAB „Busturas“ rašytinės ir garsinės informacijos tekstų. 2019 m. patikrinta 8 įstaigų viešosios informacijos ir antspaudų kalba ir 4 įstaigų interneto svetainių kalba.

**Vykdant** **šviečiamąją, prevencinę veiklą**, suderinti 323 išorinės reklamos projektai (2019 m. – 294 projektai). Pastabos dėl 65 išorinės reklamos projektų neatitikties valstybinės kalbos taisyklingumo ir vartojimo reikalavimams el. paštu išsiųstos projektų pareiškėjams, 63 pareiškėjai į pastabas atsižvelgė (2019 m. pastabos pateiktos dėl 72 projektų kalbos, 60 pareiškėjų į pastabas atsižvelgė). Savivaldybės ir kitų įstaigų, įmonių, organizacijų darbuotojams, miesto gyventojams suteikta iš viso 1 158 konsultacijų: iš jų 394 el. paštu, 102 tiesiogiai (2019 m. iš viso suteiktos 1 178 konsultacijos: iš jų 656 telefonu, 367 el. paštu, 165 tiesiogiai). Suorganizuotas Nacionalinio diktanto konkursas Savivaldybėje.

**Savivaldybės dokumentų redagavimas**. Suredaguoti 573 vnt. Savivaldybės tarybos sprendimų ir jais tvirtinamų dokumentų projektų (2019 m. suredaguota 513 sprendimų ir jais tvirtinamų teisės aktų projektų). Suredaguoti 435 (2019 m. – per 300) kitokie svarbūs plačiajai visuomenei informaciniai tekstai. Taip pat suredaguoti 284 Savivaldybės interneto svetainėje skelbiamų informacinių pranešimų, skelbimų, sveikinimų tekstai.

**CIVILINĖ METRIKACIJA**

Civilinės metrikacijos skyrius 2020 m. registravo gimimo, mirties, santuokų sudarymo ir nutraukimo, tėvystės (motinystės) pripažinimo, įvaikinimo, vardo, pavardės pakeitimo faktus, vedė jų apskaitą. Taip pat keitė, taisė, pildė ir anuliavo civilinės būklės aktų įrašus ir atkūrė dingusius įrašus. Per 2020 metus sudaryti 3 669 civilinės būklės aktų įrašai, iš jų:

2020 m. įregistruoti gimę kūdikiai - 1 062 (163 mažiau nei 2019 m., 240 mažiau nei 2018 m.), 2019 m – 1 225, 2018 m. – 1 302 . Iš jų įtraukta į apskaitą, gimusių užsienyje vaikų – 170, 2019 m. - 264, 2018 m. – 271. 2020 m. įregistruotos 493 gimusios mergaitės, 569 berniukai (2019 m. – 576 mergaitės ir 649 berrniukai, 2018 m. – 673 mergaitės ir 629 berniukai). 2020 m. pripažintos 241 tėvystės kūdikiams (2019 m. - 234 tėvystės, 2018 m. – 244). 2020 m. 10 kūdikių nustatytos tėvystės (2019 m. - 13, 2018 m. 16), įregistruota 12 dvynukų porų (2019 m. – 13, 2018 m. – 14). 2020 m. 38 motinos kūdikio gimimą įregistravo būdamos vienišos (2019 m. – 34, 2018 m. – 38).

2020 m. įregistruota mirusių asmenų – 1 451 (223 daugiau nei 2019 m., 12 mažiau nei 2018 m.), 2019 m. – 1 228, 2018 m. – 1 463. Iš jų įtraukta į apskaitą, mirusių asmenų užsienyje – 39 (2019 m. - 44, 2018 m. – 41). 2020 m. įregistruota mirusių 773 moterų ir 678 vyrų, 2019 m. – 633 moterų ir 595 vyrų, 2018 m. – 732 moterys ir 731 vyras. 2020 m. nusižudė 16 asmenų (2019 m. – 19, 2018 m. – 15). 2020 m. 28 asmenys žuvo nelaimingų atsitikimų metu, 2019 m. - 29 , 2018 m. – 27 žmonės. 2020 m. nužudyti 4 asmenys, 2019 m. – 2, 2018 m. – 4. 2020 m. apsinuodiję alkoholiu mirė – 3, 2018 m. -11, 2018 m. - 5.

2020 m. įregistruota santuokų – 514 (153 mažiau nei 2019 m., 174 mažiau nei 2018 m.), 2019 m. įregistruota santuokų - 667, 2018 m. – 688. Iš jų įtraukta į apskaitą santuokų, sudarytų užsienio valstybėse: 2020 m. – 37, 2019 m. – 80, 2018 m. – 68. 2020 m. įregistruota 10 santuokų reprezentacinėse ar susituokiančiųjų pasirinktose vietose, 2019 m. – 12, 2018 m. – 18. 2020 m. bažnyčios nustatyta tvarka sudarytų santuokų apskaityta – 54, 2019 m. – 88, 2018 m. – 102. 2020 m. 8 poros sutuoktos Šiaulių tardymo izoliatoriuje, 2019 m. – 17, 2018 m. – 16. 2020 m. 36 porų santuoka įregistruota, kai vienas iš sutuoktinių užsienio šalies pilietis, 2019 m. – 66, 2018 m. - 61.

2020 m. sudaryti 315 santuokos nutraukimo įrašai ( 56 mažiau nei 2019 m., 29 mažiau nei 2018 m.), 2019 m. - 371, 2018 m. - 344. Iš jų įtraukta į apskaitą, užsienio valstybėje įregistruotos ištuokos – 2020 m. – 10, 2019 m. – 24, 2018 m. - 10.

2020 m. sudaryti 327 civilinės būklės akto įrašo pakeitimo ar papildymo įrašai, 2019 m. – 487, 2018 m. – 449.

2020 m. sudarytos 111 civilinės būklės aktų įrašų ištaisymo, papildymo, pakeitimo, atkūrimo ir anuliavimo bylos ( 60 bylų mažiau nei 2019 m., 52 mažiau nei 2018 m.), 2019 m. – 171, 2018 m. – 163. 2020 m. sudaryta 88 vardo, pavardės pakeitimo bylų ( 50 mažiau nei 2019 m., 42 mažiau nei 2018 m.), 2019 m. – 138, 2018 m. – 130.

Per 2020 m. išduota: 3 004 civilinės būklės akto įrašą liudijantys išrašai, 50 pažymų dėl santuokos sudarymo užsienyje, įvairaus turinio pažymų – 28, išduoti 158 civilinės būklės aktų įrašų išrašai (pagal 1976-09-08 Vienos Konvenciją), 1 583 civilinės būklės akto įrašai perduoti VĮ Registrų centrui, gauta ir atsakyta į 1 171 raštų.

Šeimoms, susilaukusioms kūdikio, iš viso išdalinta 2 146 kūdikio kraiteliai: 2020 m. – 801, 2019 m. – 879, nuo 2018-07-01 iki 2018-12-31 - 466.

**VIEŠOJI TVARKA IR CIVILINĖ SAUGA**

Miesto koordinavimo skyrius (toliau MKS) veiklą pradėjo 2020 m. vasario mėnesį. 2020 m. buvo įrengtos 4 vaizdo stebėjimo kameros Draugystės prospekte, organizuotas 13 vnt. kamerų įrengimo Vytauto g. pirkimas ir prižiūrimi įrengimo darbai, atliktas viešųjų erdvių vaizdo stebėjimo Šiaulių miesto teritorijoje poveikio duomenų apsaugai vertinimas (paslaugos tiekėjas – UAB „Juridicon“). Per 2020 m. birželio-gruodžio mėnesius vaizdo stebėjimo kameromis užfiksuoti 2 214 vnt. galimai padarytų nusižengimų.

**21 pav.** **2020 m. birželio–gruodžio mėn. bendro kamerų stebėtojų pranešimų skaičiaus ir procentinės dalies pasiskirstymas savaitgaliais/švenčių dienomis ir darbo dienomis**

Taip pat buvo priimami**,** registruojami ir sisteminamifizinių ir juridinių asmenų, Savivaldybės struktūrinių padalinių, Savivaldybės įmonių ir organizacijų ar paslaugų teikėjų (rangovų) pranešimai, kurie būdavo perduodami spręsti pagal kompetenciją atsakingiems specialistams arba kitoms institucijoms. Per 2020 m. 6 mėnesius dispečerės priėmė ir užregistravo 5 057 vnt. pranešimus ir vykdė jų sprendimų koordinavimą. Pranešimai buvo priimami skirtingais kanalais: per platformą „Tvarkau miestą“, el. paštu, trumpuoju telefonu 1863 ir kitais telefono numeriais. Daugiausia pranešimų (51 proc., 2 573 vnt.) gauta telefonais, mažiausia (21 proc., 1 040 vnt.) – per Tvarkau miestą platformą.

**22 pav. Informacinių pranešimų, gautų ir apdorotų koordinavimo sk. specialistų, skaičiaus (5 057 vnt.) pasiskirstymas pagal komunikacijos kanalo tipą skirtingais mėnesiais**

**P**er antrąjį 2020 m. pusmetį Skyriaus specialistai 257 kartus vykdė fizinę skirtingų taisyklių ir reikalavimų (triukšmo taisyklių, gyvūnų laikymo ir priežiūros taisyklių, miesto paplūdimių vietų, prekybos viešosiose vietose taisyklių, miesto tvarkymo ir valymo paslaugų vykdymo, izoliacijos dėl Covid-19 ir karantino sąlygų reikalavimų) laikymosi kontrolę, gavo 2 335 vnt. ir išsprendė 1 810 vnt. užduočių, susijusių su galimai padarytais administraciniais nusižengimais (žr. Priedai, 4 pav.), surašė 1107 vnt. administracinių nusižengimų protokolų (žr. Priedai 5 pav.).

## 

## **23 pav. Surašytų ANP protokolų bendro skaičiaus (1 107 vnt.) pasiskirstymas**

2020 m. buvo vystomos informacinės ir komunikacinės sistemos:

įkurtas trumpasis telefono numeris konsultavimui Covid-19 klausimais, sukurtas juridinių asmenų patikrinimo dėl karantino sąlygų laikymosi kontrolės duomenų registras ir Skyriaus gaunamų pranešimų registras, kartu su Aptarnavimo ir e. paslaugų poskyrio specialistu sukurta programėlė, skirta Covid -19 izoliacijoje esančių stebimų asmenų kontrolei, informacija apie Skyriaus koordinuojamas sritis nuolat atnaujinamą Šiaulių miesto savivaldybės svetainėje.

Vykdomi valstybės lygio ekstremaliosios situacijos operacijų vadovo sprendimai „Dėl karantino sąlygų laikymosi kontrolės ir informacijos teikimo", organizuojant fizinių asmenų, kuriems paskirta izoliacija (tame tarpe užsienio piliečių) izoliacijos sąlygų, ir juridinių asmenų karantino sąlygų laikymosi kontrolės patikrinimus, asmenų pavėžėjimo į mobilų punktą registraciją ir viso pavėžėjimo proceso koordinavimą. 2020 m. rugsėjo-gruodžio mėnesiais, vykdant karantino ir izoliacijos reikalavimų vykdymo fizinę kontrolę, per mėnesį vidutiniškai buvo patikrinti 382 juridiniai asmenys, 2 266 fiziniai asmenys, pavėžėjimo į mobilų punktą ir karščiavimo kliniką paslauga iš viso suteikta 880 Šiaulių miesto gyventojų.

## **24 pav. 2020.09.01–2020.12.31 izoliacijoje esančių asmenų kontrolės vykdymo telefonu ir fizinių patikrinimų bei perdavimo policijai duomenys, asmenų registravimo į mobilų punktą sk.**

## **25 pav. 2020.10.01–2020.12.31 Valstybės lygio Ekstremaliosios situacijos operacijų vadovo vykdymų sk.**

2020 m. Civilinės saugos ir teisėtvarkos skyrius (toliau – CSTS) gavo 3 826**,** fizinių, juridinių asmenų prašymų, paklausimų, pranešimų (2019 m. – 4 931, 2018 m. – 5 191). Visi gauti raštai išnagrinėti, priimti administracinės procedūros sprendimai, surašyti 1 455 faktinių duomenų patikrinimo aktai (2019 m. – 1 423, 2018 m. – 1 729), išsiųsti 1 153 atsakymai (2019 m. – 1 051, 2018 m. – 1 009).

**66 lentelė. 2018–2020 m. išnagrinėtų prašymų skaičius**

|  |  |  |  |
| --- | --- | --- | --- |
| **Išnagrinėtas prašymų skaičius** | **2018 m.** | **2019 m.** | **2020 m.** |
| CSTS gauti fizinių, juridinių asmenų prašymai | 2 488 | 2 550 | 2 332 |
| UAB „Stova“ fiksuoti administracinių teisės pažeidimų pranešimai | 2 703 | 2 381 | 1 494 |
| **Iš viso:** | **5 191** | **4 931** | **3 826** |

Prašymų, skundų, pranešimų nagrinėjimo, organizuotų reidų metu nustatyti – 1 741 administracinių teisės pažeidimai, kurie užregistruoti Administracinių nusižengimo registre, už kuriuos fiziniams, juridinių asmenų atstovams taikyta administracinė atsakomybė.

**67 lentelė. 2018**–**2020 m. administracinės atsakomybės taikymo statistika**

|  |  |  |  |
| --- | --- | --- | --- |
| **Administracinių nusižengimų bylos** | **2018 m.** | **2019 m.** | **2020 m.** |
| Surašyta administracinio nusižengimo protokolų su nurodymu (vnt.) | 1 170 | 2 800 | 1 170 |
| Surašyta administracinio nusižengimo protokolų | 61 | 157 | 31 |
| **Viso protokolų** | **1 231** | **2 957** | **1 201** |
| Priimamas nutarimas, kai nesurašomas protokolas | 0 | 20 | 30 |
| CSTS priimta nutarimų (skirti nuobaudą) administracinių nusižengimų bylose (vnt.) | 167 | 317 | 417 |
| CSTS priimta nutarimų AN teisena nepradedama ar nutraukiama | 86 | 138 | 90 |
| CSTS priimta Institucijos nutarimas, išnagrinėjus skundą | 5 | 12 | 11 |
| **Viso Nutarimų** | **258** | **487** | **548** |
| Skirta žodinė pastaba už Mažai pavojingą veiką | 1 | 17 | 4 |
| Teismo nutarimas, išnagrinėjus skundą dėl CSTS priimto nutarimo | 0 | 1 | 9 |
| Teismo nutarimas išnagrinėjus skundą dėl CSTS priimto nutarimo -panaikinti nutarimą ir grąžinti bylą organui (pareigūnui), įgaliotam surašyti AN protokolus | - |  | 4 |
| **Baudų suma** | **14, 28 tūkst. Eur** | **35,05 tūkst. Eur** | **\*47,17 tūkst. Eur** |

\* Kartu su MKS arba savivaldybės administracija, nėra techninės galimybės išskirti.

2020 m. užregistruotos 1 741 teisenos administracinių nusižengimų registre pagal Administracinių nusižengimų kodekso straipsnius, 2019 m. – 3 362, 2018 m. – 1 206.

UAB ,,Stova“, atliekanti Savivaldybės tarybos sprendimu patvirtintų automobilių mokamų stovėjimo vietų Šiaulių mieste administravimą, 2020 m. pateikė 1 494 pranešimus apie galimai įvykdytus administracinius pažeidimus (2019 m. – 2 381, 2018 m. – 2 703). 2020 m. duomenis lyginant su 2019 m. duomenimis, matomas  37,25 proc. mažėjimas, o lyginant su 2018 m. – 44,73 proc. mažėjimas. Pažeidimų sumažėjimą daugiausiai lėmė Lietuvos Respublikos Vyriausybės nutarimai ,,Dėl karantino Lietuvos Respublikos teritorijoje paskelbimo“ ir susijusiais teisės aktais įvesti apribojimai Lietuvos Respublikos teritorijoje. Tai pat padidėjęs visuomenės sąmoningumas bei atsakomybės neišvengiamumo suvokimas, dėl operatyviai pradedamų administracinio nusižengimo teisenų. Vykdyti kelių ir aikštelių, kuriuose yra nemokamos stovėjimo vietos, remonto darbai, pasibaigę ir laiku pratęsti gyventojų leidimai, leidžiantys daugiabučių namų gyventojams kiemuose nemokamai statyti automobilius galimai turėjo pozityvios įtakos galimų pažeidimų skaičiaus mažėjimui.

2020 m. buvo vykdyta neeksploatuojamų transporto priemonių bendrojo naudojimo vietos kontrolė, atlikti gyventojų gautų pranešimų patikrinimai. Atlikti 156 tyrimai, patikrinimai dėl neeksploatuojamų transporto priemonių, pradėta 26 teisenos dėl nusižengimo, dėl 3 transporto priemonių pradėtos pripažinimo bešeimininkiu turtu procedūros, kurios šiuo metu yra nutrauktos dėl automobilių pašalinimo iš bendrojo naudojimo vietų.

2020 m. patikrinta 1 711 vnt. reklaminės veiklos subjektų skleidžiamos išorinės reklamos įrenginių (2019 m. – 642, 2018 m. – 613). Reklaminės veiklos subjektams teikti 273 reikalavimai panaikinti nustatytus išorinės reklamos įrengimo pažeidimus, pašalinti netinkamai įrengtus išorinės reklamos įrenginius (2019 m. – 200, 2018 m. – 139).

**26 pav. 2018–2020 m. išorinės reklamos patikrinimų pokytis**

2020 m. atliktos 68 pažeidimo nagrinėjimo procedūros dėl LR Reklamos įstatymo 12 straipsnio 1 dalies 5 punkte nurodytų reikalavimų nesilaikymo (2019 m. – 1, 2018 m. – 18). Reklaminės veiklos subjektų atžvilgiu priimta 130 nutarimų, kuriais bendra paskirta baudų suma siekia 560,55 tūkst. Eur.

**Prevencinės priemonės viešajai tvarkai palaikyti.** 2020 m. kilus COVID-19 viruso pandemijai ir paskelbus karantiną, buvo vykdoma karantino metu nustatytų reikalavimų, draudimų kontrolė, atlikta 115 patikrinimų, kurių metu iš viso patikrinti 3 386 asmenys, 988 įmonės, prekybos centrai. Visus metus buvo vykdoma Šiaulių miesto viešųjų vietų kontrolė.

2020 m. organizuota Šiaulių miesto nenaudojamų ir neprižiūrimų žemės sklypų, valdomų privačios nuosavybės teise ar nuomojamų iš valstybės, nustatymo procedūra. Birželio–rugpjūčio mėn. tikrinta miesto teritorija, surašyti 302 faktinių duomenų patikrinimo aktai, nustatyti 253 nenaudojami žemės sklypai, (2019 m. - 137, 2018 m. – 65), į Nenaudojamų privačios nuosavybės teise valdomų žemės sklypų patvirtintą sąrašą buvo įtraukti 34 žemės sklypai, (2019 m.- 41, 2018 m. - 27), į Nenaudojamų iš valstybės nuomojamų ir naudojamų žemės sklypų sąrašą 2020 m. – 1 žemės sklypas (2019 m. -1, 2018 m. – 3).

Nustatytų nenaudojamų žemės sklypų savininkams, nuomininkams 2020 m. taikytas padidintas 4 proc. žemės mokesčio už privačią ir nuomos mokesčio už valstybinę žemę tarifas.

**27 pav. 2018-2020 m. nenaudojamų žemės sklypų Šiaulių m. pokytis**

2020 m. šunų išvedžiojimo aikštelių priežiūrai, kačių šėrimo vietų ir gyvūnų priežiūros įrangai įrengti, remontuoti ir sanitarinei priežiūrai atlikti viešojo pirkimo būdu išrinktas paslaugos teikėjas UAB „Šiaulių apželdinimas“, kuris atliko gyvūnų priežiūrai skirtos infrastruktūros aptarnavimą ir atnaujinimą. 2020 m. buvo prižiūrima: 5 šunų vedžiojimo aikštelės, 11 kačių šėrimo vietų. Visose 5 šunų vedžiojimo aikštelėse buvo įrengti nauji šunų dresavimo įrengimai (viso 11 vnt., 4 aikštelėse įrengta po 2 įrenginius, o didžiausioje Lieporių parko aikštelėje – 3 įrenginiai). Renovuota šunų vedžiojimo aikštelė prie K. Korsako g. 59 namo, sena tinklinė tvora pakeista nauja cinkuota segmentine tvora. Visose šunų vedžiojimo aikštelėse įrengtos informacinės lentelės. Atlikti remonto darbai šunų vedžiojimo aikštelėse: Lieporių parke, Pelkių g., Mechanikų g.

**Nusikaltimų prevencijos programos vykdymas.**Vykdant Šiaulių miesto savivaldybės nusikaltimų prevencijos 2020–2022 m. programos 2020 m. veiklos planą buvo finansuoti 9 (2019 m. – 8, 2018 m. – 10) tikslinių nusikaltimų prevencijos programos projektai.

Finansuota atitinkamų institucijų 9 projektai:

1. „Psichoaktyvių medžiagų vartojimo prevencijos organizavimas Šiaulių mieste“, 1,20 tūkst. Eur, VšĮ „ETERNA VITA“;

2. „Prevencinė veikla su valkataujančiais ir elgetaujančiais asmenimis“, 1,70 tūkst. Eur, VšĮ Šiaulių greitosios medicinos pagalbos stotis;

3. „Smurto artimoje aplinkoje prevencija. Prekybos žmonėmis prevencijos organizavimas“, 5,30 tūkst. Eur, Asociacija „Moterų veiklos inovacijų centras“;

4. „Saugūs Šiauliai”, 19,80 tūkst. Eur, Šiaulių apskrities vyriausiasis policijos komisariatas;

5. „Smurtinių nusikaltimų prevencijos vykdymas per smurtinį elgesį keičiančių programų taikymą“, 4,50 tūkst. Eur, Lietuvos probacijos tarnybos Šiaulių regiono skyrius;

6. „Perspėtas – apsaugotas nuo gaisro“, 9,70 tūkst. Eur PAGD prie VRM Šiaulių priešgaisrinė gelbėjimo valdyba (toliau – ŠPGV);

7. „Smurto artimoje aplinkoje mažinimas Šiaulių mieste“, 3,70 tūkst. Eur, VšĮ Žmogiškųjų išteklių stebėsenos ir plėtros biuras;

8. „Vaikų ir jaunimo nusikalstamumo prevencija“, 0,90 tūkst. Eur, Valstybės sienos apsaugos tarnybos prie Lietuvos Respublikos vidaus reikalų ministerijos Pagėgių pasienio rinktinės Šiaulių pasienio užkarda;

9. „Šiaulių miesto savivaldybės administracijos Miesto koordinavimo skyriaus galimybės“, 0,90 tūkst. Eur, Savivaldybės administracijos Miesto koordinavimo skyrius.

Įgyvendinant 2020 m. nusikaltimų prevencijos veiklos plano priemones buvo suorganizuota 517 renginių, akcijų, individualių konsultacijų ir užimtumo projektų. Įvairiomis informacinės sklaidos priemonėmis pasiektų žmonių skaičius – 19 171. Atlikti 86 reidai ir patikrinimai. Programos įgyvendinimo ataskaita skelbiama Šiaulių miesto savivaldybės interneto svetainėje.

**Civilinės saugos organizavimas.** 2020 m. Šiaulių miesto savivaldybės teritorijoje buvo fiksuoti:

- trys ekstremalieji įvykiai (toliau – EĮ): 2 EĮ dėl rastų sprogmenų vykdant kasimo darbus miesto teritorijoje Vilniaus g. ir privačioje valdoje D. Kleino g., vienas dėl mieste kilusios gripo epidemijos; 2019 m. Savivaldybės teritorijoje buvo fiksuoti 9 EĮ, 2018 m. – 10 EĮ.

Valstybės lygio ekstremalioji situacija (toliau – ES), paskelbta Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ dėl COVID-19 (koronaviruso infekcijos) ligos plitimo grėsmės.

2020 m. organizuota 10 Šiaulių miesto savivaldybės ekstremalių situacijų komisijos (toliau – ESK) posėdžių (8 posėdžiai organizuoti nuotoliniu būdu). 6 neplaniniai posėdžiai vyko dėl valstybės lygio ekstremaliosios situacijos dėl COVID-19 plitimo suvaldymo Šiaulių miesto savivaldybės teritorijoje. 2019 m. organizuoti 4 planiniai ir 3 neplaniniai, 2018 m. 4 planiniai ESK posėdžiai.

2020 m. atsižvelgus į Lietuvos Respublikos Vyriausybės ekstremaliųjų situacijų komisijos 2020 m. birželio 8 d. posėdžio protokolinį nutarimą Nr. 73-8/1VL-905 Savivaldybių administracijoms organizuotos stalo pratybos „Šiaulių miesto savivaldybės civilinės saugos sistemos subjektų pasirengimas galimai branduolinei avarijai Baltarusijos atominėje elektrinėje“.

Pratybomis buvo siekiama įvertinti ekstremaliosios situacijos riziką Šiaulių miesto savivaldybės teritorijoje dėl galimos branduolinės avarijos Baltarusijos atominėje elektrinėje ir tobulinti teritorinių savivaldybės civilinės saugos sistemos subjektų pasirengimą vykdyti Valstybinio gyventojų apsaugos plano branduolinės ir radiologinės avarijos atveju nustatytas pagal kompetenciją funkcijas. Savivaldybės administracijos nuotoliniu būdu organizuotos pratybos įvertintos labai gerai, pratybų tikslas ir uždaviniai įgyvendinti.

2020 m. Savivaldybės administracijos civilinės saugos veikla vykdyta vadovaujantis Šiaulių miesto savivaldybės civilinės saugos 2020 m. veiklos priemonių planu. Atliktos 52 planuotos ir 75 neplanuotos (dėl paskelbtos valstybės lygio ekstremaliosios situacijos) prevencijos priemonės.

2020 m. nuotoliniu būdu organizuoti Savivaldybės administracijos skyrių (padalinių) specialistų civilinės saugos mokymai darbo vietoje. Mokymuose dalyvavo 239 darbuotojai (2019 m. mokymuose dalyvavo 227, o 2018 m. -126 darbuotojų).

Gyventojų švietimas, ugdymas civilinės saugos klausimais vykdytas vadovaujantis Savivaldybės administracijos direktoriaus patvirtintu 2020 m. gyventojų švietimo grafiku. Įgyvendinta 10 planuotų ir dėl valstybės lygio ekstremaliosios situacijos 58 neplanuotos priemonės. Gyventojų švietimui pasitelktos įvairios akcijos, renginiai švietimo įstaigose (nuotoliniu būdu), patarimų bei metodinių rekomendacijų sklaida savivaldybės interneto svetainėje, žiniasklaidoje. Didžiąją gyventojų švietimo ir ugdymo įgyvendintų priemonių dalį sudarė vizualinė sklaida, susijusi su COVID-19 pandemija. Lankstinukai, atmintinės, plakatai platinti švietimo ir ugdymo, sveikatos priežiūros, globos įstaigose, ūkio subjektuose kontrolės metu, daugiabučių namų bendrijose ar per administratorius. Dalis gyventojų švietimo priemonių organizuotos bendradarbiaujant su suinteresuotomis institucijomis įgyvendinant Šiaulių miesto savivaldybės 2020 m. nusikaltimų prevencijos programą.

2020 m. atlikta 11 ūkio subjektų ir kitų įstaigų (toliau – CS sistemos subjektai) civilinės saugos būklės kompleksinių patikrinimų (2019 m. atlikti 26, 2018 m. 13 patikrinimų). CS sistemos subjektų civilinės saugos būklė pagal teisės aktuose nustatytus vertinimo kriterijus įvertinta „gerai“, jų veikla atitiko Civilinės saugos įstatyme ir kituose civilinę saugą reglamentuojančiuose teisės aktuose nustatytus reikalavimus.

2020 m. ESK civilinės saugos subjektų pateiktas civilinės saugos ataskaitas teisės aktais nustatyta tvarka įvertino 24 ūkio subjektų ir 74 kitų įstaigų pasirengimą reaguoti į ekstremaliąsias situacijas. Subjektų pasiekta 92 % pasirengimo reaguoti į ES procentinė išraiška, 2019 m. – 88 %.

Savivaldybės gyventojams perspėti apie gresiančią ar susidariusią ES naudojamos dvi sistemos: perspėjimo sirenomis sistema (toliau – PSS) per turimas 9 centralizuoto valdymo elektromechanines, 15 elektroninio tono ir balso sirenas ir 2 vietinio valdymo sirenas bei gyventojų perspėjimo ir informavimo sistemą (toliau – GPIS), kurios pagalba į mobilius telefonus perduodamas pranešimas. PSS perspėjama 92,0 tūkst. gyventojų (91,5 % savivaldybės gyventojų).

2020 m. Priešgaisrinės apsaugos ir gelbėjimo departamento prie VRM (toliau – PAGD) sprendimu dėl Vyriausybės 2020 m. vasario 26 d. nutarimo Nr. 152 „Dėl valstybės lygio ekstremaliosios situacijos paskelbimo“ atsisakyta organizuoti du PSS techninius patikrinimus įjungiant sirenas.

2020 m. dėl PSS aktyvavimo prieinamumo 24/7 sirenų valdymo sistema ir jos programinė įranga, paleidimo pulto įrenginiai perkelti iš CSTS patalpų į Miesto koordinavimo skyriaus patalpas. Savivaldybės administracijos direktoriaus įsakymu atsakingais už PSS, GPIS naudojimą švenčių, poilsio ir ne darbo valandomis paskirti 4 Miesto koordinavimo skyriaus darbuotojai.

Įtraukus pastatą Kviečių g. 7 (buvusi mokykla) į Viešame aukcione parduodamo Šiaulių miesto savivaldybės nekilnojamojo turto ir kitų nekilnojamųjų daiktų sąrašą, iš šio pastato elektromechaninė sirena perkelta į artimiausiai esantį Šiaulių Gytarių progimnazijos pastatą, Korsako g. 10, Šiauliuose. Sirenomis perspėjamų gyventojų skaičius nepasikeitė.

2020 m. Kolektyvinės apsaugos statinių (toliau – KAS) poreikis nepakito, nustatyti 34 KAS, kuriuose gali būti apsaugota per 48 430 gyventojų (minimalus apsaugomų savivaldybės gyventojų poreikio skaičius – 18 258). Savivaldybės administracijos direktoriaus įsakymu buvo patvirtintas Šiaulių miesto savivaldybės kolektyvinės apsaugos statinių evakuotiems gyventojams apsaugoti sąrašas, į kurį įtraukta 17 Savivaldybės teritorijoje esančių įstaigų, kurių bendras vietų skaičius – 10 565, kai asmeniui skiriama 3,5 m2 patalpos grindų plotui.

2020 m. spalio mėnesį atliktas Savivaldybės administracijos civilinės saugos būklės kompleksinis patikrinimas. Patikrinimą atlikusi PAGD Šiaulių priešgaisrinės gelbėjimo valdyba įvertino, kad Savivaldybes administracijos veikla civilines saugos srityje atitinka teises aktų nustatytiems reikalavimams, civilinė sauga organizuojama pagal Civilinės saugos įstatyme nustatytą kompetenciją ir kad Savivaldybės administracija pakankamai skyrė Iš Savivaldybės biudžeto Savivaldybės administracijos direktoriaus rezervo fondo lėšų visiems Valstybės lygio ekstremaliosios situacijos valstybės operacijų vadovo sprendimams ir rekomendacijoms Šiaulių mieste įgyvendinti.

2020 m. rugsėjo 1 d. patvirtintas Šiaulių miesto savivaldybės mobilizacijos planas suderintas su Mobilizacijos ir pilietinio pasipriešinimo departamentu prie Krašto apsaugos ministerijos.

2020 m. spalio 9 d. Administracijos direktoriaus įsakymu patvirtintas Šiaulių miesto savivaldybės ir jai pavaldžių įstaigų bei ūkio subjektų Civilinio mobilizacinio personalo rezervo sąrašas.

**VIEŠIEJI RYŠIAI IR KOMUNIKACIJA**

Aktualios ir svarbios gyventojams informacijos sklaidai Šiaulių miesto savivaldybė naudojo jau tradicinius ir naujus komunikacijos kanalus. Vietinės (miesto-regiono) žiniasklaidos priemonėmis pasiekiama vidurinio ir vyresnio amžiaus šiauliečių ir krašto gyventojų auditorija, socialiniais tinklai ir respublikinė žiniasklaida padeda informuoti kituose šalies regionuose ir užsienyje gyvenančius žmones, kuriems svarbūs ir įdomūs įvykiai Šiauliuose.

Pagrindiniu oficialiosios Šiaulių miesto savivaldybės informacijos kanalu ir toliau lieka interneto tinklalapis [www.siauliai.lt](http://www.siauliai.lt). 2020 m. buvo pradėtas naujo tinklalapio sukūrimo paslaugos pirkimas. Atnaujinus dizainą, funkcionalumą ir informacijos optimizavimą, tikimasi, kad miesto interneto svetainė taps dar patogesne, funkcionalesne ir lengviau naudojama.

[www.siauliai.lt](http://www.siauliai.lt) tinklalapyje nuolat teikiami Savivaldybės administracijos pranešimai ir kita miestiečiams aktuali informacija iš Savivaldybei pavaldžių įstaigų, paslaugas teikiančių bendrovių, valstybės institucijų, nevyriausybinių organizacijų. Vien Naujienų rubrikoje 2020 m. buvo paskelbta beveik 900 informacinių pranešimų. Gyventojams aktuali naujausia informacija taip pat nuolat skelbiama Skelbimų ir įvairių veiklos sričių naujienų rubrikose.

Reaguojant į pandeminę situaciją ir šalyje paskelbtą karantiną, tinklalapyje siauliai.lt buvo pradėta skelbti ir aktualiausia šios srities informacija. Apie pasikeitusią gyventojų aptarnavimo tvarką, papildomas socialinės paramos priemones, naujas lengvatas ir kompensacijas verslui nuolat skelbiama Gyventojams ir Verslui skirtose informacijos skiltyse, kitos, su pandeminės situacijos valymu susijusios žinios, skelbtos specialioje rubrikoje Koronavirusas. Naujausia informacija.

2020 m. tinklalapį siauliai.lt pasiekusių išmaniuosiuose telefonuose buvo 47,5 proc., kompiuteriuose ir planšetėse – 52,5 proc.

Savivaldybės puslapyje 2020 m. įvairios informacijos ieškojo beveik 230 000 lankytojų.

Užtikrinant nuolatinį veiklos viešumą, Šiaulių miesto savivaldybė, net ir karantino laikotarpiu, kiekvieną savaitę rengia spaudos konferencijas, kuriose dalyvauja žurnalistai iš miesto, regiono ir šalies žiniasklaidos priemonių. Administracijos direktorius ir kiti Savivaldybės vadovai, padalinių vedėjai, kitų įstaigų ar organizacijų atstovai pristato gyventojams aktualias naujoves, sprendimus ir iniciatyvas. 2020 m., stengiantis užtikrinti kuo didesnę su koronaviruso plitimo valdymu ir prevencija susijusios informacijos sklaidą, spaudos konferencijose periodiškai buvo kviečiami dalyvauti Nacionalinio visuomenės sveikatos centro Šiaulių departamento, Respublikinės Šiaulių ligoninės, Šiaulių miesto poliklinikų, Šiaulių miesto policijos vadovai, saviizoliacijos ir kitų karantino ribojimų laikymąsi kontroliuojančio Savivaldybės padalinio vadovė. Esant poreikiui buvo rengiami teminiai pristatymai ir interviu. Žurnalistams sudaromos sąlygos dalyvauti Savivaldybėje rengiamuose pasitarimuose, darbo grupių, komitetų posėdžiuose.

Savivaldybės informacijos viešinimui, įvertinant gyventojų amžių, įpročius ir kitus faktorius, renkamiesi kuo įvairesnės sklaidos preimonės. Vyresnio amžiaus gyventojai apie Savivaldybės veiklą sužino regioninės Šiaulių televizijos informacinėse laidose, miesto laikraštyje „Šiaulių naujienos“, regiono spaudos leidiniuose „Šiaulių kraštas“ ir „Etaplius“. Bene daugiausiai aktualios Šiaulių miesto informacijos galima rasti elektoriniuose informavimo kanaluose: didžiausia dalis naujienų skelbiama Savivaldybės tinklalapyje siauliai.lt, sklaidai taip pat pasitelkiamas regiono portalas etaplius.lt, elektroniniai laikraščių puslapiai skrastas.lt ir snaujienos.lt.

Atsižvelgiant ir Šiaulių miesto tarybai patvirtintus reprezentacinių renginių sąrašą, Šiaulių turizmo informacijos centrui buvo pavesta šūkį „Šiauliai šviečia“ viešinti respublikinėje žiniasklaidoje. Šiaulių kultūrą pristatantys vaizdo klipai buvo transliuojami Lietuvos nacionalinės televizijos LRT eteryje. 2020 m. per LRT televiziją žiūrimiausiu eterio laiku buvo ištransliuota 120 Šiaulių kultūrą pristatančių vaizdo klipų „Šiauliai šviečia“.

Specializuotame tarptautinės naujienų agentūros BNS interneto portale „BNS Spaudos centras“ per 2020 m. buvo paskelbti 38 pranešimai, kurie papildomai buvo išplatinti šalies žiniasklaidos priemonėms.

2020 m. sparčiausiai augo socialiniuose tinkluose skelbiamos Savivaldybės informacijos apimtys. Praėjusiais metais startavo dvi naujos Savivaldybės paskyros – Instagram tinkle ir nauja feisbuko paskyra anglu kalba. Atgaivinta darbuotojus ir darbdavius vienijančiame tinkle LinkedIN sukurta Savivadybės paskyra. Šiauliečiai per 2020 m. dar aktyviau naudojosi galimybe su Savivaldybės atstovais komunikuoti žinučių platformoje Savivaldybės feisbuko puslapyje lietuvių kalba. Šioje platformoje stengiamasi, kuo greičiau atsakyti šiauliečiams į jiems svarbius klausimus, grįžtamasis ryšys iš Savivaldybės gyventojams užtikrinamas ne tik darbo valandomis, bet ir vakarais, bei savaitgaliais.

Keletą metų nuosekliai augusi šio Šiaulių miesto savivaldybės feisbuko puslapio auditorija 2020 m. pagausėjo net dvigubai, iki 11 861 sekėjų! Tam įtakos galėjo turėti koronaviruso ir karantino metu išaugęs operatyvios ir objektyvios informacijos poreikis, bei nuoseklus darbas organizuojant aktualaus ir patrauklaus turinio pateikimą.

2020 m. FB Savivaldybės paskyros naujienų sienoje buvo paskelbti net 446 įrašai. Socialiniame tinklalapyje „Linkedin“ paskelbti 32 įrašai, Socialiniame tinkle „Instagram“ 109 įrašai.

Naujienos, susijusios su koronaviruso prevencija ir valdymu, o taip pat, informacija apie miesto infrastruktūrą ar eismo situacija papildomai buvo skleidžiamos didžiausiose, šiauliečius vienijančiose feisbuko grupėse („Pagalba vairuotojams Šiauliuose“, „Šiauliai online“ ir pan.).

Šiaulių miesto savivaldybė vis daugiau medžiagos skelbia vaizdo įrašų ir tiesioginių transliacijų platformoje YouTube. Šiaulių miesto savivaldybės YouTube paskyroje transliuojami Šiaulių miesto tarybos ir jos komitetų posėdžiai, kiti svarbūs pasitarimai, spaudos konferencijos, skelbiami miesto švietimo ir kitų sričių lyderius pristatantys vaizdo įrašai. Iki 2020 m. pabaigos Savivaldybės paskyroje iš viso buvo paskelbta beveik 250 įvairios trukmės klipų, iš viso transliuotas 81 renginys/klipas. Skelbiamo vaizdo turinio prenumeratą buvo užsisakę 434 platformos vartotojai. Savivaldybės paskyros „YouTube“ peržiūrų skaičius išaugo dvigubai, nuo 17 797 kartų (2019 m.) iki 36 075 (2020 m.).

Prasidėjus ekstremalios situacijos, o vėliau – karantino laikotarpiui, Šiaulių miesto savivaldybė operatyviai ir suprantamai miesto ir regiono visuomenei skelbė valstybės lygio ekstremaliosios situacijos valstybės operacijų vadovo nutarimus, aktualiausią Sveikatos apsaugos ministerijos informaciją, Šiaulių miesto ekstremalių situacijų komisijos sprendimus, sveikatos priežiūros ir kitų įstaigų naujienas, kitą svarbią informaciją. Pasitelkiant ir komunikacijos bei grafikos specialistus – savanorius, visa aktualiausia informacija buvo apdorojama, struktūruojama. Rengiamos vizualios atmintinės gyventojams su svarbiausia informacija, elgsenos modeliais, vaizdo klipai, straipsniai.

Oficialiu ir pagrindiniu komunikacijos kanalu pandemijos laikotarpiu Savivaldybė pasirinko Šiaulių miesto tinklalapį www.siauliai.lt. Svarbiausia informacija buvo nuolat skelbiama tinklalapio viršutinėje pozicijoje. Visos su koronaviruso tematika susijusios naujienos buvo skelbiamos skiltyje Naujienos, tačiau, kad žmonės lengviau rastų jas vienoje vietoje, buvo sukurta nauja rubrika KORONAVIRUSAS.NAUJAUSIA INFORMACIJA sekant matomiausioje tinklalapio vietoje patalpintu specialiu baneriu (reklamine nuoroda).

Karantino laikotarpiu ko ne kiekvieną dieną buvo kuriamos naujos grafinės iliustracijos-atmintinės su pačia aktualiausia karantino ir COVID-19 valdymo informacija. Šios vaizdo skrajutės dažniausiai platinamos internete: Savivaldybės Facebook ir Instagram puslapiuose, daugiausiai vartotojų turinčiose miesto Facebook grupėse, kituose puslapiuose. Skrajutės su rekomendacijomis gyventojams per elektroninio dienyno sistemą buvo platinamos miesto mokiniams ir jų tėvams. Spausdintas skrajutes gyventojams dalino reidus mieste atliekantys Miesto koordinavimo skyriaus specialistai.

Sukurti trumpi vaizdo klipai (su informacija galimai turėjusiems kontaktą, su rekomendacijomis sveikiems, senjorams, jaunimui), kurie buvo skelbiami dviejuose miesto lauko ekranuose, Šiaulių miesto viešojo transporto ekranuose, sveikatos priežiūros įstaigų, socialinių paslaugų padalinių ekranuose. Taip pat – socialiniame tinkle Facebook.

Bendradarbiaujant su Šiaulių dramos teatru parengti garso klipai su aktualia prevencine informacija Šiaulių miesto senjorams ir neįgaliesiems. Klipai transliuoti Šiaulių miesto autobusuose ir vietos radijo stotyse.

Bendradarbiaujant su reklamos kūrėjais buvo parengti ir atspausdinti plakatai su aktualiausia prevencine koronaviruso informacija, kuriuos savanoriai išklijavo daugelyje miesto objektų: prie maisto prekių parduotuvių, vaistinių, autobusų stotelėse, prie viešųjų įstaigų. Parengti ir iškabinti informaciniai plakatai ir didiesiems reklaminiams stendams (prie gatvių).

Karantino metu Savivaldybė pradėjo rengti tiesiogines nuotolines spaudos konferencijas internete. Juose pateikiamą informaciją pradėjo gauti ne tik žiniasklaidos atstovai, bet ir visi šiauliečiai. Spaudos konferencijos vėliau pradėtos tiesiogiai transliuoti Savivaldybės feisbuko puslapyje, konferencijų įrašą bet kada galima rasti Šiaulių miesto savivaldybės YouTube kanale.

Pirmosios koronaviruso bangos laikotarpiu, tiek pagal Savivaldybės užsakymą, tiek savo iniciatyva, žiniasklaidos priemonės skelbė aktualiausią informaciją regiono televizijos ir radijo eteryje, miesto ir krašto spaudos leidiniuose, interneto portaluose, socialinio tinklo paskyrose. Pati svarbiausia informacija buvo skelbiama ir naudojantis Gyventojų perspėjimo ir informavimo sistema (GPIS) per Priešgaisrinės apsaugos ir gelbėjimo departamentą prie Vidaus reikalų ministerijos. Trumposiomis žinutėmis iš viso buvo pasiekta iki 200 000 regiono žmonių. Bendradarbiaujant su Lietuvos paštu, buvo parengtas sumaketuotas, atspausdintas ir išplatintas nemokamas Šiaulių miesto savivaldybės informacinis laikraštis. 50 000 laikraščio egzempliorių su aktualiausia tuo metu koronaviruso informacija per dvi dienas pasiekė šiauliečių būstus.

Karantino laikotarpiu Savivaldybės įrašai socialinio tinklo Facebook paskyroje pasiekė dešimtis tūkstančių vartotojų. Paskyroje nuolat vyko aktyvi komunikacija, buvo atsakoma į gyventojams kylančius klausimus. Atsiradus poreikiui itin operatyviai informuoti gyventojus apie karantino reikalavimus, Savivaldybė užsakinėjo ir specialias Facebook žinutes visiems miesto gyventojams.

|  |
| --- |
|  |

**INFORMACINIŲ TECHNOLOGIJŲ PLĖTRA**

Siekiant užtikrinti kokybišką ir nepertraukiamą Savivaldybės informacinių sistemų darbą buvo plėtojamos ir tobulinamos technologijos. Savivaldybės administracijos IT specialistai administruoja ir prižiūri 330 kompiuterizuotų darbo vietų, 39 informacines sistemas ir duomenų registrus, naudojamus Savivaldybės administracijos padaliniuose. 2020 m. techninė ir programinė įranga atnaujinta 63 darbo vietose. Tinklo stebėsenos "ZABIX"  sistemos pagalba stebimi beveik 300 informacinių sistemų ir kompiuterių tinklų įrenginiai. Stebėsenos sistemoje stebimi srautai, įrenginių naudojimas, įvairių parametrų duomenys, kurie leidžia turėti visavertį įrangos būsenos apimčių duomenų kubą ir prognozuoti bei analizuoti procesus. Per Gedimų registravimo sistemą gautos 200 užklausų, į kurias buvo nedelsiant sureaguota ir išspręsta.

2020 m. paskelbus ekstremalią situaciją Lietuvoje IT specialistai priėmė iššūkį parengti nuotolines darbo vietas visiems Administracijos specialistams. Tam tikslui papildomai įsigyta nuotolinių serverio licencijų. Darbuotojai aprūpinti nešiojamais kompiuteriais bei kompiuterių priedais leidžiančiais netrukdomai dirbti nuotoliniu būdu. Darbuotojams parengtos prisijungimo prie nuotolinio darbalaukio instrukcijos. Nuotolinių susitikimų ir video konferencijų organizavimui naudojama platforma ZOOM.

**Informacinių sistemų plėtra.** 2020 m. sausį pradėjo veikti archyvo duomenų tvarkymo programa, sukurta automatizuotų dokumentų apskaitos ir paieškos sistemos duomenų bazė, leidžianti sutaupyti darbo laiko ir materialinius išteklius, pakeičiant primityvius (rankinius) darbo būdus į modernius, kokybiškus ir automatizuotus. Programos dėka archyvo duomenų bazėje operatyviai panaudojama archyve saugoma informacija informaciniams dokumentams rengti, pagreitinamas ir pagerinamas fondo apyrašų rengimas bei automatizuojamas informacijos rinkimas ir techninis darbas.

2020 m. gegužės menesį įdiegta Erdvinių duomenų viešinimo platforma, skirta kurti ir viešinti aktualią geografiškai susietą Šiaulių miesto savivaldybės informaciją apie savivaldybės bei kitų institucijų planuojamus, vykdomus, įgyvendintus projektus, vykdomus ir planuojamus infrastruktūros darbus, aplinkos tvarkymo ir priežiūros darbus. Sistemą sudaro:

* vidinė aplikacija savivaldybės bei kitų institucijų planuojamiems, vykdomiems, įgyvendintiems projektams registruoti, pildyti;
* vidinė aplikacija duomenims apie infrastruktūros darbus registruoti;
* aplinkos tvarkymo ir priežiūros darbų (gatvių, šaligatvių valymo, žolės pjovimo, gėlynų priežiūros) įvedimo vidinė aplikacija;
* viešoji aplikacija "Mieste vykdomi ir planuojami projektai bei viešųjų erdvių tvarkymas", kurią sudaro atskiros skiltys: Projektai, nfrastruktūros darbai, Tvarkymo ir priežiūros darbai.

Sistemos vidinės aplikacijos skirtos savivaldybės administracijos specialistams, registruojantiems ir pildantiems duomenis apie projektus, infrastruktūros darbus, tvarkymo ir priežiūros darbus. Viešoji aplikacija "Mieste vykdomi ir planuojami projektai bei viešųjų erdvių tvarkymas" skirta visuomenei, besidominčiai, kas vyksta mieste, artimoje aplinkoje, stebinčiai savivaldybės veiklas. Aplikacijos yra įdiegtos į Šiaulių miesto savivaldybės infrastruktūrą ir administruojamos Portal for ArcGIS priemonėmis (Workgroup Standard Serveris iki 2 cores, 5 NU). GIS duomenų paslaugos yra patalpintos į Šiaulių miesto savivaldybės žemėlapių portalą (Portal for ArcGIS). Viešoji aplikacija sukurta JavaScript priemonėmis. Vidinės aplikacijos sukurtos Web AppBuilder priemonėmis, papildžius jas sukurta projekto informacijos įvedimo priemone (custom widget).

2020 m. rugjūčio mėnesį Šiaulių miesto savivaldybės administracija įgyvendino projektą ***„WiFi4EU“***, skirtą ES piliečiams ir svečiams suteikti galimybę naudotis nemokamu internetu viešosiose vietose. Projekto metu lankomiausiose Šiaulių vietose įrengta 13 bevielio interneto zonų. Vidinės ir išorinės interneto zonos atsirado ant atnaujinto Šiaulių kultūros centro ir Šiaurės Lietuvos kolegijos pastatų. Viena nemokamo interneto zona atsirado Trakų ir Vasario 16-osios gatvių sankirtoje, kita – Aušros tako pradžioje. Viešojo interneto zonos taip pat veikia prie Šiaulių turizmo informacijos centro, Šiaulių dailės galerijos, Fotografijos ir Dviračių muziejų. Nemokamas interneto ryšys veikia ir Dainų take (arčiau Aido gatvės), Saulės Laikrodžio aikštėje, prie skulptūros „Geležinė lapė“.

Rugpjūčio mėnesį sukurta interneto naršyklės pagrindu veikianti programa seniūnaičiųrinkimams. Rinkimų komisijoms nariams programa leidžia pasitikrinti, kuriai seniūnaitijai priklauso asmuo, atlikti atžymą, kad asmeniui išduotas balsavimo biuletenis. Miesto gyventojams  pagal pateiktus asmens duomenis nustatoma asmens seniūnaitiją ir leidžiama balsuoti seniūnaitijoje. Šio įrankio pagrindu buvo vykdomi ir Bendruomenės iniciatyvų, skirtų gyvenamajai aplinkai gerinti, projektų idėjų ir 2020 m. sportininkų rinkimų balsavimai.

Miesto koordinaciniam centrui sukurta interneto naršyklės pagrindu veikiantiprograma, skirta covid-19 kontroliuoti gyventojus, kaip jie laikosi saviizoliacijos reikalavimų. Iš NSVC pateiktų excel lentelių duomenys importuojami į programą. Vėliau dispečeriai sutikrina asmens kontaktinius duomenis, esant neatitikimams juos pataiso ar pažymi pastabas, vykdo atžymas ar pavyko susisiekti su asmeniu. Remiantis šiais duomenimis, sudaromi transporto maršrutai asmenų patikrinimui vietoje. Programoje vykdomos asmens kontrolės, informacijos perdavimo policijai žymos.

# Atviri duomenys. Įvertinus Savivaldybės administracijos valdomuose duomenų šaltiniuose turimus duomenis, 2020 m. atnaujinti atvirų duomenų rinkinių sąrašai. Savivaldybės atvirų duomenų svetainėje apsilankė 7 076 vartotojai, kurie vidutiniškai peržiūrėjo 2 puslapius per seansą. Daugiausia lankytojų apsilankė puslapyje „Švietimas“.

**Gyventojų aptarnavimas.** Aptarnavimo ir e.paslaugų poskyris interesantus aptarnauja „vieno langelio“ principu.

Paskelbus ekstremalią situaciją ir įvedus karantiną Lietuvoje Savivaldybės priimamame buvo apribotas gyventojų fizinis aptarnavimas. Gyventojai buvo skatinami naudotis elektroninėmis paslaugomis, pateikti dokumentus ir konsultuotis elektroniniu būdu arba telefonu. Interneto svetainėslankytojas gali pateikti rūpimą klausimą, paklausti patarimo, keistis patirtimi ar idėjomis. Klausimai grupuojami į temas ir publikuojami kartu su atsakymais interneto svetainėje. Paklausėjo patogumui atsakymas taip pat siunčiamas ir elektroniniu paštu. 2020 m. šiauliečiams suteiktos 213 elektroninių konsultacijų: 114 - bendrais, 36 - gyvenamosios vietos deklaravimo, 20 – architektūros, 18 - miesto infrastruktūros, 14 – socialinio būsto,11 – viešosios tvarkos klausimais. Kiekvienas registruotas interneto svetainės vartotojas turi galimybę išreikšti savo nuomonę inicijuojant peticiją 2020 m. šiauliečiai pateikė per e.peticijų modulį 1 prašymą įregistruoti peticiją. 2020 m. pateikti 56 skundai per e.skundų modulį: 15 - miesto infrastruktūros, 23 - viešosios tvarkos, 18 - bendrais klausimais. Taip pat užpildę pranešimo formą lankytojai gali pranešti apie įvykdytus arba vykdomus pažeidimus, trūkumus, piktnaudžiavimą, neteisėtus veiksmus ar neveikimą, korupciją. 2020 m. 61 atsakingi gyventojai užpildė pranešimus ir taip informavo apie neteisėtą veiką. Didžioji dalis pranešimų pateikti neanonimiškai - šiauliečiai tampa drąsesni bei pasitikintys, nes sulaukia teigiamų rezultatų. 2020 m. pasitikėjimo telefono linija gauti 2 pranešimai. Visais atvejais pranešimai užfiksuoti, pranešėjams išaiškintos pranešimo nagrinėjimo galimybės ir perduota atsakingiems specialistams patikrinti bei išnagrinėti pranešimo aplinkybes.

**Elektroninės paslaugos.** Šiaulių miesto savivaldybės administracija teikia 91 elektroninę paslaugą: 34 elektroninės paslaugos užsakomos portale epaslaugos.lt portale ir teikiamos per dokumentų valdymo sistemą (DVS) „Avilys"; 20 elektroninių paslaugų užsakoma ir teikiama metrikacijos paslaugų informacinėje sistemoje (Mepis); 32 elektroninės paslaugos užsakomos ir teikiamos socialinės paramos šeimai informacinėje sistemoje (SPIS); 5 elektroninės paslaugos teikiamos LR statybos leidimų ir statybos valstybinės priežiūros informacinėje sistemoje (Planuoju statyti).

**VIDAUS ADMINISTRAVIMAS**

**Dokumentų apskaita.** 2020 m. Savivaldybėje gauti ir dokumentų valdymo sistemoje užregistruoti 65 072 (iš jų 12,17 proc. elektroninių dokumentų) dokumentai. Savivaldybės darbuotojai parengė: siunčiamųjų dokumentų - 29 233 (iš jų 45,49 proc. elektroninių dokumentų), vidaus dokumentų - 17 602. Bendra 2020 m. Savivaldybės dokumentų apyvarta – 111 907 dokumentai.

**68 lentelė. 2019–2020 m. Savivaldybės, Savivaldybės administracijos vadovų vidaus dokumentų apskaitos palyginimas**

|  |  |  |  |  |  |  |
| --- | --- | --- | --- | --- | --- | --- |
| **Metai** | **Administracijos direktoriaus įsakymai** | | | | Komisijų, sudarytų Administracijos direktoriaus įsakymu, posėdžių protokolai | Sutartys,  susitarimai |
| **Veiklos**  **kl.** | **Perso-nalo kl.** | **Komandi-ruočių ir atostogų kl.** | Iš viso |
| 2019 | 1 881 | 856 | 690 | 3 427 | 674 | 1 374 |
| 2020 | 1 875 | 727 | 676 | 3 278 | 617 | 1 616 |
| 2020 | +6 | +129 | +14 | +149 | -57 | +242 |

**69 lentelė. 2019–2020 m. Savivaldybės, Savivaldybės administracijos vadovų susirašinėjimo dokumentų apskaitos palyginimas**

|  |  |  |  |  |
| --- | --- | --- | --- | --- |
| **Metai** | **Juridiniai asmenys** | | **Fiziniai asmenys** | |
| **Gauti**  **dokumentai** | **Siunčiami**  **dokumentai** | **Gauti**  **dokumentai** | **Siunčiami**  **dokumentai** |
| 2019 | 8 628 | 4 210 | 1 212 | 1 245 |
| 2020 | 11 313 | 5 452 | 1 347 | 1 312 |
| 2020 | +2 685 | +1 242 | +135 | +67 |

**70 lentelė. 2019–2020 m. padalinių dokumentų apskaitos palyginimas**

|  |  |  |  |  |  |  |
| --- | --- | --- | --- | --- | --- | --- |
| **Padalinio pavadinimas** | **Gauti dokumentai** | | **Siunčiami dokumentai** | | **Vidaus dokumentai** | |
| **2020 m.** | **2019 m.** | **2020 m.** | **2019 m.** | **2020 m.** | **2019 m.** |
| Apskaitos skyrius | 3 215 | 2 197 | 531 | 393 |  |  |
| Architektūros, urbanistikos ir paveldosaugos skyrius | 1 182 | 1 335 | 954 | 877 | 22 | 17 |
| Ekonomikos ir investicijų skyrius | 1 199 | 1 235 | 983 | 971 | 83 | 88 |
| Kultūros skyrius | 577 | 493 | 244 | 297 |  |  |
| Bendrųjų reikalų skyrius | 1 000 | 656 | 3 171 | 2 112 |  |  |
| Statybos ir renovacijos skyrius | 230 | 242 | 361 | 319 |  |  |
| Miesto ūkio ir aplinkos skyrius | 3 509 | 4 031 | 1 960 | 1 783 | 123 | 270 |
| Socialinių išmokų ir kompensacijų skyriaus Socialinio būsto poskyris | 2 540 | 1 500 | 1 161 | 1 094 | 134 | 25 |
| Civilinės saugos ir teisėtvarkos skyrius | 2 129 | 2 559 | 769 | 736 |  |  |
| Strateginio planavimo ir finansų skyriaus | 4 289 | 4 229 | 321 | 936 |  |  |
| **Iš viso** | **19 983** | **18 477** | **10 455** | **9 518** | **362** | **500** |

**Informacija apie Administracijos vadovų interesantų priėmimą. G**yventojų priėmimas Savivaldybėje yra organizuojamas pagal nustatytus asmenų priėmimo grafikus, prireikus iš anksto telefonu ar kita ryšio priemone derina priėmimo vieta ir laikas, nurodomas Savivaldybės atstovo vardas, pavardė ir užimamos pareigos. Asmeniniam priėmimui 2020 m. į Savivaldybės ir Administracijos vadovus kreipėsi 79 gyventojai (2019 m. – 260). Paskelbus ekstremalią situaciją, gyventojų priėmimai pas Savivaldybės vadovus buvo atšaukti.

**Dokumentų valdymas.** 2020 m. personalo organizavimo klausimais buvo parengti 7 Savivaldybės tarybos sprendimų projektai, 1 367 Savivaldybės administracijos direktoriaus įsakymai (parengtų direktoriaus įsakymų skaičius palyginus su 2019 m. sumažėjo 29 proc.): 675 – atostogų, komandiruočių klausimais, iš jų 253 – 1 dienos komandiruotės, 664 – personalo valdymo klausimais, 28 – veiklos klausimais. Taip pat parengta 320 Savivaldybės mero potvarkių: 48 - atostogų, komandiruočių klausimais, 251- personalo valdymo klausimais, 21 – veiklos klausimais. Parengtų Mero potvarkių skaičius palyginus su 2019 m. išaugo 56 procentais dėl bendrojo duomenų apsaugos reglamento taikymo.

**Archyvinių dokumentų tvarkymas.** 2020 m. į archyvą saugoti priimti 78 likviduojamų juridinių asmenų dokumentai ( 2018 m. - 130, 2019 m. - 96). Bendras saugomų dokumentų kiekis sudarė 4 762 bėginius metrus (2018 m. – 4 959, 2019 m. – 4 775).

Gauta ir išnagrinėta 1 074 asmenų prašymai išduoti juridinius faktus patvirtinančius dokumentus (2018 m. – 1 956, 2019 m. – 1 462). 2020 m. išnagrinėta ir parengta 1 112 pažymų (2018 m. – 2 289, 2019 m. – 1 508), išduotos 108 pažymos registrų centrui dėl įmonių išregistravimo (2018 m.- 170, 2019 m. -166), parengti 109 dokumentų naikinimo aktai (2018 m. – 195, 2019 m. - 182).

Gauti 109 prašymai priimti saugoti dokumentus ir išregistruoti iš juridinių asmenų registro (2018 m. - 185, 2019 m. - 173) ir užregistruoti ir išduoti 78 likviduojamų juridinių asmenų dokumentų perdavimo aktai (2018 m. -132, 2019 m. – 120).

\_\_\_\_\_\_\_\_\_\_\_\_\_\_\_\_\_\_\_\_\_\_